Gh. Vlăduţescu J 
ONTOLOGIE ŞI METAFIZICA LA GRECI 


- Presocraticii - 
CUVÂNT ÎNAINTE 


Ontologie se face de mult, de la Thales, de la Parmenides. 
Numele însă e de dată ceva mai recentă. Dicţionarele îl pun pe 
seama lui Godenius, la începutul secolului al XVII-lea. Totuşi, în 
felul său, încă Parmenides avea un nume pentru ea, poate, 
Calea Convingerii, cea însoţită de Adevăr pagina 5(nei0ovVc eori 
vKEAev8oc ...), ca de altminteri şi Platon: „cel cu adevărat 
iubitor-de-ştiinţă”, „este în mod firesc menit unei lupte pentru fiinţă” 
nerămânând la cele ce „nu sunt decât în aparenţă” - 5YE ÓVTWG 
pAouaðńç (Rsp. 490 a 9); „ştiinţa care are ca obiect ceea ce în 
mod real este o realitate” - TNV EV TW O EOTiv ÖV ÓVTWG ÉTLOTÁUNV 
OVOav (Phaed. 247 e 3-4)”. 

Metafizica, în schimb, pentru că, sistematic, după, începe să facă 
istorie pe măsură ce ontologia, tot mai asemenea sferei parmenidiene, 
bine cumpănită faţă de mijloc, intra în criză, ca judecată 
asupră-şi. Criza ei era drumul către sine, ceea ce înseamnă, 
către metafizică. Dar numele ei vine din antichitate. 

Ca într-o poveste cu happy end, fie şi parţial, rătăcite o vreme, după 
moartea lui Aristotel, căci „au ajuns la nişte oameni lipsiţi de 
ambiţie, şi de rând”, manuscrise aristotelice ar fi fost descoperite abia peste 
vreo două Secole, printr-o întâmplare: Sylla cumpăra biblioteca lui 
Ariston din Ceos, „mai mult bibliofil decât filosof (Plutarh, Sylla, 
26; Strabon, Geografia, XIII, 50). 

Aduse la Roma, ele sunt clasate de gramaticul Tyranniou din Amisos, ca abia 
Andronikos din Rhodos (sec. | ante) să le editeze, cu multe 
imperfecţiuni, dificultăţile fiind mari (ţinând de dublete, de 
titluri, de ordine, în aceeaşi lucrare şi pe ansamblu), dar convenabil. 
Bekker, în veacul trecut (Berlin, 1831) avea să păstreze ipoteza 
lui Andronikos şi nu neapărat pentru autoritatea ci, căpătată 
prin vechime şi gradul mai mare de probabilitate (care era 
adevărul, ca termen de apropiere ?). Cu prea puţină ştiinţă a 
cronologiei operei (dar cât s-a înaintat de la el ?), Andronikos a 
preferat criteriul, aşa-zicându-i, sistematic, cel mai la îndemână, 
nu însă prin aceasta şi cel mai slab. 

Aşezate la început, tratatele de logică, în sugestia lui Aristotel, 
de altminteri, lor le urmau cele de „fizică”, de la Fizica însăşi la 
Istoria animalelor Şi celelalte, de „biologie”, iar între acestea şi etici, 


Politica, Retorica, Poietica, Metafizica. 

După ceea ce a devenit întrucâtva o mică legendă, 13 mici 
tratate (14 adăugând şi a eAAaTTOVv), legate şi nu între ele, fără 
titlu, l-au hotărât pe „editor” să le alăture şi să le dea un nume. 
Aşa cum Aristotel însuşi, parcă, îndemna (”... este cineva mai presus 
-anteron- decât physicul”, Metaph., 1005 a 34), Andronikos le va fi 
aşezat după cărţile Fizicii şi, în genere, de „fizică”, deci, meta ta 
physica, în forma, doar prin repetare, impusă de Nikolaos din 
Damasc, apropiat, de altfel, „editorului” (cf. Robin, Aristote, p. 19). Se 
pare însă că numele este ceva mai vechi, urcând până la 
Eudemos din Rhodos, ceea ce mai relativizează „legenda” (cf. 
Reale, Introduzione, p. VIII-IX). Dar, oricum, nu schimbă nimic din 
faptul că termenul îşi începe istoria prestigioasă (cum şi-o 
începe, mai slab) abia cu Andronikos şi Nikolaos şi ceva mai 
tare cu Boethius. 

„După-cărţile-de-fizică”, sintagmă sugerată încă de Aristotel, 
aşadar, cele 13 (14) tratate, chiar în aranjamentul lui 
Andronikos, erau, într-un fel şi „dincolo-de”, tocmai unde vor fi 
fost aşezate între acestea, pe de o parte, şi cele „practice” şi 
„poietice”, pe de alta, ceea ce înseamnă că în ele se identifica, 
poate, centrul de organizare al tuturor într-un ansamblu. Fiind „între”, ca 
„picior” pentru cumpănă, erau mai mult şi decât cele de o parte 
şi decât cele de alta şi astfel „dincolo de”. Celălalt sens tare al 
lui meta „printre”, „la mijloc”, „în acord cu”, îl susţine pe cel dintâi 
(folosit). Astfel că atâta cât semnifică „trans-fizicele” (şi încă 
mai mult, trans-fizicul), sau, mai curând, este pus să 
resemnifice, meta poate fi „o imposibilitate filologică”, dar, ceea 
ce este mai important, ea nu este şi filosofică. De altminteri, 
Aubenque Şi observă că „titlul” „(ca tratat ce trebuie citit după 
Fizica)” este, totuşi, „parţial arbitrar” (Aristote, în Histoire de la 
philosophie, |, p. 649, 626). Ceea ce nu ţine doar de artificialitate 
cu meta, Ca „după”, sau de imposibilitatea filologică venită dintr-o 
extindere forţată a sensului ci şi, mai cu seamă datorită unei 
anume improprietăţi a termenului, în oricare înţeles primar l-am 
lua. Oricum, meta ca trans-fizic, dacă semnifică în câmpul metafizicii, 
şi semnifică, totuşi faptul este posibil numai prin mijlocire 
ontologică, de vreme ce ontologia este presupusă în mod 
necesar şi numai în ordinea ei se poate vorbi de meta ten physis. 
Ontologia este analitică, separând. Parmenides, cu acele două 
căi şi deci două concepte: a Convingerii (şi fiinţa în sine) şi a 
Opiniei muritorilor (fiinţa determinată), Platon cu kosmos noetos Şi 
kosmos aisthetos îi reflectau exact logica şi structura. Ontologic, 


prin urmare, ceea ce este în sine este „dincolo de”, pe verticală, 
fiind temeiul însuşi, şi de aceea în alt regim decât lucrurile. Una, 
nenăscută, nepieritoare, fără început, fără sfârşit, simplă 
(necompusă), indivizibilă, peste tot aceeaşi, fiinţa, pe când 
existenţa (cu termenul de azi, venit de la scolastici: existens - 
existentia, de la ex Şi part. prez., sistens, al lui sisto - sistere) este 
plurală, născută, pieritoare, cu început şi sfârşit, compusă, 
divizibilă, diversă, registrele sunt complet diferite, opuse, de fapt. 
Între ele este un interval pe care mintea noastră, într-un 
exerciţiu dat, nu-l poate trece, nici chiar nu încearcă. Parmenides 
nu ia deloc în seamă in-temeierea însăşi, ba Melissos previne că 
atunci când, ontologic, mintea noastră se aplică lumii, mai 
curând este nevoită să se îndoiască de realitatea ei, pentru noi. 
Nu este nimic de reproşat unuia sau altuia; critica aceasta (o 
cârteală) nu are sens în filosofie. Nu dezavuezi pe cineva (pe un 
filosof) decât dacă este incoerent (sau inconsecvent) în limitele 
programului său. Dar alogismele şi eclectismele ţin de travaliul 
individual şi de puterea intelectuală a filosofului ca existenţă 
omenească determinată, Parmenides n-ar mai fi fost ceea ce 
este dacă ar fi procedat altfel. Pentru că, altfel însemna non- 
ontologic dacă nu chiar anti-ontologic, de unde putea să rezulte 
orice, numai filosofie nu. 

În logica ontologiei, deci, cei doi termeni, fiinţa şi existenţa sunt 
puşi în separație, de îndată ce principiul său este acela 
(parmenidian) cum că doar ființa este (gândită) în această 
logică, în alta poate fi dar este altceva. Opiniile sunt katå ten aisthesin, 
adică privitoare la lucruri, acestea, nişte ză dokounta, apariţii 
(fenomene). După sensibile, ele, katà logon, inteligibilă, fiinţa 
(adaptând distincţia platonică), opiniile şi „convingerea” stau pe 
paliere distincte, dar acestea ale aceleiaşi verticale. „Schematica” 
platonică din Rsp. 509 d şi urm. e este concludentă, de îndată 
ce distincţia: părere (doxa) - ştiinţă (episteme) corespunde 
aceleia dintre „sensibile” şi „inteligibile” (de altfel, numai în 
această raportare, „sensibil” şi „inteligibil” au sens în platonism. Strict 
ontologic, nu. Există o treptare, pornind de jos, ca apropiere de 
adevăr (căci se ajunge la adevăr numai dacă se ajunge la fiinţă, 
aşa-zicând, după Socrate, în Theaitetos, 186 c): iluzie pagina 
8(ekaoia), încredere, în-credinţare (nioTiG) ca nivele ale opiniei; apoi, 
„deasupra” orizontalei (care desparte „inteligibilele” şi „sensibilele”), 
primele vonTá superioare, celelalte vonTră inferioare: cunoaşterea 
obiectelor matematice (S.âvoa), şi, în fine, aceea a Ideilor, 
pură, noetică (prin vouc). Doar iluzia este (mai curând decât 


falsă) dincolo de adevăr şi eroare, corespunzând umbrelor 
„copii” ale unor „copii”, Şi acestea de al doilea grad. În-credinţarea, în 
schimb, poate să aibă adevăr, câtă realitate au „sensibilele”. 
Revenind, ontologia nu „neagă” lumea ci doar o „acoperă” 
metodic, o pune, adică, aşa cum se zice azi, „între paranteze”. 
Ca să fie ceea ce trebuia să fie nici nu avea cum să procedeze 
altfel. Doar, nu destitui, epistemologic, geometria că nu se 
aplică numerelor. Construindu-se cum s-a construit, 
„secţionând” lumea (poemul parmenidian cu cele două părţi 
este extrem de sugestiv), ontologia este evident că din principii 
se punea în stare de criză. Căci se instituia pe seama unei 
despărţiri şi, astfel, făcea să apară, parcă ameninţător, 
intervalul dintre cei doi termeni, dintre care unul (acela al 
existenţei) acoperit, nu însă şi uitat. Este un fapt la care trebuie 
să ne gândim mereu: de ce Platon, în două dialoguri de deplină 
maturitate, în Phaidon şi în Phaidros separă „inteligibilul” de 
„sensibil” aproape topologic: primul este uranian, suprauranian, 
pe când celălalt, terestru. O separație parcă didactică, spre a 
şoca mai mult, sau cât mai mult, de îndată ce între cele două 
planuri se întindea intervalul. Şi într-atâta, încât ai impresia că el este 
de prim plan. In acest caz ce este el, deci cum fiinţa dă seamă 
de „existenţa” lui? Argumentul „celui de al treilea om” din care Platon 
făcea „paznicul de far” al ontologiei şi metafizicii (al ontologiei 
ca metafizică şi al metafizicii ca ontologie) interzicea fie şi cea 
mai mică tentaţie a gândirii de a lua intervalul ca termen de 
separare; ar fi fost al treilea, şi mereu un al treilea era posibil, 
în regresie la nesfârşit, în acest interval însă (din cele două 
dialoguri) se întâmplă marea răsturnare. Pentru că, „intervalul” 
trecea în marea întrebare a ontologiei, de la începuturile ei (dar 
trecută în „orizont de aşteptare” întrucât sarcina ei era să 
instituie fiinţa): cum în-sinele aristotelic vorbind, este principiu- 
cauză, într-o împătrită determinare: formală, materială, 
eficientă şi finală. Deci, acelaşi termen (de la unicitatea 
parmenidiană nu se putea abdica în nici un chip) urma să-şi 
păstreze transcendenţa ontologică dar să fie şi prezent-în. 
Aceasta era problema metafizicii, peste tot în istoria şi în 
sistemul ontologiei, de altminteri. Căci ontologia era, ea însăşi, 
întrebare, problemă dar cu finalitatea dincolo de sine, adică în 
punerea în logicitate a identităţii fiinţă - existenţă. Ontologia 
separă, deci, în vederea unirii; metafizica preia separaţia, o 
păstrează (deci îşi face din ontologie o logică) dar în identitate. 
Presocraticii sunt tot una cu această teribilă aventură greacă, o 


altă periegeză (în felul ei, şi ea o argonautică, o odisee) în 
lumea atât de alunecătoare, privită din afară, dar cea mai 
fermă, din lăuntru, a aporiei, ca întrebare, cu răspunsul nu într- 
o filosofie sau alta, nu într-un timp al ei sau altul ci în întreaga 
istorie şi în întreaga viaţă a omului ca fiinţă istorică. Zicând 
după Hegel, „din cupa acestui imperiu al spiritului spumegă 
infinitatea sa” (Fenomenologia spiritului, p. 458). Adică din această 
întrebare ce ne măsoară deopotrivă măreţia şi slăbiciunea 
(dacă nu chiar, pascalian, mizeria): cum gândim absolutul ca 
absolut, în sine şi totuşi, în lucrurile lumii, de la cele mai 
vremelnice la cele care sfidează parcă, veşnicia. De la ei la 
Socrate (momentul de răsucire prin criticism) şi de la acesta la 
Platon şi la Aristotel, „călătoria” repetată, parcă, la nesfârşit 
este mereu de încercuire, numai că de fiecare dată cercul este 
mai cuprinzător şi cuprinsul cu profunzimi mai mari şi mai 
coerent organizate. Ca Oedip, odinioară, toţi dezleagă taine, 
care însă dezvăluie alte şi alte enigme (întrebări) încă mai 
cutremurătoare. Pentru că metafizica este o aporetică şi 
„elementele” ei, fie ca întrebări, fie ca răspunsuri, aporii. 

14, aporii, dar şi 15 ori 12, acceptate în ordinea din text sau nu, 
toate acestea au mai puţină relevanţă, ca de altminteri şi 
identitatea lor în Merafizica aristotelică. Enunţate mai întâi, apoi 
examinate pe îndelete, însă în stricta lor logicitate (ca organon, 
adică), în cartea B, aporiile reapar, direct sau nu, în mai toate 
celelalte cărţi, cel puţin în acelea de analitică a filosofiei prime, 
deocamdată. De fapt, ceea ce numim azi metafizică avea să 
urmeze proiectului aristotelic (mai exact platonic - aristotelic, 
dacă şi cele 9 ipoteze privitoare la unu şi multiplu, din dialogul 
Parmenides sunt înţelese ca aporii), urmau, deci, acelui proiect în 
care aceeaşi aporie era pusă de multe ori, dar din altă situare, 
în alt context, uneori chiar într-o logică negativă sau poate, mai 
potrivit, dinspre o logică antifilosofică, aceasta învățată de greci 
de la enigmaticul Cratylos. Întrebarea era: cum este posibilă filosofia 
primă (metafizica), de îndată ce fiinţa ca fiinţă în sine, dar şi ca 
principiu de specificaţie (forma) şi principiu de individuaţie 
(materia) era (este) în termen de agnostos. Aporetica, de aceasta 
urma să dea seamă, în timpul platonic şi aristotelic al 
metafizicii, ca şi în celelalte, în cel de sfârşit de antichitate în 
Atena încă intens platonizantă, cu Damascius, acesta 
aporetizând parcă fără de măsură, dacă aici este o măsură, ca 
printr-o critică a aporeticii pure, sau pentru o critică a aporeticii 
pure. Şi tot asemenea, de principiu, şi medievalii, în deosebire, 


latini, aplicaţi cum vor fi fost întrebării de existenţă: dacă 
metafizica este posibilă, într-o ordine logică, aceasta, întrebare 
anterioară, istoric, nu putea fi decât următoare. Dar, oricum, în 
funcţie de cele două întrebări, cu una sau cu alta ca dominantă. 
Jocul atât de straniu al metafizicii, cu înălţări şi căderi, cu 
dogmatisme ca ataşări la o opinie, doctrinaristică dar şi 
neliniştită de scepticisme, mereu în criză, luând krisis ca 
judecată, hotărâre privitoare la o problemă, la o îndoială. 

La sfârşitul acestui al doilea mileniu, după cam două mii cinci 
sute de ani de existenţă, aşadar, situaţia metafizicii pare a fi 
aceeaşi ca oricând, dacă nu încă mai ameninţată dinlăuntru de 
logica proprie chiar. Pentru că, pe măsura sporirii în serie Şi 
diversificării tipologice a încercărilor de metafizică, parcă tot mai 
grav, mai ameninţător se curbează deasupră-le întrebarea, într- 
un fel, socratică încă (aceea cu filosofii ca nişte nebuni), anume: 
dacă există metafizici, ce mai este, dacă mai este şi dacă da, 
cum este metafizica. lar, în subtext şi inversa: dacă este 
metafizică, ce mai sunt metafizicile? Problema, veche, pusă, 
repusă mai în fiecare timp: de culminaţie şi astfel de ruptură şi, 
cel puţin până la Kant, mereu radicalizată (dar şi mai aproape 
de noi: Ce este metafizica, se întreba şi întreba Heidegger), problema 
metafizicii ca metafizică, aşadar, este încă mai agravată cu 
mutarea în planul interpretării, ca într-unul al filosofiei 
metafizicii, dacă se poate spune aşa. 

Tradițional întrebarea era când dacă este posibilă, când cum 
este, într-o ordine, de fiecare dată, accentuat, de existenţă. 
Proba cea mai concludentă o produc răspunsurile. Ca în mai 
vechea anecdotă cu acela care, contrariat de eleaţi, ar fi spus: 
nu este mişcare? dar iată, merg, cam de regulă, următoare 
actului critic sunt construcţiile, ca răspuns de acest fel: da, 
metafizica există. Hegel, chiar, zicea Hartmann, se va fi lăsat 
prins în acest joc, fie şi cât s-a îndoit (cel puţin) de faptul că 
antinomia (aporia la rigoare) are sens numai cât este 
irezolvabilă. Dar, orice s-ar spune, problema rezoluţiei în 
antinomică (aporetică) nici nu se pune. Sau nu se pune decât 
ca încercare, întrucâtva ficţionalist: ce ar fi dacă; ce ar urma 
rezoluţiei? Altfel decât ficţionalist, ea poate determina grave 
distorsiuni, prin închideri de direcţii, de înaintare şi sporire. 
Căci, reprezentându-ne-o, cam asemenea spaţiului dintre două 
linii care formează un unghi, aporia determină fixarea în acesta 
şi forțarea măririi lui. Când se rezolvă, în fine când se încearcă 
rezolvarea se predetermină un dezechilibru, prezumându-se ca 


dominantă o propoziţie sau alta, a aporiei. Aşa-zicând 
„experimenta!” sau, mai cu savoare, eseistic, dar în sens montaigneian 
(essai ca punere în încercare, în situaţie), rezolvarea este şi 
posibilă şi necesară. Cu precauţiuni, însă, prin urmare, cu 
metodă sau numai critic-metodic. Atunci când se ia calea 
cealaltă înseamnă că se preferă sistemul, sistematicismul, 
punerii problemei, ceea ce poate să ducă lesne la eludarea 
acesteia, fapt grav, prin consecinţe, pentru ideea de metafizică 
însăşi, aceasta o constantă reflecţie asupra lui cum putem gândi în 
sinele. Hegel spunea: cum conştiinţa instituie Absolutul. Fiecare 
metafizică, pornind dinspre aporeticitate, este numai o ipoteză, 
adică este sistemul de probleme date de o interpretare anume, 
mai mult sau mai puţin posibile ca adevăr, depinde de situare, 
dar nu singura. De aceea, la nivelul interpretării — lecturii 
interpretate a metafizicilor se impun rigori aparte. 

Mai înainte de orice se cuvine dezlegarea de istoricism. Ce ar însemna istorie a 
metafizicii, o istorie istoricistă, adică evenimenţialistă şi 
succesivistă, decât în cele din urmă un non-sens? În fond „istoria”, 
aşa-zicându-i, istoria ca desăvârşire în concept este a 
problemelor, cât câmpul lor de interogaţie sporeşte în extensie 
şi adâncime. O istorie evenimenţială, slabă, de tot slabă, nu 
duce nicăieri pentru că nu procedează teleologic, prin urmare, 
cu punctul de plecare (întrebarea de încheiere), ca punct de 
ajungere. Paradoxal, cu obsesia sistematismului, o asemenea 
istorie sfârşeşte prin a desemnifica sistematic sistemele, 
relativizându-le prin înseriere slabă. 

În al doilea rând, la nivelul interpretării se mai pune problema, 
încă mai importantă, a lui cum citim. 

Un fapt deloc minor dar deloc: chiar în prima problemă (întrebare) a 
cărţii | a Summei teologice, Thoma, pornind de la „cum citim Sfânta 
Scriptură”, inducea la „cum citim”, în genere, un text. „Trebuie să 
spunem, prevenea Thoma, că autorul Sfintei Scripturi este 
Dumnezeu care a avut puterea de a-şi expune ideile nu numai 
prin cuvinte, (ceea ce şi omul face) dar şi prin lucruri, de aceea, 
atunci când toate ştiinţele se folosesc de cuvinte pentru a 
exprima idei, aceasta înseamnă că pentru ele lucrurile 
semnificate de cuvinte au ele însele un sens, deci prima 
semnificaţie, în virtutea căreia cuvintele semnifică lucruri, 
constituie primul sens, adică sensul istoric sau literal. In 
schimb, semnificaţia în virtutea căreia lucrurile semnificate de 
cuvinte semnifică ele însele altceva, se numeşte spirituală, şi 
ea se foloseşte doar de cea literală, cât o presupune” (1, qu 1, art. 


10). 

În ordinea metafizicii, primul nivel este acela al instituirii „sistematiciste”, într- 
o construcţie determinată. Aceasta este doar structura, reţeaua 
de prindere, (susţinere) a sensurilor (întrebărilor perene), 
analogic cam asemenea naraţiunii în epică. Altfel se riscă mari 
şi grave incomprehensiuni. Bunăoară, ce este aristotelismul cu 
cele două-trei principii decât un proiect care, având 
intenţionalitate dincolo de sine, ca atare este cu sens slab, 
oricum neînstare de a trece în argumente, deci în acea zonă 
tare a aporeticului. Şi nu este doar cazul lui; poate fi al oricărei 
metafizici determinate. Se întâmplă că ataşamentele 
devalorizează; aristotelicienii, în strictă doctrinaristică, 
hegelienii, heideggerienii, tot asemenea, în cele din urmă 
abdică de la condiţia metafizicilor în cauză. Pentru că, se prea 
poate ca un heideggerian autentic să fie cel care se întreabă în 
logica heideggeriană a interogaţiei ce este metafizica, dar nu, 
cât se poate spune aşa, cel ce heideggerizează leneş. 

În genere, zic, şi aceasta pe seama istoriei factuale, după cam 
două milenii şi jumătate de metafizică, în condiţia de idealitate, 
metafizica nu este de şcoală. 

Pentru că în metafizică nu se face şcoală. Starea ei de întrebare, 
de graţie, adică, o apără. 


I. DE LA ARCHAIOLOGIE LA ONTOLOGIE 


Întreaga Grecie veche aduce cu un miracol, dar nimic, poate, dintre cele ale 
ei nu este comparabil cu filosofia, între atâtea şi atâtea înălţări, 
aşa-zicând după Aristotel, cea mai vrednică de slavă. Aceasta, 
aproape cu certitudine, în urmarea instituirii sale, deodată, fără 
s-o anunţe ori s-o pregătească ceva anume şi, cam asemenea 
zeiţei protectoare a spiritului, ivită din capul lui Zeus cu arme şi 
scut. Dar, miracol al oamenilor sau, mai potrivit, omenesc, 
tocmai de aceea se cuvine filosofia cercetată în temeiurile ei 
istorice, cât o priveşte, tot una cu acelea elementar- 
sistematice. în ştiinţe există o preştiinţă şi, deci, istoria lor 
presupune o pre-istorie sau, dacă se preferă, o proto-istorie, 
ceea ce, în această situaţie, nu schimbă prea mult starea de 
fapt. Filosofia însă (ca metafizică) nu este pregătită de nimic în 
genul său. Mitul, pentru a zice astfel, ca o nostalgie a originilor, 
poate, mai înainte de a fi structurant într-un ansamblu de rituri 
(ritual) era şi o reconstrucţie a lumii din perspectivă arheică, în 
aparenţă ca metafizica însăşi, aceasta însă într-o organizare 


conceptuală superioară. Numai că, în două logici distincte, 
mitul şi filosofia nu se prind într-o istorie simplu lineară, cu un 
mai înainte şi un după în diferenţiere axiologică. Succesivismul 
nu este de loc relevant, cel puţin în determinaţie temporală. 
Dacă filosofia ar fi o reconstrucţie mitică superioară de ce şi 
cum supravieţuiri în gen şi încă, adesea, de mai apăsată 
originalitate? Rațiunea mitică şi, deci, mitul au istorie proprie 
esenţial distinctă de aceea a filosofiei, fapt care, înseamnă că, 
logic şi istoric mai înainte, ţin de un câmp al conştiinţei mereu 
rodnic şi mereu Centru (într-o realitate policentrică) de difuziune sau 
cum ar fi zis Blaga, strat personant. În consecinţă, nici mitul o 
filosofic primară (implicită), nici filosofia o mitică transfigurată, 
posibilă prin degradarea logicii a ceea ce s-ar putea numi mai 
potrivit, în lectură inversă, ontologie arheică. A devenit aproape 
o banalitate că miticul nu este o simplă etapă culturală ci nivel, 
logică, funcţie coeterne (chiar coextensive) ale minţii noastre. 
Dar, cum prevenea încă Gide, pentru că banalităţile se cam 
uită, trebuie să fie repetate mai adesea. 

Nefiind în prelungire mitică, la greci, cel puţin, filosofia nu se va 
fi construit nici prin reacţie sau ca model concurent, eventual 
alternativ. Admiţând ipoteza, repede ne-am închide în cercul 
vicios al explicatului în acelaşi timp ca explicant. Şi de ce 
neapărat ca reacţie când filosofia nu se instituia prin destituire, 
nu înlocuia prin dezlocuire? În altă logică, în alte limbaje, miticul şi 
metafizicul se puteau dezvolta, s-au şi dezvoltat, cel mult în 
dialog, benefic pentru amândouă, în orice caz nu prin 
excluziune, nu interesează dinspre care parte. Penetrarea 
mitului în filosofie (şi invers) este probă, de fapt, cea dintâi 
menită să susţină prezumția. Aşadar, nici în prelungire, nici prin 
reacţie, filosofia, ca metafizică, trebuie să se fi ivit din logica 
pură a minţii, în funcţie de presiunea unei nevoi anume, ea 
însăşi aparţinând spiritului. 

Sunt două mituri care para da seamă de criza hotărâtoare 
pentru alegerea exerciţiului filosofic menit să refacă „geografia” 
spirituală: cel narcisic şi cel oedipian. Insă nu prin ceea ce 
semnifică atâta cât şi în felul în care o face mitul. Deci nu în 
ordine explicativă, pentru că, din acest punct de vedere, există 
o solidaritate, poate chiar o succesiune, numai că, oricât în 
durată lungă s-ar apropia, mitul nu va ajunge să fie filosofie, ca 
printr-o miraculoasă metamorfoză. 

Cele două mituri (greu şi inutil de pus în cronologie) ar putea 
ilustra fiecare altă mişcare a minţii noastre. Primul, una 


deconstructivă, sau cu alt cuvânt catabasică, iar cel de al 
doilea, pe cea contrară, constructivă sau anabasică. 

„În vârful Heliconului se află un râu mic, Lamos. În ţinutul 
thespienilor se află aşa-zisul DOnakon, unde este izvorul lui Narcis. 

În apa acestui izvor se spune că a privit Narcis, care nu a 
înţeles că chipul pe care l-a văzut era propriul chip şi 
inconştient s-a îndrăgostit de sine. Sfârşitul l-a găsit la izvor din 
pricina acestei iubiri” (Pausanias, IX, 31). Că nu va fost în stare „să 
poată deosebi care este omul şi carc-i imaginea acestuia” este 
adevărat, dar că aceasta „este o prostie”, judecata (lui 
Pausanias) ţine de o hermeneutică slabă a mitului care avea să 
dureze atâta, făcând ravagii. 

Or, ca mit (ca nume al personajului vreunei întâmplări: „un om 
care a ajuns la vârsta când este cuprins de dragoste...”, nu are 
decât relevanţa întâmplării), „Narcis” aduce cu o stare a omului 
într-un moment de criză (alegere, decizie, judecată asupra unei 
îndoieli) a conştiinţei. Personajul descoperindu-se dincolo, 
descoperea şi spaţiul de „dincolo”, cum s-ar zice azi, de oglindă. 
Întorcând chipul, ca imagine, acest „dincolo” se instituia (era instituit) în 
altceva, misterios şi seducător. Însă Narcis ignoră limita dintre acesta 
Şi acela, dintre aici Şi dincolo, ca între spaţii distincte ontologic. In 
faţa diferenţei, el „devaloriza ontologic” chiar imaginea, nu însă 
pentru a o socoti „mincinoasă” ci reală, prea reală, în modul de 
a fi al „acestuia”, de „dincoace”. Într-un fel cam ca Ghilgamesh care 
se cufunda în apele „de la marginea pământului” în căutarea 
„ierbii nemuririi”, ca să aducă „dincoace” proiecția, dorinţa, 
visul, reprezentarea „celuilalt”, a altui spaţiu, Narcis provoacă 
„diferenţa”, încearcă destituirea ei, dacă nu chiar golirea ei de 
mister, de ascunsul pe care grecii aveau să-l gândească (nu să-l 
explice, însă) în timpul, cu mijloacele metafizicii. 

Ca un recul în intervalul de criză, iar prin aceasta, ca o 
înfrângere (el era şi metamorfozat, de altminteri), Narcis 
participă însă la potenţarea sentimentului tragic al vieţii (etern, 
la urma urmelor) ca îndreptare către dincolo de. Terifiantul pus să 
delimiteze între un spaţiu şi altul în mitul oedipian pare a fi, logic, ca un 
fel de ecou al experienţei narcisice. Sfinxul stă între diurn şi 
nocturn, între întrebare (lumea întrebării) şi taină (lumea 
ascunsului, a de-descoperitului). „Mergând mai departe”, către 
Theba, „dai de muntele de pe care se spune că Sfinxul adresa 
cântecul lui enigmatic care aducea nenorocire tuturor acelora 
pe care-i răpea...” (Pausanias, IX, 26) devorându-i pe cei ce 


amuţeau ascultându-i „cântecul” enigmatic!, doar Oedip va fi fost în stare 
„să răspundă”. Corul 


„Ţintise sus, mai sus ca toţi. Şi cât 
de fericit era ! Aşa 
de fericit! O, Zeus, zdrobise el 
fecioara care ghearele-şi 
Chircea, Şi în enigme proorocea !" 
(Sofocle, Oedip rege, 1195 şi urm.; vd. şi Od., XI) 


Pierind Sfinxul, se ia seamă de dincolo, nocturn, deci de neştiut 
în sine, pentru că monstrul, jumătate leu, jumătate femeie, 
păzind taina, stătea despărțitor între două ţinuturi: al vizibilului 
(ştiutului) şi al invizibilului (neştiutului, obscurului, iraţionalului). 
Alterna şi altfel decât „lumea/ordinea aceasta” - kosmon tonde, în 
limbaj heraclitic, celuilalt ţinut mintea noastră urma să i se aplice 
altcum decât cogniţionist, fiind întrucâtva ca haosul hesiodic: 
„haos, la început” (116), ceea ce înseamnă că de nedesluşit în sine, 
termenul de la care şi nu care: „înapoia lui «pentru ce» se află «în 
urmarea a ce»” (Kerényi, De l'origine... în Jung-Kerenyi, L'essence..., p. 
19). 

Pus acest altceva, el urma să fie numit şi gândit. Mitic, se 
participă la mereu instituirea sa ca termenul-de-la-care, ca începutul 
pagina 18 (qapxń) sau originea însăşi, prin excelenţă - apxń 
KaT'EEOXrv, ceea ce poate să intre în semantica etiologiei, însă în 
una restrictivă. „Ontologia” arheică, în măsura în care se poate 
vorbi de aşa ceva, este încă, la greci cel puţin, pe orizontală. 
Or, în această dispunere, sensul lui „dincolo-de” (transcendenţei) 
era slab. Mitul oedipian îl aşează încă în acelaşi plan alături, dar 
pus cum este într-o identitate, contrară celei a vizibilului 
radicaliza criza, fiind dacă nu cauza hotărâtoare, oricum cauza 
ocazională a trecerii la gândirea lui dincolo-de pe verticală, 
ceea ce înseamnă că la punerea sa în termen de temei, de 


1 În episodul Sirenelor (Odiseea, XII, 220 şi urm.), Ulysse, dacă se poate spune 
aşa, se comportă oedipian: punând să fie legat de catarg, le ascultă 
cântecul amăgitor, însă refuză lumea promisă, rămânând în aceasta, în a 
sa. Şi el desface, pentru sine (este singurul care „ascultă”) o taină şi 
sileşte limita să piară. Anti-narcisic, nu se scufundă în lumea de dincolo de 
„limită” oricâte promisiunile: „Opreşte-ţi vasul să ne-auzi cântarea.../cum 
ne aude, oricine se desfată/şi-nvaţă mult, că noi cunoaştem.../...toate câte 
se petrec pe lume”, Od. XII, 260 şi urm. Nu ştie, nici nu vrea să ştie ce i se 
promite; el doar vrea să afle cele ce sunt în lumea lui. Ulysse este, în 
periegeza lui, descoperitorul lumii sale, pe orizontală. 


substrat pagina 19 (bnokeiuevov). 

Astfel, numai printr-o ruptură, mitul participa la naşterea filosofiei 
(ca metafizică), aceasta, deci, venind ca reacţie, iar nu, simplu, 
ca o mitologic „raţională”, sau oricum „explicativă”. Şi mitologia 
explicativă ea este, astfel, în limitele logicii şi structurilor 
mentale corespunzătoare, altceva decât limitele unei istorii 
date, ceea ce ar impune istoricismul (evoluționismul atât de 
păgubos) simplu linear: de la mai înainte, la după (temporal), 
de la inferior la superior (axiologic). Dar „asemenea capului 
tăiat al lui Orpheu, mitologia continuă să cânte şi după ora 
morţii sale...” (Kerényi, op. cit., p. 15). Atâta cât este explicaţie - 
explicativă, filosofia (ca şi ştiinţa) poate s-o valorizeze, dar 
pentru aceasta filosofia trebuie să existe deja, epistemologic 
vorbind. Transmisia (prelungirea sau absorbţia) în strictă 
determinaţie culturală (deci a unor sisteme de sensuri) este, 
logic (şi istoric) ulterioară. De la mit la filosofic, aşadar, 
mişcarea are legitimitate, în primul rând, în ordine logică şi 
epistemologică. Numai după aceasta, admițând cu Aristotel că 
şi iubitorul-de-mituri ptĂ6uuv6oc este un iubitor-de-înţelepciune 
PLA6OOPOG, istoria filosofici sau, nu mai potrivit? istoria filosofică a 
vechii Grecii se cuvine întregită de o protoistorie a ei. Căci, deşi 
ca atare filosofia începe târziu, în secolul al VI-lea, cu milesienii, 
cu pythagoricii, cu eleaţii şi Heraclit, în formă protofilosofică ea 
îşi pregăteşte intrarea în istorie încă din vremea lui Homer şi, 
poate, mai dinainte dacă „gândirea şi concepţiile filosofice, 
teologice şi escatologice ale grecilor nu s-au dezvoltat într-un 
fel linear, pornind de la reprezentările homerice. Credinţe mai 
vechi, primitive vor fi intrat în joc, avându-şi cuvântul lor de zis 
în această evoluţie” (Frenkian, Le monde homerique, p. 9). 

Este drept că nici Homer, nici Hesiod, nici orficii, nici Musaios 
nu sunt filosofi, în sensul care va fi dat cuvântului de către 
Pythagoras, ori, mai sigur, de către Heraclit. Şi, tot aşa, nu este 
nici o îndoială că Iliada şi Odiseea, Theogonia sau Munci Şi zile, 
imnurile orfice câte se vor fi păstrat ori fragmentele din 
poemele lui Musaios, cele din Genunea cu şapte abisuri pagina 
20(EnTâ&uuX0G) a lui Pherekydes, cele din Theogonia lui Epimenides, 
maximele şi sentenţele celor „şapte înţelepţi” nu sunt propriu- 
zis mărturii filosofice. Nici ci filosofi, nici opera lor filosofică, 
Homer, Hesiod, orficii... explicau totuşi lumea şi omul. Doar 
oamenii, în Grecia ca şi aiurea, se vor fi raportat teoretic la 
univers şi la ei înşişi mai înainte de a o face în formă bine 
determinată, filosofică sau ştiinţifică. Altfel, la limită n-ar fi 


putut să supravieţuiască, nu şi-ar fi avut adevărul lor, în primul 
rând acesta, lumea lor, totuşi, coerentă. Foarte abstract, pro-gresivist 
- abstract judecând, nu prea ni-i putem închipui pe oamenii 
epocii homerice existând şi, totuşi, au existat şi nu elementar- 
biologic, ci esenţial-uman. Oamenii n-au început să gândească 
din secolele VII-VI încoace, dacă şi mai înainte cultivau 
pământul, călătoreau pe uscat sau pe ape, meştereau arme şi 
unelte, podoabe şi locuinţe. Toate acestea i-au determinat să 
ştie să măsoare, să se orienteze după astre, să afle tainele 
pietrei, bronzului sau fierului pentru a trece mineralul inform în 
plug, în topor, în seceră, în scut, să-şi reprezinte, pentru a-şi 
face familiară, parcă, lumea în care trăiau, în /liada, XVII, 483- 
607), bunăoară, Hephaistos, zeul focului şi al meşteşugurilor, 
lucrând scutul lui Achille, „ ... cu priceperea lui închipuie fel şi fel 
de podoabe”. La început „sunt închipuite pământul şi cerul şi 
marea, neasemuitul soare, luna cea rotundă şi nesfârşite astre, 
cerului cunună: puternicu-Orion, Hyadele, Pleiadele şi Ursa căreia i 
se spune şi Carul Mare...” Şi „două cetăţi de oameni... într-una 
se văd nunti şi ospăţurile... Cealaltă cetate avea în jurul ei două 
tabere de oşti, strălucind în arme...” dar şi „o ţărână moale ce 
trebuie muncită”, „o frumoasă vie”, „o cireada de boi”, „un mare islaz 
cu dalbele oi”, „o horă” cu dănţuitori şi un aed, iar pe margini ca 
să le cuprindă pe toate, „măreţul Okeanos, puternicul fluviu”. 
Cerul este închipuit câteodată ca făcut din aramă, alteori din 
fier şi în nemişcarea lui, se sprijină pe două coloane. Soarele, 
când răsare, se trezeşte din somn şi când apune îşi caută 
odihnă în „ţara întunericului”, uneori, cea a „morţii”, în Okeanos: 
slăvita Hera, în ciuda vrerii sale, lasă în Ocean să lunece Soarele. 
Astrul asfinţeşte... (1/., XVIII, 231-241). 

Atmosfera, la rândul ei, când este clară, se numeşte aithér, iar 
încărcată de nori şi ceaţă, aér, care, de altminteri, mai 
înseamnă şi nor, fiind legat de ideea de obscuritate şi umiditate 
(Cf. Frenkian, op. cit., p. 12 şi urm.). Mai târziu, şi aér şi aither aveau 
să primească sensuri filosofice, primul la Anaximenes, al doilea cu 
Empedokles (ca substitut al agr-ului însă). 

Alcătuită din cer, pământ şi din „Tartarul negru (acolo departe 
în prăpastie de ceaţă, deschisă sub pământ... aflată sub 
Hades)” şi înconjurată, poate că susţinută chiar de „bătrânul 
Okeanos”, „Părintele zeilor”, „Părinte al tuturora”, „cu apele 
adânci din care purced fluviile şi mările, izvoarele, fântânile 
adânci”, lumea cu toate regiunile ei şi fiinţele ce-o locuiesc, cât 
lucrurile sale se nasc şi pier, se supune destinului — pagina 21 


MoTpa, Aioa, personificat: - aoga Aloa/yewoutvq Entvnoe Aívo - 
„nu va şti să înlăture ce-a tors neîndurata Parcă” (I, VIII, 13; XIV, 
209, 246; XXI, 195-197; XX, 127). Nici chiar zeii nu sunt mai 
puternici decât el, când este în joc viaţa şi moartea : 


„Ce-i drept că nici chiar zeii 
Nu pot scuti de moartea cea firească 
Pe cine lor li-i drag, dacă-l doboară 
Neîndurata soartă, mâna morţii" 
(Od., III, 325-328) 


„Totuşi anumite expresii, precum moira zeilor (Od., II, 261) sau aisa lui 
Zeus” (Il, XVII, 322, Od., IX, 52) lasă să se înţeleagă că Zeus însuşi 
a hotărât sorţile. În principiu el poate modifica destinul: aşa se 
pregătea să facă în cazul fiului său, Sarpedon (/., XVI, 433 sq.), 
în momentul în care viaţa acestuia ajunsese la capăt. Dar Hera 
îi arată că un asemenea gest ar avea drept urmare anularea 
legilor Universului — adică a justiţiei (diké) şi Zeus îi dă dreptate. 
Acest „exemplu arată că Zeus însuşi recunoaşte supremaţia 
justiţiei” (Eliade, Istoria credințelor..., 1, p. 274-275). Trebuind să se 
supună destinului şi zeilor: „doar e ştiut, nici un om... nu va 
scăpa de ce i-a fost ursit”; „trec oamenii pe lume, precum 
frunzele-n toamnă; la suflarea vântului se-mprăştie pe pământ. 
Dar creşte iar frunzişul pe falnicii copaci, în timpul primăverii. 
Tot astfel, muritorii; se naşte un nou neam, când altul se stinge”; „Tu, 
Diomede, ia seama ! Nu merge mai departe şi nu te-ncumeta 
să te masori cu zeii ! Nu 

vor fi nicicând deopotrivă neamul celor ce păşesc pe trainicul pământ 
şi neamul acelora ce sunt pururea vii” (IL, VI, 487-488; 145-149; V, 
440-443), siliţi, aşadar să li se supună, prin condiţia lor de fiinţe 
muritoare, oamenii lumii homerice se asumă însă, responsabil 
şi temerar. Plecându-se în faţa zeilor lor, cu teamă şi venerație, 
totodată, oamenii homerici, prin aceasta, nu se anulau ca fiinţe 
cu statut propriu de viaţă. Ei nu pot să înfrângă destinul, un fel 
de lege a lumii, şi i se supun, dar cu înţelepciune. „Experienţa şi 
existenţa arată în spiritul şi în sufletul grecului două lucruri 
diferite. De o parte, viaţa care se dezvoltă şi care întâlneşte 
divinitatea vie pe toate căile dezvoltării sale. De alta, 
necesitatea riguroasă care taie firul în momentul fixat. Zeii sunt 
de partea vieţii. Pentru a-i întâlni, omul trebuie să se mişte, să 
meargă înainte, să fie activ” (Otto, Les dieux..., p. 294). Doar, 
„Părintele zeilor” este şi „Părintele oamenilor”, „prea înțeleptul care 


ştie ce i se va întâmpla fiecăruia în „îndepărtat viitor” (IL, 1, 544; I, 
324-325). Tot mai mult, Zeus devine în conştiinţa grecilor „lege 
cosmică, armonie socială şi destin”, el însuşi (Vernant, Mit şi 
religie, p. 40). De aceea, în condiţiile vieţuirii într-o lume 
condusă de un destin, prin asimilare cu Zeus, tot mai apropiat, 
deşi moartea continuă să fie „cea firească” şi la timpul hotărât, 
oamenii se afirmau progresiv în umanitatea lor. Achille ştie că 
din naştere îi sunt date zile puţine dar nu se apleacă sub 
povara restriştei; dimpotrivă vrea să ia de la viaţă tot ceea ce 
era omenesc, potrivit cu idealul epocii: „de ce m-ai hărăzit unei 
vieţi prea scurte? Măcar Olimpianul ce-detuna-pe-culmi să-mi fi 
dăruit cuvenita cinstire ! Dar nu vrea să-mi arate nici-o preţuire, 
de vreme ce chiar astăzi atridul Agamemnon m-a putut înjosi şi, cu 
silnicie răsplata el mi-a smuls-o”. Doar „n-am venit să lupt 
pentru mine” căci „nicicând n-am îndurat nelegiuirile” troienilor. 
„Te-am urmat, îi spune Achille în continuare lui Agamemnon, ca 
să-ţi fiu pe plac..., şi întru slăvirea ta”. Dar „tu nu ţii seama de 
nimic... în bătălie braţul meu duce greul... însă la împărţeală 
bunul prețuit ţie ţi-e sortit” (7, I, 352-357; 148-172). Diomede, la rândul 
său, înfruntă o zeiţă, pe Afrodita: „Părăseşte, zeiţă, fiică a lui 
Zeus, lupta şi măcelul... Să nu mai îndrăzneşti să te întorci aici, 
pe câmpul de bătaie” când aceasta stă în calea izbânzii sale (Z, 
V, 348-350). 

Ulysse, în fine, este exemplar pentru asumarea de sine a 
omului. Rătăcitor timp îndelungat în drumul de întoarcere, de la 
Troia la Ithaca natală, „iscusitul”, „viteazul”, Ulysse este o 
provocare, parcă, a destinului însuşi, prin temeritate, prin 
pricepere, prin puterea de a ieşi din capcane ori dificultăţi sau 
de a le ocoli. „Arma lui, în lupta înverşunată pe care a angajat-o 
cu marea, cu soarta, pentru a le smulge partea sa de fericire, 
este întotdeauna, împreună cu curajul, inteligența. O 
inteligenţă cu totul practică, o artă superioară de a folosi în 
avantajul său, oamenii şi lucrurile, fără a uita pe zei... Ulysse 
este inteligenţa practică, în stare de invenţie... Este homo 
faber, este inteligenţa activă, eficientă” (Bonnard, Civilizaţia 
greacă, |, p. 86). 

Iscusit, cu mintea înţeleaptă, el este viclean („viclenii de tot 
felul scorneşte gândul său”) şi, de obicei, cumpănit, „când 
întâlneşte un om de rând”, la nevoie „îl loveşte cu sceptrul şi îl 
mustră...” Pe „omul cel mai pocit, din toţi cei veniţi sub zidurile 
Troiei”, pe Thersites adică, pentru a-l fi ponegrit pe Atrid, Ulysse 
îl loveşte amarnic, spunându-i vorbe grele (/., IN, 200; H, 215-216; 


243-265). Un războinic, aşadar, nici mai bun, nici mai rău, nici 
mai altfel decât ceilalţi. Drumul următor însă, de la Troia la 
lthaca, de întoarcere, este al descoperirii şi construcţiei de sine 
cu fiecare încercare. Odiseea, astfel, este ca o povestire despre 
om. Călătoria, în genere, pentru greci, dar nu numai, era de 
încercuire ontologică. Proclos îşi amintea „în permanenţă că 
Ulysse este întruchiparea sufletului”. Pentru că, „doar viaţa în 
spirit procură această fixitate şi înmuiere mistică a sufletului la 
care poetul îl conduce pe Ulysse, după marea rătăcire a vieţii” 
(Buffiere, Miturile lui Homer, p. 336; Proclos, în Parmen, |, 1025, 32). 
Aceasta era o faţă a lucrurilor; alta o dă Hesiod cu Munci şi zile, 
cu Theogonia. În continuare lumea este reconstruită fabulos, cu 
divinităţi care sunt şi regiuni ale ei şi răspunzătoare de 
aşezarea şi de mersul său. Ca Ulysse, ca un Ulysse mai puţin 
eroic, anonim, dar căutător şi el, cu îndemânare şi inteligenţă 
practică, ţăranul din Beoţia secolului al VI-lea, cu stăruinţă şi 
îndemânare, îşi petrecea viaţa, împlinindu-şi condiţia. Cultivator 
al pământului, el se conduce după mişcările astrelor şi 
succesiunea anotimpurilor. Legat de glia sa, este călător numai 
purtat de timpul lumii. Hesiod chiar face din Munci şi zile un sui generis 
poem (almanah parcă) didactico-agro-tehnic-astronomic, ca o 
periegeză într-o lume în care marile structuri sunt anotimpurile. 
Mai întâi îşi îndeamnă semenii să lucreze: „muncă adaugă 
muncii iară răgaz de odihnă”, şi apoi cum s-o facă astfel ca 
„munca ce-a fost hărăzită de zei muritorilor oameni” să nu fie 
„în deşert”. Pentru aceasta, „zeilor nu le greşeşte”, dar, poate, 
mai cu seamă „semne cereşti cercetează şi scapă de orice 
greşeală” (Munci..., 378, 394, 436, 821-822). Ca Homer, dacă nu 
în şi mai mare măsură, Hesiod dă şansă individului, dar nu şi 
„neamului” omenesc aflat ca atare într-o dependenţă totală de 
divinitate. Motivul succesiunii „neamurilor” sau „vârstelor” este de 
tot probant, căci trecerea de la „oamenii de aur”, „cu duh cumpănit şi 
cuminte”, prin cei de „argint”, de „aramă”, şi prin „neamul de vajnici 
eroi divini ce-s numiţi semizei”, la cei de „fier”, care „n-au vreun 
respect al dreptăţii, al cinstei şi nici jurământul /Nu-şi 
împlinesc.../Dreptul cu pumnul şi-l iau şi nu cunosc vreo ruşine”, 
căderea treptată, deci, ar fi hotărâtă de zei: „Zeii ce au în Olimp 
palate apoi izvodiră/Neamul al doilea, de-argint...”, alt neam de 
oameni, al treilea, făcut-a părintele Zeus/Cel din aramă, croit 
din frasini', neam dârz şi sălbatic”, „iar după ce sub pământ 


1 Pentru lemnul de frasin al lănciilor, sau, poate, pentru că „din timpuri 
imemoriale, omul şi-a reprezentat, probabil, originea sa din pământ, prin 


ascunse şi neamul acesta” Zeus ... făcut-a al patrulea neam...” 
(dem, 106; 153; 185-187; 122-123 : 137-138; 150-151). 

Odată cu un determinism divin mai avem de a face însă şi cu o 
sociogonie chiar dacă „inversă” sau „negativă”. Ca în mitologiile 
orientale, fără ca prin aceasta să se poată vorbi de o influenţă, 
Hesiod presupune existenţa unei „vârste de aur”, originară, faţă 
cu care umanitatea prezentă, de „fier”, era căzută. Poetul 
beoţian nu duce, în explicarea căderii, la încălcarea unei 
interdicții. Dar o motivaţie a căderii, cel puţin din vârsta de 
argint în cea de aramă, există. Mai presus continuă să stea 
vrerea lui Zeus; mai presus, însă nu fără să fi fost prilejuită de o 
cădere morală a oamenilor. Faptul cel mai important însă este 
acela al explicaţiei stărilor de lucruri prezente, şi chiar dincolo 
de o „vârstă” anume, încercarea de desluşire a vieţii umane 
într-o anume generalitate a ei. Hesiod găseşte o explicaţie a 
„neamului de fier”, deci a „vârstei” oamenilor din epoca sa într-o 
dublă cădere, de fapt: una imanentă, morală, şi alta, a condiţiei 
umane, săvârşită de Zeus, dar, încă o dată, provocat s-o facă. 
„Vârsta de fier”, cea prezentă, avea în sine suficiente elemente 
pentru a-l face pe poet să deplore soarta semenilor săi, trăind şi 
murind într-un univers mic şi închis. Nume mitic şi de bună 
seamă idilizant al vieţii omeneşti în comunităţile primitive, 
„vârsta de aur” este reamintită cu nostalgie de un om care trăia 
într-o epocă a statornicirii altor relaţii umane şi a altor aşezări 
politice, a celor de tip sclavagist. Dar, deplângând soarta 
semenilor săi şi poate nu numai pe a lor, Hesiod fără să mai 
spere într-o reîntoarcere la „paradisul pierdut” îndeamnă la o 
refacere a umanităţii prin ea însăşi. Dacă aşa au hotărât zeii, o 
speranţă există, totuşi: munca, ce „înjosire n-aduce”, dimpotrivă 
înalţă omul în demnitate: „Fi-vei asemeni cu zeii, deci să 
munceşti e mai bine” (Munci..., 307; 310). Astfel, se întâmplă o 
recondiţionare a omului şi încă determinată de sine, deci 
imanentă. 

De la o explicaţie a unei „vârste” anume, cea de fier, deci a 
vieţii omeneşti într-o epocă anume şi de la implicarea 
determinismului divin, transcendent, Hesiod trece la o 
reprezentare a omului oarecum generică, a omului ca om, dacă 
i se descoperă natura proprie, sau oricum, condiţia esenţială de 
existenţă şi de redobândire (sau poate de dobândire) a 
demnităţii sale. Căci, exercitându-se ca om, muncind, el va 


mijlocirea unui rod al acestuia: copaci, lemne, uneori chiar pietre...” (Lileta 
Stoianovici - Donat, Mitul vârstei de aur în literatura greacă, p. 833). 


putea să fie în planul său de existenţă „asemeni cu zeii”, deci, 
„revenirea” la „vârsta de aur”, va fi operă proprie şi în alt cerc al 
istoriei. De fapt, în planul istoriei, fiindcă istoria omenească 
pentru omul hesiodic începe abia de acum, ca, de altfel, 
mutatis mutandis, şi pentru Adam, din mitul vechi ebraic. 
Pierzând „paradisul”, Adam şi Eva trec în condiţia fiinţei istorice, în 
Eden, nu aveau nici nevoi, nici dorinţe şi mereu egali cu înşişi, 
fără ieri, fără azi, fără mâine, trăiau în nemişcarea veşniciei, 
încălcând interdicţia, deodată, îşi descoperă o lipsă ori o 
nevoie, se văd goi şi se ascund: „3; 9. Domnul Dumnezeu a 
chemat pe om şi i-a zis: Unde eşti? 10. El a răspuns: Ţi-am auzit 
glasul în grădină; şi mi-a fost frică, pentru că eram gol, şi m-am 
ascuns. 11. Şi Domnul Dumnezeu a zis: Cine ţi-a spus că eşti 
gol? Nu cumva ai mâncat din pomul din care iţi poruncisem să 
nu mănânci? (Geneza). 

Alungat din paradis, Adam este făcut, ca de aci încolo, să-şi 
scoată hrana din trudă: 3; 19: „în sudoarea feţei tale să-ţi 
mănânci pâinea, până te vei întoarce în pământ...” Dar ceea ce 
trebuia să-l plece, îl înălța, căci lucrând pământul, omul ajunge 
să se descopere şi să se facă pe sine, să-şi câştige, la scara sa 
şi potrivit modului său de a fi chiar nemurirea: „Blestemul care 
îl atinge îl lipseşte de binefacerile raiului şi îi suprimă 
nemurirea. Omul va trebui deci să muncească. El va trebui apoi 
să se reproducă, câştigând astfel pentru specia lui nemurirea, 
pe care individul o pierduse pentru sine” (Vianu, Transformările 
ideii de om, p. 8). 

Omul îşi câştigă nemurirea ca specie, şi, mai ales, poate, ca 
istorie, în alte cuvinte ca producere de valori. Nu încep urmaşii 
lui Adam şi ai Evei să „umanizeze” lumea: Cain zidind o cetate, labal, 
probabil, făcând corturi, Tubal-Cain făurind unelte „de aramă şi 
fier”? (Geneza, 4; 17; 20; 22). Căderii, îi urmează o „înălţare” 
omenească, istoria, astfel încât, odată cu nostalgia şi 
sentimentul tragic al păcatului care, de bună seamă, răzbat 
mereu, mai cu scamă în mitul ebraic dar şi în cel hesiodic, îşi 
face loc „sentimentul” istoriei. 

Hesiod, de altfel, punea până şi cosmosul în termenii unei 
anume istoricităţi, imaginând în Theogonia cea mai amplă cosmo- 
teogonie greacă. O cosmo-teogonie, pentru că poetul 
reconstituie, deopotrivă, naşterea universului şi naşterea zeilor, 
până la un punct una fiind cealaltă. 

La început, sau, mai curând, cel dintâi care se va fi ivit din el 
desprinzându-se, „Pământul cu largile-i coapse”, „Tartarul 


întunecat”, „Eros... ce supune pe oameni şi zei deopotrivă”, 
„Noaptea cea neagră şi Erebos apoi se iscară”, va fi fost Haosul. 
Din noapte şi „întunecatul Ereb” se vor fi iscat ziua şi Eterul, iar 
Geea (pământul) la rândul său, „născu mai întâi asemenea 
sieşi/Cerul cu stele-mpânzit”, „Munţii înalţi a născut” şi „marea 
cea stearpă”, „Marea vrăjmaşă ce-şi umflă unda-n vâltoarea 
furtunii”. „lar din unirea cu Cerul născu pe-nspumatul Okeanos”, 
pe Hyperion „zeul luminii”, pe „Febe cu-aleasă cunună”, pe „Tethys cea 
iubitoare” şi după toţi, cel din urmă, pe Chronos cel cu gânduri 
ascunse (7h., 117 şi urm.). Din Haos, aşadar, vin, deopotrivă, 
zeii şi lumea şi în cele din urmă toate cele ce fiinţează într-o 
generaţie sau alta. 

Principiu al lumii ? 

Nu, sau nu încă, deşi pare a fi măcar pentru faptul că din el se 
trag toate cele ce există. Dar, împotriva unei aparente, nu este, 
totuşi, principiu cum, nu peste multă vreme, aveau să fie rând 
pe rând apa, aerul, focul, pământul sau toate la un loc. Haosul 
hesiodic, mai întâi, nu are anterioritatea absolută din care se va 
face condiţie esenţială a principiului; apoi, el nu alcătuieşte, 
propriu zis, substratul sau, zicând ca Aristotel, materia şi, în 
fine, el, în deosebire, se anulează prin cosmotizare. Dacă este 
mai înaintea existenţelor determinate: cosmos, zei etc., el este 
ca primul element, chiar dacă generator într-o serie. Or 
principiul este mai înainte în sens absolut, este mai înainte ca 
temei etern, ca natură eternă şi care, generând necontenit, nu 
trece cu toată fiinţa sa în seria generărilor. Focul heracilit se 
stinge şi prin stingere trece în aer, în apă şi în pământ, dar nu se 
pierde ca început al lumii, căci cheamă apoi la sine tot ce a produs 
şi le mistuie într-o conflagrație regeneratoare. Şi tot asemenea, 
mai înainte, apeiron-ul anaximandrian. Haosul însă îşi pierde 
identitatea cu fiecare existenţă produsă: el trece definitiv în 
forme care îi şi preiau, de altfel, puterea creatoare. Căci 
Noaptea „prinzând roadă din iubirea cu întunecatul Ereb” naşte 
ziua şi Eterul, iar Geea, la rândul său, produce din sine Cerul, şi 
împreună cu el, „pe-nspumatul Okeanos”, „pe Chronos cel cu gânduri 
ascunse”... 

Aşa stând lucrurile, celebrul vers din Theogonia: pagina 27 H roi 
uev NPUWTLOTA XOG yéveT' (116), a şi fost interpretat în felul 
următor: la început a apărut Haosul, iar nu la început a fost Haosul (cf. 
Jaeger, A la naissance de la théologie, p. 116; Robin, La pensée grecque, p. 33). 
La fel Kirk-Raven (p. 35): „... Chaos come into being...”. Pentru a fi putut 
pune problema începutului absolut, lui Hesiod i-ar fi trebuit „o 


treaptă de rigoare pe care gândirea sa nu avea cum s-o stingă”. 
De aceea, este o pseudo problemă căutarea sensului 
absolutului hesiodic. Haosul nu este absolutul din care se nasc 
formele relative, căci el însuşi este relativ. „Noţiunea comună 
de Haos care desemnează o stare de confuzie şi de indistincţie 
absolută este total falsă. Antiteza haos-cosmos... nu este decât 
o invenţie modernă” (Jaeger, idem.) Neputând fi pus în antiteză cu 
universul ca ordine (Kâsmos, însemnând, mai întâi, ordine), 
haosul trebuie admis el însuşi ca un moment, primul moment al 
cosmotizării. Dar primul moment nu este încă principiul. Apa lui 
Thales sau focul heraclitic nu sunt momentul prim, sau nu mai 
înainte de a fi natura sau obârşia tuturor formelor, nu numai a 
celor actuale dar şi a celor posibile. 

Din Haos, ce-i drept, îşi trag existenţa toate cele ce aparţin, de 
fapt, primei gereraţii. Ziua, Eterul, Cerul, „înspumatul Okeanos”, 
Chronos, apoi Zeus şi lumea lui sunt forme din forme. Indirect 
vin şi generaţiile ulterioare, dar ce mai păstrează din Haos? 
„Substanţa”? Aceasta însă este deja transfigurată, devenind 
cosmos, în alcătuirea primei generaţii. Forma? Dar Hesiod o 
explică mai degrabă, aşa-zicând, teo-antropologic decât 
cosmologic, Pământul, Eros, Tartarul etc. fiind zone ale 
universului dar, în acelaşi timp, şi zeități. Astfel că, Pământul, 
Eros sunt cosmos, ordine întrucât au raționalitate, fiind 
divinităţi, totuşi, reprezentate teo-antropomorf. 

Oricum, chiar dacă ar fi „materie” şi „formă” pentru prima 
generaţie, cum nu mai este pentru cele ce urmează, Haosul nu 
capătă condiţia principiului. De altminteri, Aristotel mai 
degrabă aplică termenul iubirii (Eros), decât Haosului: „Am fi 
înclinați, fireşte, să bănuim că Hesiod a mers cel dintâi în 
căutarea unui asemenea principiu, el sau oricare altul care a 
socotit lubirea sau Dorinţa ca principiu al existenţei” (Metaph., I, 
4, 9846). Nici Eros (Iubirea, Atracţie cosmică) principiu în sens 
riguros filosofic, „cel mai gingaş” „printre zeii nemuritori”, născându- 
se totuşi, deci neavând originaritate absolută, nici Haosul, 
totuşi atât prin unu cât şi prin celălalt, Hesiod dă consistenţă 
protofilosofică gândirii greceşti de până la Thales. De 
bunăseamă, însă poetul beoţian, nu este încă filosof: nu se 
desprinde încă de mit, încă lucrează cu acesta ca şi cum ar fi 
„poveste” perfect adevărată, încă reface narativ „romanul” lumii, 
încă epicizant, implică pe mai înainte şi pe mai apoi, încă nu are 
un limbaj conceptual (filosofic) şi se foloseşte de „întâmplări 
minunate”, pentru a zice ca Aristotel. Dar, în acelaşi timp, prin 


Haos şi prin Eros numeşte unitatea lumii sau lumea ca unul şi 
dacă „povesteşte” încă nu pare să fi identificat semnificaţia 
purtată de poveste cu naraţiunea însăşi. S-a şi spus (von Fritz şi 
Solmsen) de altfel, că două versuri (27, 28) din Theogonia : 

„... Minciuni aidoma cu adevărul 

Ştim să rostim, dar când vrem ştim să vestim adevărul”, 
dovedesc o anume conştiinţă a mitului ca „înţelepciune” şi, de 
ce nu, iubire de înţelepciune, dar în logica şi stilul său. Astfel 
că, deşi nu este încă un iubitor de înţelepciune în formă 
filosofică este în cea mitică, protofilosofică. Asemenea lui şi 
orficii, Musaios, Epimenides şi Pherekydes sau Alkman care, în 
măsură mai mare sau mai mică, oricum, aveau să apropie 
momentul întâmplării marelui miracol grec. 

„Descinzând” din legendarul Orfeu, erou civilizator, care-i va fi 
învăţat pe oameni să cultive pământul, să-şi tămăduiască 
trupul şi să-şi înalțe sufletul prin muzică şi poezie, orficii, îşi vor 
fi imaginat că „La început era apă şi materie din care s-a 
constituit pământul, stabilind aceste două principii, adică apa şi 
pământul, ca primele principii... Al treilea principiu s-a născut 
după aceste două, adică din apă şi pământ, sub forma unui 
Dragon ce avea crescute capete de taur şi de leu, la mijloc, faţă 
de zeu, pe umeri aripi şi se numea Chronos”. Acesta, la rândul său, 
va fi dat naştere „Eterului umed, Haosului nemărginit” şi lui 
„Erebos, întunecat de neguri”. Tot Chronos va mai fi zămislit un 
ou şi, încă, „un zeu fără trup, având aripi de aur, pe umeri, pe 
laturi crescute capete de taur, iar pe cap un balaur monstruos”. Va fi 
Zeus, „Cârmuitorul tuturor lucrurilor şi al întregului univers”, în 
altă variantă, din apa originară după ce se va fi depus mâlul şi 
din mâl şi apă va fi apărut Chronos, din oul zămislit de acesta 
„O parte a lui, cea dinspre vârf va fi alcătuit Cerul şi alta, cea de 
jos Gea” (Fr., B 13, în F.G.P., I, 1). 

Un orfic, unul dintre primii, pare să fi fost şi Musaios, poet 
legendar venit, după unele mărturii, tot din Tracia. 

Greu de stabilit dacă va fi existat, este şi mai greu de aflat cu 
certitiidine cum îşi va fi reprezentat lumea şi cum îi va fi 
povestit geneza, într-o Theogonie şi într-un „poem (intitulat) Sfera” 
îşi va fi imaginat „că toate se trag din unu şi se descompun tot 
în el”? 

(Diog. Laert., Introd., I, 3). Sau va fi crezut că „mai întâi au fost 
Tartarul şi Noaptea”? (Fr., B 14, în op. cit.). 

Epimenides şi Pherekydes însă, au fost cu siguranţă personaje 
reale, fiind, de altfel, şi contemporani (sec. VI). Primul, cretan din 


Knossos, va fi venit la Atena, unde, facându-se util, avea să se bucure 
„de prietenia lui Solon”. Căci pe marele reformator politic care a 
fost Solon îl va fi „ajutat... cu îndemnuri şi sfaturi în opera sa 
legislativă” şi atenienilor le-a simplificat „ceremonialul jertfelor 
şi pe cel al doliului în sensul că pentru ceremoniile de 
înmormântare a contopit mai multe sacrificii şi a înlăturat tot 
ceea ce era închistat în tradiţiile barbare, practicate mai ales de 
femei” (Plutarh, Solon, 12). Socotit unul dintre cei şapte înţelepţi, 
pentru a fi contribuit la readucerea cetăţii „pe calea dreptăţii şi 
a bunei înţelegeri” şi pentru ştiinţa lui care îl făcea să treacă 
drept „fiinţă iubită de zei”, Epimenides, mare prezicător, „cel 
mai mare”, a scrutat însă şi originile (Plut, ibid; Diog. Laert, I, 114). 
Astfel că, probabil, într-o Theogonie a presupus existenţa a 
două „elemente primordiale, Aerul şi Noaptea”, din care, apoi, 
se vor fi născut Tartarul, „ca un al treilea principiu” şi Titanii. 
(Fragmente, B 5, în F.G.P., 1, 1). 

Ceva mai aproape de filosofie, în limbaj aristotelic fiind un theologos, este 
însă Pherekydes din Syros acesta spunând că „pământul este 
principiul tuturor lucrurilor’, sau, mai plauzibil, că laolaltă cu 
Zas, Chronos şi Chthonie — pagina 30 Zac, Xpóvoç, XƏovín (Sextus 
Empiricus, Schițe pyrrhoniene, Ill, 30; Diog. Laert., |, 119). „Zas şi 
Chronos şi Chthonie erau dintotdeauna. Însă Chthoniei i s-a dat 
numele Gé, întrucât Zas, „i-ar fi făcut în dar pământul” - XBovin 6e 
Ovoua éyéveTto, Mn, ener avrn Zá yiv yépaç 6i6ot (fr. |, în Diog. 
Laert., I, 119). „Chthonie”, de la „Chthon”, pământul într-o determinaţie 
primară, poate, loc al demonilor chthonieni (Kirk-Raven, P.Ph., 

p. 57) capătă numele Ge (Mn) în dar în urma unei hierogamii: 
Zas însoţindu-se cu ea (”... Zas vorbi către Chthonie: voind ca a 
ta să fie nunta, prin aceasta te cinstesc. Tu fă-mi bună primire 
şi uneşte-te prin căsătorie cu mine” (Grenzell - Hunt, Greek Papyri, II, 
n. 11, vol. 2, B 2 Diels). Primind numele Ge în dar (aici un joc de cuvinte: [N - 
YEpaG), Chthoniei i se dăruieşte, dacă se poate spune aşa, darul — 
prezentul său (cf. Kirk-Raven, p. 56: „since Zas gave her Ge as a present 
-or prerogative). Ca în cosmogoniile orientale, o reinstituirc prin numire? Nu 
este exclus, Pherekydes, după o informaţie târzie (Lex. Suada) 
„deţinând cărţile apocrife ale fenicienilor”. Dar, oricum, numai 
ca Ge, „dăruită” de Zas, în forma elementară, a Chthoniei, 
pământul împarte întietatca cu Zas şi Chronos. Astfel, îşi şi 
începea istoria într-o resemnificare pentru filosofie. 

Alkman din Sardes (aprox. 600), la rândul său, liric spartan (cu 
descoperirea, în 1957, în papirusul Oxyrhynchus nr. 2390, autor 
şi al unui poem teo-cosmogonic) după fragmentele păstrate, 


puţine şi „rupte” unele de altele, ca şi Pherekydes, aduce cu un 
mitograf care pune mitologemcle, în limitele logicii proprii, să 
fie şi explicative. Limbajul este mitic, dar cu acea ambiguitate 
care permite dezlegarea principalilor termeni Poros şi Tekmos, de 
sensul dobândit prin personificare. Pus în legătură cu Tethys, 
mamă a tuturor apelor, dar şi apa sărată a mării, marea, Póros 
poate fi înţeles atât ca divinitate cât şi, mai cu seamă, ca mijloc 
pentru a ajunge la ceva, a atinge ceva: plan/scop, cale, albia unei ape, 
bazinul mării, prin extensiune, marea însăşi (cf. şi Od. XII, v.v. 12, 
259; Hesiod, Theog., v. 292). Dacă între altele avea şi aceste 
sensuri din urmă, rostul şi rolul său ca mijloc, „plan” în raport cu 
Thethys pare perfect inteligibil şi scenariul cosmogonic coerent. 
S-ar putea vorbi, asemănarea „fiind evidentă”, de Thethys ca 
demiurg şi cauză eficientă de Poros, în termen de cauză formală 
şi de Tekmos în acela de cauză finală (Kirk-Raven, p. 48). 
Fragmentele alkmanice păstrate într-un context (comentariu) 
aristotelicizant, nu este exclus să fi suferit fie şi o uşoară 
contaminare, măcar atâta cât putea fi posibilă prin citare 
(operaţiune selectivă şi intenţională). Ce-i drept, Tethys aduce 
cu demiurgul care lucrează, probabil, asupra „începutului” 
pagina 31 (apxń) după un plan (n6poc), mitic ajutată de [l6poc, în 
vederea unui scop: TEKUOG, bornă, demarcaţie, linie de demarcaţie, 
garanţie, indiciu. Póros însuşi, orientând producerea către ceva, 
numai 1ekmos este acel ceva în care tendinţa - către se opreşte, 
realizându-se. Chiar dacă s-ar identifica o anume 
aristotelicizare, aici, totuşi, jocul I[l6poc - n6poc şi TEkuoc - 
TEKUOG, divinitate şi zonă, întâmplare în lume, fixează 
„scenariul” alkmanic în preajma filosofici, încă nu „dincoace” de 
tăietură, spaţiu delimitat şi organizat de „filosofi” dar aproape lipit, 
oricum, de altfel, ca şi celelalte evocate. 

Trăitori în secolul al VI-lea, deci în aceeaşi vreme cu Thales ori 
cu Pythagoras, cu Anaximandros sau cu Xenophanes, Epimenides, 
Pherekydes, Alkman, orficii din epocă, cronologic, sunt 
contemporanii acelora. Altfel, din perspectiva istoriei gândirii, 
deci, într-un secol care începe să fie al filosofiei, ei continuă să 
aparţină protofilosofiei. Distingând între cei care, de la Homer la 
Pherekydes, în măsură diferită, este drept, explică lumea „în 
chip mitic” şi cei ce aveau să admită „ca element şi principiu al 
celor existente acel ceva din care provin toate lucrurile la 
început şi cu care, pierind, se istovesc la sfârşit, în vreme ce 
substanţa lor dăinuieşte şi se schimbă doar însuşirile lor”, 
Aristotel (Metaph., XIV, 4, 1091 b; |, 3), încă din vechime, prin 


urmare, se făcea separaţia cuvenită între cele două straturi. 
Dar, tot din vechime s-a avut şi conştiinţa continuității. Ce este 
mai convingător decât că „şi iubitorul de mituri e oarecum un 
filosof ? 


II. MILESIENII ŞI „PRIMUL ÎNCEPUT” AL FILOSOFIEI 


Reflecţia filosofică se va fi aplicat mai întâi lumii ca lume pentru 
a se afla, cum va zice Aristotel, „primul punct de plecare 
datorită căruia un lucru este, ia naştere sau este cunoscut”, 
principiul adică (Metaph., V, 1, 1013 a). 

Fundamentală reconstrucției filosofice, problema aceasta, a 
începutului (arkhe) ca temei exprimă decis angajarea ontologică a 
minţii noastre, deschiderea ei către ceea ce face ca lucrurile să 
fie, ceea ce le asigură, deopotrivă, identitatea şi diferenţa, le dă 
existenţă şi le-o ia. De asemenea, luarea în seamă, în primul 
rând, a începutului (= principiului) era impusă de valoarea sa 
unificatore şi integratoare în raport cu toate celelalte motive 
ale desfăşurării filosofice. Prin aceasta omul nu era trecut în 
rândul lucrurilor şi pierdut în lumea lor, pentru că, explicaţia 
cosmologică îl avea ca sens al ei. Ulterioară, într-un fel, poate 
mai apăsat, logic, reflecţia omului asupră-şi oarecum urma în 
virtutea faptului fiinţei noastre de a fi o parte a lumii şi deci dea 
presupune, ca tot ceea ce există, principiul. Apoi şi în urmarea 
gravelor dificultăţi care stăteau în calea cunoaşterii şi 
construcţiei de sine. 

Ghilgamesh, la vechii sumerieni, va fi pus să se ridice zid trainic 
în jurul Uruk-ului şi să se înscrie pe o stelă tot ce a văzut şi 
pătimit, ca să rămână numai după lunga sa călătorie „la 
marginea pământului”. Argonautica, Odiseea, la greci, în felul lor, erau tot 
o „împrejmuire”. Îndemnul delfic: „cunoaşte-te pe tine însuţi”, urmat, 
făcea să afli „că nu eşti zeu” (Vernant, Mit şi religie..., p. 94). 
Pentru „înţelepţi”, mai ales, dintre ei, cei şapte, îndeobşte 
admişi, pentru Thales, adică îndemnul, ca o apoftegmă, de data 
aceasta („Este un lucru anevoios să te cunoşti pe tine însuţi”) 
putea să însemne mai mult. Anume, ca să înceapă să se ştie, 
omul trebuia să ia seamă de ceea ce nu este, să se disloce din 
lumea în care, dinspre lume, stătea ca un lucru, altfel decât 
celelalte (ca fiecare în parte la urma urmelor) dar tot lucru. 
Discutabilă filologic, dar filosofic, o întreagă filosofic, etimologia 
platonică a lui anthropos spune mai totul: „Acest nume 


anthropos arată că, în vreme ce toate celelalte vieţuitoare sunt 
incapabile de a reflecta asupra celor ce văd, nici de a gândi, 
nici de a cerceta (anathrein), omul din contră, în acelaşi timp în 
care vede, opôpé, aceasta însemnând, şi cercetează ceea cea 
văzut şi judecă. De aici vine că, singur dintre vieţuitoare, omul 
a fost cu îndreptăţire numit anthropos, adică făcând-cercetare- 
a-ceea-ce-a văzut - anathron-ha-opope (Cratylos, 399 c). Dacă 
este prefixul áva, tot ce se poate, ca anthôrpôs să implice ideea „unei 
întoarceri”, a unei înălţări, în urma dislocării omului prin rotire 
în juru-i (cf. Brun, Socrate, p. 92). 

De o complexitate fără de seamăn, dar nu prin condiţia sa 
naturală, sau nu în primul rând prin ea, ci prin devenirea ca 
fiinţă istorică, omul a trebuit mai întâi să se definească prin 
delimitarea faţă de ceea ce nu este. A făcut, deci, un ocol, însă 
un ocol profitabil, căci circumscriindu-se prin delimitare, s-a putut 
apropia de ceea ce era el, în natura sa proprie. 

Primii filosofi ai Greciei, ca de altfel Homer, Hesiod, orficii, nu 
vor fi rămas indiferenți în faţa „fenomenului uman”. Punând 
accentul pe cosmologie, o făceau în vederea explicaţiei omului 
şi a sporirii puterii lui de „a făptui raţional în lucruri”, cum avea 
să zică Aristotel (Etica nicomahică, VI, 5, 1140 b). Thales, încă, 
parcă pentru a dovedi că filosofia, fie şi ca o contemplare a 
lumii, nu este „o îndeletnicire nefolositoare” şi nu indiferentă 
faţă de om, va fi prevăzut, „pe baza calculelor sale...” că „se va 
produce o recoltă bogată de măsline”, şi va fi „închiriat toate 
presele de ulei” (Aristotel, Politica, |, 11, 1259, a 6). Anaximenes, 
apoi, după ce va fi stabilit că principiul este aerul, în urmare 
firească, a gândit sufletul tot asemenea. ”... sufletul nostru care este aer” 
şi care „ne stăpâneşte pe toţi...” (fr. 2). În şi mai marc măsură, 
după milesieni, pytagoricii, Heraclit, eleaţii chiar, şi în fine 
Empedocles şi Anaxagoras. Fie şi numai evocarea lui Heraclit, 
cu distincţia pe care o face între „legea” cosmică şi „legile 
omeneşti” ori cu definirea logos-ului propriu al sufletului ca singurul 
în stare să se sporească pe sine şi ar fi de ajuns pentru demonstrarea 
existenţei în continuare şi încă, în forme mai evoluate, ale 
interesului pentru om. Astfel încât cu ontologia (şi prin ea cu 
metafizica, în decurgere normală) ca dominantă (fiind cercul în 
care se aşează toate celelalte exercitări, de la antropologie la 
filosofia conştiinţei şi a cunoaşterii), gândirea greacă avea să 
fie, tocmai de aceea, tot mai completă, aidoma sufletului 
bergsonian sporind cu durata pe care o adună. 

1. Împingând istoria cuvântului filosofic mult înapoi, Herodot îl punea pe regele 


Cresus al Lydiei să-i zică de bun venit lui Solon: „Oaspete atenian, 
faima înţelepciunii tale şi veşti despre călătoriile ce le-ai făcut 
au ajuns până la noi; ni s-a apus că, mereu dornic de a învăţa - 
pagina 35 wÇ piAooopEwv!, ai străbătut ţinuturi întinse până a le 
cunoaşte” (Istorii, |, 30). Tot după tradiţie, dar ceva dacă nu mai 
sigur, oricum mai exact, cel dintâi care „a întrebuințat termenul 
de filosofie şi s-a numit pe el însuşi filosof într-o convorbire în 
Sicyona, cu tiranul Leon al sicionienilor sau flasienilor, după 
cum îl prezintă Heraclcides din Pont..., spunând că nici un om 
nu este înţelept, ci numai zeul” ar fi fost Pythagoras. „Filosofia 
se numea mai înainte înţelepciune şi cel care o profesa era 
numit înţelept, pentru a arăta că a ajuns la cel mai înalt grad de 
perfecţiune sufletească; filosof era însă iubitorul de 
înţelepciune” (Diog. Laert., Introd. 12). Informaţia este preluată de 
Cicero: cei ce se ocupau cu „studiul prin contemplaţie al lucrurilor” - 
rerum contemplatione studia se numeau înţelepţi (sophoi, sapientes). 
Pythagoras însă ar fi zis despre sine cum că nu deţine ştiinţa 
„dar este filosof - sed esse philosophum, adică doar un studiosus 
sapientiae (Tusc., V, 3). 

Nu este exclus ca Pythagoras să fi impus acest sens, dar şi ca 
acesta şi celălalt, evocat de Herodot să coexiste, şi încă multă 
vreme de aci încolo: „a fi dornic de a şti şi a fi filosof este 
acelaşi lucru” pagina 36 -TO YE PLĂAOUAOEC KAL PLĂGOOPOV TAVTOV 
(Platon, Rsp., 367 b; să se mai vadă şi 376 c). Dar, într-un sens 
mai potrivit, cuvântul este heraclitic: „bărbaţii iubitori de (ceea 
ce este) înţelept - prlioo6qeov âvâpac trebuie să se intereseze 
de o mulţime de lucruri” (fr. 35). Sau, transcriind după Zeller: 
&vip piAuv To 0op6v, bărbaţii (bărbatul) iubitori (iubitor) de 
ceea ce este înţelept puteau (putea) fi astfel în funcţie de scop: 
natura ascunsă a lucrurilor „căreia îi place să rămână” în 
ascundere (fr. 123). Ei deci iubeau ceea ce, dacă se poate 
spune aşa, era înţelept în lucruri, de măsurile care cumpăneau 
între lipsă şi prisos, de ce nu, logos-ul însuşi. Logos şi sophos se 
legau, într-un fel, ţinând de ascunsul căruia i se aplică iubitorul- 
de-,„natura ascunsă”. Altminteri, ar rămâne la „mulţimea 
cunoştinţelor” (polymatheia) care „nu te învaţă să ai minte” (fr. 35, 
40). Heraclit, aşadar, nu numai că separă iubirea-de-înțelept de 
mulțimea cunoştinţelor, ci aduce şi o justificare, cum se spune 
azi, de tip epistemologic, fiindcă, bărbaţii iubitori-de-ințelepți 


1 pagina 35 PiAoooqtuw - a face efort pentru a deveni instruit sau înţelept, a 
dobândi (aduna) cunoştinţe, a arăta sau cultiva o ştiinţă, o artă, a reflecta, 
a te preocupa de o cercetare cu metodă (Bailly, s.v.). 


informându-se „asupra unei sumedenii de lucruri” trec dincolo de 
„mulţimea cunoştinţelor”, în orizontul fiinţei şi astfel în cel al 
adevărului. Căci autentica înţelepciune „înseamnă ca în vorbă 
şi în faptă să te conformezi adevărului, dând ascultare naturii 
lucrurilor” (fr. 112). Rostul acesteia şi şansa ţin ele însele de 
ceea-ce-este-întelept în lucruri (de natura, de /ogos-ul lor) ca o punere-în- 
identitate a minţii cu temeiul lumii, în alte cuvinte, iubirea-de- 
înţelepciune avea să fie tot una cu asumarea în-sinelui, 
operaţiune non-cogniţionistă; altfel ar rămâne polymatheia. Prin 
urmare, iubire-de-(ceea ce este)-înţelept, ca ascuns, de ceea 
ce, dinspre conştiinţă, este în condiţie paradoxală, ea îşi făcea 
din început (temei) termenul intenţional. Fapt care fusese 
fusese descoperit încă de Thales din Milet, chiar dacă nu şi 
numit. Oricum, acesta chiar dacă nu are numele filosofiei, nici 
pe acela al principiului, este „primul filosof al naturii” şi cu el 
începe „în sensul propriu al cuvântului, istoria filosofici” (Hegel, 
Prelegeri de istorie a filosofiei, I, p. 158, 156). 

2. Fenician prin origine, ori chiar din Milet, Thales (aprox. 640-550) 
trecea drept „unul dintre cei şapte înţelepţi” pentru ştiinţa 

sa cu adevărat totală, într-o Astrologie nautică (dacă va fi scris- 
o, „unii? spunând „că n-a lăsat nici o scriere”) sau în aceasta şi încă 
în altele două: Despre solstiţiu şi Despre echinox se va fi ocupat „cel 
dintâi” „cu astrologia, cu prezicerea eclipselor de soare! şi cu fixarea 
solstiţii lor”. Va fi înscris, apoi, „pentru prima dată un triunghi 
dreptunghic într-un cerc” învățând „geometria de la egipteni”. (Diog. Laert., 
I, 22, 23, 24). Mai „este indicat ca primul (învăţat) care a ştiut şi 
a arătat că unghiurile de la baza oricărui triunghi isoscel sunt 
egale”. Aceasta în vederea stabilirii distanţei corăbiilor pe mare 
„Calculate prin acel mod pe care l-a arătat el, ceea ce... presupune 
negreşit folosirea în practică a teoremei” (Proclos, în Euclid., 157, 10, 
în F.G.P., I, l, Thales, A, 20). 

Aşa stând lucrurile, ce acoperire reală să mai aibe informaţia că 
milesianul a învăţat geometria de la egipteni? în Egipt, avea să 
consemneze Herodot, „dacă se întâmpla ca fluviul să roadă o 
parte din țarina cuiva, omul venea la rege şi-i spunea ce păţise. 
lar regele trimitea oameni să vadă şi să măsoare cu cât se 
micşorase lotul, pentru ca darea cuvenită să fie plătită potrivit 
cu pământul rămas. Părerea mea este că aici se află 


1 „Thales din Milet le prevestise ionienilor venirea acestei întunecări a 
soarelui şi dăduse ca soroc tocmai acest an în care s-a şi petrecut” 
(Herodot, |, 74). După Louis Blanche, în 28 mai 585 (L'eclipse de Thales... în 
„Revue philosophique...”, p. 195). 


începuturile geometriei, care, de aici, a trecut apoi în Elada” 
(Istorii, II, 109). Că se va fi întâmplat întocmai este greu de 
crezut, dar cu siguranţă, geometria, la origini cel puţin, a apărut 
din practica măsurătorii pământului şi în vederea acesteia. La 
grecii de pe coasta Asiei mici, cel puţin, o ştiinţă a măsurării nu 
pare să fi urmat acelaşi determinism, nici să fi răspuns aceleiaşi 
finalităţi. Ştiinţa thalesiană este aplicată măsurării distanţei 
dintre corăbii, iar nu pământului, deci originar, era, asa-zicând, 
O talassometrie (0 măsurare a mării), şi nu a pământului, deci o 
geometrie. 

Astfel, prin firea lucrurilor, grecii au trebuit să-şi inventeze 
singuri mijloacele de calcul, altele fiind nevoile şi obiectul de 
aplicaţie, decât la egipteni, încât, „deşi ei înşişi credeau că 
matematica lor era de origine egipteană”, „au fost realmente 
originali” (Burnet, L'aurore de la philosophie grecque, p. 22). 

Astronom, geometru, Thales a mai fost şi un inginer priceput: „Se 
povesteşte că Cresus, fiind în mare încurcătură cum să-şi 
treacă oamenii peste apă, ... Thales, care se afla în tabără, 
pentru a fi regelui pe plac, a făcut astfel ca apele fluviului 
(Halys, n.n.) să nu mai curgă doar prin stânga, ci şi prin dreapta 
lagărului, procedând în felul următor: mai la deal de tabără a 
pus să se înceapă săparea unui şanţ adânc, în formă de 
semilună, aşa ca fluviul s-o poată apuca pe la spatele aşezării 
oastei, întors pe aici din vechea lui albie. După ce vor fi făcut 
înconjurul taberei, apele urmau să se împreune iarăşi cu albia 
veche. Aşa cum a fost împărţit fluviul, amândouă braţele 
puteau fi lesne trecute printr-un nod” (Herodot, Istorii, |, 75). Ar 
mai fi fost şi un bun consilier politic: „Se pare că Thales a avut şi 
meritul de a fi dat soluţii foarte bune şi în problemele politice. 
Astfel, atunci când Cresus a trimis soli milesienilor, oferindu-le să 
încheie o alianţă cu ei, Thales a împiedicat acest lucru, iar după 
biruinţa lui Cyrus, faptul acesta s-a dovedit a fi fost salvarea statului” (Diog. 
Laert., |, 25). Şi încă, un moralist sever dar drept în marea-i 
înţelepciune: „fiind întrebat ce-i greu, răspunse: «A se cunoaşte 
pe sine». Ce e uşor? «A da sfat altora». Care-i lucrul cel mai plăcut? 
«Reuşita»... Cum am putea trăi o viaţă cât mai bună şi mai 
dreaptă? «Ferindu-ne de a face singuri ceea ce dojenim la alţii». 
El ne spune să ne amintim de prieteni, fie prezenţi, fie absenţi. 
să nu ne fălim cu înfăţişarea noastră, ci să ne silim să avem o 
purtare frumoasă” (Diog. Laert., |, 36). în fine şi un foarte 
priceput economist. 

Cum oamenii îl criticau pe Thales, reproşându-i sărăcia şi 


spunându-i că filosofia este o îndeletnicire nefolositoare, Thales 
şi-a dat seama, pe baza calculelor sale astronomice, că se va 
produce o recoltă abundentă de măsline, şi chiar din timpul 
iernii, dispunând de o sumă de bani a închiriat toate presele de 
ulei existente în Milet cât şi la Chios, fără ca nimeni să-l 
concureze. Când a sosit momentul recoltei şi când toată lumea căuta de 
zor prese, Thales le-a închiriat pe cele arvunite de el, în 
condiţiile în care dorea. Realizând o sumă importantă de bani, a 
dovedit că pentru filosofi este uşor să se îmbogăţească, dacă 
doresc acest lucru, dar că nu acesta e țelul urmărit de ei” 
(Aristotel, Politica, I, 11, 1259 a 6). 

Nominalizarea ca înţelept, între cei şapte, alături, de regulă, de 
Bias din Priene, de Pittacos şi Solon, restul de trei variind de la 
o listă la alta, nominalizarea ca înţelept, aşadar, este perfect 
justificată, el fiind, cu adevărat, un om care, în epoca lui, ştia 
tot ce se putea şti. Dar, înţelepţi au mai fost şi ceilalţi, şi Bias şi 
Pittacos şi Solon şi Chilon şi Kleobulos şi Periandros şi 
Anacharsis şi încă alţii, „cei şapte”, adunaţi după toate listele, 
fiind, de fapt, către patruzeci. Thales însă era mai mult decât 
un înţelept, adică, şi un iubitor-de-înţelepciune, un philósophos 
primul, chiar, la greci. 

lubitori de înţelepciune vor fi fost şi ceilalţi, căci exerciţiul 
ştiinţei presupunea dăruire şi aplicaţie. Şi, cu toate acestea, 
Bias sau Pittacos sau Solon, deşi iubitori de înţelepciune n-au 
fost şi iubitori-de-înțelepciune, philosophoi, într-un singur cuvânt, 
într-unul singur şi, mai cu seamă, nou. 

Thales însă este primul filosof, deci cel dintâi care face din iubirea-de- 
înțelepciune o îndeletnicire a minţii, distinctă de toate celelalte 
şi de mulţimea cunoştinţelor. 

înţelepţi şi iubitori de înţelepciune, fără de îndoială şi Bias, 
Pittacos, Solon, ei nu erau încă filosofi, neajungând la conştiinţa 
unei naturi unice din care vin toate şi la care se întorc toate. Or, 
Thales, chiar dacă nu are un concept bine determinat al 
principiului (al fiinţei ca fiinţă), şi deci conştiinţa tuturor 
condiţiilor de inteligibilitate este primul filosof al grecilor. Nu ştie, sau 
nu ştie clar, nu distingea toate condiţiile de conceptualizare în 
ordinea principiului. Dar deşi nu le separa, nu le punea într-o 
anumită ordine, nu le stabilea legăturile şi mecanismul de 
articulare internă, le implică, oricum. Astfel, fie şi vag, 
presupunea şi condiţia intransformabilităţii şi pe cea a 
indeterminării şi pe cea a ilimitării şi pe cea a necondiţionării. 
Ştie, zicând ca Aristotel, că principiul funcţionează deopotrivă 


material şi formal, că este unic şi unitar, că este început, dar nu 
pentru a fi fost mai înainte. Dacă nu are conştiinţa tuturor 
condiţiilor şi, încă odată, nu le distinge şi chiar pe cele pe care 
le detaşează nu le desluşeşte prea exact, nu putea s-o facă, la 
rigoare, fiind oprit chiar de ceea ce îl instituia ca filosof. 
Paradoxal, ceea ce îi dădea identitate filosofică îl şi oprea să și- 
o circumscrie exact şi mai cu seamă să şi-o dezvolte. Totuşi, nu 
de neînțeles, pentru că, odată ce socoteşte apa (un element al 
lumii) ca principiu, Thales, în acelaşi timp, săvârşeşte „o 
deschidere metafizică” dar nu mai mult (Jaeger, Á la naissance..., p. 28). 
Ca Okeanos (fluviul), încă în timp homeric, din apă veneau zeii. 
Fluviul era pagina 40 Qewv yEveoiv - născătorul de zei (7, XIV, 
201). Ceva mai încolo, Hypnos, zeul somnului, este pus să rostească 
aceste cuvinte: „cu uşurinţă aş putea adormi pe fiecare dintre 
zei (în afară de Zeus), chiar şi pe Okeanos din care ne tragem 
cu toţii -yeveoic nâvreoot. Dacă N&vTEOOL ar numi „toate lucrurile”, 
versul „ar fi de o generalitate extraordinară, exprimând o sinteză 
grandioasă” (Frenkian, Le monde..., p. 31). Are, doar, în vedere pe 
zei, toţi zeii... 

Ca nume pentru acel ceva din care vin toate şi toate se întorc, 
pentru principiu, adică, după instituiri mitice (orficii), apa 
începe să stea, cu Thales. 

Preliminar, două observaţii: una, apa (şi asemenea sieşi 
celelalte trei elemente cosmologice: focul, aerul şi pământul) 
este doar termen supleant, adică stă pentru altceva, în altă 
semantică; cealaltă, dacă nu era adusă în „gramatica” filosofiei 
cu semnificaţia sa, totuşi, alegerea ei (şi de fiecare dată a unui 
element, a altuia) nu era, într-un timp anume al construcţiei, 
întâmplătoare. Dar, de aici, de ce apa, problemă dintre cele mai 
grave, cu cât dintre toate elementele numele său era ales să 
stea pentru termenul central al filosofici, ca ontologie. Filosofia, 
prin urmare, începea în simbolica ei. 

Cu un expediment, dacă aşa a fost, înseamnă că aşa a trebuit 
să fie. Este frumos totuşi, numai ca expedient, întrebarea 
rămâne, şi aceasta datorită faptului că filosofia nu are o pre- 
istorie. 

Ştiinţele, da. Până la Elementele lui Euclid, ca expunere a 
sistemului geometriei, va fi existat gândire geometrică în 
Grecia. Numai că, în ceea ce o priveşte, ceea ce va fi fost mai 
înainte istoric era şi sistematic. 

Cu filosofia lucrurile stau altfel, anume, ea nu putea să înceapă 
decât cu instituirea termenului său central, acela al fiinţei, 


indiferent de cum se va fi numit şi cum va fi fost descris. Şi ea 
nu se va dezvolta altfel decât după o logică holistică, prin continua 
forţare, din interior a termenului de situare să sporească în 
extensiune şi în adâncime. De aceea istoria sa nici nu este simplu 
succesivistă ci în modul de a fi al unei adânciri centrice 
(approfondissement centrique) cum îi părea lui Teilhard de Chardin că 
se întâmplă orice „devenire”. 

Aşadar, de ce în momentul de auroră al gândirii greceşti 
opţiunea pentru apă, cu necesitate pentru ca, deşi cu ea în 
semnificaţie indirectă sau, oricum, improprie. 

După antici, două ar fi explicaţiile, fiecare bine individualizată, 
la o primă lectură, incomunicabile, exclusive chiar, mai cu luare 
aminte însă complementare, cu atât mai mult cu cât una este 
aristotelică iar cealaltă vine de la un neoplatonic târziu, dar în 
tradiţia doxografică a lui Theophrast. Este vorba de Simplicius. 
De altminteri explicaţia acestuia este de sugestie aristotelică. 
Pornind de la observaţia elementară că „seminţele tuturor 
lucrurilor... au o natură umedă” dar şi că aceia trăitori mai 
demult „au făcut din Okeanos şi din Tethys părinţii generatori şi 
îi puneau pe zei să jure pe apă căreia i se zicea Styx”. „Cum, ceea 
ce era mai vechi era mai venerabil, se jura pe ceea ce era mai demn de cinstire”, 
luând seamă de toate acestea, deci, Thales a ales apa ca nume 
pentru arkhe (Metaph., I, 3, 983 b 30). 

Cu însuşiri peste natura ei, ascunse, apa leagă prin jurământul 
pe ea şi, totodată (râul Styx) dă celui cufundat puteri peste 
măsura firească (Ahille care capătă invulnerabilitate). La rândul 
său, Simplicius, adoptând ipoteza inductivă, avea să presupună 
că Thales va fi ajuns „la această opinie în urma observaţiilor 
empirice”, doar „seminţele tuturor lucrurilor sunt umede şi tot 
ce reprezintă hrană musteşte. De acolo de unde provin toate, 
de acolo se hrănesc; cum apa este principiul naturii umede, le 
înglobează pe toate” (Phys., 23,21; 11 A 13). Ca apa pentru 
lucrurile în dependenţă de ea, şi „principiul” filosofilor, ceva 
fără de care nimic nu poate să fie, să ia naştere şi să fie 
cunoscut (evocând definiţia aristotelică). După Aristotel, dar şi 
după Simplicius, Thales va fi procedat simbolic, cam cum avea 
să zică Goethe că se gândeşte în această logică: „adevărata 
simbolistică în care particularul reprezintă universalul, nu însă 
ca vis şi umbră, ci ca revelaţie vie şi instantanee a necuprinsului” 
(Reflexion, 752). 

Fără de o asemenea înţelegere se riscă (sigur) căderea în 
banalitate, ceea ce nu este ce poate fi mai grav. Luând 


elementele în propria semnificaţie ca principii se întâmplă că 
acestea din urmă sunt despecificate. Doar, un element, oricare, în 
acest caz, apa, nu are a îndeplini necontradictoriu condiţiile: 
indeterminarea, ilimitarea, unicitatea, intrasformabilitatea. Fiind un element, 
fiind ceea ce este, în limitele naturii sale, ea era limitată, 
determinată şi, aşa fiind, cum mai putea fi în condiţia 

unicităţii ? 

Prezumând, dar cât mai probabil, Thales alegea apa ca termen 
supleant pentru că în momentul prim al instituirii, când 
problema era a începutului - temeiului, datorită căruia lucrul ia 
naştere şi este, simbolic, ea răspundea optim. Tradiţia mitică şi 
observaţia elementară (banală, chiar) dădeau legitimitate 
opțiunii, pentru apă (=principiu) ca temei, „întreaga filosofie a 
lui Thales se rezumă în propoziţia că apa este principiul tuturor 
lucrurilor, în ce măsură este importantă, speculativă, această 
propoziţie ?” „Propoziția simplă a lui Thales este filosofie, 
fiindcă: a) ea nu se referă la apă ca obiect sensibil... ci apa este 
luată ca gând; este concepută ca esenţă universală, şi b) 
propoziţia lui Thales este o filosofie a naturii, deoarece acest 
universal este determinat ca fiind ceva real; prin urmare, 
absolutul este conceput ca unitate dintre gând şi fiinţă (Hegel, 
Prelegeri de istorie a filosofiei, I, p. 163). 

Aşa stând lucrurile, filosofia nu-şi începea istoria şi sistemul 
(istoria în sistem) cu o eroare, cum ar fi fost dacă apa era 
principiu ca apă şi tot aşa, mai departe, aerul, focul, pământul, 
sau două câte două, toate la un loc. In acest caz, de ce să ne 
reamintim, cu perseverenţa şi chiar cu cinism (dacă nu un 
masochism, sui generis) să îndreptăţim o succesiune, parcă, 
într-o linearitate tristă, de erori? Pentru că, eroare şi Thales, 
eroare şi Anaximandros, lumea nu este un foc etern, nici 
lucrurile prin participare la ideile (configuraţiile) platonice, nici 
un întreg sau o sinteză: formă şi materie ca în aristotelism, 
nimic adevărat în toate acestea cât n-ar fi fost resemnificate 
ontologic (si metafizic) şi, dacă da, cât, în lectura ulterioară, nu 
s-ar ţine seama de fapt. Că are şi eroarea sensul ei şi rolul ei, 
„ba, deseori, are atât de mult sens încât ea devine obligatorie, 
aşa cum pe bună dreptate constată istoricii că era obligatorie, 
dintr-un complex 

de împrejurări, revenirea prin Ptolemeu la concepţia geocentrică 
a lumii...”, nu încape îndoiala (Noica, De caelo, p. 8). 

Aici cu atât mai mult cu cât regimul erorii (sau al ceea ce numim astfel) este 
unul mai aparte, filosofia cam împărțind cu poezia aceeaşi 


logică (sau împărtăşindu-se din aceeaşi). La ce s-ar ajunge, 
nesocotind modul de a fi al metaforei, al alegoriei, nu este greu 
de stabilit. Eroarea, în acest caz, vine din nesocotirea faptului 
Că pagina 43 UETOAPOPĂ, originar, era trans-portare, trecere dincolo de, iar 
aAAnNYopia, vorbă cu sens dincolo de sine (&AAoc şi ayopevu, a 
vorbi despre ceea ce este dincolo de, în altă parte). Din contră, 
adevărul lor presupune resemnificarea iar locul său este, în cel 
de al doilea nivel al textului („Când, avea să zică Thoma, 
Scriptura vorbeşte de braţul lui Dumnezeu, sensul literal nu este 
că Dumnezeu ar avea un braţ corporal, ci trebuie înţeles ceea 
ce semnifică acest braţ, adică o virtute operativă” — Summa 
Theologiae, I, qu II, art. 10). 

Aşa cum Odiseea este ceea ce este prin ceea ce întâmplările 
poartă ca sens, tot asemenea şi filosofiile. Thales, deci nu avea 
să fie filosoful de început (încă o dată, deopotrivă istoric şi 
sistematică), chiar concedând, în primul rând printr-o eroare şi 
pentru o eroare cum, orice s-ar spune, este identificarea 
principiului cu apa. De multă vreme, doar, şi azi cu atât mai 
mult, nimeni, în mod serios, n-ar mai putea admite că tot ceea 
ce există, de la firul de iarbă la stea şi om, vine dintr-o apă 
originară şi tot la ea se întoarce. Şi, cu toate acestea, milesianul 
este cel dintâi filosof, nu numai şi nu în primul rând pentru a fi 
avut gândul unei naturi anume, ci pentru adevărul purtat de 
identificarea — eronată -— a principiului cu apa. 

Evident, nu apa este principiul lumii, oricât i se va fi părut lui 
Thales, „în urma observaţiilor empirice”. Fiindcă, după cele 
observate, „caldul se menţine prin umiditate, iar tot ce este 
mort se usucă” şi „nu-i nici o mirare dacă există din abundență 
mediu lichid pentru a alimenta curgerea fluviilor”, deci 
„întreaga lume se află în mediu lichid” (Simplicius, Phys., 23, 21; 11 A 
13; Seneca, Nat. Quaest., III, 14; 11 A 15). Dar, prin apă, ca printr-un 
artificiu de calcul, Thales din Milet descoperea principiul în 
conceptul său filosofic. 

Hesiod făcea din haos primul moment într-o serie. Thales însă îşi 
închipuie principiul ca pe o natură comună din care toate îşi 
trag fiinţa şi de aceea i-o şi întorc. Lucrurile lumii nu se 
depărtează de început şi doar se individualizează înlăuntrul 
acestuia. Ele, deşi altceva, unele faţă cu altele şi toate faţă cu 
principiul, au aceeaşi natură, vin din aceeaşi natură şi sunt 
aceeaşi natură.! De aceea şi pot să treacă unele în altele, după 


1 pagina 44 Pvoic, „desemnează ceea ce este primar, fundamental şi 
persistent, prin opoziţie cu ceea ce este secundar, derivat şi tranzitoriu; 


ce mai înainte au putut să devină din ceva, să se nască. Și, la 
fel, pentru că provin dintr-o natură, se întorc în ea; pentru că au 
un început, au şi moarte. Principiul însă nu are început, el fiind 
începutul - arkhe. Dar nu în înţelesul hesiodic, nu deci ca început al 
unei serii, ci oarecum ca „fondul etern al tuturor lucrurilor” (Burnet, op. 
cit., p. 14). În acest fel, Thales scăpa de grava dificultate 
percepută parcă de poetul din Beoţia care ezita să vorbească 
de un început în ordine absolută în condiţiile în care, apoi, 
lucrurile lumii erau închipuite ca prinse într-o serie istorică, 
evenimenţială, am zice azi. Or, dacă avem de a face cu 
generări succesive, parcă în lanţ şi dacă pe măsură ce se 
întâmplă cosmotizarea, haosul originar îşi pierde fiinţa, cum 
mai putea acesta să fie începutul absolut? Doar absolutul nu trece în 
altceva, nu se anulează, aşa cum haosul hesiodic se 
cosmotizează, devine lumea aceasta - ordinea aceasta, (Kósmon tânde) 
pentru a zice ca Heraclit din Efes. 

Început ca fond etern, apa lui Thales, deci, era posibilă ca 
principiu, nu întrucât era apă, ci întrucât semnifica începutul, 
temeiul, natura. Aşa încât, fără însemnătate identificarea 
principiului cu apa, este însă de o importanţă fundamentală 
semnificaţia care se conferă apei ontologică. Aceasta, de altfel, 
şi nu expresia ei, avea să fie preluată de cel de al doilea filosof 
din Milet şi inclusă, căci Anaximandros nu pare să fi avut 
conştiinţa că datorează ceva lui Thales întrucât acesta a spus 
că principiul e apa, ci întrucât va fi ajuns în preajma conceptului 
principiului. 

3. Anaximandros din Milet (aprox. 610-546) va fi fost „discipolul şi 


ceea ce este dat prin opoziţie cu ceea ce este făcut sau devine” (Burnet, op. 
cit., p. 13). Mai târziu, cu Aristotel, physis va numi: totalitatea lucrurilor, cauzele 
naturale, natura ca meşteşugar (demiourgos), substanţa (în speţă, vie), dar, 
poate, în primul rând este, tot una cu apxA: „pVOIG este apXxń, şi anume 
punct de pornire şi putere-de-a-dispune de mobilitate şi repaus” (Heidegger, 
Despre PVOIG la Aristotel în Repere..., p. 219). Aceasta la Aristotel. Dar 
„tradiționala devenire a naturii... asimila conceptul în general cu 
semantemul din cele mai vechi atestări, accesibil simțului comun: phyein 
(phyein = a face să crească, a da naştere). De acolo noţiunea de physis - 
«naştere (firească)» opusă «morţii» (thanatos)”. Or, de la Aristotel încoace, 
„semnificaţia simplă şi univocă a termenului physis = naştere, versus thanatos 
(moarte, pieirea lucrurilor din natură)” este modificată. „Pentru 
raţionamentul aristotelic până şi termenul physis, accesibil simțului 
comun... echivalează tot cu o noţiune filosofică integrată în noul 
metalimbaj. Este vorba mereu... tot de natură substanțială -substrat al celor 
care cresc” (Nasta, Natura şi artefactele, în Studii aristotelice, p. 97, 98, 100, 101, 103, 
104). 


urmaşul lui Thales” (Simplicius, Phys., 24, 13, în F.G.P., 12 A 9). Un fel de 
a zice pentru că, altfel, o şcoală, în înţelesul cel mai strict „ca un 
cerc închis, cu o ierarhie şi condiţii precise de intrare, cu lecţii şi 
finalitate”, aşa cum pentru prima oară avea să fie 
pythagorismul, o asemenea şcoală, deci, Thales nu va fi 
întemeiat (Gigon, Les grands problemes..., p. 93). Admiţându-l ca 
discipol şi ca urmaş, fiind şi el un filosof al naturii, un physicos, 
trebuie să-l privim în continuarea lui Thales, adică a adevărului 
acestuia. Altfel n-am putea să-l justificăm ca discipol de îndată 
ce, primul socotea ca principiu apa, în timp ce Anaximandros 
apa, aerul, focul şi pământul sau, într-un singur cuvânt âpeiron 
-ul. 

După o mărturie veche (Simplicius, Phys., 24, 13; 12 A 9), 
Anaximandros pare să se fi detaşat critic faţă de Thales dacă „în 
urma observaţiei făcute că cele patru elemente se preschimbă 
unele în altele, a refuzat să admită pe vreunul dintre ele ca 
substrat material, acceptând altceva, dincolo de ele (Phys., 24, 13; 
12 A 9). Anaximandros, deci, pare să fi fost nemulţumit de 
ipoteza thalesiană şi ar fi imaginat alta, superioară în şansele 
sale de adevăr, căci nu mai alege pentru principiu numele şi 
forma unui element anume, ci le ia pe toate patru şi le strânge 
într-un cuvânt nou, primul termen al limbajului filosofic. Este 
vorba de âpeiron. 

„Discuţia asupra sensului” dpeiron-ului anaximandrian ar umple „poate 
un întreg volum” (Noica, Note la Fragmentele presocraticilor, p. 129). Numea 
el infinitul Şi dacă da, ce fel era acesta, spaţial ori temporal, 
spaţial şi temporal? Dar, dacă nu, ce mai însemna nemărginirea 
către care ne îndreaptă etimologia? Căci în limbajul poetic, şi 
este de presupus că şi în limbajul comun, âpeiron semnifică 
nesfârşirea, imensitatea vreunui pământ (al Hellespontului, 
bunăoară: Hellespontos dpeiron, întinsul Hellespont, Iliada, 24, 245), ceea 
ce nu are număr („răspundea mulţimea nesfârşită, nenumărată 
- demos dpeiron - jelindu-l pe Hector”, ibid. 776), adâncimea somnului: 
(hypnon kat'apeiron khieen: „LŞi un zeu] revarsă asupră-mi un somn 
adânc” - Odiseea, 7, 286; Cf. A. Bailly, Dictionnaire... art. &TELPOV). 
Deocamdată însă âpeiron -ul are doar poziţie adjectivală, numind o 
determinaţie a vreunui substantiv, el însuşi determinat: a 
cutărui pământ, a acestei mulţimi de oameni, a somnului 
profund. 

Or, în limbajul filosofici în care şi istoric şi sistematic stă ca primul 
termen, dpeiron -ul, cu funcţia gramaticală schimbată, trece în 
substantiv, semnifică, prin aceasta, ceea ce este in-determint în sine şi 


prin sine. In-determinarea, aşadar, nu i se atribuie sau nu i se 
adaugă - cum se va zice mai târziu, în epoca modernă — 
sintetic. Nu este nici chiar „conţinută”, neaparţinând, ca 
nesfârşirea, Hellespontului, sau ca adâncimea, somnului. 
Trecând în condiţie substanţială, in-determinarea câştigă pentru 
sine regimul de subiect (hypokeimenon) în sens gramatical şi, 
prin analogie, şi în cel ontologic. 

în-temeiată, fiind conținută sau atribuită până acum, odată cu 
resemnificarea filosofică începe să în-temeiezc, adică să stea 
„Sub” (hypo) ceva determinat (keimenon <lucru> aşezat, întins - în 
plan orizontal -, ocupând un loc. Cf. Bailly). în urmare, se 
„distanţează” ontologic de ceea ce susţine, adică îşi creează un 
spaţiu de inteligibilitate distinct; este spaţiul de inteligibilitate 
metafizică, în acest sens, probabil, Anaximandros va fi socotit 
că „nu... e cazul să pună drept substrat” vreunul din cele patru 
elemente sau pe toate la un loc „ci altceva, dincolo de ele” (Simplicius, Phys., 
24, 13). 

Altfel decât în semnificaţie ontologică, dincolo de se pune însă în 
stare de excluziune cu dpeiron -ul, căci oricum, spaţial sau 
temporal, delimitat, acesta din urmă n-ar mai putea să fie 
nedeterminatul - nemărginitul. Prin simpla fiinţare a 
elementelor aflate „dincoace”, el ar fi deopotrivă limitat şi 
determinat. Şi, în consecinţă, negat (ca principiu), căci, 
spinozist vorbind, orice determinare este o negaţie. Dar „toate 
sunt sau principii, sau izvorâte din el" 

(Aristotel, Phys., III, 4, 2036). Apeiron -ul deci, nu are a se afla dincolo 
de în sens fizic, faptul ţinând de numele şi de credinţa sa. 

Ce ar mai însemna un âpeiron dincolo de altceva decât limitat de altceva? ŞI, 
întrucât, mai departe, el ar mai putea să fie temeiul? Paradoxal, 
tocmai prin relativizare i S-ar lua capacitatea de a comunica şi, 
închis în sine, ar înceta să mai fie principiul, adică ceea ce 
constituie „temei al fiinţării, generării sau cunoaşterii” (Aristotel, 
Metaph., V, l, 1013, a, 18). 

Principiul însă, pentru a fi perfect inteligibil, trebuie luat în 
condiţie absolută. Numai în acest fel rostul său, acela de a 
întemeia, deci de a face posibil relativul poate fi legitimat, şi 
invers, numai pus în termenul absolutului lucrurile care se nasc 
şi pier în acest regim al lor sunt înţelese doar prin raportare la 
ceea ce nu se naşte şi nu piere. Ele apar şi dispar tocmai pentru 
că principiul nu are nici început, nici sfârşit. Altminteri, acest 
lucru, adică acest relativ, ne-ar trimite la altul, care, la rândul 
său, ne-ar împinge încă mai departe şi aşa, la nesfârşit, 


îndepărtând mereu, de fapt anulând şansa trecerii, pentru a 
zice ca Heraclit, de la „mulţimea cunoştinţelor” la 
„înţelepciune”, care este adevărul, urmând natura lucrurilor” (fr., 112, 
Diels). 

Dar Anaximandros, „luând în considerare prefacerea celor patru 
elemente unele în altele, nu a socotit că e cazul să pună drept 
substrat pe vreunul din ele” (Simplicius, Phys., 24, 13). în alte 
cuvinte, filosoful îşi va fi dat seama că principiul nu putea să fie 
o natură anume, determinată căci, transformându-se, limita şi 
se limita. Anaximandros, aşadar, gândeşte parmenidian avant la 
lettre, având deplina conştiinţă a faptului că principiul ca 
principiu este in-transformabil. Altminteri, acesta nu numai că 
s-ar pune în contradicţie cu sine (ce ar însemna un principiu care se 
trans-formă ?), dar, încă mai mult decât atât, n-ar mai putea 
explica lucrurile nici în relativitatea, dar nici în ceea ce au ele 
absolut. Un principiu determinat duce, în cele din urmă, la 
relativismul total, ceea ce avea să fie „experimentat”, nu peste 
multă vreme, de spiritul grec prin Cratylos. 

In-determinarea şi ilimitarea, conexe până la a fi în identitate, 
sunt, de aceea, primele condiţii ale inteligibilităţii de tip 
ontologic. Aşa se şi explică de ce, în acest moment, ele pot să 
treacă din regim de atribute în regim de principiu. Căci, pentru 
Anaximandros, nu este valabilă propoziţia principiul este 
indeterminat şi ilimitat, ci indeterminatul şi ilimitatul (sau 
indeterminatul-ilimitatul) sunt principiul. 

De la Simplicius (Phys., 24, 13) aflăm că „urmaşul şi discipolul lui 
Thales... a fost primul care a folosit acest termen (âpeiron) pentru arkhe 
(principiu)”. Anaximandros, prin urmare, va fi admis ápeiron-ul ca principiu, 
iar nu principiul ca apeiron. Accentul cade pe dpeiron, iar nu pe arkhe, adică 
pe un atribut trecut în condiţie de principiu şi nu pe principiu ca 
principiu. De aici şi forma negativă a numelui principiului 
anaximandrian: a (privativ)pagina 48 - nelpov (de la To népagç, limită, 
extremitate, sfârşit), deci ne-limitatul, nesfârşitul, ne- 
determinatul. 

Aşa fiind, principiul anaximandrian nu aparţine pe deplin 
orizontului ontologic. Privit din interiorul acestuia, el încă mai 
este un determinat într-un fel ca apa lui Thales. Numai că, în 
deosebire, este încă determinat din perspectivă metafizică şi nu 
din cea fizică, proprie apei ca principiu. 

Dacă nu numeşte principiul ca principiu, dpeiron-ul stă, totuşi, pentru 
un atribut al lui, ceea ce înseamnă o deschidere hotărâtă către 
deschiderea (inteligibilitatea) de tip ontologic. Dar el este încă 


determinat (din punctul de vedere al ontologiei) pentru că 
identitatea şi-o ia de la o determinatie totuşi. Adevărat că una 
de tip metafizic şi deci esenţial distinctă de cea fizică, însă, 
oricum, o determinaţie. De aceea nici nu putem spune că 
principiul este indeterminatul, ci principiul este in-determinat, in- 
determinaţia fiindu-i un atribut. Ea este unică, dar nu unul. Or, 
subiectul absolut, în ordine metafizică, poate fi doar unul. 
Unicitatea însă se atribuie. In-determinarea este unică dar în 
felul său, în timp ce principiul ca principiu este unul, unul şi nimic 
mai mult. 

Cum este unică, are sens în orizont ontologic, dar, întrucât nu este unul, 
nu poate fi principiul, în orizontul acesta unică, dar nu una, 
putând să fie o infinitate de atribute, pentru a zice ca Spinoza, ea este 
determinată. Din nou însă, o determinare ontologică, distinctă 
de cea de tip fizic, şi într-atâta încât din această perspectivă ea 
este totuna cu indeterminatul. 

Prin mijlocirea dpeiron-ului trecerea de la filosofia fizică (o ontologie doar 
inductivă) la ontologia în concept formal (deductivă), deci, de la 
apa ca principiu, la principiul ca principiu, era deja pornită. 
Forma sa negativă îi dezvăluie tocmai funcţia mediatoare şi 
regimul său ambivalent. Căci el este negativ faţă cu dererminatul 
ca principiu, propoziţie a limbajului fizicii, din poziţie metafizică. 
Anaximandros se situează în interiorul acesteia, dar el nu avea 
cum s-o delimiteze decât faţă de cealaltă, fizică. Determinat 
aici, în aceasta din urmă, în cea metafizică însă principiul 
trebuia să fie nedeterminat, deci contrariul. Numai astfel 
trecerea era posibilă: deci de la determinatul ca principiu la principiul ca 
principiu prin nedeterminatul ca principiu. Nenumind principiul decât 
indirect şi în formă negativă, prin aceasta nu înseamnă că, mai 
înainte şi nemijlocit, dpeiron-ul are o semnificaţie anume, fie în 
ordinea spaţială, fie în cea temporală. 


Aristotel avea să identifice cinci temeiuri, din mai multe 
posibile, el spunând „mai ales cinci” în virtutea cărora 
„cercetătorii naturii” vor fi ajuns la încredințarea că există ceva 
nemărginit: „temeiul timpului (căci acesta e nemărginit), apoi 
pe cel al diviziunii în cazul mărimilor (căci matematicienii se 
folosesc de nemărginit), apoi prin faptul că numai astfel n-ar 
înceta naşterea şi pieirea, anume dacă (admitem că) este 
nemărginit cel din care se desprinde ceea ce se naşte, în plus, 
pe temeiul faptului că lucrul mărginit se mărgineşte 
întotdeauna faţă de ceva, încât e necesar să nu existe nici o 
margine de vreme ce, neapărat un lucru se mărgineşte 


totdeauna cu altul. Dar cu deosebire este argumentul care pricinuieşte 
tuturor nedumerire: prin faptul că în gândire nu există curmare, 
numărul pare să fie nemărginit ca şi mărimile matematice sau 
ceea ce se află în afara cerului” (Fizica, III, 4, 203 b 6)... 

Nu este deloc exclus ca Anaximandros, în particular, să fi ajuns la 
„încredințarea că există ceva nemărginit”, mai în toate, dacă nu 
chiar în toate aceste temeiuri. Deşi, el nu avea la îndemână 
conceptele corespunzătoare în ordine filosofică şi ştiinţifică nici 
pentru timp, nici pentru diviziune, nici pentru naştere şi pieire, 
nici pentru mărginire şi nemărginire (temeiurile patru şi cinci). 
Dar absenţa formelor filosofice şi ştiinţifice nu însemna şi lipsa 
absolută a reprezentării sau mai degrabă a reconstrucției 
timpului, diviziunii, naşterii-pieirii, mărginirii-nemărginirii. 
Admiţând în mit o povestire despre lume, se cuvine să 
identificăm în aceasta o logică anume, şi încă, un sistem de 
semnificaţii. Altminteri, deci asimilându-l unei „poveşti 
mincinoase”, nu numai că i-am nesocoti puterea de adevăr şi 
adevărul şi, mai departe, am depărta din orizontul uman o 
parte a sa cu valoare ontologică, dar am lua din şansa 
explicaţiei şi înţelegerii fenomenologiei conştiinţei filosofice în 
acest extraordinar moment al săvârşirii „tăieturii” 
epistemologice. Urmările ar fi ruinătoare nu numai în raport cu 
mitul, dar şi cu filosofia. Poate chiar pentru ea, ea fiind aceea 
care trebuie explicată. Nu trebuie să se înţeleagă, pornind de 
aici, că filosofia este în simpla prelungire (evoluţionist-lineară) a 
mitului. De aceasta ea este despărțită de propria individualitate, 
pe care trebuie s-o identificăm în prima sa expresie, cea 
thalesiană. 

Simplu evoluționist, de momentul „tăieturii” mereu ne vom 
apropia, dar, ca în aporia lui Achille şi a broaştei țestoase, 
mereu va mai fi o distanţă de străbătut. Inteligibilă, mai întâi 
prin sine, pentru mai multă comprehensiune, individualitatea 
filosofici trebuie raportată şi la ceea ce îi premerge nu numai în 
ordine istorică, ci şi logică. De mit, în explicarea filosofiei, avem 
nevoie, paradoxal, tocmai pentru că între sine şi aceasta se află 
„Cuptura”, deci, discontinuitatea. în alte cuvinte, reconstrucţia de tip 
mitic şi reconstrucţia de tip filosofic, deopotrivă, devin mai 
inteligibile în perspectivă discontinuistă, decât în cea 


1 Poate că nici la 205 a 25, Aristotel nu-l are în vedere direct pe 
Anaximandros (cf. Baeuemker, Vermeintliche..., în J.K.Ph., 131, p. 827-832. Vd. şi 
F. Solmsen, Anaximander's infinite... A.G.Ph., p. 109-131. 

Dar, oricum, âpeiron-ul anaximandrian în lectură inversă, capătă sensuri 
în plus. 


continuistă. Punerea în contrast le desluşeşte mai exact până şi 
în articulațiile lor fireşti, căci, heraclitic vorbind, numai 
contrariile dau cea mai frumoasă armonie. 

Filosofia, aşadar, şi nu numai în determinaţia istorică, ci şi ca 
sistem (ca sistem în vârstă thalesiană, ca sistem în vârstă 
anaximandriană etc.), nu va putea fi deplin înţeleasă în afara 
mitului şi el în determinatie istorică, dar şi ca sistem. Şi tot aşa, 
inversa, însă acum nu aceasta ne interesează, ci calea cealaltă, 
de la mit la filosofie. 

Thales şi Anaximandros trăiesc într-o vreme încă dominată de 
mit, dacă nu structurată mitic. Mai înainte de a fi iubitori-de- 
înțelepciune, ei sunt iubitori-de-mit, dar mai înainte, aici cel puţin, nu 
înseamnă şi mai important. Ei sunt iubitori de mit în vederea iubirii-de- 
înțelepciune şi ca iubitori-de-înţelepciune. Deci, logic, primează 
determinaţia care indică discontinuitatea. Ca iubitori de mituri 
ei merg cât se poate de departe cu valorile tradiţionale, sau cât 
puteau să meargă, din perspectiva lor, dominantă fiind 
continuitatea. 

Cum însă ei trec dintr-o condiţie în alta, din cea a iubitorului de mit 
în cea a iubitorului-de-înțelepciune şi cum trecerea înseamnă 
absorbţia unei în alta, resemnificarea uneia în alta, cea dintâi 
devine mijloc pentru cealaltă, în acest sens, mitul poate fi, şi este 
temei pentru motivele filosofiei originare deopotrivă ca limbaj şi 
ca reconstrucţie. 

Faţă cu motivul anaximandrian al nemărginirii, bunăoară, 
conştiinţa mitică a timpului (ca, de altminteri, şi cea a spaţiului 
sau cea a generării), va fi fost de însemnătate fundamentală, 
chiar dacă numai în săvârşirea „rupturii”, care se produce mai 
cu seamă cu el şi nu în constituirea semnificației sale. Nu şi în 
stabilirea acesteia, pentru că mitul putea să ajute formal şi 
material crearea altei forme Şi a altei materii, adică a conceptului 
filosofic şi a semnificației filosofice, dar nu prin trecerea dincolo 
de „tăietură” a formei Şi materiei sale. De altfel, nemărginitul 
anaximandrian nici nu are sens ca timp nemărginit ori ca spaţiu, tot 
asemenea. Apeiron-ul, deci, nu este nume pentru timpul 
nesfârşit sau pentru spaţiul fără de limite. Este şi unul şi altul, 
dar şi încă mai mult. Netrecând în orizontul său de semnificaţie 
sensurile mitice, însă ajutându-se de ele să şi le producă pe ale 
sale, dpeiron-ul va fi mai mult în discontinuitate decât în continuitate cu ceea 
ce îi corespunde „dincolo” de „tăietură”. Şi aceasta din nou 
deopotrivă în plan formal şi în plan material. Căci, dacă în 
conştiinţa mitică, tradiţională, Chronos nu este timpul 


(simplificând puţin deocamdată), în cea ulterioară, filosofică, 
dpeiron-ul, termen cu identitate conceptuală într-un limbaj 
specializat, nu are aceeaşi semnificaţie. Apeiron-ul nu este 
timpul, cât, mai degrabă, timpul este ăpeiron. şi asemenea şi 
spaţiul şi procesul generării. Nemărginirea de tip mitic a 
acestora (timp, spaţiu, generare) nu este asemenea celei de 
expresie filosofică, ulterioară şi istorică şi sistematică. 

În urmare, deşi apeiron-ul are şanse de inteligibilitate numai prin 
situarea sa „dincoace” de marea „tăietură” istorică, logică şi 
epistemologică dintre filo-mythie şi filo-sophie, poate şi, şi 
numai, în procedare apofatică, capătă un plus de claritate dacă 
îl raportăm la ceea ce nu este. Bunăoară, nefiind timpul, nici chiar 
„dincoace” de „tăietură”, el nu este timpul Şi prin reacţie faţă de 
timpul mitic. Dar, tocmai de aceea, aceasta din urmă este 
temei pentru conceptul filosofic al nemărginitului. 

„Pe când exista haosul primitiv, citim în Macrobius (Saturnalia, |, 8, 7), nu 
exista încă timpul”, într-adevăr, haosul originar, a-cosmic, lipsit 
cum era de determinări interne, nu putea să aibă ca „atribut” 
coetern timpul, care, din punctul de vedere al physiolo-giştilor, 
„este o unitate de măsură precisă dedusă din rotaţiile cerului”, 
iar din acela al „mitologilor” — Chronos, „prin care toate - rând pe rând 
- prind viaţă şi se consumă, pentru ca apoi să se zămislească 
iarăşi” (Ibidem, 8). 

Dacă la început va fi fost haosul (sau mai degrabă va fi apărut, 
din ce, nu interesează, întrebarea fiind fără de temei în epocă) 
şi dacă apoi din acesta se vor fi iscat pământul (Gaia), Tartarul 
(Tartaros), Eros, Noaptea (Nyx) şi Erebos, Chronos se va fi ivit în 
cursul celei de-a doua generaţii: din unirea cu Cerul, Pământul 
„născut pe-nspumatul Okeanos (Coios şi Crios, Japet, Hiperion 
zeul luminii”, „Şi după toţi, cel din urmă, pe Chronos, cu gânduri 
ascunse” — Hesiod, Theogonia, 133-134, 137). 

Ca zeu al timpului şi timpul însuşi, Chronos vine mai târziu, 
marcând cu chiar momentul apariţiei sale o durată scursă. 
Apariţia ulterioară, logic (inteligibilitatea sa presupunând în 
mod necesar faptul de a fi după, aşa cum atributul, în viziunea 
filosofică, avea să fie faţă cu principiul) trebuind, aşadar, să fie 
plasat după, şi după Pământ şi după Cer, care în mai mare 
măsură decât haosul însuşi sunt posibile ca principii, Chronos 
este, era necesar să urmeze şi în sensul pe care el îl aducea 
lumii, anume în cel temporal. Prin aceasta, mai cu seamă prin 
aceasta, va şi lua lumea în stăpânire, atât în prezentul, cât şi în 
viitorul şi trecutul ei. Chiar cu trecutul, cu acel trecut pre- 


temporal, deci de dinaintea apariţiei lui fiindcă zeul poate să 
măsoare şi durata de dinainte de ivire. EI, limitat prin sine 
însuşi, apare după în sens temporal, se dezmărgineşte, făcând 
din intervalul scurs în absenţa lui trecutul lumii. Fără el, logica 
internă a cosmogenezei, în formă mitică, ar fi fost compromisă, 
căci mitul ca o poveste a lumii presupunea în mod necesar o 
succesiune. Deci, era nevoie de timp care să dea solidaritate 
tuturor momentelor scenariului, să treacă până şi pe cele 
întâmplate mai înaintea apariţiei sale, în trecut. Gândurile sale 
ascunse şi ura faţă de tatăl său, Uranos, de care vorbeşte 
Hesiod, dau formă (mitică) tocmai acestei logici a povestirii, 
deci a cosmogenezei. De altminteri uzurparea lui Uranos, care 
nu întârzie, exprimă trecerea istoriei anterioare a lumii în 
stăpânirea timpului. 

Făcând din istoria cerului parte a istoriei sale, timpul dă o nouă 
logică lumii, căci o pune în întreit chip: ca trecut, prezent şi viitor. 
Alungându-şi părintele, adică împingându-l în trecut, Chronos nu-l 
trece în neființă. Cerul continuă să existe, dar locul său ca 
principiu activ al generării este luat de timp, infinit mai puternic 
prin puterea de creaţie, prin dinamismul său. 

Dar, introducând prin „tăieturile” temporale alte determinaţii în 
lume, Chronos îşi pregătea propria uzurpare. Căci, împingând 
mereu în trecut, cu ceea ce era lăsat în urmă rămânea şi o 
parte din el. Chronos, deci, se autodevora, ceea ce trebuia, în 
cele din urmă, să-l împingă într-un plan secund în logica lumii. 
Şi faptul nu întârzie, Chronos fiind la rândul său înfrânt „prin 
forţa şi braţele” lui Zeus, care îi „smulge rangul” pentru a fi el 
„nemuritorilor rege” (Ibidem, 482-483). 

Urmând Cerului, urmând Timpului, supunând şi pe unul şi pe 
celălalt, Zeus înseamnă o raționalitate sporită a lumii. Făcut să 
se înalțe deasupra amândurora, Zeus, ca nou principiu teo- 
cosmogonic, proba, prin reflex, imposibilitatea logică a Cerului şi a 
Timpului de a fi stăpânii lumii. Dacă, totuşi, la un moment dat, 
au rangul suprem, îl au pe măsură ce, în ordinea reconstrucției, 
se înaintează în „captarea” logicii lumii. Există, de altfel, o 
gradaţie uşor de observat de la Uranos, prin Chronos, la Zeus. 
Dacă primul este totuna cu o regiune determinată a lumii în 
curs de formare, Chronos are mai multe şanse de a fi un 
principiu activ, generator. El nu mai este legat de o zonă 
anume, nu mai poate fi localizat şi, deci, în mai mare măsură 
ne face să ne gândim la nemărginire. Dar, fie şi ca atare, încă 
este într-o asemenea identitate cu sine, încât trebuie 


să fie separat de contrariul său, în acest moment al scenariului 
de Gaia-Rhea (de mama tuturor zeilor şi, respectiv, de aceea 
prin care Chronos generează). Prin urmare, dacă ar fi să facem 
o lectură filosofică, Timpul (cronos) este nelimitat şi limitat 
totodată, întrucât este principiul activ. Este nelimitat ca 
principiu, dar este limitat ca principiu activ care presupune în 
mod necesar contrariul său. În afara acestuia, deci a unei materii a 
lumii, sau a principiului dătător de materie lumii, ar fi, dacă se 
poate spune aşa, vânt fără aer şi ploaie fără apă. Chronos, 
altfel spus, este limitat în măsura în care este timpul însuşi. 
Or, apeiron-ul anaximandrian, chiar dacă nu nedeterminat şi în 
condiţie temporală, pentru că nu este timpul pur, scapă de 
limitare. Numai ca timp ar fi fost un principiu, dar alături de, cel 
puţin, un altul, ceea ce nu avea cum să evite grava dificultate a 
regresiunii la nesfârşit. 

Tot asemenea şi dacă ar fi fost identificat cu spaţiul, numai, 
care în acest caz lua forma unei realităţi în stare pură. Dar ce ar 
putea să însemne un spaţiu în sine ca un receptacol fără de 
limite? Dificultatea admiterii unui spaţiu ca atare avea să fie 
percepută până târziu chiar în filosofia greacă; dovadă, critica 
sceptică a conceptului (Cf. Sextus Empiricus, Schițe 
pyrrhoniene, Ill, 119-135). La începuturile istoriei, 
reprezentarea şi conceptualizarea spaţiului aveau să se 
lovească, aşa cum era şi firesc, de piedici încă mai mari. 

De la Homer, cel puţin, aflăm că Okeanos „marele, puternicul”, 
de unde „vin apele toate”, „încinge pământul” (Iliada, XXI, 195-196; 
XVIII, 607). La „hotarul pământului”, Okeanos este un „fluviu” „mare, 
puternic”. Cel puţin aşa îl „desenează” Hephaistos pe scutul lui 
Achile şi aşa este numit (potaniós). 

Fluviu care „încinge pământul”, Okeanos este ca un lăcaş al 
lumii. Cuprinzând-o, este limita ei, dar, prin aceasta, şi a lui 
însuşi. Căci în afara rostului său de a fi hotar al pământului şi 
„Vajnic noian” din care „vin apele toate”, ca şi fără lumea pe care o 
cuprinde, dincolo de limitele sale, fluviul Okeanos n-ar putea să aibă 
nume. Limitată, fiind cuprinsă, lumea aceasta, locuită 
(oikoumene), nu este înconjurată de un spaţiu nemărginit. Ce ar 
putea fi un asemenea nemărginit care n-ar cuprinde nimic sau ce 
anume ar mai cuprinde dacă pământul locuit - este totuna cu lumea 
însăşi ? 

Alte lumi sunt, deocamdată, greu de presupus, atât, aşa ge 
oikoumene - zicând, pe verticală, cât şi pe orizontală. 

Bunăoară, ce înseamnă pentru greci transcendentul? 


Nemuritorii - zice Hesiod - „au stăpânire pe culmea Olimpului 
plin de troiene” (v. 118), iar insulele Fericiţilor, unde ar merge 
sufletele ce vor fi dus o viaţă demnă, „se află la capătul dinspre 
asfinţit al Mauritaniei, unde, de altfel, se găsesc şi marginile 
apusene ale lberiei” (Strabon, Geografia, 1, 5). 

Zeii grecilor sunt mai degrabă în condiţie imanentă („lumea 
este plină de zei”, va fi socotit Thales, cf. Diogenes Laertios, |, 27), 
decât în regim de transcendenţă. Lumea lor este „în oikoumene” 
şi la ea muritorii, chiar dacă mai greu, pot să ajungă. Orfeu, de 
pildă, ajunge în lumea lui Hades, cea atât de bine păzită. 

Pe orizontală, apoi, deşi un pythagoric dintre cei dintâi, poate 
contemporan cu Anaximandros, admitea mai multe lumi, 
acestea făceau parte din acelaşi sistem. Căci lumile, chiar dacă 
„numărate”, sunt „o sută optzeci şi trei, dispuse, îşi va fi 
închipuit Petron, în figura unui triunghi, cu şaizeci de lumi pe 
fiecare latură. Din restul de trei lumi, mai este aşezată câte una 
în dreptul fiecărui unghi şi se cuprind astfel într-un şir, una 
după cealaltă, rotindu-se liniştit ca în cercul horei” - (Plutarh, De 
defectu oraculorum, 22, p. 422 B). De fapt, aceste 183 de lumi sunt, în cele 
din urmă, una singură, aceea triunghiulară. Dar şi cât îl priveşte 
pe Anaximandros, cum că va fi vorbit despre lumi „ce sunt 
nemărginite” („spunea că nemărginitul deţine cauza oricărei 
naşteri şi pieiri, de unde - după el - s-ar fi desprins cerurile şi, în 
general, toate lumile ce sunt nemărginite” - Plutarh, Srromata, Il), 
mărturia nu ne dă prea multă certitudine. Deşi, dacă ţinem 
seama de filosofia celui de al doilea milesian în totalitatea sa, 
pare mai posibilă ca adevăr. 

Nu este exclus ca Anaximandros să fi admis, în consonanţă cu 
„promosiunile” âpeiron-ului, o lume nemărginită, una, iar nu o 
infinitate şi încă una în perpetuă înnoire, pentru a vorbi în 
spiritul interpretării lui Guthrie. Un număr nesfârşit de lumi este 
o sintagmă fără de sens în filosofia anaximandriană şi în genere 
în mentalitatea greacă din epocă. 

Paradoxal, mai înainte de a se ajunge la conceptul fizic al 
nemărginirii, s-a configurat cel metafizic. 

Ce ar fi putut să însemne, cum putea să fie gândită chiar 
nemărginirea în sens fizic? Nemărginirea unei singure lumi? 
Nemărginirea unei serii, deci numerică? Dar, oricum, a uneia 
singure, iară limite sau a mai multora într-un şir nesfârşit, 
nemărginirea intra în contradicţie cu determinarea. Căci, în 
perspectiva fizică, lumea nesfârşită sau lumile nesfârşite ca 
număr înseamnă lume-lumi determinate, fiind actuale. Deci, 


această lume sau aceste lumi. Cum are să spună Heraclit, 
orânduirea aceasta, adică lumea aceasta: „Orânduirea (lumea) 
aceasta (Kósmon tonde)” pentru că „este şi va fi un foc etern” (fr. 30, 
Diels), este determinare secundă. Ca ordine, ca această ordine, 
lumea aceasta urmează, ceea ce înseamnă că nu este 
nemărginită, cel puţin la originile sau, mai bine spus, la temeiul 
ei, fiindcă în-temeiată, este limitată de temeiul însuşi. 
Admiţând-o ca nemărginită, Anaximandros ori Heraclit, filosofii, 
pe scurt, ar fi trebuit s-o ridice la rangul de principiu, ceea ce 
ruina totul. 

Unic, principiul nu avea cum să stea alături de altceva (fie 
nemărginit, fie mărginit), nici nu putea să conţină un 
nemărginit, în sens actual. Căci acesta ar fi fost egal, dacă se 
poate spune aşa, cu sine. De aceea, singura şansă de 
inteligibilitate pentru nemărginirea fizică era prinderea lumii- 
lumilor în neîntrerupta naştere şi pieire, deci în mişcarea cu 
dublu sens, perpetuă tocmai datorită dublului ei sens. 

„De acolo de unde se trage naşterea realităţilor - va fi spus 
Anaximandros - de la acele lucruri le vine şi pieirea întru 
acestea, după legiuita cuviinţă” (B 1, Diels). 

Lumea, adică „realităţile” trecute în fiinţă şi chemate apoi „să 
dea socoteală... pentru nedreptate”, „lumea aceasta” mereu 
actuală şi mereu posibilă, altfel spus, prinsă cum este în dubla 
mişcare a nemărginitului, prin aceasta este ulterioară, chiar 
dacă logic ulterioară. 

Ea nu este, nu poate fi totuna cu nemărginitul; o desparte 
mişcarea de naştere şi pieire. Deci între sine şi principiu, în 
perspectiva ontologică, se află un mediator care, aşa fiind, o 
„depărtează” de nemărginit. Trecând-o în condiţie secundă, şi-o 
aproprie, făcând-o modul lui de a exista. 

În măsura în care o aproprie, o face să „participe” la 
nemărginit, deci îi dă şansa de a fi nelimitată în putinţa de a-l 
„exprima”, dar, totodată, întrucât o „depărtează”, îi „trasează” 
limitele, accentuând pe regimul ei de existenţă, altul decât cel al 
principiului, deci de cel metafizic. Astfel că lumea aceasta pare 
ilimitată din perspectiva fiinţei metafizicii, dar limitată din cea 
de descriere fizică. Şansa ei, fireşte că în ordinea inteligibuitaţii, 
stă, prin urmare, în Conceptul metafizic al principiului. Altminteri, 
deci, într-o nesocotire a planului metafizic, ştiinţa fizicii s-ar 
nărui în regresiunea la nesfârşit. 

Totodată, prin dubla ei condiţie - deci ilimitată şi limitată - ea 
previne atât punerea în regim absolut, cât şi relativizarea, ambele 


interpretări cu eşecul previzibil, pentru că, în primul caz, i s-ar 
lua posibilitatea, iar în celălalt actualittea. în cel dintâi, prin 
urmare, ar încremeni într-o ipostază nici ea nu se ştie cum 
produsă, în timp ce, în al doilea, ar fi o curgere fără de odihnă, 
ca în viziunea (parcă terifiantă) a lui Cratylos. 

în acest dublu regim, fiinţa fizicii (Kosmon tonde, pentru a zice ca 
Heraclit şi poate şi ca Anaximandros, căci, citim în 
interpretarea, ce-i drept târzie a lui Plutarh: „el a spus că din 
nemărginit s-ar fi desprins cerurile şi, în general, toate lumile ce 
sunt nemărginite” - kai kathâlou tous ápantas dpeirous Ontas k6smous), ÎN 
acest regim, deci, lumea avea nevoie de întemeierea 
metafizică. De aceea, justificării ei i-a premers (logic şi nu 
temporal), justificarea principiului, adică a fiinţei ca fiinţă. Dar, 
dacă aşa vor fi stat lucrurile, cum se va fi ajuns la fiinţa 
metafizicii, aristotelic vorbind, anterioară şi mai bine cunoscută 
în ordinea naturii ? 

încă din antichitate, de altfel, s-a explict inductiv apariţia conştiinţei 
lumii: Thales şi Hippon, avea să spună Simplicius (Phys, 23, 21), 
vor fi ajuns să susţină că „apa este începutul”, „pornind, pe baza 
simţurilor, de la fenomene. Într-adevăr, caldul fiinţează prin 
umezeală, cele moarte se usucă, seminţele tuturor au 
umezeală în ele, iar tot ce e hrană este zemos, căci orice se 
hrăneşte în chip firesc din ce i-a dat naştere, iar apa este 
principiul naturii umede şi le cuprinde laolaltă pe toate. Aşa se 
face că ei au conceput apa drept principiu al tuturor lucrurilor...”. 
Anaximandros 

însă, după toate aparențele, avea să procedeze altfel, adică 
deductiv, de îndată ce justifică fiinţa fizicii ontologic. 

Nimic de zis, dar, cum va fi reuşit să ajungă la conceptul 
ontologic al nemărginitului? Prin valorizarea celui thalesian, al apei ca 
principiu ? 

Faptul nu se poate nega, numai că el explică evenimentul 
Anaximandros, iar nu conceptul apeiron-ului, concept al 
ontologici prin care filosofia începe în ordine sistematică. 

Putând explica istoric âpeiron-ul, trebuie s-o facem însă şi, dacă nu 
mai cu seamă, logic. Altfel, procedând numai heteronomist, la 
limită, riscăm aceeaşi regresiune la nesfârşit, fiindcă, de îndată 
ce explicăm ăpeiron-ul prin apă, aceasta, la rândul ei, ne trimite 
către altceva şi aşa mai departe. Or, „tăietura” care ne 
plasează în orizontul filosofiei ca filosofic se repetă cu fiecare 
„eveniment”, căci cu fiecare, la o altă scară şi în alte modalităţi, 
se reface începutul. 


Nu încape îndoială că o exactă evaluare a âpeiron-ului nu va fi 
posibilă în afara perspectivei istorice, iar, în ordinea 
fenomenologiei sale, prin nesocotirea rolului şi locului 
procedării inductive. Numai că, din nou, punctul de vedere 
istoric va trebui trecut în plan secund şi modalitatea de 
construcţie a conceptului âpeiron-ului pusă în alţi termeni. Căci 
Anaximandros, deşi nu va fi lucrat în exclusivitate deductivist, 
cum de altfel nici Thales inductivist, va fi trecut (tot logic) mai 
înaintea inducției, deducţia. 

Thales, cel puţin, în interpretarea lui Simplicius, va fi pornit de 
la formele fizice de existenţă şi, inductiv, va fi ajuns la forma 
ontologică. De aici şi trecerea unui nume din limbajul fizicii 
(apa) în limbajul ontologiei. 

Trecerea însă nu avea să fie decât provizorie, căci, chiar cu 
semnificaţia schimbată, nu era decât un supleant. 

Cu âpeiron-ul însă lucrurile stau altfel, de vreme ce el nu este 
termen al fizicii trecut în celălalt limbaj, chiar dacă venea ca 
numele principiului thalesian de mai „înainte”. Dar, în timp ce 
funcţionalitatea metafizică a apei urma celei fizice, fiind o 
extindere a ei sau o adăugire prin analogie, dpeiron-ul şi-a 
căpătat-o în limitele şi prin mijloacele orizontului propriu de 
aplicaţie. Altfel spus, construcţia sa însăşi este de tip ontologic, 
de unde şi funcţionalitatea riguros ontologică. 

Se înţelege că âpeiron-ul îşi datorează o parte din conceptul 
său şi procedării inductive. Din acest punct de vedere, Burnet, 
pare îndreptăţit să admită că „raţiunea care l-a condus pe 
Anaximandros la ideea unei substanţe primordiale ca infinite va fi 
fost ceea ce încă Aristotel indica, anume faptul că «numai astfel 
n-ar înceta naşterea şi pieirea»” (L'aurore..., p. 60). Aceasta 
putând fi raţiunea faptului, sau cea dintâi, ea ţine însă de planul 
construcţiei fizice. Importantă, nu încape îndoială, „raţiunea” pe 
care o identifică Burnet nu explică însă faptul ontologic prin el 
însuşi sau nu şi prin el. 

Or, mai înainte de toate, el trebuie (şi poate) fi explicat prin 
sine. 

A-peiros - peiron, âpeiria - âpeiras totodată cu sensurile: fără limite, 
nesfârşite, vor mai fi avut şi altele, de cea mai mare 
însemnătate pentru resemnificarea lor metafizică. Este vorba 
(după Bailly) de: fără experienţa a ceva, cel lipsit de experienţă, 
ignorant, (a-neipoc - a-neipov) şi de inexperienţă, ignoranță (á- 
TEWiA - O-NELPAG). 

De aici şi: apeiro-bios, fără experienţa vieţii, apeiro-gamos, cel care 


n-a fost căsătorit, cel lipsit de experienţa căsătoriei, apeiro- 
tălattos, cel lipsit de experienţa mării, apeiro-kalia necunoaşterea 
frumosului, lipsă de gust, apeiro-motos lipsit de experienţa luptei 
ş.a. 

Însemnând şi: fără experienţa a ceva, âpeiron va fi ajuns să 
numească nemărginitul, în sens metafizic, mai cu seamă prin 
această accepţie. Căci, în opoziţie cu mărginitul (comprehensibil 
prin empeiria), nemărginitul este un âpeiron, deci ceva de care nu 
se ia cunoştinţă prin mijlocirea experienţei, ceva imposibil de 
conceput (Cf. şi Nasta, notă la Pythagoras, în Filosofia greacă..., |, 
2, p. 103). Ca la Parmenides, puţin mai târziu, nemărginitul 
(fiinţa metafizică) nu arc a se dobândi pe „calea opiniei”, ci pe 
aceea a gândirii. El nu poate fi căpătat prin experienţă, de aceea şi 
este, din acest punct de vedere, âpeiron. 

Cum însă dpeiron este în opoziţie cu empeiria, şi obiectele lor de 
aplicaţie se vor raporta la fel: determinat şi limitat, unul, cel al 
experienţei: indeterminat şi nemărginit, altul, cel al 
inexperienţei. Dar, o nedeterminare şi o nemărginire posibile 
numai în limitele acelui raport. Deci, nu este vorba deocamdată 
de ilimitarea spaţio-temporală sau nu de una directă, ci doar de 
un concept al ei, poate indirect. Adică de un nemărginit inteligibil 
ca atare prin contrariul experienţei, prin âpeiron, ignoranță într-un 
înţeles strict sau din perspectiva experienţei, dar o docta ignoratia 
cusaniană, chiar dacă luată aici numai pentru ceea ce vine să 
sugereze. Căci, desprinsă de prima accepţie, aceea posibilă 
prin simplă raportare la empeiria, desprinsă de ceea ce 
semnifică, fie şi negativ, în ordinea cunoştinţei, apeiria poate să 
însemne contrariul experienţei: non-experienţa, adică raţiunea, în 
urmare, âpeiron-ul ar fi obiectul construit al acesteia sau, oricum, reprezentat. 
Lipsită de o experienţă proprie, prin firea lucrurilor ea trebuie să 
se construiască şi să-şi construiască obiectul, procedând 
negativ, adică prin detaşare şi prin opunerea faţă de empeiria şi 
obiectul său. Determinat, acesta din urmă, cu necesitate cel al 
apeiriei trebuia să fie in-determinat; limitat unul, ilimitat celălalt, 
sensibil acela, non-sensibil acesta. Dar negativitatea pregăteşte 
construcţia raţională, deci afirmaţia, căci de la ne-determinat, i- 
limitat şi non-sensibil se trece la nedeterminat, ilimitat Şi inteligibil, pe 
scurt, la dpeiron. 

Dacă âpeiron -ul mai păstrează ceva din starea sa dintâi, 
negativă, faptul nu are a-l stânjeni. Dimpotrivă, dpeiron -ul arată că 
include în sine limitatul (determinatul), fiind altceva, nu altceva 
inteligibil numai ca limitat şi indeterminat şi numai de către 


apeiria ca non-experienţă, deci ca rațiune. Un altceva ca obiect 
pentru gândire şi al gândirii, iar nu ca atare al experienţei şi 
pentru experienţă. 

În acest fel dpeiron -ul va fi construit prin raportare la experiență dar în 
deosebire de apa thalesiană, nu la experienţe. Thales pornea 
de la faptele experienţei, în timp ce Anaximandros de la experiență 
ca tip de cunoaştere. Sau, aplicând distincţia, probabil încă 
parmenidiană („despre filosofic zicea că e de două feluri: una 
după adevăr, alta după părere”, Diog. Laert, IX, 22), dacă 
Thales stă în orizontul fizic (al filosofiei secunde), din care şi în 
care vrea să-l construiască pe celălalt, metafizic, prin analogie cu 
empeiria-apeiria, Anaximandros porneşte de la opoziţia fizică- 
metafizică. Dar de la o opoziţie ca de la o dedublare a unului, 
deci de la una care este şi produce totodată, heraclitic vorbind, 
cea mai frumoasă armonie. 

Tăietura, adevărata tăietură se produce abia acum, când 
ontologia scapă din strânsoarea logicii inductive şi poate să se 
afirme prin sine. Dar tot din acest moment devine previzibilă 
separaţia parmenidiană, a celor două niveluri de construcţie, 
atât de provocatoare, ieşind din adâncurile fiinţei noastre 
interogative, încât gândirea greacă avea să şi-o treacă, parcă, 
în programul ei. 

Parmenidismul, deci, ca expresie a logicii paradoxale a minţii 
noastre, este deja prefigurat, numai că, în modul propriu 
reconstrucției de tip „physiologist”. Pentru că, deşi cu deosebiri 
mari faţă de Thales, Anaximandros stă încă în orizontul filosofiei 
naturii, este deci un pagina 61 PVOLKOG sau un PvOiOAOYOG, de 
îndată ce ápeiron -ul este nedeterminat Şi faţă cu elementele, acestea 
determinate, nu numai întrucât sunt foc, aer, apă, pământ, fiecare 
altceva, dar şi ca totalitate. Doar, indeterminatul (ilimitatul) nu are a fi ceea 
ce este gândit, a fi acea însumare a unor determinate (limitate). Totuşi, 
apeiron-ul este ca întreg, în termen de acestea, însă o 
neconcordanţă între a fi ca întreg nelimitat şi ca întreg compus 
(deci înlăuntru-i limitat de sine însuşi) devine periculoasă 
pentru coerenţă. Problema nu este de a-i reproşa lui 
Anaximandros ceva în acest sens. În genere, procedeul nu duce la 
nimic, afară că ţine de o mentalitate cam juvenilă. Problema 
este de a-i găsi raţiunea suficientă, prin urmare de ce Şi pentru ce; 
de ce, în vederea plasării în context, iar pentru ce, ca deschidere 
Şi, astfel, trecere dincolo de cercul de semnificare al 
evenimentului dat. 

Având ceea ce s-ar putea numi „răspunsul”, putem bănui şi 


existenţa întrebării: dacă toate sunt, prin întemeiere, dpeiron, 
cum se face că sunt altfel? Întrebarea poate fi presupusă pentru că 
ea dă seamă de chiar existenţa filosofici ca exerciţiu paradoxal: 
lucrurile sunt cum sunt, dar temeiul lor nu poate fi gândit decât 
cum nu sunt ele. leşirea din situaţie nu putea fi decât aceasta: 
anaximandriană (si heraclitică, mai apoi), care îşi da şansă cu 
angajarea în joc a ideii de mediatori) ontologic(i), menită, 
retroactiv, să relativizeze din starea dpeiron -ului de a fi un întreg 
compus. Mai mult, totuşi, decât suma, prin elemente care într- 
un fel sunt ca dpeiron -ul, în altul nu, acesta mediază, s-ar putea 
zice că prin sine, între ceea ce este ca temei şi ceea ce nu este, 
numai ca întemeiate însă. Acestea, în urmare, rezultă din 
amestecul elementelor, prin care sunt-şi-nu-sunt, în acelaşi 
timp, şi din acelaşi motiv, adică întrucât sunt întemeiate. Pentru 
că prin întemeiere capătă fiinţă, dar fiind în-fiinţate nu-şi sunt 
suficiente. Deci, presupoziţia avea ca scop în-temeierea, în 
funcţie nu „de transformarea elementelor, ci de desprinderea 
contrariilor datorită mişcării eterne”, ele fiind caldul şi recele, 
umedul şi uscatul, după cum sunt elementele (Simplicius, Phys., 
24, 13; 12 A 9). De reţinut este faptul că se întâmplă ceea ce se 
întâmplă după cum elementele sunt de un fel sau altul, adică 
determinate, iar nu prin transformare. Aşa, Nici dpeiron -ul nu mai 
putea fi gândit ca apeiron, nici elementele ca mediatori. 

Totodată însă, se impunea şi situarea cealaltă, complementară, 
în câmpul indeterminatului însuşi, în acest context, probabil, 
trebuie plasat fr. |, „cea mai veche vorbă a gândirii occidentale” 
(Heidegger, Chemins, p. 263). Nedeterminat, principiul, ca întreg, 
are a genera pe măsură, ceea ce înseamnă că neîmpărţindu-se 
în vreun fel oarecare. Contrariile: cald-rece, umed-uscat ţineau 
de modul de a fi al „elementelor”. Indeterminat, âpeiron -ul nu se 
mai poate diferenţia în sine astfel, ci după cum este el însuşi. 
Perechea dreptate-nedreptate pagina 62(6ikn/5iknv - aS.kia) era 
de sugestie morală şi/sau juridică; nu este exclus (Nietzsche, 
Rohde) ca Anaximandros să fi pornit de la un sens mistic al 
termenilor, anume că „existenţa lucrurilor individuale este, cum 
s-a pretins, ca un abandon culpabil al eternei Cauze prime, 
crima din Eden pentru care orice „creat trebuie să ispăşească”. 
Dar, după stabilirea textului corect (Usener), prin adăugarea lui 
GAAnioic (în consecinţă): „... ele trebuie să-şi dea socoteală 
unele altora...”, „pare evident că Anaximandros să fi vorbit de 
pleonexia sau de dezvoltarea unora în detrimentul altora” 
(Jaeger, Paideia, |, p. 198). 


Sugestia morală, juridică, de ce nu şi religioasă va fi existat 
(chiar dacă nu, faptul nu are cine ştie ce importanţă) dar 
„Anaximandros vedea mai departe. Anume, el estima că 
această mişcare eternă, care tinde să restabilească echilibrul, 
există nu numai în viaţa umană ci şi, cu atât mi mult, în lumea ca 
lume” (ibid, p. 199). Solon încă numea legea atotstăpânitoare 
„pedeapsa lui Zeus”, „recompensă divină” (fr. 1, 25; 30). 

Aşadar, Anaximandros extindea o semnificaţie restrictivă (şi 
dintr-o ordine total diferită) asupra întregului şi astfel îi dădea 
acea indeterminare potrivită cu termenul-subiect, 
Indeterminatul însuşi. Procedeul, de data aceasta, era specific 
ontologiei şi aducea date în plus justificării întemeierii. Pentru 
că, în-dreptăţite (în-temeiate, în-fiinţate, aduse în existenţă) 
lucrurile, numai în funcţie de ceea ce le face să fie, de unde vin 
acolo se şi întorc, dând seamă de nedreptatea săvârşită. 
Probabil că „nedreptatea” este a unora faţă de altele, prin chiar 
faptul de a fi, ca ispăşirea („îşi dau socoteală”), la rândul ei, să 
fie trecerea unui lucru în altul. Toate cele în-fiinţate, deci aduse 
din neant în fiinţă sunt, prin aceasta, parcă lovite de un hybris 
cosmic, adică trufia de a fi faţă cu cele ce nu sunt încă. De 
aceea, ispăşesc în faţa lor şi total, pierind ele ca să vină la fiinţă 
altele. 

Mai demult decât rostul pe care îl are în filosofia anaximandriană ca o 
reconstrucţie a lumii, dreptate şi nedreptate, trecând în nume 
pentru în-fiinţare şi des-fiinţare, se alăturau, terminologic, âpeiron 
-ului. Filosofia se desăvârşea şi ca limbaj, şi aceasta într-o istorie 
tot asemenea celei a sensurilor şi la fel de relevantă. Că aşa 
stau lucrurile, dovada cea mai tare stă în faptul că semnificaţia 
perechii dreptate-nedreptate reapare, mutatis mutandis, la 
Anaximenes în aceea particulară rarefiere-condensare iar 
dpeiron -ul, după ce este dezlegat de sensul anaximandrian (fapt 
cu importanţă covârşitoare) este pus să numească altceva. 
Cuvântul începea să facă istorie el însuşi, fiind, de altminteri, 
primul, în acest limbaj specializat, care este al filosofiei. 

4. Anaximenes din Milet (aprox. 585-525), la rândul său, a fost 
„discipolul lui Anaximandros”, ca acesta identificând temeiul lucrurilor în 
dpeiron numai că nu într-unul „indefinit..., ci definit, numindu-l aer” 
(Diog. Laert., II, 3; Simplicius, Phys., 24, 26; 13 A 5). 

Istoricist (evenimenţialist) s-ar părea că avem de-a face cu o 
revenire la modalitatea thalesiană, cu singura deosebire că într- 
o parte principiul este apa şi în alta aerul. S-a şi spus, de altfel, 
că Anaximenes „reprezintă un regres”, prin părăsirea unei 


„abstracții logice” şi reîntoarcerea la caracterul concret- 
senzorial al doctrinei lui Thales şi că, în ordine logică, ar trebui 
plasat după Anaximandros. Dar, Anaximenes, mai întâi, preia şi 
foloseşte termenul anaximandrian al principiului, dpeiron. lar apoi 
numeşte cu acesta un element al lumii, care, aşa fiind este, ce-i 
drept, determinat, numai că în deosebire de ceea ce semnifică 
dpeiron -ul lui Anaximandros, poate să asigure unitatea dinamică 
a principiului. Mai exact, este vorba de faptul că aerul faţă cu 
focul - aerul - apa - pământul îl ajută pe Anaximenes să explice 
mai coerent generarea lucrurilor. 

Căci un singur element şi acesta aerul, ăpeiron -ul lui Anaximenes 
produce formele determinate printr-o mişcare ce-i este proprie. Din el 
nu mai trebuie să se desprindă contrarii în dependenţă de 
elemente (caldul-recele, umedul-uscatul) pentru că el însuşi este o 
„coincidenţă a opuselor": „Anaximenes a afirmat că toate iau 
naştere prin condensarea şi rarefierea acrului şi că mişcarea 
există de la începutul veacurilor” (Ps. Plutarh, Stromata, 3; 13 A 6). 
Ar fi scris o carte „într-o limbă simplă şi nemeşteşugită”, probabil 
în comparaţie cu înaintaşul său, care se exprima „în termeni 
oarecum mai poetici” (Diog. Laert., II, 3; Theophrast, Phys. Op., fr. 2; 12 
A 9). Theophrast adnotează astfel fragmentul anaximandrian cu 
numărul |, care mai în toată semnificaţia sa trece la 
Anaximenes, dar este şi modificat, nu doar în expunere, deşi 
limba nu este deloc indiferentă sensurilor. „Pentru el principiul 
lucrurilor este aerul şi âpeiron -ul”pagina 64 - a£pa... KAL &NEeLpov, 
dar „Şi"-ul pus de Diogenes Laertios II, 3 „este greşit pus” 
(Frenkian, Note, la Diog. Laert., p. 537). Theophrast, care a scris chiar o carte 
specială despre filosof, spune că acesta „a afirmat şi el că 
lucrurile au aceeaşi natură ca substrat, unul şi infinit, dar nu 
indefinit (a6porov) cum a afirmat Anaximandros ci definit, căci 
îi zicea aer” (Phys. Op., fr. 2, după Simplicius, Phys., 24, 26; 13 A 5). 
De aici a şi pornit interpretarea, în fond, minimalizatoare a lui 
Anaximenes, pentru că abstract-istoricist, dacă âpeiron -ul era 
aoriston cădea din condiţie sau, dacă nu, revenea cam la nivelul 
Thales. Dar trebuie făcute câteva precizări. Prima: semantic, 
âpeiron -ul anaximandrian era de tot posibil ca adevăr; istoria 
ulterioară greacă, romană şi, prin aceasta din urmă, şi aceea 
medie şi modernă (Cicero traducea âpeiron - apeiria cu infinitio) 
fac dovada. Dar cu toate că substantivat, morfologic era cu 
funcţie adjectivală, cel puţin mai înainte de resemnificarea sa 
filosofică (Hellespontul întins, semnul adânc, mulţimea nesfârşită). 
Anaximandros, deci, îl trecea în altă „gramatică”, fapt necesar, însă 


pasager. Filosofic, el trecea în condiţie de subiect ontologic un 
determinativ (atribut), în acest caz, in-determinarea. La rigoare, 
aceasta este a ceva (cuiva); doar, numai fiinţa în sine poate fi 
gândită, parmenidian vorbind, ca fără de sfârşit (în timp, fără 
un termen ca scop - &reAeoTov), fără început (avapxov), ceea ce 
înseamnă că fără de limită. Faptul de a fi astfel este coextensiv 
şi coetern „subiectului”, dar el, parafrazându-l pe Stagirit, nu poate 
să stea ca subiect ci numai într-un subiect. Ilimitaţia 
(indeterminaţia) este a ceva (a cuiva). Ontologic, prin urmare, 
ţine de seria atributelor infinit nemijlocite, dar atribute, oricum. 
Anaximandros însă punea un atribut în poziţie de subiect, 
mişcare de două ori semnificativă. Odată că în absenţa numelui 
fiinţei, el recurgea la un determinativ şi apoi, întrucât acesta 
era cel în funcţie de care puteau fi reduse celelalte şi astfel în sine 
le ca sistem (gândit) al lor. Căci de la indeterminare era posibilă 
deducţia faptului de a fi fără de început, ca şi fără de sfârşit, a 
condiţiei nenaşterii şi celei a nepieirii, a intransformabilităţii iar, 
prin toate, aceea a unicităţii, hotărâtoare pentru instituirea 
fiinţei. Se întâmplă, aşadar, o despletire menită, pe măsura 
identificării mereu altor atribute, să indice solidaritatea lor, ca 
astfel să fie puse, toate, să facă demonstraţia ideii de unitate- 
unicitate. Dar, pe cât mai apăsat toate acestea, pe atâta „rolul” 
dpeiron -ului părea jucat. Şi el, în felul său, era termen-supleant. 
De aceea, cum va fi făcut el însuşi cu apa thalesiană, aerul, prin 
cel de al treilea milesian, îl mută din locul (rolul) ilicit (dar 
benefic) în care fusese pus. Astfel, Anaximenes îl pune în 
gramatică firească, deci ontologic în termen de un subiect, 
nominal încă vacant, dar de acuma fie şi aşa încercuit. 
Anaximene va fi spus că aerul este dpeiron, ceea ce are mai puţină 
importanţă ca eveniment, acest eveniment. Dacă dpeiron -ul este 
trecut în condiţia (locul) atributului, putem foarte bine înţelege 
aerul ca nume doar provizoriu, el fiind ca un variabil; invariantul era acela 
pentru care stătea. Putem zice că „X": prin urmare, deocamdată 
în aerul este dpeiron, avem de a face doar cu o interpretare (punere de nume) la 
„X este dpeiron ”. Aşa înţeleasă propoziţia, între subiect şi 
determinativ (âpeiron) este identitate (dacă este tot una cu 
ilimitatul - ilimitarea este în întregime a întregului) dar şi 
deosebire (stă într-un subiect). 

După cele două experienţe, încă de tip morfologic (şi încă 
intens analitice), Anaximenes stă la capătul unei sintactici de 
tot necesară, posibilă cu instituirea „fiinţei” ca subiect, care 
conţine deja, gramatical, formele determinative. Dacă este 


subiect (hypokeimenon, subiectum, de la subiecte) este deja relaţie, 
stând sub, susţinând; desfăşurarea prepoziţională (aerul este 
dpeiron) era în decurgere firească. În plus, faţă cu 
Anaximandros, Anaximenes îşi mai crea avantajul de a lucra cu 
principiul (aerul) ca unul, nu pentru a fi numeric unul (altfel, era 
şi apa thalesiană) ci, întrucât era apeiron. Aşa fiind, putea fi 
gândit peste tot ca el însuşi, urmând ca generarea să nu fie 
posibilă printr-o mecanică a componentelor (ipoteza este din 
principiu eliminată) ci prin mişcările proprii. La aceasta 
contribuia şi modul de a fi al aerului (şi de această dată 
alegerea avea rostul ei), dar cu acelaşi rol, de suplinire. Aerul-care- 
se-rarefiază-şi-se-comprimă putea să numească fiinţa-ca-unul 
care, fără să se transforme şi fără să presupună părţi care se 
desfac şi se amestecă, generează universal. Căci aerul, întrucât 
este aer, se rarefiază şi se comprimă; aceasta este natura lui 
chiar, precum a focului (heraclitic) să se aprindă şi să se stingă. De 
altfel, sistematic, drumul este de la Anaximenes la Heraclit. Istorie, însă, 
mai urmează doi „filosofi ai naturii” care numesc fiinţa ca 
Anaximenes, dar nu cine ştie ce de importanţi. Poate relevanţa 
lor stă în primul rând în faptul că prelungesc ideea lui 
Anaximenes şi, mai în genere, pe aceea milesiană. Cei doi, 
Idaios din Himera Şi Diogenes din Apollonia (n. pe la 480) vor fi ales ca 
principiu aerul şi, în mare, aveau să repete ceea ce spusese 
Anaximenes. 

Despre ldaios nu se ştiu prea multe, şi nici cele ce se ştiu nu 
sunt prea sigure. Va fi socotit şi el că „aerul este principiul 
primordial şi elementul tuturor lucrurilor”? (Sextus Empiricus, Adv. 
math., IX, 360). Cu mai multă siguranţă se poate însă vorbi de 
Diogenes din Apollonia ca discipol al lui Anaximenes, dar târziu, 
oricum nu direct, el trăind „în timpul lui Anaxagoras” (Diog. Laert., 
IX, 57). Ca Anaximenes el va fi spus că „aerul este elementul 
din care sunt alcătuite toate lucrurile” (ibidem). Deci un singur 
element, căci de-ar fi mai multe şi „diferite unele de altele, 
adică... prin natura lor”, atunci „nu s-ar putea amesteca în nici 
un fel unele cu altele şi nici nu ar putea aduce unele altora nici 
folos, nici pagubă; şi nici o plantă nu ar putea răsări din 
pământ, nici un animal şi nici altceva, dacă (toate) nu ar fi 
alcătuite astfel încât să fie unul şi acelaşi lucru. Dar toate sunt 
transformări ale aceleiaşi (materii primordiale) şi devin când 
într-un fel, când în altul şi se întorc în aceeaşi materie 
primordială”, dar, în acelaşi timp, va mai fi crezut că „fără 
puterea gândirii” ar fi fost „imposibil ca (materia primordială) să 


fie împărţită în aşa fel, încât în toate să aibă măsura cuvenită, 
în iarnă şi în vară, în zi şi noapte, în ploaie, vânt şi cer senin” 
(Simplicius, Phys., 151, 31; 152, 13; fr. 2 şi 3). 

S-a văzut aici o contrazicere, căci mai întâi Diogenes va fi 
admis un singur principiu (aerul), ca apoi să introducă „puterea 
gândirii”. Poate că da, numai că trebuie să ţinem seama de 
faptul că filosoful va fi voit „să-şi apropie ideea unei raţiuni 
organizatorice (nous) a lumii care se află la Anaxagoras” şi în 
acest fel să unifice două puncte de vedere: cel al primei filosofii 
ioniene, cu cea de a doua, de unde şi eclectismul său (Voilguin, Les 
penseurs grecs..., p. 156; Mondolfo, Per Diogene... în „Rivista di Filosofia”, 
27, p. 189-197). Ceea ce fiind perfect posibil ca adevăr, atestă 
prelungirea în conştiinţa greacă a mesajului milesian, 
participarea sa la reconstrucţiile ulterioare şi, în ultimă instanţă, 
unitatea dinamică a spiritului filosofic. 

Primii, în ordine istorică şi sistematică, în ordinea sistemului 
istoriei filosofiei adică, milesienii n-au rămas, deci, în vechimea 
lor ci au continuat să sporească semnificaţiile proiectului lor 
filosofic prin cei ce aveau să fie, pentru că mai întâi au fost ei, 
Thales, Anaximandros şi Anaximenes. 


III. PYTHAGORAS, PYTHAGORICII Şi PYTHAGOREII 


Va fi existat Pythagoras? Probabil că da, numai că altfel decât ni l-a 
transmis legenda. 

Se va fi născut în prima jumătate a secolului al VI-lea, în insula 
Samos pe care avea s-o părăsească, pe la 40 de ani „văzând că 
tirania lui Polycrates se întărea peste măsură, astfel încât un 
bărbat liber nu mai putea suporta autoritatea de stat şi 
despotismul ei” (Porphyrios, Viaţa lui Pythagoras, 9, F.G.P., 1, 2, 
Pythagoras, Mărturii doxografice, A, 8). îndreptându-se către 
peninsula italică, se stabileşte în Sud, la Crotona (sau, poate, 
mai întâi, în apropiere, la Sybaris), unde întemeiază o şcoală 
organizată după principiile unei confrerii religioase, dacă „ce 
spunea discipolilor care intrau în relaţii cu dânsul nu ar putea 
nimeni să arate în mod sigur; căci în cercurile lor tăcerea nu 
rămânea la voia întâmplării” (ibidem, A 8 a). Dar „sub pecetea tainei” 
nu vor fi fost puse numai învăţăturile religioase ci, şi cele 
ştiinţifice: „se admira străşnicia cu care au păzit secretul 
scrierilor” (Iamblichos, Viața lui Pythagoras, 199, în op. cit., A 17) şi, 
în fine, principiile morale şi politice, fiindcă „şcoala” nu era 
numai religioasă şi ştiinţifico-filosofică, ci şi o facțiune politică. 


Poate că „nu de la început va fi fost o ligă politică” (J. Burnet, op. 
cit., p. 98). Dar că a fost, până în cele din urmă, nu se poate 
contesta. De altminteri, Pythagoras dimpreună cu discipolii săi 
vor fi şi fost, probabil pentru motive politice, alungaţi din 
Crotona. „Întâmplările s-au desfăşurat cam în felul următor: 
Kylon era un bărbat de frunte. Altminteri însă, era de nesuferit: 
om silnic, ce căuta gâlceava, fire de tiran, îşi arătase toată 
străduinţa pentru a fi admis în comunitatea pythagoreică şi, 
venind chiar în preajma lui Pythagoras, el însuşi deja bătrân, 
acesta l-a respins, dovedindu-l nepotrivit... După ce s-a întâmplat 
acest incident, porniră un război amarnic - el şi prietenii lui - 
împotriva lui Pythagoras şi a tovarăşilor săi... În cele din urmă, 
atât de mult uneltiră duşmanii împotriva bărbaţilor din acea 
sectă, încât într-o bună zi, când se aşezară pythagoreii la sfat, 
pentru chestiuni politice, ... dădură foc locuinţei şi îi arseră de 
vii pe cei adunaţi acolo...”. Pythagoras părăsise mai înainte 
Crotona, ducându-se la Metapont unde avea să şi moară (lamblichos, 
idem, 248 şi urm., în op. cit., A 16). 

Dacă şi mai înainte, în Samos, intrase în conflict cu Polykrates!, însă, 
o explicaţie ar sta în caracterul oligarhic al „sectei”, mai 
manifest în timpul refugiului lui Cratona. Aici, Pythagoras „a 
jucat un rol politic de seamă, secta conducând după teoriile ei 
oligarhia” (Chamoux, Civilizaţia greacă, 2, p. 103). Adversitatea cu 
Kylon, prin urmare, venea tot de acolo, de unde şi aceea cu Polykrates. 
De altfel, Kylon, este prea posibil, să fi fost „conducătorul” unei 
facţiuni oligarhice rivale (Nasta, Note la Pythagoras, în F.G.P 1, 2, p. 84). 
Refugiat la Metapont, Pythagoras avea să moară după ce ar fi 
trăit 90 de ani. Ceilalţi s-au adunat la Rhegion, unde, păzind 
„normele de viaţă şi principiile doctrinei primordiale, deşi secta 
lor îşi încetase activitatea”, încet, încet, au dispărut şi ei, „cu 
nobleţe”, cum notează lamblichos (ibidem). Între timp, Pythagoras deja 
începuse să intre în legendă, care de-a lungul veacurilor avea 
să se tot amplifice până la apogeul atins cu lamblichos şi 
Porphyrios, autorii târzii ai câte unei Vieţi a bătrânului filosof. 
După legendă, Pythagoras însuşi îi va fi învăţat „pe oameni că 


1„Pe la 533, Polykrates pune mâna cu forţa pe putere în patria sa (insula 
Samos)... De multă vreme meşteşugarii samieni făceau vase şi teşeau 
stofe pe care marinarii din insulă plecau să le vândă până în cele mai 
îndepărtate porturi din Mediterană. Conducerea însă s-a aflat mereu în 
mâna unei aritocraţii funciare, cu privilegii pe care rolul ei nu le mai 
justifica... Folosind ajutorul militar al tiranului Ligdamis din Naxos, 
Polykrates a reuşit să anuleze puterea acestei nobilimi” (Pierre Devambez, 
Polycrates, în Enciclopedia civilizaţiei greceşti). 


el s-a născut din sămânţa unor făpturi mai puternice mai presus 
de firea cea muritoare” (Aelianus, Varia Historica, II, 26, în op. cit., A 7). Era 
socotit chiar fiul lui Hermes care „i-a adus la cunoştinţă că poate cere 
orice va voi, afară de nemurire. El îi ceru să păstreze în viaţă şi 
în moarte, amintirea celor ce i s-au întâmplat. De aceea, cât era 
în viaţă putea să-şi amintească orice şi după ce a murit şi-a 
păstrat aceeaşi ţinere de minte” (Diogenes Laertios, VIII, 4). Dar, 
în acelaşi spaţiu al transfigurării mitice este trecerea lui în 
condiţia eroului civilizator. „După câte a aflat de la elevii care 
locuiesc în Hellespont şi în Pont, acest Zamolxis, fiind om (ca 
toţi oamenii) ar fi trăit în robie la Samos ca sclav al lui 
Pythagoras, fiul lui Mnesarchos. Apoi, câştigându-şi libertatea, 
ar fi dobândit avuţie multă şi, dobândind avere, s-a întors bogat 
printre ai lui. Cum tracii duceau o viaţă de sărăcie cruntă şi 
erau lipsiţi de învăţătură, Zamolxis acesta, care cunoscuse felul 
de viaţă ionian şi moravuri mai alese decât cele din Tracia, ca 
unul ce trăise printre elevi şi mai ales alături de omul cel mai 
înţelept al Elladei, lângă Pythagoras, a pus să i se clădească o 
sală unde-i găzduia şi-i ospăta pe cetăţenii de frunte; în timpul 
ospeţelor îi învăţa că nici el, nici oaspeţii lui şi nici urmaşii 
acestora în veac, nu vor muri, ci se vor muta numai într-un loc 
unde, trăind de-a pururea, vor avea parte de toate bunătăţile” 
(Herodot, IV, 95). 

Stabilindu-se la Crotona, în sud, către 530 ante, Pythagoras ar fi 
făcut ca învăţătura să i se răspândească asemenea „unei ape în 
lung şi în lat”, „pătruzând, cred, până în cetatea noastră”, în 
Roma, adică (Cicero, Tusc., IV, 1). Cu o mare putere de difuziune şi de 
seducţie, pythagorysmul îi va fi determinat pe romani chiar să- 
şi modifice, în amintire, istoria trecută, şi aceasta în contra 
aşezării ei reale: „datorită admiraţiei arătate discipolilor lui 
Pythagoras, şi regele Numa a fost socotit de urmaşi drept unul 
dintre ei”, ceea ce temporal era o imposibilitate. Dar de acuma se 
trece în legendă. Cicero înţelegea cum nu se poate mai bine 
logica transferului, fapt pentru care îl şi îngăduia, fie şi în 
anumite limite. Pythagorică, poate, obişnuinţa celor mai de 
demult „să îmbrace sentenţele lor în versuri” şi să le însoţească 
„de cânt şi de liră”, „de esenţă pythagorică” pare a fi fost şi 
„Culegerea” de moralităţi a lui Appius Caecus 

(prin Carmen de moribus sau Sententiae), până şi „în instituţiile noastre 
sunt multe urme ale aceleiaşi influenţe” dar „le trec sub tăcere, 
ca nu cumva să pară că ne-a venit din altă parte ceea ce am 
produs noi înşine (ibid, IV, 2). 


Punându-se uneori, prin Herodot chiar, în paradigmă explicativă 
difuzionistă (călătoriile în Egipt ale primilor înţelepţi: Thales, 
Pythagoras însuşi), drept este că slabă, pe măsura dobândirii, 
pe cale filosofică, mai cu seamă, a conştiinţei de sine, grecii 
aveau să se instituie în centru (focar) de civilizare. Ceea ce, în 
durată lungă, cel puţin, au şi fost. Dar, problema, în context, 
este una de mentalitate şi Herodot o percepea exact. Divinitate 
(locală) sau om, indiferent ce, Zamolxis ar fi fost iniţiat în 
mistere de Pythagoras. Numai astfel avea să fie, la rândul său, 
un învăţător, de fapt, erou civilizator, el însuşi, dar prin 
participaţie. Riguros, Herodot are îndoieli că aşa se va fi 
întâmplat: „socot că Zamolxis a trăit cu multă vreme înaintea 
lui Pythagoras”. De aceea nu credea „pe deplin câte se spun despre el”, 
totuşi, nici nu le punea „la îndoială” (ibid). 

În strictă naraţiune (şi deci istoricitate), „povestea” era ceea ce era, 
„poveste”, adică. La fel ca întâmplările lui Ulysse ori cu acelea ale 
Argonauţilor. Rămâne însă reprezentarea lui Pythagoras ca 
erou civilizator, ceea ce este mai mult decât simbol al civilizării. 
Doar, Zamolxis va fi stat în preajma sa şi se va fi împărtăşit din 
învăţătura sa. Punerea, de către italici, a lui Numa în acelaşi 
regim al discipolatului reconfirmă prestigiul eroului. 
Supravieţuind până în timpul lui Cicero, „legenda” înseamnă că 
intrase în mentalitatea romană, cam la fel ca în aceea greacă, 
aşa cum o relata Herodot. 

Absorbţia în legendă nu aduce prea multe filosofiei pythagorice, în 
concept strict. Nici, cu atât mai puţin, determinării cât de 
exactă poate fi operaţiunea, a individualităţii filosofice a lui 
Pythagoras, în contextul doar al pythagorysmului primar. Putem 
spune despre el ca, involuntar, un manual de istorie a Franţei 
cu privire la Pharamond? Acesta „a fost primul rege al Franţei. 
Nu se ştie sigur dacă a existat. Ce se ştie sigur este că fiul său 
Chilperic i-a urmat la tron” (cf. Rey, La jeunesse de la science grecque, 
p. 103). De altminteri, încă Aristotel prefera să vorbească 
despre „aşa-numiţii pythagoricieni” pagina 72 (oi KAAOLuEvoL 
[IvOay6petov) şi mai puţin de Pythagoras, probabil datorită 
incertitudinilor, care încă de pe atunci îl 

înconjurau, ca în „gluma” cu Pharamond, pe întemeietorul şcolii. Dar 
dacă mitologia ţesută în juru-i nu adaugă nimic sau mai nimic 
esenţial la cunoaşterea sa, sub specie riguros filosofică, pentru 
refacerea mentalului grec, este de tot necesară. Chiar pentru 
aceea a mentalului filosofic, fie şi în mai mică măsură, însă, 
oricum, nu se poate trece peste acest fapt, totuşi, unic în istoria 


filosofiei europene. 

Dar, dincolo de legendă stă o şcoală, poate prima organizată, o 
şcoală deci cu un rol fundamental în destinele filosofiei 
greceşti. Şcoala, fără îndoială, că va fi fost şi o facțiune politică 
şi religioasă, dar nu numai atât şi, cel puţin în ordinea 
importanţei, nu în primul rând. „Aşa-numiţii pythagorici, care 
primii s-au consacrat matematicilor, făcându-le să înainteze, 
formaţi în acest spirit, au considerat că principiile acestora erau 
Şi principii ale tuturor celor existente” (Aristotel, Metaph., 1, 5, 985 b 
24-26). 

Pythagorismul, aşadar, era şi şcoala filosofică-ştiinţifică, mai întâi 
chiar, filosofică şi ştiinţifică. Organizarea însă, la prima vedere, 
pare inspirată religios şi tot asemenea finalizată, deoarece 
presupunea complicate practici iniţiatice şi, în consecinţă, 
interdicții severe, o „disciplină” severă, mistică şi mysterii. Ceea 
ce, nu e îndoială pythagorismul şi era, numai că nu atât, nici 
chiar în scenariul în care sunt prinse toate acestea. 

Chiar de la început, după o mărturie antică, tinerii care veneau 
să înveţe erau examinaţi după fizionomie. Acest cuvânt vrea să 
spună că erau cercetate firea şi caracterul oamenilor, 
încercându-se să se stabilească însuşirile, îndeletnicirile după 
expresia şi trăsăturile feţei, ca şi după ţinuta şi înfăţişarea 
corpului în întregime. 

Cel care era cercetat... şi găsit apt, era primit de îndată la 
învăţătură şi i se prescria un anumit timp de tăcere. Nu se fixa 
la toţi acelaşi număr de zile, ci fiecare îşi avea timpul său, stabilit 
după capacitatea sa presupusă. Cel ce tăcea asculta cele ce 
spuneau alţii... Timpul de tăcere nu dura la nimeni mai puţin de 
doi ani. Cei ce se găseau pe acest parcurs de tăcere şi ascultau 
se numeau alustikoi (auditori). După ce învăţaseră lucrurile cele 
mai grele - tăcerea şi ascultarea - ... abia atunci aveau voie să 
vorbească, să întrebe şi să-şi spună părerile lor. In această fază 
ei se numeau matematici (mathematikoi)... Căci vechii greci 
înțelegeau prin matematici geometria, muzica şi celelalte discipline 
superioare. De aici, împodobiţi cu aceste discipline ale ştiinţei, 
treceau mai departe la cercetarea alcătuirii Universului şi a 
principiilor naturii şi atunci se numeau fizicieni - physikoi (Aulus 
Gellius, Nopțile Attice, 1, 9, 2). 

În contra aparenţelor, nu avem de a face numai cu un ritual 
inițiatic, deşi motivul treptelor şi cu deosebire, din acesta - 
tăcerea, ne trimit la aşa ceva. Dar există aici şi o gradare 
pedagogică în ordinea învăţării şi educaţiei filosofice-ştiinţifice. 


Pythagoricii procedau mai întâi la o „testare” a aptitudinilor, chiar 
dacă discutabilă în „instrumentarea” ei, căci „phiziognomonica”, 
deşi, poate, ajutătoare, nu putea să dea seamă hotărâtor de 
„firea” şi „caracterul oamenilor”, de însuşirile lor intelectuale. 
Apoi, supuneau pe necfiţi la o tăcere care, şi ascultare fiind, de 
fapt, ascultare şi reflecţie asupra celor auzite, însemna o 
acţiune preparatorie în vederea însugşirii ştiinţelor. Căci tăcând 
şi ascultând, discipolii „începeau să devină erudiţi” în ceea ce „se 
numea ekhemythia” (ibidem), adică „păstrarea cuvântului”, de bună 
seamă, „un fel de asceză a stăpânirii vocilor interioare şi a 
păzirii secretului de iniţiere” (N. Nasta, Note la Pythagoras, în op. cit., 
p. 130). Dar, poate, nu numai atât, ci şi o educaţie a vorbirii, în 
vederea rostirii următoare, filosofice şi ştiinţifice. 

Trecută şi această „probă”, novicii (acusticii sau akusmaticii, cum se 
mai numeau) erau, în fond, iniţiaţi în învăţătura secretă a şcolii. 
Vor fi aflat, se înţelege, şi secretele religioase şi politice dar şi 
pe cele ştiinţifice şi filosofice pe care, la fel ca pe celelalte nu 
aveau voie să le divulge, încălcarea interdicţiei era sever 
pedepsită. Despre Hippasos, bunăoară, „se povesteşte că 
fusese unul dintre pythagorei, însă, fiindcă divulgase cel dintâi 
(soluţia în) problema construcţiei unei sfere în care se înscriu 
douăsprezece pentagoane, şi-ar fi găsit pieirea în mare, ca unul 
care făptuise o fărădelege, un sacrilegiu”, (lamblichos, Viaţa lui 
Pythagoras, 88, în op. cit., Hippasos). 

De ce vor fi voit să ţină ascunsă învăţătura, nu este prea greu 
de găsit, mai cu seamă că n-au fost singurii, în Grecia chiar, 
care au făcut-o. Lăsând de o parte de orfici, totuşi, animați de 
motive religioase, să ţinem seama de faptul că şi Heraclit îşi 
ascunde învăţătura şi chiar Thales. Heraclit, doar, „şi-a dat 
toată osteneala” să-şi expună învăţătura „cât mai obscur, cu 
intenţia ca de conţinutul ei să se apropie (numai) cei capabili” 
(Diog. Laert., IX, 6). Tot asemenea, la vremea sa, nici Thales nu-şi prea 
divulga ştiinţa. Episodul cu închirierea preselor de ulei este 
semnificativ. Căci nu este vorba numai de faptul că Thales va fi 
vrut să arate concetăţenilor săi că filosofia este o îndeletnicire 
lucrativă ci şi de o implicare a acesteia în hrematistică (arta 
îmbogăţirii). Milesianul îşi va fi folosit ştiinţa într-un scop 
practic, şi încă într-unul menit să aducă profit. „Secretul”, prin 
urmare, avea o rațiune, aşa-zicând, economică, fiindcă dându-și 
seama pe baza observării mersului astrelor şi a calculării 
traiectoriilor lor că recolta de măsline va fi bogată, ela 
procedat la închirierea preselor, pentru a le reînchiria în condiţii 


foarte avantajoase pentru el, atunci când ceilalţi aveau să aibă 
nevoie. Thales, deci, a închiriat presele şi nu şi-a prevenit 
semenii că recolta va fi abundentă. 

Nimic anormal, nici politic, nici moral, într-o cetate în care concurenţa 
începuse să-şi facă jocul. Aristotel, de altminteri, şi subliniază 
faptul acesta, spunând că Thales „chiar din timpul iernii ... a 
închiriat presele de ulei ... fără ca nimeni să-l concureze” (Politica, |, 
11, 1259a6). 

Cu mai multe motivații, componente şi rosturi, esoterismul 
acesta, altul de la caz la caz, nu are nimic exotic şi nu se 
potriveşte în nici un chip cu reprezentările amatorilor de 
ocultism cu orice preţ. Cauze şi intenţionalităţi religioase, 
hrematistice, pedagogice, politice chiar (ca la Heraclit, dar şi la 
pythagorici) poate că hotărăsc instituirile esoterice şi 
diversitatea lor. Însă mai concură şi cele imanente, proprii 
exerciţiului filosofic, logicii şi, mai cu seamă, timpului său. 
Poate că obscuritatea limbajului heraclitic avea o motivaţie şi 
politică: din neam de basilei, socotea că mulţimea trebuie ţinută 
să nu-şi depăşească măsurile. Orice încercare de acest fel, de 
uitare a limitelor şi a condiţiei, adică, se cuvine „înăbuşită mai 
degrabă decât un incendiu” (fr. 43). Avea, cu siguranţă, şi una 
religioasă iar nu în ultimul rând, filosofică, cel puţin, odată ce 
exercitarea de acest fel se va fi instituit. Dacă, în genere, mai 
înainte de orice, filosofia se determină pe sine prin sine, şi 
acest fapt al limbajului, de primă ordine, de altfel, urma 
aceleiaşi cauzalităţi. Obscuritatea filosofilor, în Grecia, cel puţin, 
nu venea din rigori esoterice. Filosofia, ca oricare alt exerciţiu 
al minţii, fiecare în felul său, avea nevoie de un limbaj distinct şi 
începând să-l producă va fi dat impresia unei închideri ca 
pentru a îngreuna, dacă nu chiar bloca accesul. Azi nimeni, în mod 
serios, nu-l pune pe Husserl sau pe Heidegger în termen de skoteinos Şi, orice 
s-ar zice, ei nu se lasă uşor înţelegerii, celei simple chiar deloc. 
Este destul de probabil că la fel de „obscuri” vor fi fost şi 
Thales, Anaximandros. Doar numărul mic de fragmente 
împiedică certificarea. Oricum, fr. | anaximanadrian, pe care 
Heidegger avea să-l socotească drept prima „vorbă” filosofică 
europeană, este lămuritor în acest sens. „Poetic gânditor”, cel 
de al doilea milesian nu se ascundea în limbaj cu scop ocult- 
iniţatic, nici din dispreţ (tot ce se poate) faţă de cei cu 
înţelegere comună. Dacă scrierea lui (din care a rămas acest 
fragment) va fi fost, aşa cum s-a presupus (Heidel) o geografie 
şi încă una pragmatică, deci pentru folosinţa călătorilor, 


marinarilor, în acest caz era destinată tuturor (ca nivel de 
înţelegere şi cultură, deci, indiferent de acesta), în acelaşi timp 
nu trebuie ignorată nici intenţionalitatea gestului scripturar în 
strictă determinaţie, ceea ce înseamnă că în funcţie de o 
conştiinţă, dacă se poate zice aşa, epistemologică. Altceva 
decât reprezentarea comună, filosofia (fie şi în expresie poetică 
sau geografică sau aritmetică) trebuia să se delimiteze iar 
operaţiunea nu avea cum să înceapă decât cu circumscrierea 
ca limbaj. 

Cu pythagporicii lucrurile stau puţin altfel, la „esoterism” 
participând mai mulţi factori, dar, oricum, acela care ţinea de 
limbaj nu era neînsemnat, nici chiar secund. 

Formând o şcoală, pythagoricii au şi un învăţământ organizat. 
De aici şi treptele de iniţiere, în fond un fel de clase succesive 
de studiu şi tot de aici şi secretul, totuşi, relativ el, fie şi în 
limitele comunităţii, dezvăluindu-se progresiv. De altfel, după 
câte se pare, pythagoricii ţineau mai mult la secretul științific- 
filosofic decât la cel religios. Metempsihoză, de pildă, nu era 
pusă „sub pecetea tainei”, pe cât erau „secretele” matematice. Aceasta, 
însă probabil într-o primă etapă, fiindcă odată cu scindarea 
şcolii în două, într-o ramură a acusmaticilor, tradiţionalişti şi 
teologizanţi, şi în alta a matematicilor Şi fizicilor, starea de lucruri 
începe să se schimbe. „Căci erau două categorii (de adepţi) care 
se îndeletniceau cu doctrina: unii acusmatici, iar ceilalţi matematici. Dintre 
aceştia, toţi acusmaticii erau recunoscuţi ca pythagorei de către 
ceilalţi, însă ei nu recunoşteau pe matematici, nici nu admiteau 
că ar fi ai lui Pythagoras, doctrina lor, considerând tocmai 
dimpotrivă că i-ar aparţine lui Hippasos” (lamblichos, Viaţa lui 
Pythagoras, 18, în op. cit., B, 89). 

Dacă acusticii sau acusmaticii aveau să rămână la doctrina 
tradiţională şi să potenţeze şi mai mult mistica, matematicii, 
începând poate cu Hippasos, nu numai că evoluează altfel, dar 
nici nu mai ţin la esoterismul învăţăturii. Actul de divulgare al 
lui Hippasos este revelator pentru începutul „schismei”. Ruptura 
nu este însă categorică, matematicii, de la Hippasos până la 
Philolaos, deci până la generaţia sau treapta (după van der 
Waerden! a patra, continuând să promoveze şi doctrina 


1 Prima treaptă (generaţie), cam între 530 şi 300 ar fi avut ca termen de 
organizare pe Pythagoras, cea de a doua (în linii mari, 520-480) însă pe Hippasos. 
Următoarea (între 480-430) putea să se fi delimitat în funcţie de 
„Sscindare”, întrucâtva mai accentuat de tranziţie nu este prea bine 
individualizată; nu are nici nume proeminente. Treapta a patra (440-400) îl are ca 
exponent pe Philolaos, iar cea de a cincea (400-360) pe Archytas (Der Pythagorer, 1979; cf. 


religioasă, primitivă, a şcolii. De altminteri, cu generaţia a doua, 
chiar, deosebirile dintre acusmatici şi matematici se atenuează, 
încât distincţia rămâne operantă numai ca între două 
componente ale unui întreg. 

De aceea, alături de deosebirea cu caracter sincron între acusmatici 
Şi matematici Şi-a făcut loc o alta mai accentuat diacronică. Astfel, 
încă din antichitate (cf. com. anonim la Biblioteca lui Photios), s-a 
făcut o distincţie între pyrhagoricieni (TivOayopik6q) - discipolii 
direcţi ai lui Pythagoras, şi pythagorei pagina 77 (nvOayopelO!), 
elevii sau urmaşii acelora şi pythagorişti (TIvBayopioai), cei 
care trăiesc după principiile „sectei”, dar din afară. 

Între pythagorici cel mai proeminent pare să fi fost Hippasos; 
ceilalţi: Parmenicos, Ikkos, Ameinias, Paron, Bro(n)tinos, Kerkops, Petron, 
Menester, Xuthos, Boidas ori Demokedes sunt obscuri. 

Despre câţiva dintre ei: Bro(n)tinos, Kerkops nici nu se ştie prea 
bine dacă au existat. O menţiune i s-ar cuveni, poate, lui 
Petron, pentru a fi socotit, în maniera şcolii, „că lumile nu sunt 
nenumărate, nici una sau nici la număr, ci o sută optzeci şi trei, 
dispuse în figura unui triunghi cu şaizeci de lumi pe fiecare 
latură. Din restul de trei lumi mai este aşezată câte una în 
dreptul fiecărui unghi şi recuperând astfel într-un şir, una după 
cealaltă, rotindu-se liniştit ca arcul horei” (Plutarh, De defectu 
oraculorum, 22, în op. cit., Petron). 

Dintre toţi, cel mai individualizat a fost cu siguranţă Hippasos din 
Metapont, care a încercat să desprindă pythagorismul de o 
tradiţie teologizantă şi să-l îndrepte şi mai hotărât către filosofie 
şi ştiinţă. Interesant este că va fi fost ispitit de „filosofia naturii” 
în interiorul căreia se mişca aidoma ionienilor, în genere, lui 
Heraclit în particular fiindcă, asemenea acestuia din urmă, 
socotea ca principiu focul: Heraclit şi Hippasos din Metapont 
adoptau drept principiu al tuturor lucrurilor focul. „Căci din foc, 
afirma el, iau naştere toate şi toate sfârşesc în foc” (Aetios, I, 3, 
11, în Filosofia greacă..., Hippasos, Fragmente, 7). Dar, totodată, 
pythagoricii „din şcoala lui Hippasos” în reconstrucţia lumii, au 
introdus şi numărul, pe care îl numeau „prima paradigmă a 
creaţiei Universului” (Ilamblichos, în Nicomachi arithmetica, 10, 20, în op. 
cit., 11). 

În aceeaşi direcție, cosmologică, avea să înainteze şi un 
pythagoreu, deci un discipol din generaţia a patra; este vorba de 
Philolaos din Crotona, contemporan cu Democrit şi Socrate. 
Doctrina lui cum că „toate lucrurile se întâmplă prin necesitate 


Nasta, în F.G.P., II, 2, p. 19 şi urm.). 


şi prin armonie” expusă în cărţi „«cărora le-a dat titlul de» 
Despre natură a cărei început este următorul: «Natura în 
univers este orânduită din elemente limitate şi nelimitate şi aşa 
este întregul univers şi tot ce se află în el»” (Diog. Laert., VIII, 85). 
Va mai fi fost „cel dintâi care a declarat că pământul se 
învârteşte în cerc” (ibid.). Probabil că el va fi fost acela care în 
universul pythagoric va fi zis că pământul, dimpreună cu 5 
planete, câte erau identificate pe atunci, cu luna şi soarele se 
învârt în jurul unui foc central, numit Cămin (Hestia). Şi tot el, 
după câte se pare, urmând, poate, o tradiţie va fi introdus un 
straniu antichton (antipământ): din raţiuni mistice, s-a socotit, 
fiindcă cinci planete împreună cu pământul, cu soarele, cu luna 
şi cerul stelelor fixe nu alcătuiau decada sacră. Dar, se pare că 
nu numai din raţiuni mistice va fi fost imaginat antipământul ci 
şi ştiinţifice. Antipământul trebuia să explice eclipsele, el 
putându-se aşeza între pământ şi soare ori lună. 

De bună seamă că explicaţia nu satisface întrutotul, cum, de 
altfel, nici sistemul philolaic al lumii. Dar, deşi imperfect, „acest 
sistem, prin mobilitatea pământului şi prin trecerea lui printre 
celelalte planete a deschis cale nouă astronomiei” (Abel Rey, 
L'apogee de la science grecque, p. 13). 

Totodată, el va fi adus dezvoltări de cea mai mare însemnătate 
filosofici pythagorice a numărului. Este de fapt ultimul care o 
mai face, Archytas din Tarent (contemporan cu Platon) fiind mai 
mult om politic şi matematician-mecanician! decât filosof, iar 
pythagoreii ulteriori aveau să facă din şcoală tot mai mult o 
confrerie religioasă. De fapt, şcoala cu duhul ei orginar 
dispăruse, căci aşa-numitele „orgii bahico-pythagoree”, care aveau 
să mai dureze, nu sunt decât degradări totale ale unui proiect, 
încă o dată, dintre cele mai importante din filosofia veche 
greacă. Pythagorismul, de aceea, pythagorismul filosofic nu se 
poate urmări decât între Pythagoras şi Philolaos. 

Lipsa textelor (Pythagoras de altminteri n-a scris nimic, iar cartea Despre 
natură a lui Philolaos s-a pierdut, până la câteva fragmente), 
caracterul contradictoriu al mărturiilor vechi, dificultăţile 
interne ale pythagorismului chiar au pus şi pun încă mari 
obstacole în reconstituirea istorică şi sistematică a filosofiei 


1„Ceea ce se spune că a conceput şi a realizat Archytas pythagoricianul 
nu trebuie să pară mai puţin minunat, dar nici cu totul de necrezut. Căci 
mulţi filosofi greci ... au scris ca despre un fapt foarte sigur că Archytas a 
construit un porumbel de lemn înzestrat cu un mecanism care-l făcea să 
zboare. Acest porumbel stătea în aer datorită echilibrului şi era împins de 
suflarea aerului ascuns şi închis în el” (Aulus Gellius, Nopțile attice, X, 12). 


pythagorice. 

Cu deosebiri la cei trăitori în acelaşi timp (Pythagoras şi 
Hippasos), filosofia numărului este cu mult mai diferită într-un 
moment istoric şi în altul. Generaţiile următoare, cu Philolaos 
îndeosebi, introduc date noi, care uneori contrazic pe cele 
originare, dar în ansamblu avem de a face cu devenirea unei 
spiritualităţi, principial, unitare. Astfel că, pythagorismul nu va 
fi inteligibil decât prin luarea în seamă a celui vechi, pentru cel 
nou şi a celui nou pentru înţelegerea celui originar. 
„Aşa-numiţii pythagorei”, zicea Aristotel, care primii s-au 
consacrat matematicilor, făcându-le să înainteze, formaţi în 
acest spirit, au considerat că principiile acelora erau şi 
principiile tuturor existenţelor. Şi cum prin natura lor, numerele 
sunt prime iar ei găseau în ele multe asemănări cu cele ce sunt 
şi devin, mai multe decât în Foc, Pământ şi Apă, fiind 
«dreptatea”, alta «sufletul” şi inteligenţa, alta «ocazia potrivită” şi 
altele la fel, în urmare, aveau să admită că numerele exprimă 
proprietăţi şi armonii. Mai părându-li-se că lucrurile prin natura 
lor sunt în asemănare cu numerele şi că numerele sunt cele 
dintâi în întreaga natură, au presupus că elementele numerelor 
sunt şi elementele tuturor lucrurilor şi că Cerul întreg este 
armonie şi număr” (Metph., A, 5, 985 b 23 - 986 a 3). 

Numărul, aşadar, este principiul lumii, ca apa lui Thales, ca âpeiron-ul 
lui Anaximandros, ca aerul lui Anaximenes ori ca focul heraclitic. Şi încă, 
nu doar material, ci şi formal, dând substanţă lucrurilor, dar şi 
modelându-le. Numerele, aşadar, sunt constitutive lucrurilor: 
„pythagoricienii zic că lucrurile sunt numere” (Aristotel, Metaph., 
XIII, 8, 1083 b 17). 

S-a discutat mult dacă, în pythagorism, numărul este 
deopotrivă substanţă şi model căci „asupra acestui punct gândirea 
pythagorică pare incertă” (A. Fouillee, La philosophie de Platon, p. 29). 
Nu este exclus ca Aristotel să fi exagerat întrucâtva dubla 
funcţionalitate a principiului pythagoric, dar nici un caz nu pare 
să fi inventat. Oricum, n-o admite, „întrucât numărul este luat 
ca neseparat este suprimată o marc parte din dificultăţile 
proprii; dar, a admite că lucrurile sunt compuse din numere şi 
că numărul component este numărul matematic, aceasta este o 
imposibilitate” (M, 8, 1083 b, 10-15). Totuşi, dincolo de explicaţia, 
ca atare, cu numerele care dau realitate tuturor celor existente, 
şi celor eterne şi celor aflate în devenire, şi Cerul şi Pământul, 
deci, şi dreptăţii şi sufletului stă problema, anume aceea a 
principiului (nu mai interesează în ce identitate) care este 


deopotrivă temeiul specificaţiei şi acela al individualizaţiei. 
Pythagoricii ca şi pythagoreii, de altminteri, par să se fi ocupat 
mult cu această problemă fără de care explicaţia generării nu 
mai era posibilă. Numărul însuşi va fi fost ales ca principiu, 
tocmai pentru că făcea mai inteligibilă producerea lucrurilor. 
Acestea din urmă, asemănătoare dar şi distincte, trebuiau 
explicate în dubla lor dimensiune. Focul, Pământul sau Apa, 
după interpretarea aristotelică, nu le ofereau garanţia unei 
explicaţii satisfăcătoare, lăsând încă deschise întrebări 
privitoare la producerea lucrurilor ca forme distincte. Focul, 
Pământul sau Apa le explicau unitatea şi, deci, asemănările, 
trecerile unora în altele, dar nu, ori nu în suficientă măsură, 
distincţia lor, şi nu una pur exterioară ci structurală. 
„Importanţa structurii lucrurilor a fost pusă în faţa lui 
Pythagoras” (Perelman, Cours de logique, p. 10). Deosebite însă 
unele de altele prin chiar modul lor de a fi, lucrurile trebuiau 
explicate ca atare şi numărul părea pythagoricilor cel mai 
nimerit s-o facă. Numărul, pentru că el însuşi era o formă, o 
structură. 

Aşa fiind, principiul ca număr era în stare să explice deopotrivă 
unitatea tuturor lucrurilor şi deosebirile, sub specie universală, 
dintre ele. Deci, nu numai şi nu în primul rând, pe cele 
accidentale şi nu numai şi nu în primul rând pe cele dintre 
cutare şi cutare lucru ci, mai cu seamă, pe acelea dintre specia 
sau genul lor. Numărul trebuia să facă inteligibilă tocmai 
deosebirea în ordine esențială şi în acelaşi timp şi unitatea 
lucrurilor. Şi, în anumite limite o şi făcea de îndată ce numărul 
era dimensionat deopotrivă din perspectivă metafizică şi din 
perspectivă fizică. 

Desigur „modalitatea de explicare din doctrina pythagoricienilor”, deşi „într- 
o anumită privinţă comportă dificultăţi mai mici” decât altele, 
„din alt punct de vedere implică şi dificultăţi de natură diferită, 
care-i sunt proprii. 

Să concepi numărul ca fiind neseparat de lucruri înseamnă să 
suprimi multe din consecinţele imposibile, însă, pe de altă 
parte, a considera corpurile compuse din numere, iar numărul 
acesta fiind cel matematic este ceva imposibil” (Aristotel, Metaph., 
XIII, 8, 1083 b 8). 

Identificarea principiului cu numărul în înţeles aritmetic este cel 
puţin discutabilă şi urmările cu adevărat imposibile. Dar, 
evident, nu este nicidecum vorba de aşa ceva, numărul, ca 
elementele, semnificând simbolic. 


Faptul era observat încă de Aristotel: „lar cei care se numesc 
pythagporicieni, trimit la principii şi elemente mai neobişnuite 
decât cele ale physiologiştilor. Cauza stă în faptul că ei le-au 
luat din afara sensibilelor. Căci obiectele matematice fac parte 
din realităţile cărora le lipseşte mişcarea” (ibid, I, 8, 989 b 29-32). 
Aşadar, pythagoricii socotesc Ca principii elemente transsensibile, 
ceea ce pune o problemă dintre cele mai grave şi mai 
importante pentru metafizică în termen generaic. Căci, dacă 
numerele (adică fiinţa însăşi) sunt ca atare constitutive 
lucrurilor, ele ori au ori nu au aceeaşi natură ca acestea. Dacă 
au, nu mai sunt principii, acestea nefiind reductibile la 
întemeiate. Dar tot aşa, dacă n-au, fiindcă nu mai pot explica 
întemeierea. Este marea aporie a fiinţei. 

În pythagorism aceasta se pune acut. Asupra modalităţii se poate 
discuta, dar cu folos minim, de îndată ce problema nu stă în 
faptul îndreptăţirii (mai mare, mai mică) numărului ca principiu, 
în distincţie aristotelică, deopotrivă formă şi materie. Prin 
unitate pagina 82 (uovăc) şi doime (6vâq) în dublă specificaţie 
fiind, cu prima întemeietoare în ordine formală iar cu 
următoarea în aceea materială, numărul putea aproxima 
(apropiat) fiinţa însăşi: mereu în identitate cu sine indivizibilă, 
ca atare, aceeaşi în toate dar, acestea şi kata meros, după parte, 
pentru a zice astfel după Platon (în Menon, 79 b). 

Apar două aspecte cu mult mai importante decât acela 
„aritmologic”, de fapt, chiar, de nepus în legătură, ele nefiind, 
axiologic, comparabile. Primul este acela al „structuralităţii” 
diferenţiate şi difuze în urmarea „multiplicării” fiinţei (ca 
număr), iar al doilea, acesta, al explicaţiei lucrurilor sub 
raportul speciei ca şi în condiţia individualităţii, cu mult mai 
important decât celălalt. De altfel, primul aduce mai curând cu 
o condiţie sau mijloc de instituire pentru următorul, decât cu o 
presupoziţie ce urma să fie validată. „Pluralismele” de mai târziu: 
democritian, anaxagorian, empedoclean, filiaţionist, decurg, nu 
interesează în ce măsură, din pythagorism şi din eleatism. 
Mecanismele şi căile vor fi fost diferite dar, prin motivaţie, erau 
convergente. Că Empedocles ar fi descins şi din pythagorism şi 
din eleatism este o probă, fie şi numai evenimenţială. Dar, 
oricum, o probă. 

Fiecare număr fiinţa, din acest motiv, unicitatea acesteia nu era 
compromisă. Unul, în identitate cu sine, şi inalterabil neputând 
suferi vreo schimbare, orice număr are primatul şi unicitatea 
fiinţei însăşi a aceleia, adică, pentru care stă. Mai multe (cel 


puţin două) ele nu sunt, astfel, numeric. Dacă sunt cel puţin 
două, sunt numai într-o logică esenţialistă. 

Primii physiologişti, ca de altminteri şi eleaţii, erau într-un 
program riguros ontologic, prin urmare, cu „luminarea” intensă 
a fiinţei şi „ascunderea” (acoperirea) lumii (întemeiate). Pythagoricii 
însă, asemenea întregii „mişcări” pluraliste se fixează în 
„interva!” (în „spaţiul” dintre „fiinţă” şi „existenţă”) în vederea 
legitimării ontologice (încă) a întemeierii. Fiinţa (ca număr) încă 
este în sine (deci pusă în semantică şi logică ontologice) dar, în 
mişcarea a doua, ca însemnătate deasupra celeilalte, se face 
deschiderea metafizică necesară. „Multiplicarea” fiinţei venea 
de aici. Anume ca fiinţa să nu piardă nimic din ceea ce 
ontologic i se atribuise şi totuşi să fie întemeietoare era nevoie, 
în acest timp şi în această etapă a construcţiei de presupoziţia 
pluralistă. Căci, astfel, lucrurile veneau a fi explicate prin fiinţa 
însăşi, dar ca neființă, întrucât erau numere (=fiinţa) şi nimic 
altceva. Nerezultând prin transformare (modificare formală sau 
materială, calitativă, cantitativă) lucrurile nu erau, fiind numere; şi 
tot fiind numere, erau. Ele erau dinspre ontologic; însă nu erau 
într-o altă ontologie proprie. De fapt, aşa ceva nu are sens. 
Dacă fiinţa este termenul de aplicaţie şi de organizare al ontologiei, 
lucrurile ca atare ţin numai de meontologie. Prin ce sunt, întrucât 
sunt, în condiţie individuală, în condiţie universală, ele sunt în 
termen (în temei) de altceva, altfel decât ele. Şi, totuşi, în ele. 
Numai paradigmatice, literal, urmau a fi numai dincolo (para) 
de ceea ce se arată (deigma). Dar în unitatea „modelelor”, 
lucrurile sunt, fiecare în parte, modelul însuşi. Acesta, într-un 
fel transcede, dar în altul este şi prezent-în, adică imanent. De 
aceea, fiinţa (aici, ca număr) este şi într-o condiţie şi în alta. 
Altminteri, cum ar mai fi principiu în sine şi totuşi principiu 
întemeietor ? 

Deşi în dezacord, Aristotel avea, totuşi, să preia sugestia 
pythagorică, dar aducând un corectiv major, în dubla 
specificaţie fiind în funcţie de monadă şi de diadă, numărul, 
fiinţa aristotelică este una dar, în regim secund, formă şi 
materie (ca formă, ca materie). Este o chestiune nu doar de 
poziţie. După (dar nu în sens temporal şi genetic) monadă şi 
diadă, numărul participă şi la una şi la alta („se împărtăşeşte” şi 
din una şi din alta), astfel încât poate să răspundă şi de „formă” 
şi de „materie”. Numai că îi sunt compromise două condiţii de 
primă însemnătate ontologică: una, aceea a primatului şi alta a 
necompunerii. Cât numărul era monadă-şi-diadă, acestea 


ontologic distincte, urma unei alăturări (compuneri), operaţiune 
fără de sens în ordinea fiinţei ca fiinţă. Prin compunere, 
numărul putea fi gândit ca într-o parte monadă şi în alta diadă, 
când, în perspectiva de mai târziu, aristotelică, fiinţa în întregul 
ei era formă şi tot în întregul ei materie. Acesta şi pare a fi 
motivul principal al respingerii aristotelice, de netăgăduit, 
îndreptăţită. Căci „formă” (model, structură, principiu de 
specificaţie, pe scurt) prin împărtăşire din monadă şi „materie” 
prin diada nedeterminată, la rigoare, numărul nu avea cum să 
fie coerent în identitatea lui nici într-o funcţie (printr-o parte), 
nici în alta (prin alta). Sau, oricum, pentru că nu în amândouă, 
în una, în cea dintâi. Dar în acest caz, totuşi, ce mai este 
întemeiatul ca altceva şi altfel decât numărul-temei? Cum, deci, 
numărul ca atare produce lucrul care îi va corespunde? Doar, 
fiecare lucru este un număr şi tot aşa lumea însăşi: „... şi cerul 
întreg este armonie şi număr” (Aristotel, Metaph., 1, 5, 986 a 3). 
Pythagoricii, aşadar, pot explica mai bine forma decât materia 
lucrurilor, universalitatea lor şi nu individualitatea. Ei vor fi fost 
mai în măsură, adică, să spună de ce lucrurile asemănătoare 
sunt asemănătoare şi de ce lucrurile care se deosebesc, se 
deosebesc dar ca specie sau ca gen. Bunăoară, toate lucrurile 
care sunt alcătuite din două puncte, deci care se asociază 
subnumărului doi, vor fi linii. Acestea, prin urmare, în virtutea 
constituţiei şi formei lor, (două puncte sunt sau dau cu 
necesitate forma liniei), vor fi distincte de puncte, de planuri 
sau de volume. Mergând mai departe, acest lucru determinat 
fizic va fi distinct de altul, din alt gen, întrucât este ataşat altui 
număr, decât este celălalt. 

Dar cum devin, ontologic, inteligibile individualele din cadrul 
aceleiaşi specii sau aceluiaşi gen, cum, adică, mai explicăm 
deosebirile dintre această linie şi această linie? Cum, în alte 
cuvinte, forma individuală poate fi înţeleasă? Şi cum, mai 
departe, substanţa fiecărui lucru, pentru că numărul ne dă 
forma generică, numărul este schema invariantă, dar nu şi 
variabilele. Linia este forma doi, dar cum mai este acest 
element şi acest element, care o alcătuiesc. 

Dacă milesienii, prin trecerea în plan ontologic a unui element 
determinat, fizic, puteau răspunde la asemenea întrebări, dar 
nu la cele privitoare la natura generică a lucrurilor, pythagoricii 
aveau să reuşească acolo unde ceilalţi eşuaseră, ori nu 
ajunseseră. 

Din acest punct de vedere, numai în aparenţă sunt în opoziţie; 


în realitate „physiologismul” milesian şi pythagorismul sunt poziţii 
complementare. Căci dacă unii înaintau către o explicaţie a 
individualităţii lucrurilor, alţii veneau cu o punere în termeni de 
inteligi-bilitate, pe cât era posibil în epocă, mai cu seamă a 
universalităţii lor. Dar filosofia trebuia să explice deopotrivă 
individualitatea şi universalitatea sau, mai exact, trebuia să 
facă inteligibilă universalitatea în vederea înţelegerii 
individualităţii. Fiindcă, deşi a cunoaşte înseamnă a cunoaşte 
universal, scopul nu este universalul ci individualul. Cum însă 
individualul, deşi punctul de plecare ca şi cel de întoarcere nu 
poate fi cunoscut fără luarea în seamă a universalului, atunci 
complementaritatea celor două poziţii apare cu evidenţă 
sporită. 

Philolaos, de altfel, şi dădea expresie unei convingeri de şcoală 
că numărul este garanţia cunoaşterii lucrurilor lumii. „Numărul, 
spunea el, rezidă în tot ceea ce este cunoscut. Fără el, este 
imposibil sau să gândeşti sau să cunoşti... Esenţa numărului ne 
ajută să înţelegem tot ceea ce este obscur şi necunoscut; fără 
el nu se poate desluşi nimic; nici lucrurile înseşi, nici raporturile 
dintre ele. Aceasta nu numai pentru zei şi pentru demoni care 
manifestă atotputinţa numărului ci şi pentru oameni, în toate 
acţiunile şi cuvintele lor, în toate artele şi mai presus de orice, 
în muzică. Numărul şi armonia se opun erorii; falsul nu convine 
deloc naturii lor. Eroarea şi invidia sunt fiicele indefinitului fără 
de gândire; niciodată ea nu poate pătrunde în număr; acesta îi 
este duşman etern. Adevărul singur convine numărului; el este 
născut de acesta” (Stobaios, Eclogae physicae, 1, 8, 10). Din perspectiva 
târzie, cea a lui Philolaos, „cheia” pythagorismului pare să aparţină 
raţiunii ontologice (în exerciţiu ontologic) de îndată ce numărul 
este identificat cu natura (principiul) lucrurilor pentru o 
înţelegere a acestora şi a lumii, în genere. Acesta a şi fost 
primul motiv care îi va fi dus pe pythagorici la o reconstrucţie 
aritmetică a lumii. 

Aristotel, de altminteri, părea convins că aşa vor fi stat 
lucrurile. Ei, deci, vor fi plecat de la un model anume, de la 
modelul aritmetic şi-l vor fi extins universal, făcând din el chiar 
structura lumii. Aşa le şi părea că totul în univers este o 
aritmetică infinită: numărul este formă şi materie pentru lucruri, 
aşa cum era în adunare sau scădere; apoi numerele ca principii 
erau pare şi impare, iar lucrurile puteau să vină unul din altul 
ca 4 din 3+1, ca 5 din 4+1 etc. Principiile lumii, fiind numere, 
au ca acestea individualitatea pe care le-o dă faptul de a fi 2, 3, 


4 ş.a.m.d. (2, 3, 4 şi nul, 2, 3 ..., pentru că 1, unitatea, nu este, 
în viziune pythagorică, număr). 

Principiile, tot ca numerele, sunt pare şi impare. Deci există o anume 
diferenţiere şi din punctul de vedere al nivelului de 
universalitate, ca între specii şi genuri, bunăoară. Deosebite, 
mai întâi, pentru că sunt 2, 3, 4, ele, apoi, într-un alt orizont, 
mai cuprinzător, sunt unele pare altele impare. 

„Numerele, spunea Philolaos, sunt de două feluri: pare şi 
impare” (ibidem, i, 456). Cele dintâi, pare, ar fi indeterminate şi 
indefinite, în timp ce, imparele, pentru că au un început, un 
mijloc şi un sfârşit (3, de pildă, care este 1 + 1 + 1) arfi 
determinate şi definite. 

Distincția, făcută în vederea unei mai coerente explicaţii a 
lucrurilor, aducea într-adevăr un plus de inteligibilitate. Căci, 
socotea tot Philolaos, dacă este necesar ca numerele să fie 
„Sau limitate sau ilimitate”, „lucrurile” nu pot să fie formate 
numai din limitat sau numai din ilimitat” (ibid. 1, 380). 

Alcătuite din numere pare şi impare şi deci din entităţi ilimitate 
şi limitate, prin aceasta, mai întâi, lucrurile ar fi posibile ca 
realităţi unitare şi armonioase. Cum ele nu pot fi alcătuite 
„numai din ilimitate nici numai din limitate, urmează că lumea 
cu tot ce-i aparţine este un compus armonios din ilimitat şi 
limitat” (ibidem, I, 454). 

Pythagoricii şi pythagoreii mai adaugă însă la contrariile 
originare (unitate-pluralitate, par-impar, limitat-ilimitat alte 
şapte perechi până la împlinirea cifrei zece: dreapta-stânga, 
masculin-feminin, repaus-mişcare, dreaptă-curbă, lumină- 
întuneric, bine-rău, pătrat-oblong. Probabil originară, oricum 
acceptată şi de filosofii din generaţia a doua, această tabula 
oppositorum are numeroase imperfecţiuni. 

Mai întâi, pentru că nu doar un singur criteriu va fi prezidat 
alegerea. Unele perechi sunt isostenice (par-impar, dreaptă- 
curbă), altele anisostenice (unitate-pluralitate, lumină-întuneric, 
limitat-ilimitat, bine-rău); sunt perechi recesive pentru a zice astfel 
după Mircea Florian (unitate-multiplicitate, limitat-ilimitat, bine- 
rău), dar şi de „diviziune”, la limită, în egală demnitate 
(dreapta-stânga, pătrat-oblong, masculin-feminin). În cele mai multe 
„antiteza” este devalorizată în raport cu „teza”, unele se presupun 
strâns, altele slab, exterior. Apoi, este prea prezent un anume antropomorfism 
(cf. Florian, Recesivitatea, |, p. 71). Şi încă, de ce zece? In genere, 
numărul (în acest caz al perechilor, în altul al categoriilor, la Proclos al 
henadelor) nu trebuie prea mult luat în seamă. Presupunând că 


opusele sunt în număr nelimitat (ca fiinţa-subiect însăşi) şi la fel 
categoriile, atributele (în ontologia atributelor) în orice sistem 
ca reconstrucţie ele, numeric nu ar fi decât limitate. Contează 
numai dacă alegerea este în funcţie de un criteriu, de criteriul 
cel mai tare. Este însă de discutat numărul, dacă intervin 
raţiuni exterioare, ca la pythagorici, deşi şi la ei numai în parte. 
Pythagoricii, în genere, socoteau decada sacră. De aici şi 10 
corpuri cereşti, de aici şi cele 10 perechi de contrarii. Aşa cum 
este legitimată, prin ordonarea unităţii şi a numerelor în aşa- 
numitul zetractys!, decada este „„compendiul misticismului pythagoric” (F.M. 
Cornford, Mysticism and Science..., în „The Classical Quaterly”). În acelaşi 
timp însă, decada serveşte, cel puţin în tabela opoziţiilor, de 
criteriu, totuşi slab, funcţionând numai în ordinea extensiunii. 
Astfel că la întrebarea, de ce zece, s-ar putea răspunde numai 
în aparenţă facil: pentru că decada este sacră. Numai în 
aparenţă întrucât, Pythagoricii, totuşi, confereau sacralitate lui 
zece şi din alt motiv, s-ar putea că datorită acestuia chiar. 
Este întru totul posibil ca prestigiul mistic al decadei să fi venit 
(deşi nu numai, dar în primul rând) din folosirea lui zece ca 
bază în sistemul de numerație. Cu o asemenea tainică 
proprietate, zece, aşadar, putea să treacă drept o realitate- 
simbol cu o încărcătură aparte de aceea a celorlalte numere, 
chiar. De altfel, divizarea zecimală „juca un rol în Grecia: lunile 
însele erau împărţite, nu în săptămâni ci, cel mai adesea în 
decade”, evident, trei la număr, unele fiind de 29 de zile, altele 
de 30 (Schuhl, Essai..., p. 261 în notă; şi M.P. Nilsson, Die 
Enstehung des gr. Kalenders, 1918, p. 30). împărţită cum era în trei 
decade: una începutul, alta mijlocul şi alta sfârşitul, prin zecimalitate, 
luna mai dădea legitimitate şi primului impar, atât de 
prestigiosului trei, nu numai în Grecia, ca simbol al 
determinatului, într-un fel, rotundului (perfectului). 

De altminteri, nu este doar cazul grecilor, resemnificări 
cosmologice ale decadei mai întâlnindu-se. La perşi, bunăoară, 
cerul fiind 1, soarele şi luna 2, pământul, focul şi apa 3, 
pământul, focul, apa şi vântul 4, cum 1+2+3+4=10, avem 
totdeodată retracrys-ul şi decada socotite „sursa şi rădăcina 
naturii eterne” (Benveniste, L’ influence iranienne en Grece et dans L'Inde, 


1 Tetractys-ul (tetrada) reprezintă numărul patru, care printr-o însumare de 
un anume fel dă decada. Pythagoricii dispuneau primele patru numere în 
modul următor : 

Pagina 87 deci un număr triunghiular cu laturile alcătuite din patru 
elemente. Prin însumare, din oricare vârf al „triunghiului” am porni, 
obţinem cifra 10 (1+2+3+4). 


în „Revue...”, 1932, p. 292-293). 

Oricum, ca atare fără de prea mare interes filosofic, sau doar cu 
atâta cât are un purtător de sensuri (cadrul narativ), decada, pe 
seama numărului participa la o reconstrucţie coerentă a lumii şi 
în determinaţie cosmologică şi în semnificaţie ontologică, în cea 
dintâi întrucât mai cu seamă prin decadă, ca număr de 
desăvârşire, lumea era întruchipată ca o armonie, pe măsura 
numelui însuşi (kosmos). De altfel, după o interpretare antică, 
Pythagoras ar fi fost „cel dintâi” care „a numit cuprinderea 
tuturor lucrurilor Kosmos, de pe arma rânduielii ce domneşte în 
alcătuirea sa” (Aëtius, II, 1, 1 în F.G.P., Sect. III, A 21). Pentru că, 
încă o dată, în studiile matematice, cărora li „s-au consacrat” 
numerele erau trecute în regimul fiinţei, lumea însăşi, dacă, 
mai înainte, tot ceea ce exista, de la cele efemere la astre, era 
o „aritmetică” şi astfel o armonie. Căci număr şi armonie Sunt 
termeni aproape identici (Zeller, La philosophie des Grecs, |, p. 385). 
Discutabilă, în sine, hipostazierea numărului - armonie, dar mai 
tare este semnificaţia anume modelarea aritmetică a lumii, prin 
care aceasta putea fi gândită ca sistem. Nici numerele, lucruri, 
nici armonia lor, aritmetică, identificarea nu putea fi decât de 
tip simbolic, aceasta pentru o ontologie, pe „culoarul” său 
posibilă ca adevăr cât participa la instituirea şi sporirea sa. 
Distingând hermeneutic între planul simbolic (de punere în identitate, în 
limitele şi în logica simbolicului, a „modelului” cu „modelatul”) şi cel 
logic (onto-logic) care presupune doar semnificaţia, atât 
numărul cât şi armonia pot fi desluşite mai exact în 
funcţionalitatea lor. Armonie, fiecare număr în parte, tot 
asemenea, prin logica faptului de a fi temei-întemeind, 
urmează să fie şi lucrurile, iar aceasta în dublă perspectivă, din 
aceea a numerelor ca „elemente” şi din aceea a sistemului lor, 
adică a decadei. Prin tetractys însă, căci virtualitatea (dynamis) 
numărului zece se găseşte în numărul patru şi în tetradă, „care 
înseamnă armonie” (Aëtios, I, 3, 8; lamblichos, De vita pythagorica, 82; 
DK 58 B 15 şi 58 C 4). Aceasta întrucât decada şi tetrada se 
presupun reciproc, prima rezultând, în ordinea alcătuirii, din 
cea de a doua (1+2+3+4, vd. supra) dar ca întreg (ca 
structură) preexistând. „Numai în decadă, după Nicomachos, 
preexistă un echilibru între ansamblu şi elementele sale. Din 
această pricină, zeul ordonator, prin lucrarea gândului său, a 
folosit decada ca pe un canon pentru toate... şi, de aceea, 
lucrurile din Cer şi de pe Pământ îşi ordonează raporturile şi 
concordanța elementelor constitutive cu întregul lor pe temelia 


decadei” (Ghika, Le nombre d'or, I, p. 36). În consecinţă, armonia 
capătă necesitate: „doctrina lui Philolaos consideră că toate se 
întâmplă cu necesitate” (ananke) şi întrucât numărul „este 
puternica increată legătură ce ţine laolaltă statornica veşnicie a 
lucrurilor din Kosmos” şi universalitate (Diog. Laert., |, 85; 
Philolaos, fr. B 137 Boeckh, în lamblichos (In Nicom., p. 10, 22; cf. F.G.P., V, 
B 23). Cu valoare paradigmatică şi constitutivă, totdeodată, 
numărul-armonie este în toate şi le guvernează pe toate. Pare 
(indeterminate-ilimitate) şi impare (determinate-limitate), 
numerele, ca principii, au şi prin contrarietate, virtualitatea 
armoniei: „natura în Kosmos armonic se-mbină, din acordul celor 
fără de margini (apeira) şi a celor mărginite (perainonta) şi 
astfel se orânduieşte întregul Kosmos şi tot ceea ce cuprinde 
întrînsul” (Philolaos, Despre natură, 45; Diog. Laert., VIII, 85; şi F.G.P., V, 
B 1). În totalitate ca şi regional, deci, lumea este armonie şi 
astfel urmează propriului determinism. Fiinţele vii „se nasc 
potrivit legilor armoniei” şi au în ele „toate proporţiile care 
alcătuiesc viaţa şi acestea legate într-o serie continuă, se ţin 
laolaltă, potrivit raţiunilor armonice” — armonios logoi (Diog. 
Laert., VIII, 29). Astrele, la rândul lor, mişcându-se după 
armonie, produc o „muzică” aparte, o symphonia, (ceea ce înseamnă că 
„sunetele emise se acordă muzical”, presupunere „încântătoare 
şi originală”, însă, ca atare, „fără de adevăr” (Aristotel, De caelo, II, 
290 b, 12-15). Motivul avea să fie păstrat de Platon: „deasupra, 
pe fiecare cerc, stătea câte o sirenă care se rotea odată cu el şi 
care făcea să se audă nota sa şi tonul său; din toate cele opt 
voci reunite rezultă o armonie unică” (Republica, 617 b); vd. şi 
Timaios 35 b - 36 e). Trecând prin evul mediu, mai ispiteşte şi pe 
„renascentişti”. Aşa-zicând după Goethe, „Prin zvon de sfere 
înfrăţite” mai „auzeau” sunetul planetelor şi soarelui în „cutreierul” 
lor „din totdeauna” (Faust, Prolog în cer). Aşa Kepler încă, a cărui 
Armonia lumii, îndeosebi, era expresia riguroasă a ideii 
pythagorice, mitică şi ştiinţifică, în acelaşi timp. „Organicitatea” 
lumii, între pythagorism şi platonism sau de la unul la celălalt, 
dădea seamă tocmai de acea stare symphonică a întregului ca 
şi a fiecărui lucru ori suflet, în parte, aflată de cei vechi. Pentru 
că, tot asemenea şi sufletul pe care se întemeiază cunoaşterea 
însăşi: „nici un fel de falsitate (pseudos) n-o îngăduie natura 
numărului sau a armoniei, căci falsul nu este defel propriu 
acestor desăvârşiri... pe câtă vreme adevărul este prin firea lui 
proxim şi specific numărului” (Philolaos, B 139, 160, după Stob., 
Ecl., |, prooem., cor. 3, p. 16.20 W; şi F.G.P., V, B 11). lar ca 


sufletul şi după marea ordine, şi cetatea, cu pacea şi buna 
înţelegere în funcţie de armonie (cf. Rivaud, Le probleme..., p. 
86). Aşa stând lucrurile, armonia era „principiul raţional” care, 
odată găsit şi urmat, punea capăt „revoltei” şi făcea să 
prezideze „buna înţelegere”. Numai „când se va aplica acest 
principiu (loghismos) nu va mai fi «nesaţ» ci doar echitate; prin 
echitate ne împăcăm noi oamenii în învoielile încheiate. 
Datorită acestui principiu, cei umili primesc de la cei puternici, 
iar bogaţii dăruiesc celor nevoiaşi, convinşi şi unii şi alţii că prin 
aceasta vor stabili dreptatea” zicea Archytas cam prea optimist (Stob. 
FI, IV, 1; 139 Hense; în F.G.P., V, B 3). 

În cea de a doua semnificaţie, apoi, aceea ontologică, decada, 
ca numărul de altfel, stătea pentru fiinţa însăşi, necompusă dar 
model şi temei pentru lucruri şi lume, compuse. Trebuind să 
dea seamă de tot ceea ce este şi se întâmplă în ordinea 
întemeiatelor, fiinţa, ontologic, simplă (altminteri, compusă, 
adică ar proveni prin compunere şi ar pieri prin descompunere) 
trebuie să explice, totuşi, lumea, ca armonie, o alcătuire. 
Decada avea tocmai acest rol, ca atare, dacă se poate spune 
aşa, nu prea bine jucat, dar, şi de data aceasta, contează mai 
mult problema, adică aristotelic vorbind, aporia: fiinţa este 
necompusă, dar temei-întemeindă pentru cele compuse. 
Aporiei, una dintre cele mai tari şi tulburătoare, îi mai 
răspundea, o dată cu motivul decadei, altul, numit de regulă, în 
sugestie neoplatonică, al degradării fiinţei, în care, poate, mai 
tot jocul îl face ideea mediatorilor ontologici. 

În condiţia unicităţii fiecăruia ca fiinţă ca şi în aceea a 
simplităţii (necompunerii), cum, totuşi, se putea gândi 
necontradictoriu multiplicitatea? Cum mintea noastră trece de la în 
sine la determinate fără riscuri de incoerenţă, enorme, de altfel 
? 

Mai întâi, pythagoricienii, prin decadă, ca printr-un artificiu 
ontologic lucrează ca şi cum lumea, un sistem de compunere, 
arc temeiul şi modelul în ceea ce, totuşi, este necompus. Căci 
în decadă |, 2, 3 şi 4 nu stau ca părţi - elemente; ea este o 
structură logic anterioară acelora astfel, încât, cele patru 
numere par să aibă ceva din modul de a fi al atributelor faţă cu 
subiectul. De aceea, necompusă, decada funcţionează, totuşi, 
exemplarist, în raport cu lumea - armonie. 

Apoi, cu „scara lumii” se asigura mijlocirea în trecerea de la unu la 
multiple, determinate şi coruptibile, o aporie care citită prin 
Parmenide-le platonic (cele 9 ipoteze), pare să fie dintre cele de 


întemeiere în exerciţiul ontologic-metafizic al minţii. 
„Alexandros! în cartea sa Succesiunile filosofilor, spune că a găsit în 
comentariile pythagoreice următoarele învățături: Principiul 
tuturor lucrurilor este unitatea, iar din această unitate provine 
doimea nedefinită, servind ca suport material unităţii care este 
cauza. Din unitate şi din doimea nedefinită se trag numerele, 
din numere punctele, din puncte liniile, din linii figurile plane, 
din figurile plane figurile solide, din figurile solide corpurile 
sensibile ale căror elemente sunt patru la număr: focul, apa, 
pământul şi aerul. Acestea se transformă şi trec pe rând prin 
toate lucrurile. Astfel se naşte din ele Universul” (Diog. Laert., VIII, 
24, 25). 

Poate târzie (nimic nu ne-ar autoriza să atribuim lui Pytagoras, poate 
nici vechilor pythagorici „doctrina unităţii şi dualității in- 
determinate”) această „scară a lumii” ţine, totuşi, de 
pythagorism, iar nu de neopythagorism (Zeller, La philosophie..., 
|, p. 353). Dovada cea mai sigură este trecerea doctrinei unităţii 
şi dualității (doimii) în platonism sau, oricum, prezenţa ei în 
filosofia întemeietorului Academiei, incontestabil influenţată, 
prin Philolaos şi Archytas, de pythagorism. Existentă, aşadar, 
dacă nu la pythagorici, atunci la pythagorci, doctrina în cauză 
are o însemnătate aparte pentru reconstruirea mişcării 
lăuntrice a învăţăturii şcolii. 

Nemijlocit în identitatea Monadei şi Diadei, Numărul îşi 
transferă fiinţialitatea (ori se transferă fiinţial) în scara 
(scoborâtoare), prin punct (semeion), linie (gramme), suprafaţă 
(epipedon), solid (stereon shema), corpul sensibil elementele 
cosmologice (aistheta somata) până la univers (kosmos), 
termenul celălalt, de extremă. Cu dublă funcţie: aristotelic, 
formală şi materială, numărul se „oglindeşte” în univers, ca 
unitate a formalului şi materialului, dar a acesteia, multiplicată. 
Fără de mediatori (de la punct la elemente) mişcarea gândirii 
între unu şi multiplu era blocată, trebuind să se desfăşoare 
incomunicant în limitele fiinţei şi în cele ale lumii. Faptul 
apăruse deja cu Parmenide. Numai că, metodică, separarea 
eleată a celor două planuri „dezvăluia” intervalul dintre ele care 
trebuia el însuşi gândit necontradictoriu. Heraclit, în felul său, 
pythagoreii în cel al lor se aplică cei dintâi „intervalului”, gest 
de primă importanţă pentru trecerea din ontologic (a 
ontologicului) în metafizic, deci, cu fiinţa ca prezenţă-în. 
Mediatorii „umpleau” acest spaţiu şi, deci, mintea în exercitare 


1 Alexandros Polyhistor, erudit grec, sec. I, ante. 


ontologică era în măsură să pună în relaţia cuvenită conceptul 
ontologic al fiinţei cu acela metafizic al existenţei. Astfel încât, 
pythagorismul, cel puţin acela târziu, din preajma lui Platon, dar 
pe seama etapelor anterioare, se înnoieşte progresiv, 
participând considerabil la instituirea cu Platon şi Aristotel a 
metafizicii. Asemenea lui Heraclit, lui Anaxagoras, lui Empedocles, 
atomiştilor, ţin încă de metafizica posibilă dar în spaţiul 
ontologiei, între „antic” şi „modern”, ei înnoiesc sistematic tradiţia şi 
astfel, acesteia îi conferă modernitate şi deschiderii clasicitate. 


IV. HERACLIT Şi CRATYLOS 


1. Originar din Efes, pe coasta Asiei Mici, Heraclit (aprox. 540-470) nu ar fi 
învăţat cu „niciunul dintre filosofi, ci singur s-a iniţiat în ştiinţa 
naturii” (Lex. Suda, 22 A I a Diels). De aceea, va fi ajuns să-i 
dispreţuiască profund pe ceilalţi, dacă nu, din trufie, chiar îi va 
fi ocolit dintr-un început. „Era mândru mai mult în oricare altul 
şi dispreţuitor, cum se vede limpede din cartea lui în care se 
spune că „multă ştiinţă nu-ți dă şi inteligenţă, altfel i-ar fi 
învăţat şi pe Hesiod şi pe Pythagoras şi, de asemenea, pe 
Xenophanes şi pe Hekataias”. „Cartea pe care a scris-o, „după 
părerea unora ... cât mai neclar, pentru ca numai cei capabili s- 
o citească”, numită probabil, Despre natură, va fi fost divizată „în 
trei părţi: una cu privire la univers, alta la politică şi a treia la 
teologie” (Diog. Laert., IX, |, 6, 5). Nu este însă (încă) sigur că se 
va fi numit aşa. Diogenes Laertios (IX, 12) mai dă trei titluri 
posibile: Muzele, Norma sau transformarea universului acelaşi pentru toți 
şi Ocârmă fără greş în rânduirea vieții, dar cu rezerve: „Unii i-au dat 
titlul de Muzele, alţii titlul Despre natură..." 

După toate probabilitățile însă, cartea lui Heraclit nu va fi avut 
nici un titlu sau nici unul dintre acestea, nici măcar asemănător 
vreunuia. De regulă, în epocă, drept titlu servea „fraza de 
introducere în care se explica scopul propus” (Frenkian, Etudes de 
philosophie presocratique, |, p. 8). Ca, bunăoară, Istoriile lui Herodot: 
„Herodot din Halicarnas înfăţişează aici rodul cercetărilor sale, 
pentru ca faptele oamenilor să nu pălească prin trecerea 
vremii, iar isprăvile mari şi minunate săvârşite şi de greci şi de 
barbari să nu fie date uitării..." 

După acest model, s-a căutat în fragmentele heraclitice acela 
care putea să servească drept titlu şi, cam de un secol, s-au 
emis mai multe ipoteze. Hermann Diels încă identifica titlul în 
fr. | „oamenii n-au înţelegere pentru acest cuvânt” (logos). Alt 


mare editor al textelor heraciliticc, Ingram Bywater, alegea însă 
fr. 50: „Heraclit spune că există întregul divizat-nedivizat..." 
Aram M. Frenkian avea să opteze pentru varianta Diels cu oa- 
recari modificări însă: nu „Heraclit, fiul lui Bloson, originar din Efes zice 
că...” (şi urmează fr. 1) ci, „Heraclit, fiul lui Bloson, originar din 
Efes, scrie această carte pentru a-i învăţa pe oameni legea 
devenirii în conformitate cu care, toate lucrurile se nasc dar 
oamenii n-au înţelegere pentru acest cuvânt” (Frenkian, op. cit., p. 
15) dar că îşi va fi scris cartea într-un fel cât mai sibilinic parcă 
să n-o înţeleagă decât numai „cei capabili” nu este de necrezut 
dacă, totuşi, „cei mulţi sunt răi şi puţini sunt oameni buni”, „unul 
singur face în ochii mei cât zece mii, dacă este cel mai bun” pagina 94- 
ev &pLOTOC fii; „oamenii superiori preferă un singur lucru 
tuturor celorlalte; gloria veşnică faţă cu cele trecătoare; cei 
mulţi însă se mulţumesc să se ghiftuiască întocmai ca vitele” (fr. 
22 B 104, 49, 29 Diels.). Dar nu numai acesta va fi fost motivul 
încifrării, care i-a şi adus supranumele obscurul (skoteinos). 
Altul ar sta în teama ca, lesne de înţeles, cartea (Despre natură) 
să nu ajungă „de batjocura lumii”. Chiar „melancolia"! sa l-ar fi 
făcut, după Theophrast, să scrie: „unele numai pe jumătate” iar 
„altele o dată într-un fel, o dată în altul” (Diog. Laert., IX, 6). 
Astfel încât „a stabili punctuaţia la scrierile lui Heraclit e o 


1 Cu mai mică încărcătură culturală, totuşi, nu lipsită, melancolia 
(ueAayxoAla) la greci ţine de humoralismul hippocratic, explicaţia 
dominantă. „Corpul omenesc are în el sânge şi flegmă, bilă galbenă şi bilă 
neagră” (Hippocr., Despre natura omului, 4). Prin stricarea echilibrului (a stării de 
sănătate), toamna, când, de regulă se întâmplă să predomine bila neagră, 
intervin tulburări de tip melancolic. „Toamna (apar) multe boli din vară, 
apoi febre cvarte, febre neregulate, splenopatii, hidropizii, cazuri de 

ftizie, ... afecţiuni maniace şi melancolice” (4forisme III, 22), dar şi 
primăvara (111, 20). Boală, deci, este ca o sminteală (Platon, Republica, 
573 C: „nimic nu lipseşte unui om pentru a fi tiranic, când natura sau 
obişnuinţa îl fac beţiv, afemeiat sau melancolic” pagina 94 — EAQYXOAÀLKOÍ 
(descreierat, nebun). Şcoala aristotelică nu se depărtează de spiritul 
hippocratic: „mai ales întâlnim neînfrânarea din pripire la caracterele 
colerice şi melancolice. Unii din cauza iuţelii lor, ceilalţi din cauza violenţei 
lor nu aşteaptă hotărârea raţiunii, deoarece sunt obişnuiţi să se lase 
conduşi de imaginaţie” (Aristotel, Eth. Nc., 1150 B 25). Din acest din urmă 
motiv, melancolicii pagina 95 (ueAayxXoALkol) ar putea fi şi filosofi, politicieni, 
artişti, Aristotel citându-i pe Empedocles, pe Socrate, pe Platon (Probl. XXX, 1, 953 a 
10-12; cât cartea este autentică; oricum este în spirit aristotelic). Cam la fel 
gândea şi Theophrast. Melancolia lui Heraclit, cu urmările ei în „stil” era 
atât impetuozitate, cu mizantropie şi agresiune, cât şi dezordine, din prea 
multă imaginaţie. Tot ce se poate. Oricum punerea în legătură a 
melancoliei cu scriitura lui Heraclit nu este chestiune doar de ornament. 


adevărată trudă; n-ai cum să te lămureşti cărora dintre cuvinte 
îi este ataşat un altul, celui următor sau celui din faţă” (Aristotel, 
Rhetorica, Ill, 5, 140 7 b 11). Descendent din basilei, Heraclit era 
menit să conducă în cetate dar va fi renunţat „în favoarea 
fratelui său” (Diog. Laert., IX, 6). Cum arhontele-basileu celebra misterele, 
nu este deloc exclus ca filosoful, chiar dacă retras din viaţa 
publică, poate şi din cetate, „în munţi” (Diog. Laert., IX, 3), să mai 
fi păstrat ceva din rigorile rolului pe care urma să-l „joace”. Este 
de tot posibil ca Heraclit să-şi fi scris cartea (cărţile, dacă ?) şi 
cu scop inițiatic. O epigramă : 

„Nu te grăbi să deschizi cartea lui Heraclit. 

Prea strâmtă e cărarea şi greu de străbătut. 

Doar obscuritate şi întuneric; găsindu-ţi însă 

Un iniţiat să te conducă, toate din ea ţi se arată 

Mai strălucitoare decât lumina soarelui”, aceasta, deci, chiar dacă 
târzie, este mărturisitoare (Diog. Laert. IX, 16; Anth. Pol, LX, 540). 
Dar, poate, cel mai tare motiv, cel puţin în „lectură” inversă, 
dinspre ceea ce avea să se întâmple, ţine de limbaj. 

Presupunând (de altfel în limite strânse) că în ordinea materială (în 
aceea a semnificaţiilor) există o pre-filosofie (sau proto- 
filosofie), nu acelaşi lucru se mai poate spune despre limbaj. Dar 
filosofia, pentru a fi ea însăşi, avea nevoie de un limbaj propriu, 
specializat. Thales, altfel spus, pentru a fi ceea ce îl socotim primul filosof 
(grec), trebuie să intre într-un orizont distinct, evident, acela al 
filosofiei. Dar mai mult decât ştiinţele, fenomen în limbă, şi ca 
acestea, ca fiecare în felul său, alt limbaj, filosofia încă mai 
mult, deci, avea nevoie de o individualizare semantică, într-un 
fel chiar sintactică. Precum limbajele specializate ale ştiinţelor 
(doveditoare sunt mai cu seamă acelea ale geometriei, 
începând cu numele său, şi aritmeticii) se vor fi constituit din 
limba comună, prin resemnificări îndelungate şi repetate, tot 
asemenea şi cel al filosofiei. Simbolica elementologică nu 
numai întrucât era primară cât, datorită persistenţei, părea a fi 
„cuptorul” în care se întâmpla întreaga această alchimie, cadrai 
de instituire, aşadar. Impresia, stăruitoare, cum că mai toţi 
presocraticii o iau de la început vine, poate, în primul rând de 
aici: fiecare reface, parcă, geneza aceasta, a filosofiei, în 
deosebire de demiurgul platonic, ei, cu „ochii” la limbaj. Ca milesienii, 
deci, Heraclit o lua de la început, deci tot asemenea lor trebuia 
să pornească de la limbajul comun în care să introducă 
semnificaţii noi. Plecând de la sensurile comune, Heraclit sau 
Parmenide, chiar pythagoricii aveau să săvârşească 


resemnificări atât de multe şi de importante încât aproape că 
au creat, fiecare, un nou limbaj. Unul care nu mai este cel 
comun, şi de aceea era mai puţin inteligibil în epocă, cel puţin 
pentru a fi altul decât cel comun, fie şi ca posibilitate, filosofic, 
iar pentru generaţiile următoare de a fi fost încă prea puţin 
filosofic, intens simbolic aşa cum era, cu ascunzişuri, capcane 
chiar, poate, câteodată, cu premeditare derutant (dacă nu 
deturnant), criptic şi din conştiinţa că iubirea-de-înţelepciune 
presupune tehnici de iniţiere. Nu pare a fi întâmplător că şi 
Parmenide şi Heraclit se raportează similar la „gloată”, ca la 
mulţimea stăpânită de gândirea comună: „oameni cu două 
capete”, „neştiutori”, „ca nişte surzi şi orbi”, „fără judecată” 
(Parm., fr. 6; fr. 29, 49, 104, Her., vd. supra). 

Cu ironie, abia disimulată, Socrate i-ar fi spus lui Euripide: 
„Partea pe care am înţeles-o (din scrierea lui Heraclit n.n.) e 
minunată şi îndrăznesc să cred că e la fel şi cea pe care n-am 
înţeles-o; dar este nevoie de un cufundător din Delos spre a 
înţelege totul” (Diog. Laert, II, 22). Ceea ce este îndeajuns de 
lămuritor pentru raportarea, ceva mai târzie, la Heraclit ca 
limbaj, cu deosebire ca limbaj. 

Dar revenind, ca toţi din timpul lui (ca şi de dinainte, chiar şi 
după), Heraclit simbolizează intens: era singura modalitate sau 
modalitatea optimă „de a exprima suprasensibilul”. Aşa încât, 
re-semnifica totul, Foc, Crater, Timp, Luptă, Pace, Necesitate, 
Justiţie, drum în sus, drum în jos, Liră, Arc, Cerc, Fluviu, 
Pământ, Mare căpătând funcţie simbolică (Max Schlesinger, Die 
Geschichte des Symbolbegriffe..., în Archives..., p. 56-60). 

Fără de luarea în seamă a acestei „tehnici”, filosofia în timpul 
său auroral, în genere, şi cea heraclitică, în special, ar cădea 
din sens, urmând să fie o presupoziţie (un sistem de 
presupoziţii) în limitele stricte ale „opiniei”, de care, metodic, 
Parmenide o depărta. Ce mai rămânea, în acest caz, din modul 
său de a fi, paradoxal şi, deci, de a fi, în epocă, ontologie şi nu 
ontognosie ? FE 

Din limbajul lui Heraclit, focul pagina 97 (TO TiDp) mai întâi, stând ca nume 
(termen — supleant) pentru fiinţa în sine para-doxată. Cu o 
etimologie „de o extremă dificultate”, într-atâta încât, lui Platon 
cuvântul originar îi părea, dacă nu neapărat negrecesc, unul 
dintre cele mai vechi care „datorită vechimii nu pot fi cercetate” 
(Cratylos, 409 d; 425 e). 

Oricum, tradiţional, în sens propriu, focul la care Ahille şi 
Patroclos frig carne (Z. IX, 211, 212, focul pentru sacrificiu IX, 220, focul 


soarelui, Pindar, Pyth., 3, 87) dar şi în funcţie simbolică, prin rolul 
purificator sau dătător de virtuţi peste cele ale omului (Thetis l- 
ar fi băgat pe Ahille în apă sau în foc). Simbolica filosofică 
urmează aceeaşi logică, de principiu, focul ca symbollon stând 
pentru altceva, având altă semnificaţie decât aceea nominală. 
Urmând fr. 30 „Această lume (=orânduire) aceeaşi pentru 
toate, n-a făurit-o nici vreun zeu, nici vreun om, ci a fost şi este, 
şi va fi un foc etern care după anumite măsuri se aprinde şi 
după anumite măsuri se stinge”. El este, deci, ca apa lui Thales, ca 
dpeiron-ul lui Anaximandros ori ca aerul lui Anaximenes nume (simbol) pentru 
principiu arkhe. Şi tot asemenea acestora, generează universal, 
fără să-şi piardă identitatea, fiind intrasformabil, prin chiar faptul de a 
semnifica ontologic. Început ca temei (întemeind), în deosebire de 
haosul hesiodic, nu stă ca termenul prim într-o serie limitată. 
Focul numeşte în ontologie, iar nu în cosmologie-cosmogonie. 
El nu produce prin trecerea în lume ca în altceva decât sine şi 
situat dincolo de sine. Altceva şi dincolo de sunt termeni fără de sens 
în ontologie, dacă principiul (fiinţa) are condiţia unicităţii şi prin 
aceasta a indeterminării (ilimitării) ca şi pe aceea a 
intransformabilităţii. Unul şi ilimitat, deci, focul nu are a genera dincolo 
de sine ceea ce ar presupune trecerea în altceva, în forme care 
ar fi altceva decât el, în mod absolut, însă altceva absolut ar fi 
nefiinţa, care ar dubla ca principiu fiinţa, presupoziţie de 
negândit coerent. Cum producerea prin transformare nu era 
posibilă, rămânea doar stingerea. 

Este un fapt de mare interes acesta al opțiunii către un element 
ori către altul, în sine, focul, aerul, apa sau pământul nu au 
relevanţă filosofică tocmai unde stau ca termeni supleanţi. Ca 
nume nici nu aveau să intre, necum să rămână în lexicul de 
bază al filosofiei. Şi cu toate acestea nu este deloc întâmplător 
de ce la cutare opţiunea pentru apă, la cutare pentru aer, la 
Heraclit pentru foc etc. Ca principiu, în strictă semnificaţie, 
focul nu era (nu spunea) nici mai mult, nici mai puţin decât apa 
sau aerul, ne aparţinând filosofiei. Dar resemnificarea este 
aceea asupra căreia, de fiecare dată, se cuvine să stăruim, 
pentru că, focul în acest caz, pare a fi fost ales în funcţie de 
ideea de stingere pagina 98 (&noofBevvvuevov de la &noofEvvvui, a 
stinge, a suprima un rău, a dispare, a pieri), aceasta esenţială 
pentru explicarea lumii, ca în fr. 30. Ca şi în termenul corelativ, 
al aprinderii (&nr6uevov, de la ANTUu), a aprinde, a se aprinde, a arde), ca 
moarte a lumii prin (re)venire la temei. 

Dar reîntorcându-ne, fără de stingere focul era inteligibil numai 


în limite strict ontologice, fiind „etern”, deci, mereu în identitate 
cu sine prin unicitatea formei. Şi astfel urma să fie temei dar 
fără de în-temeiate, indeterminatul fără determinate, fiinţa fără 
de existenţă (ek/ex-sistenţă). Prin urmare, putea fi gândit în sinele, 
altfel spus non-evidentul, nu însă şi lumea cu lucrurile ei între 
care şi noi, tot o stingere trecătoare a focului. După frg. | însă 
instituirea principiului este în vederea legitimării lumii. Cum, pe 
seama întregii experienţe greceşti, avea să definească 
principiul, acesta era acel ceva datorită căruia toate cele ce 
există sunt, iau naştere şi pot fi cunoscute (Metaph. V, 1, 20). 
Această lume” (kosmon tonde) care „a fost, este şi va fi un foc etern 
care se aprinde şi se stinge...” aduce cu termenul intenţional 
însuşi. Către ea duce drumul în jos (hodos kato) şi dinspre ea 
este şi drumul în sus (hodos ano). Pentru că, zicea Heraclit, focul 
„moare” în aer, prin aer în apă şi apoi în pământ: „aerul trăieşte 
moartea focului, apa trăieşte moartea aerului şi pământul pe 
aceea a apei” (fr. 76). Stingându-se, el face posibilă lumea care 
ontologic este tot una cu ne-fiinţa. Altminteri, fiinţa în sine ar 
institui: în sine sau dincolo de sine prin transformare, prin diviziune, 
pe scurt, prin mişcări de acest fel altceva ca altă fiinţă. Ceea ce 
însă este de neadmis din acest motiv, în urmare, ca şi din acela 
că fiinţa, gândită ca fiind, este socotită şi ca întemeindă, dând 
fiinţă. Nefiinţă dar şi fiind, în urmarea actului de întemeiere ca 
act de în-fiinţare, rezultă pentru lume o altă logică a generării ei 
decât aceea proprie sieşi (prin re-producere, a unui lucru din 
altul). Logica aceea aduce oarecum cu modul de a fi al creaţiei 
de arte făctum-uri, proprie fiinţei noastre. Aceasta întrucât 
intervine mutaţia ontologică. Dar, pentru a trece de la gândirea 
a ceea ce este în sine la ceea ce este prin altceva (existenţa) se 
impune admiterea celor doi termeni (celor două planuri) în 
logică de contrast. Lumea fiind altceva, altfel decât fiinţa 
trebuie, deci, gândită ca venind din ceea ce nu este ea, aceasta 
tocmai pentru a o putea justifica. 

„... ai făcut cerul şi pământul, nu din Tine, căci atunci ar fi fost 
în egalitate cu Tine, şi din acest motiv nu ar fi în nici un fel 
normal să fie egal cu Tine ceea ce nu ar fi din Tine. lar altceva 
în afară de Tine nu era altceva din care să faci acele lucruri... 
Şi, de aceea, din nimic ai făcut Cerul şi Pământul, ceva mare şi 
ceva mic... Tu ai făcut toate naturile şi substanţele care nu sunt 
ceea ce eşti Tu, şi totuşi există pentru că Tu le ai făcut” 
(Augustin, Confesiuni, XII, 7, 11). 

Problema, centrală cum avea să fie, în teologia creştină, era, 


tot asemenea şi în filosofic (în cea greacă, îndeosebi), începând 
cu Heraclit încă, dacă nu chiar mai devreme cu Anaximandros. 
Identificată la greci, nu înseamnă că existenţa ei în teologia 
creştină era neapărat de sursă filosofică. Filiaţionist cam aşa ar 
sta lucrurile, dar ce folos? Mai tare decât ipoteza istoricistă a evoluţiei 
şi difuziunii, cu mult mai tare este aceea a complementarităţii 
prin punerea de către sine a minţii în două mari situări, 
filosofică şi teologică, ambele necesare pentru punerea unei 
probleme care, mai înainte de o punere de sensuri (de 
doctrinaristică), ţinea de întrebarea de treaptă zero, adică de 
întemeiere: cum gândim fiinţa ca unu şi în indeterminare-ilimitare 
ca temei al existenţei, multiplă, determinată, limitată, născută 
şi pieritoare. Percepând-o exact, Heraclit se situa în singurul 
spaţiu posibil ca adevăr. Presupoziţie cu mari dificultăţi, cu 
aparenţa câteodată de insolubil, dar pe măsura importanţei 
problemei însăşi. 

Dacă, prin urmare, numai fiinţa poate fi gândită ca fiind şi 
neființă, nu rezultă că, altfel zicând, „neantul” (nimicul) nu arc 
semnificaţie reală (în limitele ontologici în strict concept 
parmenidian). Dar tocmai unde neantul nu stă pentru ceva 
(altminteri s-ar impune dualismul) sintagma din nimic este 
semnificativă şi operaţională. Totul, de acum, este de pus în 
coerenţă nihil nonsemnificativ cu ex nihilo, fără de care „creaţia”, 
oricum am privi-o: teologic sau filosofic nu ar mai avea sens, 
pentru noi, fireşte. 

Ca Augustin mai târziu şi teologic, Heraclit presupunea lumea 
ca altceva decât focul sau ceea ce nu este acesta. Din foc 
întrucât era foc (fiinţa ca fiinţă, încă odată, lumea nu avea cum 
să fie explicată necontradictoriu şi ruinător pentru termenul 
prim, mai înainte şi apoi pentru „creaţia” însăşi). 

Prin „stingere”, în „traducere” creştină „din nimic”, lumea este 
instituită deopotrivă în fiinţă şi neființă, prima fiind condiţie 
pentru a fi iar a doua pentru a fi ca naştere, pieire şi 
coruptibilitate. Murind în aer, mai întâi, şi prin acesta, în apă, 
prin apă în pământ focul nu se aneantizează, ceea ce ar 
însemna trecerea în contrariul său, dar care ontologic, nu poate 
fi gândit ca fiind. Moartea, aşa stând lucrurile, trebuie să fie ca 
o retragere a focului, oricum, ca o mişcare din specia 
negativului. Dacă ar „muri” prin transformare, forma în care trece 
urmează că îi lipsea şi lipsindu-i i se adaugă, printr-o producere 
(reproducere) de sine, din sine. N-am mai avea de a face cu o 
creaţie din nimic, dar cu o transformare, presupoziţie de 


neadmis. 

Cât trebuie gândită ca negativitate, stingerea (moartea) focului 
mai aduce cu sine explicaţii complementare celei dintâi, aceea 
a intransformabilităţii. Anume, mai este vorba de conţinere şi 
de compunere. Aprindere (prin aprindere) lumea urma să fie 
mai mult decât focul, ceea ce nu se poate; trebuia să fie dincolo 
de. Deci lumea nu poate fi în afara principiului, acesta neavând 
limite. Rămâne că este în fiinţă, dar în acesta numai ca stingere 
(retragere), în fiinţă, focul este în măsură să fie, totdeodată, şi 
continuă aprindere, adică mişcarea cealaltă, complementară. 
Astfel încât, de data aceasta, moartea lumii este tot una cu 
trecerea ei în condiţia fiinţei însăşi, dar nu în modul de a fi al 
lumii. Ca în parmenidinism, avem de a face cu două logici, una 
centrată în termenul fiinţei şi alta în acela al existenţei, care 
este şi nu este, totdeodată. Ca „porţile” care separă o logică de 
alta să nu rămână închise, precum în „Visul lui Parmenides” şi 
cum era necesar, ca primă mişcare, pentru distingerea lor, era 
nevoie, în a doua mişcare, ca ele să nu mai separe. Să ni-l 
închipuim, aşadar, pe Heraclit ca pe un Parmenides care aduse 
în spaţiul fiinţei în sine şi existenţa, în acest caz, „părţile” erau 
semn de cuprindere a fiinţei ca existenţă, întrucât prezentă-în, 
o şi conţinea. Articulând cele două logici, Heraclit se situa deja 
în timpul următor: de la ontologic la metafizic, prin intrare în 
cercul sporit, - ca extensie (luând „în stăpânire” şi existenţa 
ontologicului). Astfel, existenţa îşi păstra identitatea, fie şi 
relativă, dar nu prin lăsare în afară. Prin logica sa şi în limitele 
acestuia, fiind-şi-nefiind se năştea şi pieirea, după principiul 
(platonic de formulare clasică): ceea ce se naşte prin 
compunere pieire prin descompunere. Compusă aşa cum era 
compusă, deci în limitele raţiunii ontologice (ca fiinţă-şi- 
neființă) ea nu avea cum să fie gândită ca reproducând fiinţa 
însăşi, aceasta simplă, fără limită, nepieritoare. Deci şi din 
acest punct de vedere, lumea ex nihilo este din ceea ce nu este 
ea, dar în ea, având totuşi, fiinţă. Astfel compusă (fără ca fiinţa 
întemeietoare să fie compusă, lumea media cu sine 
compunerea secundă, de această dată, în logica ei. Jocul cu 
„elementele” se desfăşoară aici şi în vederea, mai cu seamă, 
explicării compunerii secunde. 

Principiu, focul este „lipsă şi prisos": „lipsa este formarea lumii”, iar 
prisosul „incendiul universal” — ekpyrosis (fr. 65-66), deşi în identitate de 
sine, fiind „etern”, tocmai de aceea este lipsă, lipsa contrariului 
său. Căci temeiul nu are sens fără să în-temeieze şi, deci, focul fără 


stingere. Focul, prin urmare, este inteligibil numai prin stingere, căci 
tocmai pentru că este în identitate cu sine, tocmai pentru că 
este foc, aşadar, prisos, va fi şi lipsă. Dar lipsa întemeiatelor, a 
lucrurilor, este eternă căci focul nicicând nu va ajunge să fie 
totală identitate cu formele pe care poate să le producă. 
Nicicând, deci, nu se va epuiza, fiindcă, presupunând că s-ar 
stinge în mod absolut, el s-ar pierde ca principiu. Stingându-se 
absolut, el s-ar tranforma de fapt. Nici, pe de altă parte, focul 
nu va putea să fie doar aprindere, căci ar fi prisos de sine. Dar, 
prisosindu-şi numai, şi de această dată s-ar anula, fiindcă 
principiul ar trebui să se conţină într-o cantitate care să-l 
depăşească. Faptul este însă absurd, şi tocmai de aceea în 
prisosul său se originează lipsa sau mai exact de aici porneşte 
„drumul în jos": „Moartea focului; naşterea aerului; moartea 
aerului naşterea apei”. „Apa trăieşte moartea aerului şi 
pământul pe cea a apei” (fr. 76). 

Focul, prin urmare, „trece” mai întâi în „elementele” lumii şi numai, prsin 
acestea, în lucruri. De aceea, aerul, apa şi pământul îndeplinesc avant la 
lettre rolul de universalii, care mediază în procesul de generare 
între principii şi corpuri. Altfel producerea acestora din urmă ar 
rămâne neinteligibilă. Cum s-ar putea înţelege trecerea de la 
principiu care, aşa fiind, este nelimitat şi indeterminat, unic şi 
unitar la individualele finite şi determinate? Dificultatea, în 
epocă, este acut percepută deopotrivă de Heraclit, de 
pythagorci, de Parmenides şi fiecare avea să-şi încerce puterile cu 
ca. 

Heraclit, cât îl priveşte, caută o depăşire a ei printr-o ipoteză 
perfect posibilă ca adevăr, dar în spirit şi nu în literă posibilă ca 
adevăr. Anume, el admite că principiul (focul) anulându-se 
(stingându-se) trece în aer şi prin aer în apă şi în pământ, iar 
prin toate acestea generează lucrurile lumii care, deci, sunt 
existenţe ulterioare şi faţă cu „elementele” pe care le presupun. 
Trecerea este însă relativă, ceea ce vrea să însemne că aerul, 
apa şi pământul sunt forme pe care şi le produce focul, şi nu 
existenţe în sine, autonome. Sunt universale, ţinând nemijlocit 
de principiu, dar întrucât urmează „morţii” lui nu sunt nelimitate ca 
el. Focul, în acest fel, nu trece prin stingere, în altceva. Pentru a face posibile 
formele de existenţă, el se retrage şi, astfel, în acelaşi timp cu 
lipsa în-temeiatelor, o lipsă eternă, îşi creează sieşi o lipsă, o 
lipsă a lui ca principiu (ca foc). Această lipsă este stingerea. 
Producând, focul mai stinge din „setea” sa de lucruri, mai 
anulează din „lipsa” sa de ele, dar, în acelaşi timp, pe măsură ce 


generează îşi adânceşte „lipsa” de sine. Căci tot trecând prin 
elemente în lucruri, se depărtează mereu de sine. Dar, întrucât 
produce prin stingere, el, încă o dată, nu se transformă, deci, 
nu se aprinde în alte moduri de a fi decât în cel propriu. Focul 
dă fiinţă aerului, apei, pământului şi prin acestea tuturor 
lucrurilor întrucât este şi întrucât se suprimă ca atare. 
Generarea presupune deopotrivă fiinţa şi nefiinţa, aceasta din 
urmă ca suprimare, aşa-zicând, pozitivă. 

Stingându-se (suprimându-se pozitiv) focul (principiu) îşi 
creează determinările prin care produce lucrurile lumii, ordinea, 
universul acesta (kosmon t6nde). Aerul, apa şi pământul, secunde 
faţă cu principiul, dar nemijlocit legate de el, au prin natură şi 
poziţie rol mediator, deopotrivă material şi formal. Căci aerul, 
apa şi pământul nu dau (sau, prin ele, focul nu dă) lucrurilor 
numai materia (în sens aristotelician), ci şi forma prin care, 
zicând ca medievalii, individuaţia devine posibilă. Altfel, deci 
fără mijlocirea lor, nu se putea trece, în ordinea 
conceptualizării, mai departe de prima mişcare a principiului, 
aceea de stingere. 

Stingându-se, focul nu generează formele individuale de 
existenţă: o piatră, un copac, omul Socrate. Acestea n-ar fi 
posibile fără autosuprimarea pozitivă a focului, dar nu urmează 
nemijlocit acestuia, nu pot să-i urmeze, sau cel puţin nu pot să 
fie gândite ca mişcându-se odată cu prima sa mişcare. 
„Categoriile”, aşadar, pentru că aerul, apa şi pământul 
heracilitice îndeplinesc un asemenea rol, primesc încă din epoca 
„filosofiei naturii” cea dintâi, în ordinea importanţei, funcţie în 
sistemul ontologiei, aceea a mijlocirii, deopotrivă materială şi 
formală, dacă prin aer, apă şi pământ focul nu dă seamă doar 
de substrat ci şi de „substanţa formală”, zicând ca Aristotel. 

Pentru că generează stingându-se el nu trece nici în lucruri, 
însă nici în aer, apă şi pământ. Dar nu lasă în-temeiatele să se 
„despartă” de sine. El le cheamă înapoi şi astfel se trasează un 
Nou drum, „drumul în sus”, pământ, apă, aer, foc. „Moartea 
pământului înseamnă naşterea apei, moartea apei înseamnă 
ivirea aerului (moartea) aerului înseamnă foc” (fr. 76). Născute 
din lipsă, „elementele” şi lucrurile „mor”, apoi din prisos. Şi 
astfel, chemate înapoi, „ard” în focul originar. Reaprinderea focului 
înseamnă trecerea lucrurilor în neființă, anularea prisosului lor 
pentru a şi-l asuma el. în consecinţă, lipsa lucrurilor face posibil 
prisosul focului, după cum acesta, la rândul său, înseamnă lipsă 
şi aşa la nesfârşit, căci în viziune heraclitică „esenţa lumii este 


activitatea” (Nietzsche, La naissance de la philosophie..., p. 57). lar 
stingere-aprindere, prisos-lipsă, mişcări succesive dar şi 
concomitente, sunt tocmai „secretul” acestei acti- 

vităţi perpetue. Un etern du-te vino, ca un flux-reflux fără de 
oprire, s-ar părea. 

Ce-i drept, focul se stinge şi se aprinde fără încetare, dar aceste 
mişcări numai în aparenţă limitează activitatea principiului. 
Numai în aparenţă, fiindcă în primul rând, aprinzându-se şi 
stingându-se, focul nu „coboară” şi nu „urcă” pe aceleaşi căi: 
„coborâm şi nu coborâm în aceleaşi ape curgătoare, suntem şi 
nu suntem”. Iar, apoi, cele două mişcări au universalitatea 
maximă, aceea care şi le face să fie principiul însuşi, să fie deci 
unul care se dedublează (fr. 49 a). Doar, „în spusele obscurului 
Heraclit: conexiuni sunt întregurile şi non-întregurile, 
concordantul (sympherome-non) şi discordantul 
(diapheromenon); din toate (ta panta), unu (hen) şi din unu, 
toate” (fr. 10). 

Stingerea şi aprinderea, prisosul şi lipsa, particularizante numai 
în aparenţă, cum de altfel este şi focul, dacă le trecem dincolo 
de limbajul heraclitic, simbolic, numesc însăşi „viaţa” 
principiului, modul său de a fi ca principiu, totodată în identitate 
de sine dar şi generator de forme de existenţă. Fiindcă el, 
parafrazând un fragment heraclitic, este şi va fi mereu unu, dar 
care după măsuri este şi nu este. „Dedublarea”, de aceea, este 
chiar condiţia de existenţă a focului ca Unu.! Ce ar fi acesta doar ca 
aprindere sau doar ca stingere, de îndată ce focul este şi nu 
este în fiecare mişcare în parte. Altfel spus, el nu trece în 
neființă (chiar şi relativă) prin stingere şi revine la fiinţă prin 
aprindere. Stingându-se el nu este şi este, iar aprinzându-se 
este şi nu este. De aceea şi este unu în toate şi „cele opuse se 
acordă şi din cele discordante rezultă cea mai frumoasă 
armonie”; „toate se nasc din luptă” şi apar-dispar „după măsuri” 
1 Este de preferat, poate Unul şi nu Unitarul pentru că dă mai bine seamă 
de identitatea de sine a principiului. lon Banu are dreptate să considere 
„nejustă enunţarea «dedublarea unicului»”. (Heraclit din Efes, p. 63). Dar 
unitarul, pe care îl propune, nu aduce cu sine reprezentarea focului 
heraclitic ca alcătuit fie şi din contrariile lui, şi de aceea unitar. Or, focul 
mai întâi este, şi apoi, în ordine logică, apoi, se stinge şi se reaprinde. 
Astfel încât, unul poate să fie mai aproape de înțelesurile heraclitice. Tot 
aşa cum „Unu poate deveni unitate”, „prin degradare”, căci „unitatea este o 
parte repetabilă, dacă e concepută matematic, sau individuală, dacă e 
luată organic” (Constantin Noica, Unu şi multiplu, în lzvoare..., p. 233), şi 


unitarul care rezultă din Unu. Astfel că, dedublarea Unului, iau nu 
dedublarea unitarului. 


(fr. 8; 30). Focul, deci, ca stingere-şi-aprindere, din care pleacă 
toate celelalte mişcări şi în funcţie de care capătă sens toate 
determinaţiile în sistemul coincidenţei opugşilor, ar fi, în acelaşi 
timp, şi o putere ordonatoare, aceasta ca însăşi logica sa 
dinamică. Faptul de a fi al lumii (kosmos) ca ordine, rânduită, 
orânduire susţine, fie şi analogic, presupunerea. De aceea, se 
va fi şi admis că termenul în frg. 30 „kOsmon tânde” ar trebui 
tradus cu orânduire şi nu cu lume (Frenkian, Note, în Diog. 
Laert., p. 725). Orânduire dă seama ceva mai bine decât 
kosmos de modul de a fi al focului-putere şi al lumii ca 
actualizare. Aceasta în primul rând; în al doilea, etimologia 
însăşi o sprijină, în Iliada, XII, 225 kosmoerhestai era pentru a 
merge (mărşălui) în ordine, iar în Odiseea, XIII, 77, kosmos katizein 
pentru a (se) aşeza în ordine. Prin resemnificări repetate, avea 
să înceapă să stea pentru lume. „Indeterminaţiei âpeiron-ului, 
Anaximandros îi opune kosmos-ului ca determinaţie” (Rivaud, Le 
probleme..., p. 91 în notă). Culmile nenumărate de care va fi 
vorbit milesianul, dacă va fi făcut-o în acest caz, marcau 
trecerea de la o semnificaţie cu valabilitate în limitele 
orizontului omenesc la alta care dă termenului valoare în 
orizontul fizicii (filosofiei secunde). Căci lumile generate de in- 
determinat, ne situează în cel de-al doilea plan al construcţiei 
filosofice, singurul, de fapt, în care ele sunt inteligibile 
deopotrivă, ca entităţi determinate şi multiple (cel puţin două). 
Ca lume, aşadar, kosmos nu înseamnă trecerea in- 
determinatului în ordine, pentru simplul motiv că el nu poate fi 
asimilat cu dez-ordinea. Kosmos ca lume numeşte determinatul 
faţă cu in-determinatul, ceea ce, în plus presupune, o ordine 
anume, o rânduială internă. 

Fiinţa nu include ordinea, pentru că, zicând ca Parmenides, este 
„în toate părţile ei deopotrivă cumpănită faţă de mijloc” şi „nu-i 
îngăduit să fie ici sau colo ceva mai mare sau ceva mai mică” 
(fr. 9, Diels). Fiinţa, deci, pur şi simplu este. Ordinea, însă, 
presupune „elemente” care intră în ordine. Ea, prin urmare, nu 
este, ca fiinţă, zicând după Platon, un inteligibil simplu ci un 
perceptibil compus. 

De aci şi extinderea sensului său (ordinea ca lume) iar în cele din 
urmă „absorbirea” în termenul indus (lumea ca ordine, lumea - ordine). 
Kirk şi Raven traduc Kosmos prin world-order, lume-ordine (The 
presocratic..., p. 199). 

De fapt, Kosmos avea să intre în limbajul filosofiei tocmai prin 
sensul derivat la impunerea căruia se va fi lucrat de la începuturile 


filosofiei chiar. De la începuturi, căci nu numai doi ionieni 
(Anaximandros şi Heraclit) îl vor fi dat filosofiei, ci şi Pythagoras 
şi pythagorienii între care cu deosebire Petron, deci, 
deschizătorii celuilalt „început” italic; fiindcă şi aceştia vor fi 
folosit Kosmos pentru a numi lumea „ca un univers armonios 
alcătuit” (Nasta, Note la Pythagoras, în F.G.P., |, 2, p. 89). Nu este 
exclus ca Anaximandros şi pythagoricii să fi numit prin Kosmos 
mai înainte de toate ordinea imanentă sau mai degrabă lumea 
ca ordine, lumea - ordinea aceasta pagina 106 (kóguov TOv5E), 
fiecare lume în parte dintre cele posibile ca ordine. Dar, poate accentul 
este deplasat spre ordinea lumilor (Anaximandros, Petron), 
ceea ce ţine mai mult de cosmologie decât de ontologie şi în 
perspectivă, de metafizică. Heraclit însă avea să încerce 
justificarea lumii-ca-existenţă, a lumii ca lume, dând astfel 
termenului identitate filosofică. Ordine, orânduire, rânduială a 
elementelor, întrucât acestea presupun stingerea-aprinderea, 
este luat în seamă chiar focul ca putere, şi, în această 
identitate ca logos. La Heraclit, cu deosebire, termenul este 
extrem de ambiguu. Dar starea sa nu permite, totuşi, atribuiri 
de sens care nu i se potrivesc. S-a vorbit, de pildă, despre logos 
ca lege, legitate, fie şi în expresie primară şi metafizică, în 
sprijin s-a venit cu faptul că în frg. 31, în mod expres, dar şi în 
31, 76, 94, 125 logos poate să semnifice măsura: (focul care) 
„după măsură se aprinde şi după măsură se stinge” (30), „focul 
sub acţiunea logos-ului, divinitate care le gospodăreşte pe 
toate, este preschimbat, prin intermediul aerului în apă...” 31); 
„moartea focului, naşterea aerului, moartea apei naşterea apei” 
(76); „soarele nu-şi va depăşi măsura” (94), „logos-ul propriu 
sufletului; el se sporeşte pe sine însuşi” (115). Numai că este de 
preferat pluralul metro, singularului metron, ca în frg. 30: 
GNTOUEVOV HETPaA KAL &nooRevvuuevov uETpa - se aprinde şi se 
stinge după măsuri sau ca în 94: HiLoc yap Ouk Vnepioeral 
uétpa - Soarele nu-şi va depăşi măsura. Preferând pluralul, 
lucrurile se schimbă deja. Măsura - măsurile trimit, nu e 
îndoială la logos, fără să fie neapărat în identitate cu el. 
Aprinzându-se şi stingându-se după anumite măsuri acestea 
pot să pară ulterioare, logic, în raport cu cele două mişcări de 
nedesfăcut de foc, ele fiind chiar mod de a fi al său. Focul, deci, 
se aprinde şi se stinge prin natură şi întrucât aprinderea şi 
stingerea se (de)limitează reciproc, ele îşi impun măsuri după 
care se desfăşoară şi una şi cealaltă. Apropiind fragmente şi 
interpretând, s-ar putea spune că focul se schimbă pe sine 


după anumite măsuri: unele pe cale de a se aprinde iar altele pe 
aceea de a se stinge şi toate acestea fără depăşirea limitei- 
limitelor („Soarele nu-şi va depăşi măsurile sale”). 

„Trecere” în „lucruri”, ca stingere şi revenire, prin „lucruri” la sine, 
ca aprindere, focul se măsoară cu ceea ce naşte şi cheamă 
înapoi. El se stinge în aer după măsura aerului, se stinge prin 
acesta în apă, după măsura apei şi în fine, în pământ, după 
măsura pământului şi prin toate acestea în lucrurile lumii, după 
măsura acestora. Şi invers prin măsurile elemenetelor, revine la 
măsura sa. Intr-un fel deci, ca aurul care se schimbă în mod 
egal pe mărfuri (fr. 90) tocmai pentru că se schimbă egal, se 
schimbă în mod diferit, după măsurile (ca naturi) ale 
măsuratelor. 

Mereu acelaşi, mereu egal cu sine, dar şi diferit, „schimbându-se” 
după măsuri diferite şi în măsuri diferite, numai astfel focul va fi 
etern şi în acelaşi timp, „în fiecare zi nou” sau „mereu nou” (fr. 6, 
Diels). Instituind măsurile, el însuşi va face din ele „legi” ale 
sale, ori mai degrabă structurile universale imanente lui. Astfel, 
încet, focul se stinge urmând drumul în jos şi se aprinde, 
apucând calea inversă în sus, după măsurile acestea care sunt 
„elementele” adică universaliile sau ceea ce s-ar putea numi 
universalii, în epocă. 

Adoptând pluralul, aşadar măsuri, vom găsi încă o dimensiune a 
heraclitismului în stare să-l legitimeze pe acesta, o dată în plus, 
ca pe o filosofic mereu vie. Căci problema universaliilor, aşa 
cum apare din acest punct de vedere, sau şi din acesta, pentru 
că ea mai poate fi pusă şi din altă perspectivă, aceea din care 
elementele se presupun ca mediatori, marea problemă a 
universaliilor, deci o problemă veche şi mereu nouă face din 
filosofia ce şi-o asumă, cu adevărat o filosofic deschisă. 
Stingându-se şi aprinzându-se fără de încetare, astfel, printr-o 
parafrază la fr. 6, lumea nu numai că este în fiecare zi nouă..., 
dar este mereu nouă, căci focul ca putere întemeietoare (şi 
ordonatoare), în această interpretare şi logos, „le gospodăreşte 
pe toate”. Proporţie (principiu al proporţionalităţii) în frg. 31 
(„conform proporţiei logos-ului”), poate să aducă destul de bine 
cu „divinitatea care le gospodăreşte pe toate”, fiind astfel „zi şi 
noapte, iarnă-vară, război-pace...” (Clemens, Stromate, V, 105; D.K.B. 
31; Hippolytos, Refutationes, IX, 10; D.K.B. 67). Dar cu o divinitate, 
mai în sens grecesc, ca principiu al ordinii, demiurgic doar. Ar 
fi, deci, altă accepţie, nu singura, poate nici cea mai tare însă 
întregitoare. Oricum, în durată lungă logos-ul heracilitic, fie şi în 


limite semantice, se leagă de acela creştin, de mai târziu. De 
altminteri Sf. loan Evanghelistul (Teologul) avea să păstorească în 
cetatea, odinioară, a lui Heraclit. Citindu-l pe acesta prin 
Evanghelia după loan, nu este prea riscant să socotim logos-ul 
primar ca „o minte şi ca o rațiune care lucrează; acea minte 
este mintea lui Dumnezeu, logos-ul lui Dumnezeu şi logos-ul 
este acela care face ca lumea să fie cosmos şi nu haos” (Barclay, 
Analiză semantică... art. Logos). 

Cuvânt, minte, prin sensurile de întemeiere chiar, prin analogie cu 
ceea ce este şi înfăptuieşte în ordine umană, logos-ul, extins la 
scara lumii, putea trece şi a trecut în rațiune universală, dând 
seamă de toate, de la lucrurile cele mai mici, la astre şi fiinţa 
noastră însăşi, ea, ca suflet. 

O formă a focului el însuşi, ca tot ce există, de altminteri, 
sufletul, presupunea Heraclit, are anume particularităţi care l-ar 
face să fie şi altceva decât o ipostază fizică a principiului. 
Generat de acesta, condus de logos-ul universal, el îşi are însă 
şi pe al său. Al său nu însă ca şi cum ar fi altul. Sufletul, de fapt, 
este „gospodărit” de acelaşi logos al lumii întregi, numai că 
altfel, prin sporire „de sine însuşi” (fr. 45). Dar, se înţelege că, 
nu este vorba de o sporire substanţială, ceea ce ar veni în 
contrazicere cu postulatul universalităţii principiului ca 
principiu, al unicităţii şi al identităţii de sine. Căci, presupunând 
că logos-ul propriu sufletului, ori logos-ul oricărei altei forme de 
existenţă adaugă ceva corporal, nu ar rezulta de aici că 
principiul e limitat? Şi apoi, dacă logos-ul ar produce în ordine 
substanţială, cum el este activtate, nu ar însemna că produce 
corporal fără ca, la rândul său, să fie un corp, deci că ar crea, 
ontologic, din nimic? 

„Logos-ul propriu al sufletului” se sporeşte însă pe sine altfel şi 
anume prin înţelepciune, dar prin înţelepciunea autentică, 
adică prin aceea care înseamnă „să ai capacitatea de a 
cunoaşte ceea ce cârmuieşte toate (lucrurile), prin mijlocirea 
tuturor (lucrurilor)” şi, deci, „ca în vorbă şi în faptă să te 
conformezi adevărului” (fr. 41, 112). 

Mai există şi o altfel de înţelepciune, dar falsă, fiindcă 
„mulţimea cunoştinţelor nu te învaţă să ai minte”, nici „gândirea 
proprie” nu te duce la natura ascunsă a lucrurilor. „Datoria 
noastră este să ne orientăm după ceea ce este comun (Xynos). 
Cu toate acestea, deşi logos-ul este comun, cei mulţi trăiesc ca 
şi când ar avea doar gândirea lor proprie” (fr. 40, 2). 

Poate că este prea mult să se pună distincţia heracilitică în 


corespondenţă cu aceea de mai târziu kantiană-hegeliană 
dintre intelect (fragmentarizant) şi rațiune (totalizatoare). O 
istorie a motivului cu identificarea chiar şi a aproximărilor nu 
este cine ştie ce folositoare. Mai curând distincţia heracilitică 
operează în epocă, pentru desluşirea cât mai exactă a unor 
mecanisme mentale, de interes într-o istorie a mentalului 
filosofic. Aceasta atâta cât distincţia ar putea trece ca între 
două tipuri de înţelepciune: unul, cel particular, numind 
habitusurile tradiţionaliste, rămase la „ştiinţa multă”, „suspectă 
probabil înţeleptului din Efes, datorită caracterului prea 
eclectic” (Nasta, Note la Pythagoras în F.G.P., |, 2, p. 87); altul, în 
schimb, cel comun, semnificând „buna chibzuinţă” (fr. 40), 
numea, poate, iubirea-de-înţelepciune, deci înţelepciunea 
supusă judecății, înţelepciunea sistematizată şi măsurată ca 
adevăr, înţelepciunea care, bine condusă, ne duce la natura 
lucrurilor căreia „îi place să rămână ascunsă” (fg. 123). 

Apoi, nu este exclus, ca distincţia heraclitică, odată cu 
deschiderea pe care o săvârşea, să fi prelungit şi un punct de 
vedere încă tradiţionalist, obişnuit în epocă, obişnuit şi firesc, la 
urma urmelor, pentru că, filosofia şi filosofii încă nu se 
desprinseseră de un trecut şi de un prezent ce nu erau trecutul 
şi prezentul lor. Filosofia, doar, abia se năştea şi naşterea ei are 
loc într-un univers încă tradiţionalist. 

Aşa stând lucrurile, nu este, deci exclus ca raţiunea proprie 
(particulară) să fie ceea ce este, dacă nu analogon, prin 
analogie cu o primă treaptă de iniţere în mistere, aici în 
misterele lumii, în timp ce, „judecata sănătoasă” să corespundă 
treptei următoare. Georges Thomson chiar observă o 
corespondenţă între /6gos-ul heracilitic şi /ogoumena (zicerile) 
Misterelor Eleusine şi în hieroi lógoi (cuvinte sfinte) orfice. (Heraclit et 
sa philosophie, în La pensée, p. 17, 25). „Aspectul sincopat şi 
antitetic al unui stil în care se confruntă expresii opuse, 
folosirea calambururilor, forma voit enigmatică, totul într-un 
cuvânt aminteşte, în limba lui Heraclit, de formele liturgice 
uzitate în naştere, în special la Eleusis” (Vernant, Mit şi gândire..., 
p. 463). 

Nu este vorba de o diminuare a modernităţii lui Heraclit, printr- 
o interpretare tradiționalistă ci de luarea în seamă a unei stări 
de fapt care ne poate ajuta să înţelegem mai bine ruptura sau 
tăietura filosofică săvârşită, în epocă, alături de ceilalţi şi de 
înțeleptul din Efes. 

Într-o istorie culturală a filosofiei şi în alta a mentalului, în regim 


secund faţă cu aceea filosofică, dar nu fără de însemnătate, 
toate aceste fapte pot să fie aduse să participe la o explicaţie 
cât mai verosimilă sau mai operaţională, oricum. Heraclitismul 
este, astfel, nu doar filosofie ca filosofie, cu valoare în sine, cât poate fi 
convertită în argumente pentru reconstrucţii sistematice ci şi o 
mărturie care documentează asupra unei epoci de mare 
relevanţă antropologică şi istorică: aceea a săvârşirii celei mai 
mari rupturi pentru instituire din viaţa gândirii. Pentru că 
mintea noastră îşi începea marea aventură, ca metafizică. 

2. „Cartea lui (Heraclit) s-a bucurat de o atare faimă, încât după 
el s-a ivit o sectă, care, după el, s-a numit secta heracliteenilor” - 
Herakleitistai sau Heracleitoi (Diog. Laert. IX, 6). Dar, prea puţin 
individualizaţi, cei mai mulţi dintre adepţi au căzut în uitare. 
Chiar şi, probabil, cei mai proeminenţi au biografie incertă şi 
operă greu de refăcut. Un Antisthenes, poate din Efes, poate 
nu: „au mai fost numiţi Antisthenes; unul adept al lui Heraclit, altul 
originar din Efes” (Diog. Laert. VI, 19). S-ar prea putea ca să fie „unul 
şi acelaşi personaj” (Frenkian, Note la Diog. Laert., p. 638). Despre 
învăţătura lui nu se ştie nimic. Informaţia din Ps. Arist, 
Problemata, 23, 30; 394 b 32: „unii dintre adepţii lui Heraclit susţin că 
din apa potabilă care s-a uscat şi s-a întărit au apărut pietrele şi 
pământul, din apa mării s-a înălţat sub formă de exhalaţii” sau 
aceea platonică (7heait., 179 d): „susţinătorii doctrinei lui Heraclit 
proclamă... cu deosebită insistenţă această ipoteză”, a ştiinţei 
ca senzaţie, aceste singure referinţe critice îl au în vedere şi pe 
Antisthenes? Cine ştie. 

Mai proeminent pare să fi fost Cratylos „care era heraclitean”, „Cratylos 
heracliteanul” (Arist., Metaph., I, 6, 987 a 29; Diog. Laert. III, 6). Cu 
biografie nesigură şi el (trăieşte la sfârşitul sec. V şi începutul 
celui de al IV-lea) are reputaţie de heraclitean, dacă se poate 
spune aşa, heterodox, cu apropieri de sofişti şi de sofistică, dar 
nu numai atât. Cunoscut din dialogul omonim al lui Platon şi din 
interpretarea (sumară, de altfel) a lui Aristotel (surse în 
oarecare măsură divergente), Cratylos pare greu, dacă nu 
imposibil de reconstituit necontradictoriu. Duse la limită, 
„mărturiile” platonică şi aristotelică lasă cam la voia întâmplării 
un personaj, totuşi, cu existenţă istorică şi, mai mult decât atât 
şi mai important, cu ceea ce s-ar putea numi posteritate critică. 
Aceasta pe de o parte; pe de alta, însă, întrucât s-ar pune 
problema alegerii între aproape reinventarea platonică a lui 
Cratylos şi interpretarea aristotelică, în cel mai bun caz, ar 
trebui să admitem că aceea din urmă va fi fost determinată de 


o „evoluţie” a heracliteanului, de la „imaginea cu care ne familiarizase Platon 
în sensul că neîncetata curgere heraclitică a lumii sensibile 
începuse să pară atât de rapidă, încât tot ce intenţiona să 
spună avea tot timpul să devină fals în chiar răstimpul cât s-ar 
fi exprimat ideea” (Simina Noica, Lămuriri..., în Platon III, p. 240). 
Cum va fi fost Cratylos în ipostază istoric-obiectivă este greu, 
dacă nu imposibil de stabilit cu certitudine, în multe 
contradictorii, cele două poziţii, la prima vedere, cel puţin, îşi 
păstrează intactă valoarea atât în sine cât şi prin raportare, nu 
neapărat admițând o evoluţie a lui Cratylos de la un 
„heraclitism moderat” la un „total agnosticism”, când şi în ce măsură 
se admite aşa ceva. O evoluţie (sau, cine preferă, o involuţie) 
nu este exclusă, abstract privind. Dar ce date avem? De aceea, 
poate, deosebirile dintre cele două mărturii trebuie explicate 
mai degrabă prin contexte: cea platonică prin ansamblul care 
este dialogul Crarylos cea aristotelică prin Metafizica şi ideea 
aristotelică de ontologie şi metafizică. Un fapt de primă 
importanţă şi care, de aceea, nu se cuvine ignorat este acela că 
nici Platon, nici Aristotel n-au făcut operă de tip doxografic. De la 
ei nu aflăm mai mult sau mai puţin /itera! ce vor fi zis alţii şi cum 
vor fi reconstruit lumea şi omul, pentru că şi unul şi celălalt 
convertesc faptele în probe şi argumente. Platon şi Aristotel, 
deci, îi „citesc” pe cei dinainte ori contemporani prin propriul 
sistem şi în vederea acestuia. Altfel spus, având un concept 
superior al istoriei gândirii, ei o valorizează esenţial, în 
consecinţă, Cratylos este trecut din condiţia de personaj istoric 
în aceea logică a argumentului. De aici şi deosebirile dintre cele 
două imagini: platonică şi aristotelică, fiecare altă 
reconstrucţie, pentru altceva. Căci plasat în contexte diferite şi 
trebuind să participe la instituiri diferite, Cratylos apare el 
însuşi altul în funcţie de rol, dar, oricum, în complementaritate. 
Bunăoară, în interpretarea platonică era valorizat numai în ceea 
ce servea motivării mimologice a limbajului, pentru a zice ca 
Gerard Genette. Platon nu-l inventa, cel mult îl reinventa printr- 
o lectură intenţională, în jocul dialogului, trebuind să 
îndeplinească un anume rol, intra în acesta dar nu trecea în el 
până la anularea sa ca existenţă istorică, împărțind rolurile, 
Socrate (scil. Platon) îl determină să apere doar punctul de 
vedere după care „este... cu neputinţă să se vorbească fals": 
„Că este total cu neputinţă să se vorbească fals, asta e ceea ce 
vrei să spui” (Crat., 429 d). Cratylos (platonic) pare necontrariat 
şi de aceea acceptă „rolul” fără reţinere: „dar cum s-ar putea, Socrate, 


ca acela care spune ce spune să nu spună ce este? Oare nu cumva 
spui o minciună, când nu exprimi ceea ce este ?” (429 d). Aristotel, 
în schimb, socotindu-l, ca şi Platon, de altminteri un heracilitic, îl 
desprindea în oarecare măsură de heraclitism: „EI critica pe 
Heraclit care spunea că nu este cu putinţă să te scufunzi de două 
ori în aceeaşi apă. Părerea lui era că nu poţi să faci lucrul 
acesta nici măcar o singură dată”, în urmare, „despre ceea ce 
se mişcă mereu, nu se poate afirma un adevăr trainic”. Ba, 
credea că „nu trebuie să spui nici o vorbă”, cel mult am putea 
să indicăm: „el arăta, numai, cu degetul” (Metaph., IV, 5 1010 7). În 
ambele interpretări avem de-a face la un prim nivel cu o 
problemă de filosofic a limbajului, dar la un al doilea, mai de 
adâncime, cu una de metafizică: a fiinţei şi nefiinţei, deopotrivă. 


ŞI 


tornic cunoaştere, atunci pe acest motiv nu ar exista nici «ceea 
ce cunoaşte», nici «ceea ce este de cunoscut»” (440 a-c). 
Deocamdată Cratylos pare să fi „experimentat” prima posibilitate. 
Cum însă calea se închide, îi rămâne cealaltă. Ultimele cuvinte 
pe care le rosteşte (pe care, de fapt, este pus să le rostească) în 
dialogul platonic nu lasă nici o îndoială: „Mai încearcă şi tu, îi 
spune el lui Socrate, să te gândeşti la lucrurile astea” (440 e). 
Cercetarea, deci, urma să fie tăcută în continuare şi de unul şi 
de celălalt. La ce încheieri va fi ajuns Cratylos, de la Platon din 


acest dialog ori din altele, nu aflăm. Aici însă intervine mărturia 
aristotelică, perfect complementară celei platonice şi deci 
întregitoare a profilului enigmaticului filosof heraclitian. 
Mărturia aristotelică ne vorbeşte despre celălalt Cratylos de 
dincolo de dialogul platonic, de un Cratylos care promisese şi 
lui Socrate şi sieşi să se mai gândească la lucrurile astea, „anume” 
la ceea ce cunoaşte şi la „ceea ce este de cunoscut” în ipoteza 
„curgerii” continue a lumii. Heraclitic în primul „experiment” dar ca într-un 
„experiment”, ducând la limită ipoteza pentru a stabili graniţa 
dintre valabilitate şi monovalabilitate, Cratylos (din mărturia 
platonică) este încă mai heraclitic în cea de-a doua interpretare, 
cea aristotelică, ori, mai degrabă, în cel de-al doilea 
„experiment”. Căci, deşi printr-o infidelitate, el va fi modificat 
prezumția heracilitică: „nu ne putem scufunda de două ori în apele 
aceluiaşi râu” (fr. 91, Diels.). Dar printr-o „infidelitate” metodică, dacă 
se poate spune aşa, Cratylos vrea să supună numele ca mimesis 
unei probe cruciale. El vrea, în alte cuvinte, să afle 
comportamentul numelui ca mimesis, într-un univers heraclitic 
modificat, ce-i drept, dar modificat, totuşi în spiritul său. 
Obsesia, deci, este în continuare numele ca imitatie. Dar, de 
acuma cuvântul este raportat la o lume, într-atât de schimbătoare încât 
trece aproape în condiţia nefiinţei. Dacă în prima ipoteză se 
prezuma stingerea temporară a focului veşnic viu, deci, prin 
aceasta, existenţa formelor reproductibile, în cea de a doua, se 
lucrează numai cu focul ca foc, deci cu principiul în pura lui 
condiţie metafizică. 

Paradoxal, Cratylos, relativistul, are mai mult decât Heraclit obsesia 
şi poate chiar, „simţul” absolutului. Peste lucruri ori mai 
degrabă eliminându-le, metodic, din orizont, el vrea să 
contemple fiinţa în sine. Aceeaşi obsesie o avusese şi 
Parmenides. Dar acesta alesese altă cale de apropiere de fiinţa pură 
a metafizicii, anume pe aceea a punerii în identitate a lui a gândi 
cu a fi. De aici însă constrângerea fiinţei de a fi „întreagă şi 
nemişcată” şi „asemeni masei unei sfere bine rotunjite, în toate 
părţile ei deopotrivă cumpănită faţă de mijloc” (fr. 8, Diels.). 
Admiţând că este una a gândi cu a fi, ce şansă să aibă a rosti este tot 
una cu a fi? Zicând ca Gorgias, chiar dacă în strânsoarea acestor 
premise, ar putea fi gândită, n-ar putea fi rostită. Cratylos voia 
să legitimeze cuvântul cu încărcătură ontologică. În prima 
ipoteză numele era justificat, dar cu pierderea, totuşi a fiinţei, 
care reprodusă de limbaj, prin aceasta trecea înapoia 
substituitului său. Cuvântul, de această dată, căpăta o 


autonomie de tip ontologic. El nu mai era semn al lumii, ci 
lumea însăşi, ori ca şi cum era lumea însăşi, în a doua ipoteză 
însă se întâmplă contrariul: este salvată fiinţa dar nu şi 
cuvântul. Totul însă, provocat, „experimental”. Cratylos deci, 
presupune că fiinţa în sine este în sine numai ca fiinţare în 
propria-i ordine de inteligibilitate. Adică, heracilitic vorbind, 
focul ca foc (fiinţa ca fiinţă) este inteligibil doar în condiţie de 
prisos de sine, de foc etern. Pentru a-l gândi şi pentru a-l 
exprima în fiinţa lui autentică, în fiinţa lui metafizică, altfel 
spus, va trebui să-l admitem, numai ca veşnic. Altminteri, fie 
că-l limităm şi atunci suntem nevoiţi să-l gândim ca pe ceva 
dincolo de limitele sale, deci ca pe o neființă într-un sens 
absolut, fie că, presupunem stingerea, deci producerea nefiinţei 
ca o autodeterminare. Dar problema este aceasta: cum putem 
gândi şi mai ales rosti fiinţa în sine fără nici o mijlocire? Dacă 
putem! Cratylos stabileşte ca o primă şi fundamentală condiţie 
luarea fiinţei în fiinţarea proprie. Adică, particularizând, a 
focului ca foc, a lui în activitatea care nu este ca o determinare 
ulterioară, ci este el însuşi. Căci focul ca foc este aprinderea 
absolută. A doua condiţie, de tot necesară şi ea, ar fi 
justificarea, dar în acelaşi plan metafizic, a contrariului fiinţei în 
sine, a contrariului focului veşnic viu. Dar contrariul în plan 
metafizic al fiinţei în sine ar fi nefiinţa în sine, al focului veşnic 
viu, focul ca lipsă, focul ca stingere. Ceea ce este de neadmis, 
monismul metafizicii fiind înlocuit cu dualismul, în consecinţă, 
am fi nevoiţi să admitem numai fiinţa în sine, ceea ce, de 
această dată, ia orice şansă de legitimare gândirii şi rostirii. 
Cuvântul, de acum va fi lipsit de semnificaţie ontologică, el 
nemaireproducând, căci ceea ce ar putea să reproducă nu este, 
iar ceea ce este nu poate să reproducă. Singura noastră şansă 
ar fi să arătăm cu degetul un fel de umbre ca în peştera 
platonică, dacă aceasta mai este o şansă. Dar în cea de-a doua 
ipoteză, luând pasajul din Crarylos (440 a-e - Pe de altă parte nici 
cunoaşterea... vd. supra), pasaj programatic, ca şi cheie, accentul 
era lăsat să cadă pe fiinţă, deşi filosoful era în continuare, aşa- 
zicând, cu ochii la limbaj. Deci, şi într-o ipoteză şi în alta, 
problema centrală rămânea aceea a legitimării cuvântului. Prin 
cea dintâi, faptul era posibil însă pe jumătate, de îndată ce 
admis ca imitație, numele trebuia, prin aceasta să fie adevărat, 
numai. Dar prin cea de-a doua, actul legitimării dacă nu era 
chiar pus sub semnul întrebării, oricum el îşi restrângea 
valabilitatea la relaţia dintre nume şi fiinţa fizicii. Căci în faţa 


celei a metafizicii, numele trebuia „să tacă”, neputând să 
semnifice, nici în ordinea adevărului, nici în ordinea falsului, în 
faţa fiinţei metafizicii, deci cuvântul nu putea să fie decât un fel 
de „zgomot”, ca atunci când „se pune în vibraţie lovindu-l” (Cratylos, 
430 a). Sau - cum aveau să zică medievalii, flatus vocis. 
Imaginate, ambele, să justifice limbajul în faţa fiinţei, cele două 
ipoteze eşuează deopotrivă, paradoxal, pentru că nu era luată 
în seamă nefiinţa. Cu deosebire, doar că din perspectiva celei 
dintâi nefiinţa este exclusă în urmarea motivării „mimologice” a 
limbajului, iar din unghiul de vedere al celei de-a doua din 
rațiune de tip metafizic. Imitaţia (copie) a lucrului şi prin 
aceasta numind numele nu avea a se raporta decât la ceea ce 
este. Nefiinţa în acest caz, sau din perspectiva limbajului şi a 
cunoaşterii nu putea să fie, întrucât imitație, cuvântul nu avea 
a reproduce ceea ce nu era, ceea ce nu este. Nefiinţa deci, este 
„pusă între paranteze” pentru explicarea limbajului. Cratylos 
simplifică, eliminând un termen, interesat cum era de limbaj ca 
atare. Când însă îşi va fi pus problema falsului, pentru că 
trebuia să legitimeze nefiinţa, va fi încercat să „experimenteze” 
în alt plan, cel metafizic, dar aici dificultăţile în legitimarea 
nefiinţei erau încă mai mari. Încât din absolutizarea fiinţei fizicii şi, 
mai departe, din izolarea celor două planuri: fizic şi metafizic, 
nefiinţa pierde orice şansă de inteligibilitate. Absolutizând fiinţa 
fizicii, pentru că mai înainte absolutizase cuvântul ca mimesis, 
trebuind apoi, 

prin chiar condiţiile „experimentului” să desprindă metafizicul 
de fizic ca să-l cerceteze în stare pură, Cratylos relativizează 
nefiinţa până la eliminarea ei din spaţiul de conceptualizare. 
Numai că, prin reflex, odată cu nefiinţa pleca şi fiinţa, lăsându-l 
gol sau golit de lume ca şi de sine, deci fără de obiect şi fără de 
putinţa de a se exercita, fără să mai aibă ce exprima şi fără să 
se mai poată exprima. Căci ieşită ea însăşi din orizontul de 
inteligibilitate, fiinţa trecea dincolo de cuvinte, curgând într-un 
torent imperceptibil şi, din punctul nostru de vedere, irațional. 
Dar, ca lumea să existe pentru noi, trebuia ca mai înainte să fie 
cuvântul. Cratylos ştia că lumea în sine trece în lume pentru noi prin 
numire (adică, pitagorian vorbind, prin măsurare sau 
modernizând, prin umanizare). Problema însă era aceasta: ce 
numim Şi cum numim ? 


V. PARMENIDES şi ELEATISMUL 
1. Încă din antichitate s-a socotit că „începutul învăţăturii 


eleatice vine de la Xenophanes din Colophon” şi că Parmenides 
din Elea a fost „elev al lui Xenophanes” (Clemens, Stromata, I, 64; 
Diog. Laert. II, 21). Dar tot de atunci vin şi îndoielile: „se zice că 
Parmenides ar fi fost elevul lui” Xenophanes: „după spusa lui Sotion, 
(Parmenides) a fost prieten şi cu Ameinias, fiul lui Diochaitas, 
pythagoricul, om sărac, dar distins. De aceea i-a şi urmat 
învăţătura şi, după moarte, i-a ridicat un templu ca unui erou — 
de neamul lui fiind nobil şi bogat. Către viaţa contemplativă s-a 
îndreptat sub înrâurirea lui Ameinias, nu a lui Xenofanes” 
(Aristotel, Metaph., 1, 5, 986 b 18. Diog. Laert, IX, 21). 

A fost Xenofanes un eleat, primul chiar? Sau, poate, mai înainte de toate, a fost 
un filosof? Dacă cei vechi, încă, aveau îndoieli, modernii cu atât 
mai mult. 

Acceptat, totuşi, de cele mai multe ori deopotrivă ca filosof şi 
ca filosof eleat, nu o singură dată avea să fie contestat însă, 
aducându-se probe şi argumente suficient de tari pentru a fi 
nesocotite. S-a spus mai întâi, că Platon care se referă adesea 
la eleaţi nu-l ia în seamă pe Xenophanes, ci, îndeosebi, pe 
Parmenides. Apoi că este foarte greu să i se stabilească exact 
cronologia. Când se va fi născut? Probabil că după Thales şi 
Pythagoras, având păreri „potrivnice” acestora, dar înainte de 
Heraclit care, la rândul său, i se opune: „multă ştiinţă de carte 
nu-l învaţă pe om să aibă şi minte: altfel i-ar fi învăţat pe Hesiod 
şi pe Pythagoras şi tot aşa pe Xenofanes şi pe Hekataios” (fr. B 
40). Oricum, după câte se pare va fi fost în floarea vârstei (ame, 
cam 40 de ani) în timpul olimpiadei a 60-a, deci între 540-537. 
Ceea ce înseamnă că se va fi născut pe la 570. 

Aşa stând lucrurile, Xenophanes ar fi putut să fie dascălul lui 
Parmenides, dar intervine, de acuma, cea mai gravă 
întâmpinare: deosebirea punctelor de vedere. Că poetul-filosof 
din Colophon va fi ajuns şi în cetatea Elei nu este o 
imposibilitate, călătorind mult de altfel. Şi tot aşa, că va fi 
cântat chiar „întemeierea... coloniei Elea din Italia în două mii 
de versuri” (Diog. Laert., IX, 20). Dar faptul de a fi scris atâtea 
versuri ca şi acela al trecerii prin cetatea lui Parmenides „nu 
militează în favoarea atribuirii onoarei de a fi întemeiat şcoala 
din Elea, colofonianului” (Zafiropulo, L'école éléate, p. 16). Cf şi 
Ebner, Senofane et Velia în „Giornale di Metafisica”, 19, p. 797-812). 

Ce-i drept, el este prea departe de Parmenides prin 
scepticismul, prin fizica şi prin teologia lui, pentru a putea fi 
socotit întemeietor al spiritualităţii eleatice. Poet, ca şi 
Parmenides, de altfel, Xenophanes nu ajunge să treacă în 


orizontul filosofiei, ci face filosofie înlăuntrul poeziei. Or, eleatismul, 
printre poziţiile filosofice ale epocii, este, poate, cea mai 
riguroasă şi mai exact determinată. Poetul filosof din Colophon 
nu are nimic, sau aproape nimic, din ceea ce dă identitate 
eleatismului, deşi prin motivul Unului este foarte aproape. 
Totuşi, Unul este mai curând termen al teologiei sale. în plus, 
stilul este încă poetic. 

„Punctul de plecare al lui Xenophanes critica antropomorfismului religios: 
varietatea de imagini asupra divinului, un scandal pentru logică 
şi morală, varietatea ce e impusă de felurimea vederilor 
religioase dinlăuntrul aceluiaşi popor şi la diferite popoare se 
lămureşte dacă recunoaştem rolul factorilor omeneşti în 
reprezentarea zeilor” (Florian, Cosmologia elenă, p. 52). Se prea 
poate, dacă, totuşi, de excelenţă este teologia sa, 
„revoluţionară”, iar nu fizica, „depăşită”. (Timpanaro-Cardini, Saggio 
sugli Eleaţi, în „Studi Classici...”, 16, p. 149 şi urm.). Fără să i se fi 
aplicat cu stăruinţă (de altfel pare s-o fi făcut, cât a făcut-o 
poetic) el este în fizică mai curând un theologos (în sens 
aristotelic) decât un physiologos. În fr. 27, „toate (se trag) din pământ şi se 
întorc în pământ”, în 29 şi 33 şi din apă: „pământ şi apă sunt 
toate câte se nasc şi cresc” pagina 121 yn Kai V6wp; „CU toţii ne- 
am născut din pământ şi apă” nâvrec yap Yainc TÉ KAL UGATOG... 
Ceea ce aduce aminte de „schimbaţi-vă cu toţii, mai bine, în 
apă şi pământ... ” (ca elemente originare)- MÓVTEÇ 56wp kaí yata... (IL, 
VII, 99). lar în 30 tot din elementul umed, numai că marea 
„izvorul apei,... izvorul vântului...” în genere, o fizică 
„rudimentară” (Kirk-Raven, P Ph, p. 176). 

Nepotrivirea (cât sursele sunt exacte) n-ar fi deloc lipsă de 
consecvență ci doar o mereu altă reconstrucție poetică. 
Untersteiner găseşte o explicație mito-logică în prezența încă a 
unei concepţii prehelenice după care zeiţa-Pământ (Taïa) era, 
totdeodată, şi zeiţă a apelor (Forme di religiosita..., în „Emerita”, 22, 
p. 137 şi urm.). 

Dar problema nu este rezolvată; mai curând abia se pune. Chiar 
neadmitând la Xenophanes o critică raţionalistă contra zeilor 
tradiţionali, l-ar moderniza prea mult, ci doar, fie şi, un uşor 
scepticism, venit din relativismul sugerat de diversitatea lor, 
totuşi, în timp ce în teologie se îndreaptă către monism 
(monoteism, cât se poate distinge de celălalt, fiind, poate, o 
exagerare), în fizică se întorcea, parcă, la Homer. Alăturate cele 
două situări şi interpretată cea de a doua prin cea dintâi, am 
putea explica „nepotrivirea” dintre cele trei modele protologice 


(pământ, pământ şi apă, marea) ca simplă „inventariere” a unor 
ipoteze din mai multe, de bună seamă. Diferite (ca şi 
reprezentările divinităţilor), duceau (ca şi acelea) la relativism 
şi scepticism, în consecinţă, monismul nu era numai teologic ci 
şi ontologic, unul putând fi deopotrivă Zeul şi Fiinţa. Aşa 
numitul panteism (de identificare) xenofantic ar veni din 
convergenţă nominală; în sine, cine ştie cum va fi? Pentru că, 
atâta cât îl priveşte, „nu-i om să fi văzut adevărul, nici în stare 
să-l ştie, fie despre zei, fie despre toate câte sunt aici pomenite; 
căci şi de s-ar întâmpla cumva - mai bine decât oricui - să 
spună un lucru cu noimă încă, de ştiut nu l-ar şti; doar, tuturor 
le e dată părerea...” (fr. 34). În deosebire de sensul parmenidian 
(cu intenţionalitate ontologică) al distincţiei: după opinie - după 
rațiune, deşi formal aceeaşi, aceasta xenofantică are alte 
rosturi: mai întâi, critic, de de-semnificare a reprezentărilor 
(părerilor) care se întind nepermis, într-o regiune, de principiu 
inaccesibilă lor, iar în al doilea rând, de prezervare, adevărul 
nefiind de aflat. Deşi prin acest motiv pare precursor, totuşi, 
empirismul pe care Fraenkel îl găsea ca hotărât şi 

scepticismul, ca antimetafizic, l-ar despărţi de Parmenides (Xeno- 
phannerstudien în „Hermes”; 60, p. 174 şi urm.). Rămâne, totuşi, ca 
motiv de îndoială, slab însă (fr. 34 este reprodus şi de Plutarh), 
dacă nu cumva Sextus Empiricus (cf. Adr. math., VII, 49, 110) nu-l trage 
pe Xenophanes către sceptici. 

Dar, oricum, punctul de plecare putea fi tocmai îndoiala faţă de 
adevărul reprezentărilor (părerilor), dată fiind mulţimea şi 
varietatea lor. Cel mai mult îl vor fi derutat acelea privitoare la 
zei (peste acelea cosmologice): „Etiopienii spun că zeii lor sunt 
cârni şi negri, tracii, că au ochii albaştri şi părul roşu...” (fr. 16). 
Ba, Homer Şi Hesiod „au pus pe seama zeilor tot ce între „muritori e lucru de 
ruşine şi de hulă...” (fr. 11). În genere, „muritorii îşi închipuie că 
zeii se nasc şi ei, că au îmbrăcăminte, glas şi înfăţişare ca ale 
lor” (fr. 14). Astfel încât, „dacă boii şi caii şi leii ar avea mâini 
sau dacă, cu mâinile ar şti să deseneze şi să plăsmuiască 
precum oamenii, caii şi-ar desena chipuri de zei asemenea 
cailor, boii asemenea boilor...” (fr. 15). 

Reprezentările, intens antropomorfizante, dau seamă mai mult 
de cum suntem noi decât, pentru noi, lucrurile lumii şi lumea 
însăşi. Astfel încât, ele de fapt nu atât ni le dezvăluie, cât ni le 
ascund. La urma urmelor, tot un narcisism. De aceea 
Xenophanes, critic față cu  punerea-în-reprezentare şi 
reprezentările pe măsură care îşi dădeau conţinut şi identitate 


culturală tradiţiei, înlocuieşte catafaza simplă cu apofaticul 
proteguitor pentru ceea ce poate fi gândit ca Unul, în sine. Ca acesta, deci, 
Xenophanes ajungea procedând elenchtic; presupoziţiile deja trecute 
prin parmenidism şi, ca rigoare, aristotelicizante din De Meiisso 
Xenophane Gorgia sunt prea modernizante şi ceea ce este grav nu în 
ordine sistematică (în care oricum lectura este inversă) ci în 
cea istorică. Aceasta înseamnă că „peripateticianul eclectic 
care, în secolul | al erei noastre, a compus acest mic tratat, 
atribuia poetului filosof o discuţie în antinomii dialectice: infinit şi 
finit, mişcare şi repaus, care par de tot străine timpului său...” 
(Robin, La pensee..., p. 99). Rămân, în urmare, fragmentele din 
Peri physeos, îndeosebi, cu sprijin şi în cele din cealaltă scriere 
(probabil) Silloi (parodii sau compuneri satirice): „Unul este zeul, între 
zei şi oameni cel mai mare, nou la chip, nou la minte asemenea 
muritorilor” (23); „întreg vede, întreg gândeşte, întreg aude” (24); 
„Veşnic rămâne în acelaşi loc, fără să se mişte cu nimic, şi nici 
nu i se cade să se mute când ici, când colo...” (26). Acest unu 
semnifică, în primul rând, zeul unic sau, oricum, pe „cel mai 
mare”, între zei dar şi fiinţa în întregul ei, ceea ce, fie şi în parte 
îndreptăţeşte interpretarea panteistă. Adevărată aceasta, sau 
nu, adevărată ipoteza politeistă (Gomperz cu „politeismul ierarhic”, 
Frendenthal) sau, dimpotrivă, aceea monoteistă, se pare cea 
mai ispititoare (Diels, Zeller, Willamovitz, Kranz, Orvieto, Gigon) 
ori, mai curând, fiecare cu îndreptăţirea sa într-un timp al 
sincrezei, cu mult mai important este faptul acesta al instituirii 
Unului, a Unului gândit (iar nu cunoscut). De altminteri, după 
modul de a fi al său, care este gândire pagina 123 - vovc, prin 
care mişcă toate (fr. 25) şi mai ales le gândeşte, deci, se 
gândeşte, fiind tot una cu atributul său definitoriu. Căci nici la 
chip, nici la minte - vânua asemenea oamenilor el nu are a fi 
reprezentat (perceput, eventual) tocmai unde nu este de un fel 
sau altul. Dar gândind totul ca tot, gândul-gândirea sa urmează 
că sunt gândite de mintea noastră ca fiind, „întreg tot 
gândeşte” - ovioc 6e VO6| pentru că este-întregul, adică, cov. De 
aici până la versul parmenidian, programatic pentru ontologia 
însăşi: „aici a gândi este tot una cu a fi” nu mai este mult. 

Dacă e să lucrăm cu o distincţie aristotelică nu prea folosită, 
deşi nu fără de interes, totuşi, anume cu aceea dintre philosophesantes 
ŞI theologhesantes (Metaph. |, 3, 983 b 29 unde sunt evocate 
încercările primilor philosophesanţi şi a primilor theologhesanţi 
-MPUITOV PLĂAOOOPNOA&VTUIV, MPW TOLG Beoioyioavrac - dacă se 
poate spune aşa). 


Xenophanes ar face parte din prima categorie. Un theologos 
(dar aristotelic theologoi şi physiologoi erau, în egală măsură 
filozofi), el este în modul de a fi al philosophesanţilor care 
explică (reconstruieşte) lumea filosofic însă cu divinitatea ca 
principiu, (în deosebire de ceilalţi care procedează mito-poetic, 
lumea fiind încă modelată mitic. Altfel spus, ei sunt iubitorii-de- 
mituri care, întrucâtva, sunt şi iubitori-de-înţelepciune). 

Sunt, aşadar, câteva elemente menite să-l apropie pe Xenophanes de 
eleatism, dar nu suficiente pentru a-l trece în condiţie de întemeietor. 
Ceea ce zice Platon (Sofistul 242 d), despre „ginta noastră eleată, 
începând cu Xenophanes” (chiar „dinainte de el”) nu sprijină 
prezumția. Poate, trecând prin Elea (cf. Aristotel, Rhet., 1400 b 
5) şi astfel făcându-şi cunoscute părerile, pentru Parmenides şi 
parmenidism nu putea fi decât cel mult o cauză ocazională. 

2. Născut în jurul anului 540 (după Diogenes Laertios, IX, 23 „era 
în floarea vârstei - akme — în timpul cele de-a 69-a olimpiade, adică 
între 504 şi 501), în Elea, l-ar fi audiat pe Xenophanes, ceea ce 
s-ar fi putut întâmpla; nu este însă la fel de posibil să fi fost 
elevul lui Anaximandros, acesta murind pe la 547. Influenţa, în 
principiu, nu este exclusă: „orepâvai (cununile, cercurile) lui 
Parmenides sunt înrudite cu inelele lui Anaximandros” (Frenkian, Parmenide..., 
p. 93). Dar, mai plauzibilă este asemănarea, pur şi simplu, 
decât influenţa. De altfel, cosmologia eleatului aduce bine şi cu 
aceea pythagorică pusă pe seama frecventării lui Ameinias, 
încă de antici (Diog. Laert., IX, 21). Dacă ea este de regăsit în 
Republica platonică (616 d şi urm.), iar dacă îndeosebi, 
cosmologia din „mitul lui Er” este de sugestie pythagorică este 
foarte probabil ca Parmenides să fi luat cunoştinţă de ea prin 
Ameinias (Nu este exclus nici ca modelul să fi trecut la 
pythagorici de la Anaximandros; cf. Burnet, L'aurore..., p. 218 şi 
urm.). A scris un poem, în hexametri (convenţional numit) 
Despre natură (Ilepi pvoewc), din care prin Simplicius, în cea mai 
mare parte, s-au păstrat 19 fragmente. De ce va fi ales forma 
poetică să-şi expună filosofia, altfel foarte riguroasă, răspunsul 
cu absenţa limbajului specializat nu este deloc convingător. 
Burnet are dreptate (p. 198). Doar, milesienii îşi scriseseră 
cărţile în proză. Mai posibile că adevăr sunt alte explicaţii. Una 
ar sta în „imitarea” lui Xenophanes, în cazul în care admitem că 
Parmenides l-ar fi cunoscut. De altminteri, o parte (aceea privitoare la 
calea adevărului) şi aduce cu Peri physeos iar alta (despre calea opiniei) 
cu Silloi xenophantice, aceasta din urmă critică. Alta, apoi, ar 
putea să ţină, simplu, de starea poetică potrivită cu „viaţa 


filosofică” la care l-ar fi adus Ameinias (Diog. Laert. IX, 21). La urma 
urmelor, poemul, cât permit fragmentele, nu va fi fost o 
expunere în versuri, versificare, deci, a unor idei, potrivite cu 
proza. Trecute, în „posteritatea critică”, acestea mai în faţă, 
poeticitatea va fi fost neglijată. De altfel, ceea ce este firesc, 
dinspre filosofic, traducerile, cam de regulă au sacrificat 
poeticitatea pentru rigoare. Preferinţa pentru proză, din acest 
punct de vedere, a fost, este benefică. Dar traducerea 
fragmentelor, ca poezie, descoperă în Parmenides poetul, nu de 
neglijat, totuşi. Lecturile distincte (ceea ce înseamnă că 
traducerile înseşi): filosofică şi poetică nu se resping şi mai ales 
nu sunt concurente ca pentru anexare, fiind mai curând 
complementare. Dacă anticii percepeau mai mult filosoful, 
minimalizând poetul: Cicero îi socotea versurile mediocre (4cadem., IV, 23), 
Plutarh doar ca versificare (De audit., 44), Proclos că limbajul 
este mai curând prozaic decât poetic (In Parmen., |, 665, 17), modernii 
pot să aibă altă percepţie, în sfârşit, tot ce este posibil, 
Parmenide recurgea la poezie determinat de logica însăşi a 
reconstrucției şi expunerii. Din acest punct de vedere, cheia pare a 
fi partea a II-a, consacrată „căii opiniei”, în care Parmenides ia 
seamă de obiectul de aplicaţie al cunoștinței şi de limitele ei. 
Anticipând puţin cu alt sens decât cel cu care ne-am obişnuit 
cam de la Platon încoace, opinia parmenidiană numeşte 
cunoştinţa însăşi, cât şi cum este o „cuprindere” (prin trecerea 
lucrurilor în semne) a lumii, ca totalitate a celor ce sunt şi nu sunt, fiind 
determinate, limitate, apărând şi dispărând. Ceea ce însă este 
în sine, de necunoscut în modul de a fi al minţii noastre ca 
opinie sau mai curând, cale a opiniei, poate fi doar gândit, dar 
ca printr-o „viziune”, revelaţie, într-un fel. Aceasta însă nu ca 
dezvăluire, descoperire a fiinţei ci doar ca trecere de la tenebre 
la lumină (Boodin, The vision..., în „Ph. R.”, 52, p. 578). Trecerea, o 
periegeză, presupunea o epicizare sui generis (reproducând „povestea” 
după Sextus Empiricus, Adv. math., VII, 111 şi urm., fără 
„decodificări”): „în aceste versuri Parmenides zice că e dus de 
iepe..., că înaintează pe calea mult lăudată a zeiţei..., că îl 
conduc copile..., zice că merge către dreptatea amarnic 
pedepsitoare...” aceasta dincolo de hotarul care desparte (aici, 
după fr. 1) „cărările Nopţii şi ale Zilei...”. 

Forma poetică parcă atrage luarea aminte asupra artificiului, 
pentru că Parmenides dă impresia că se pune în logica lui ca şi 
cum. Într-o condiţie ca opinie, mintea noastră este pusă în alta 
cu trecerea în cealaltă exercitare, într-atâta cele două sunt de 


deosebite, încât de la una la alta, se trece ca şi cum zeii înşişi 
intervin. Proza nu era într-atâta în măsură să pună ficţiunea să 
participe la o organizare filosofică şi totuşi să nu-şi amestece 
logica sa cu a aceleia. 

Acestea, altele sau şi altele, fiind ipotezele pentru explicarea 
„enigmei” lui Parmenide (o filosofie foarte riguroasă, dar în 
formă poetică) fapt este că o „lectură” n-o împiedică pe 
cealaltă. „Naraţiunea”, aşadar, nu slăbeşte nimic din logicitatca 
exemplară a acestei instituiri de întemeiere pentru ontologia 
însăşi. 

Cu un prolog şi două părţi, poemul pare oarecum sincopat, sau, 
măcar cu o unitate precară, când tocmai secvenţialitatea dă 
seamă de ontologie ca expresie a gândirii paradoxale. Este, 
prin urmare, o potrivire între ritmurile gândirii şi punerea în 
operă. Unitatea ar da-o chiar ceea ce pare s-o compromită; 
adică tehnica de construcţie în contrapunct. Prologul (fr. 1, Sextus, 
Adv. math., VII, 3; rândurile 1-30) şi în Simplicius, De caelo, 557, 25 f.f.; 
rândurile 28-32), de la Diels, la Reinhardt, Kranz, Fränkel, Capelle, Bowra, 
Kirk şi Raven a fost supradimensionat ca simbolică, văzându-se 
chiar călătoria magică a şamanului în desfăşurarea lui (Kirk- 
Raven, P.PA., p. 243). Heidegger însă, apoi Havelock, Chalmers 
aveau să-l socotească mai mult decât transpunerea simbolică a 
drumului gândirii parmenidiene (Fränkel), anume un fel de 
program şi, oricum, parte esenţială filosofiei parmenidiene, ca 
întreg de fapt; o făcea încă Sextus Empiricus (4dv. math., VII, 111 
şi urm.), deşi cam abrupt. De-simbolizarea ca decodare riscă 
enorm. lepele ar fi „pornirile iraționale ale sufletului”, calea mult 
lăudată a zeilor, „speculaţia întemeiată pe raţionamentul 
filosofic, care raţionament, în chip de divinitate însoţitoare, 
călăuzeşte spre ştiinţă...”, copilele, adică „senzaţiile”, ochii, 
copile ale Soarelui care părăsesc lăcaşurile Noptii, şi năzuiesc 
spre lumină..., dreptatea - Diké — amarnic pedepsitoare în ale cărei 
mâini stau chei ce închid şi deschid era „raţiunea înzestrată cu 
înţelegerea sigură a lucrurilor”. Primindu-l, „aceasta îi spune că-l 
învaţă două lucruri: unul, sufletul neînfricat al adevărului lesne 
de crezut, adică altarul nezdruncinat al ştiinţei; altul, părerile 
muritorilor..., adică tot ce se bizuie pe părere, care e nesigură..." 
Putând să stea pentru trecerea de la întuneric la lumină 
(„copilele Soarelui porneau să mă grăbească spre lumină” 
„acolo sunt porţile ce despart cărările Nopţii şi ale Zilei”, fr. 1) 
scenariul este într-un fel substructura întregii filosofii parmenidiene, 
de la ontologie şi cosmologie la fenomenologia cunoaşterii. 


Mitologia este des-legată de sensurile ei pentru a primi alte 
semnificaţii. Mitologemele, deci, încep să stea pentru concepte. 
Printr-o „înscenare” mitică, Parmenide poate să săvârşească două 
mişcări de tot necesare: punerea mitului în condiţie de a- 
semanticitate, pentru trecerea la o nouă semanticitate. Prologul 
marchează ruptura (tăietura) deopotrivă semantică şi 
epistemologică, fiind între două limbaje, între două reconstrucţii, 
tipologic distincte. 

Noţiunile mitice nu sunt doar prinse în altă „povestire”, ci, încă 
o dată, făcute să poarte semnificaţii în alt plan. Tradițional, 
poarta grea, de aramă, a Tartarului sumbru din Theogonia 
hesiodică (v.v. 745 şi urm.) este ca între două lumi, una a vieţii 
şi luminii, alta a morţii şi tenebrelor. La Hesiod, motivul este 
parte într-un sistem la a cărui „semantică” el contribuie direct. 
La Parmenides lucrurile stau însă altfel, mitologema nemaifiind 
în referenţialul propriu şi nefiind pentru acesta ca finalitate a 
lui. 

Propedeutic şi programatic, prologul pune, de fapt, toate 
problemele enunţiativ, doar, dacă întunericul şi lumina 
simbolizează distincţiile următoare: opinie-adevăr, fiinţă — ființă- 
şi-nefiinţă, acestea de organizare în câmpul ontologiei. Despre 
trecerea de la întuneric la lumină şi despre intrarea în cercul 
acesteia, prologul era urmat, decurgerea fiind firească, de 
partea consacrată căii adevărului. Problema aceasta a ordinii 
celor două părţi (privitoare la cele două căi) îşi are importanţa 
sa. Dacă mai înainte va fi fost „calea opiniei”, iar cealaltă, 
ulterioară, era doar ca o revizuire (Ruestow), dacă aceasta ar fi 
chiar ordinea logică (Kranz), dacă este mai puţin relevantă 
ordinea, întrucât una o presupune pe alta şi amândouă fac 
întregul (Coxon), dacă este, totuşi, un hiatus de netrecut 
(Cornford) nu sunt chestiuni chiar de amănunt. Diels aşeza 
„Calea opiniei” după aceea a „adevărului”, ceea ce, măcar era 
în logica expunerii, în prolog, doar, se prefigurează 
succesiunea, se stabileşte chiar prin sensul şi scopul călătoriei: 
lumina. Presupusă noaptea, sufletul trăia în noapte de unde şi 
voia să iasă, despre ea nu se poate vorbi decât după căpătarea 
adevărului. Şi acest fapt proba insuficienţa opiniei. Deci, 
anterioară ca trăire, în expunere trebuie să urmeze. Ce putea 
să spună despre sine mintea, ca opinie, când numai prin 
contrast ea se dezvăluia? Şi mai este încă ceva. Eleaţii, 
îndeosebi Parmenides şi Zenon, gândesc paradoxal, deci 
asupra a ceea ce este dincolo de această experienţă, de 


această lume, ca lume a opiniei, doxa numind în această ordine 
a mundaneităţii (şi nu în primul rând, nu în cel mai tare sens, în 
acela epistemologic). Paradoxos, contra opiniei, dincolo de ea, 
presupune tocmai un dincolo de ca ţinut al certitudinii. Aşa 
fiind, se cuvenea să luăm seamă de acesta, mai înainte de 
orice. Trăind în mundanitate, ca să ştim ce este aveam nevoie 
să aflăm ce nu este. 

Aşadar, trecut dincolo de marile porţi, zeiţa îi vorbeşte astfel: 
„Ccuvine-se acum să cunoşti toate, atât inima calmă a 
adevărului bine rotunjit cât şi părerile amăgitoare ale 
muritorilor...” dar şi cele ce apar pagina 128 (Ta SOKOLvTA) şi, 
astfel trec în 668a-668at, trebuie ştiute şi, vor fi, numai 
străbătând totul (fr. 1). Două, prin urmare, sunt marile căi: 
aceea a Convingerii (căci însoţeşte Adevărul) cu susţinere în 
teza „care afirmă că este şi că nu-i chip să nu fie” şi aceea (în 
genere) a Opiniei „care afirmă că nu e şi că trebuie să nu fie...” 
(fr. 1, 2). Pentru că „e tot una a gândi şi a fi” - To yap autó voelv 
cOTiv TÉ KAL etvat (fr. 3). Se subinţelege că subiectul este ea 
(fiinţa), într-o ipoteză, cea mai răspândită. Altfel s-a discutat 
mult: subiect implicit, subiect neutru, absenţa subiectului? 
Oricum, acelaşi subiect este pus în „termen pozitiv” - eori şi „în 
termen negativ” - ovk EOTi, ceea ce accentuează şi dă mai 
multă coerenţă contrastului dintre cele două căi (Mourelatos, 
Determinacy..., în „Lampas”, 8, p. 334 şi urm.; cf. şi Kirk-Raven, P. 
Ph., p. 245). Mai departe, în 6, în 8, îndeosebi în 6, problema 
este reluată: „trebuie spus şi gândit despre ceea ce este că 
este. Căci a fi este, dar ceea ce nu este nu este”. 

Parmenides nu foloseşte to OV pentru subiectul ontologic 
(fiinţă), ci <oriv (eOT(), iar în „termen negativ”, OUK EOTi, un Eivat, un 
£6v (fr. 2), ÉÓV eunevat, EOTÍ yap eivat, respectiv NÉV, OUK EOTÍV (fr. 
6). Sensul lui eoriv este existenţial, ceea ce întăreşte prezumția 
că punctul de plecare era ontologic şi nu logic (Guazzoni, X 
linguaggio..., în „Atti”..., p. 96). Prin urmare, în echivalență, ar veni 
ceea ce (ce) este (estin-esti), fiindul(eon)-care-fiinţează (în eon 
emmenai), a fi-ul (care) este (esti gar einai), iar în 

cealaltă ordine, ceea ce (ce) nu este, anu fi, nefiindul. Acribia 
este binevenită mai cu seamă în cercetarea contextuală, pentru 
a nu se pierde nici o nuanţă. Putem presupune că Parmenide 
recurgea la o formă gramaticală sau alta din motive poetice 
(stilistice, în genere). Dar este prea puţin. De aceea, se cuvine 
să înregistrăm fiecare variantă pentru că fiecare, poate, spune 
ceva în plus (încă o dată, fie şi la nuanţă), însă indiferent de 


una sau de alta şi dincolo de context, pentru că Parmenides 
este tot una cu marea întemeiere a ontologiei, lectura lui trebuie să fie 
mereu deschisă şi el, ca limbaj şi logică, întregit cu ceea ce se 
va fi adăugat, la limită, proiectului său. În urmare, folosirea ființei 
ca termen generic (a celorlalte, identificate contextual, numai 
în analiză contextuală) nu aduce deloc cu modernizarea de tip 
prezenteist (riscând uşor, pleonastic), însă interpretarea (în 
primul rând traducerea) se înnoieşte cu înnoirea sistematicii. 
Altminteri, ce ar mai spune un fapt istoric - şi — sistematic, lăsat 
doar în istorie ca trecut. 

Calea Convingerii (Adevărului), după rațiune şi adevăr pagina 129 
-KaTă A6yov TNV aAIBea, pentru a zice astfel după Aristotel, 
este tot una cu instituirea ontologică, în deosebire de milesieni, 
de pythagorici şi de Heraclit, constructivişti, după o schematică 
mai veche, vor fi „experimentat” prin modele (de unde şi 
impresia de facticitate), Parmenides face onto-logie, ca teorie a 
fiinţei. Cosmologia sa poate fi trecută de partea cealaltă numai 
că nu în ea stă tare parmenidismul. 

Mai întâi de toate, pentru că mintea însăşi este pusă în 
structură paradoxală (motivul celor două căi este doveditor), 
ontologia este văzută ca o nevoie şi o condiţie de realitate. 
„După ce totul a căpătat numele de lumină şi întuneric, iar 
aceste denumiri - potrivit puterilor fiecăruia s-au aplicat unui 
lucru sau altuia, totul e deopotrivă plin de lumină şi de 
nevăzută noapte, amândouă egale, de vreme ce nimic nu ţine 
(exclusiv) de una sau de alta” (fr. 9). Aceasta şi astfel este 
lumea. Dar tocmai, de aceea, este posibilă alegerea uneia sau 
alteia. Un asemenea întreg, lumea este unitatea temeiului 
(ascunsului) şi întemeiatelor (dezvăluitului). Cât nu ne admitem 
noi înşine tot la fel, o parte sau alta a lumii ar urma să fie 
acoperită. „Aci întrerup vorba-mi vrednică de crezare şi gândul 
despre adevăr, îi mai zice zeiţa. De acum, ascultând potriveala 
înşelătoare a cuvintelor melc, învaţă să cunoşti părerile 
muritorilor. Aceştia au găsit cu cale să numească două forme 
(dintre care de una nu era nevoie -aci stă greşeala lor); au 
despărţit aparenţa în aspectele-i opuse şi i-au dat semne de 
recunoaştere osebite intre ele: de o parte cereasca vâltoare a 
focului binefăcător, din cale afară de uşor, identic eu sine în 
toate părţile lui (nu însă şi cu altui); de cealaltă... ceva tocmai 
dimpotrivă: noaptea întunecoasă, deasă şi greoaie la înfăţişare” 
(fr. 8, 50-60). Dinspre „părerile muritorilor” în sinele chiar nu 
este, de îndată ce nu poate fi gândit. De necunoscut, ca 


lucrurile, în sine le poate fi instituit doar, şi faptul nu este posibil 
decât în limitele gândirii pure. De aceea, şi aceasta este cea de 
a doua presupoziţie a ontologiei, este tot una a gândi şi a fi. 
Este o banalitate (dar, vorba lui Andre Gide, tocmai acestea se 
uită de aceea şi trebuie repetate) că identitatea parmenidiană 
dintre noein Şi einai nu este în descriere fizică, necum de natură sau 
ca natură, în alte cuvinte, nu în felul în care sufletul heraclitic, 
bunăoară, cât vine din foc este în identitate cu acesta, în 
perspectivă fizică identitatea ţine de natură, a gândi fiind posibil 
numai întrucât ar veni din a fi, sau firea ei ar veni din a fi, ca lunii, firea din 
natura ei pagina 130 - oeArivnc evorc - firea (natura) lunii (fr. 10). 
Ontologic însă raportarea este alta, prin chiar orizontul de 
situare. Dacă fizic (dinspre Opinie, parmenidian) problema se 
pune relaţionist, care determină pe care, ontologic, presupusă 
separaţia, se înaintează către identitate, una de un fel aparte, 
pentru că, în această situare, ea va fi identitatea a doi termeni 
cu demnitate egală. Dar nu întrucât sunt, deopotrivă, fiinţă, 
pentru că, în acest caz, numeric, ea ar fi două, fapt imposibil. 
Totuşi cei doi termeni trebuie luaţi în aceeaşi demnitate 
ontologică, altminteri, cum unul, a gândi, putea „cuprinde” pe 
celălalt, pe afi, fără ca, prin aceasta regimul acesteia să 
rămână neatins? Ei, deci, trebuie luaţi ca doi şi tocmai de aceea, 
la rândul ei, fiinţa ca una. 

Abdicând ori de la o regulă, ori de la alta, fiindcă avem de a 
face cu reguli ale constituirii ontologice, ontologia nu mai era 
posibilă, însă ea îşi construieşte conceptul chiar cu începutul istoric. 
Altfel, în lipsa acestuia ce ar mai fi istoria ontologiei? Fără de el, aceasta 
ar cădea în condiţia pre-istoriei. Or, istoria ontologiei este într-un 
concept (nu atât, parcă nu în primul rând a unui concept), acesta ca 
„fenomenul originar” goethean fiind începutul şi cercul, în continuă 
sporire de sine, în care se întâmpla devenirea. 

Problema aceasta, a identităţii dintre a gândi şi a fi este de 
descoperire - instituire a fiinţei. Ţine, aşadar, de „drumul” însuşi 
pagina 131 (056q) şi cu drumul este o continuă depărtare de 
presupoziţia cogniţionistă. Numai presupusă „ajungerea” deci 
punerea în identitate a celor doi termeni, putea duce la ideea de unicitate, cea 
dintâi în intuiţia fiinţei şi astfel la gândirea şi numirea sa cu 
deplin temei. Mintea, în exercitarea sa onto-logică avea ca scop 
„să prindă absolutul” dar şi să-şi legitimeze puterea de a da 
adevăr absolutului „construit în conştiinţă” (Hegel, Deosebirea..., în 
Studii filosofice, p. 141). 

Că numai fiinţa este, nu se putea nici proba nici demonstra, 


recurgându-se la fapte sau principii neconţinute analitic în 
conceptul ei. Astfel, era presupus acea a doua formă, care nu 
putea fi decât nefiinţa. Dar aceasta nu poate fi gândită ca fiind. 
A spune că Nefiinţa este, înseamnă a apropia doi termeni 
pentru a căror punere în identitate este nevoie de un al treilea. 
La aceasta nu s-ar recurge numai dacă s-ar afirma că Nefiinţa 
nu este, pentru că analitic ceea ce-nu-este conţine doar ceea- 
ce-nu-este. Dar de la această presupoziţie se şi pleca. Prin 
urmare, nefiinţa nefiind (pentru noi), neputând fi gândită, 
rămâne doar fiinţa. Şi, dacă, numai ea, atunci, în condiția unicităţii, 
din care vin, deductiv, toate semnele. Căci „de-a lungul său” (în 
fr. 8, w. 3, 19, 32, TO ÉÓV, aproximativ, fiindul, (ceea-ce-este) „sunt semne - 
ofiuara în număr mare cum că nenăscut fiind, aceea-ce-este, este 
ŞI nepieritor, întreg, neclintit, şi fără capăt; nici nu era, nici nu va fi, 
ci este acum, laolaltă, unul şi neintrerupt. De unde ar fi putut veni? Şi 
ce fel şi de unde ar fi putut creşte? Doar, n-am să te las să spui, 
nici să gândeşti că s-a ivit din ce-nu-este; nu se poate, într- 
adevăr, spune nici gândi că ceea ce nu este (este)... Şi 
niciodată tăria convingerii nu va încuviinţa că din neființă se 
poate naşte altceva decât neființă. Din această pricină, 
dreptatea n-a lăsat ceea-ce-este să vină din ceva sau să piară... 
Nici divizibil nu-i, fiind peste tot la fel... în felul acesta peste tot plin e în 
întregime continuu... Şi nemişcat... stă fără început şi fără sfârşit... 
Acelaşi, în aceeaşi stare zăbovind zace în sine şi astfel rămâne 
în acelaşi loc... Amarnica dreptate îl ţine în strânsoarea 
hotarului ce-l înconjoară... pentru că nu-i îngăduit ca fiindul să fie 
nedesâvârşit; astfel... nu-i lipseşte nimic... Nimic nu este, nici nu va fi 
afară de ceea-ce-este câtă vreme Soarta a constrâns-o să fie 
nemişcat şi complet... Asemenea unei sfere bine rotunjite, în toate părţile 
deopotrivă cumpănită la mijloc..., peste tot neatinsă, ca una care, 
fiind în aceeaşi măsură în fiece punct, se găseşte în aceeaşi 
măsură pretutindeni înlăuntrul marginilor sale”. 

În număr mare semnele ar putea fi „determinaţii ale fiinţei” sau, 
mai exact poate „atribute” (Calogero, Sfudii..., p. 78; Frenkian, Les origines..., 
p. 20). Acesta din urmă identifica 30 (în op. cit., p. 21) cele mai multe 
negative; pagina 132 TO £6v, deci, este: nenăscut (áyévnTov, v. 3), 
indestructibil, nepieritor (vwAcOpov, v. 4), întreg (ovAouEAEG, V. 4), 
care nu tremură, calm, neclintit (&rpeuăc, v. 4), fără sfârşit în 
timp, fără capăt, fără telos, fără limită, margine, în ambiguitatea 
capăt-scop (OTEAEOTOV, V. 4), nu era (ové noT' nv, v. 5), nu va fi (9Ó6' 
EOTAL, V. 5) este acum (vuv EoTiv, v. 5), laolaltă, tot împreună (Ouov 
Tav, V. 5), unu (EV, V. 6), neîntrerupt (OvvEexEG, V. 6), nu devine (0VTE 


vevto8ou, v. 13), nu va pieri (oWT' BAAvoai, v. 14), indivizibil (ov6€ 
SLaLpETOV, V. 22), tot la fel, omogen (mav Guotov, v. 22), tot (peste tot) plin 
(Nav EUTIAEOV, V. 24), este întreg continuu (EUVEXÉG NAV EOTÍV, V. 25), 
imobil (&kivnrov, v. 26), fără început (avapxov, v. 27), fără sfârşit, 
fără întrerupere (anavoTov, v. 27), acelaşi (ravTrov, v. 29), 
rămânând în acelaşi loc (ev ravTuw uévov, v. 29), nu-fără- 
capăt/margine, nedesăvârşit, nu imperfect (OUK &TeAEeVTNTOV, V. 
32), fără lipsă/nevoi (ovk EniGevec, v. 33), întreg nemişcat 
(ovAov akiveTov, V. 38), complet, întreg (TETEAEOUEVOV, V. 42), 
asemenea unei sfere (opaipnc EvaAlyKkiov, v. 43), de forţă egală, în 
aceeaşi măsură (LOÓTQAEÇ, v. 44), neatins (AOvĂOV, V. 48), egal ÎĈOOV, 
v. 49). 

Onto-logia este deja fixată în logica şi în arhitectonica ei, laolaltă 
cu canon-ul însuşi (în principiul său rămas intact, Platon şi 
Aristotel folosindu-l fără de rezerve), cu distincţia între fiinţă ca 
subiect şi atribute (ontologia atributelor) şi apofatică, 
hotărâtoare în identificarea acestora şi, în general, pentru 
construcţia sistemului. Pentru că, sub semnul lui agnostos fiinţa, 
deci de ne-cuprins cogniţional, ea nu avea cum să fie definită 
decât negativ. Totuşi, câteva din cele 30 de atribute sunt 
afirmative, ceea ce pare să încalce principiul, de neatins, decât 
cu riscuri capitale. Frenkian vedea o deducție în trepte: mai 
întâi atributele negative (primordiale), apoi, din acestea cele 
afirmative. „Dacă se elimină atributele negative şi primordiale 
care se confundă sau care fac dublu rol, rămân ca atribute 
negative şi primordiale ale fiinţei următoarele: nenăscută, 
nepieritoare, neclintită, fără sfârşit (în timp), indivizibilă, 
imobilă, fără început, fără întrerupere, nelipsită, neatinsă. Dacă 
se face o alegere încă mai severă, atunci se ajunge la: Fiinţa 
este nenăscută, indestructibilă, indivizibilă, nemişcată, nelipsită 
şi neatinsă” (op. cit., p. 22). Ceea ce este firesc, de îndată ce 
având toate aceste atribute, cu necesitate le are şi pe celelalte: 
de a fi una, continuă, omogenă, asemenea unei sfere, etc. Numai 
că unicitatea nu este atribut secund. De fapt este cel dintâi, 
semnificând în funcţie de contrarul fiinţei, nefiinţa şi în vederea 
negării (inteligibilităţii) acesteia, în ordine logică este cea dintâi, 
într-atâta chiar, încât Fiinţa ca Unul, Unul ca Fiinţă sunt aproape în 
echivalență sau oricum aveau să fie puse într-o comunicantă fie 
şi „experimentală” (Platon în „Doctrinele nescrise”, post-platonicii sau, 
într-o modalitate distinctă şi de rară subtilitate, neoplatonicii: 
Proclos, Damascius). Condiţia unicităţii este aceea prin care se 
mediază în deducerea celorlalte atribute: dacă una, fiinţa este 


şi necunoscută şi nepieritoare şi indivizibilă şi imobilă ca şi 
continuă, peste tot la fel, mereu aceeaşi, ocupând acelaşi loc, 
etc. Negativitatea, dacă aşa stau lucrurile, nu mai este doar 
lingvistică şi nu în primul rând. Apofaticul nu este, deci, tot una 
cu forma gramaticală, ci, prin ideea unicităţii, apare ca o formă 
de gândire, în acest caz, în ontologie (Frenkian demonstra că 
până şi în geometrie, în Elementele sale, Euclid începea să 
definească apofatic: „punctul este acel ceva ce nu are nici o parte”, C. I, def. 
1; în op. cit., p. 24). Faptul vine din afirmarea tautologică a 
identităţii de sine a fiinţei, ceea ce face ca aceasta să fie de- 
finită dar după alte reguli. Fiecare atribut o „împrejmuieşte” 
(prin „participare” la unicitate), prin urmare o defineşte şi, totuşi, 
nu, unde, la rigoare, atributele, numeric, sunt infinite. Ca şi 
întrucât fiecare este infinit, coextensiv cum e fiinţei-subiect. Din 
această perspectivă şi „atributele afirmative” sunt totuşi 
negative. De aici şi ideea parmenidiană a strângerii fiinţei de 
către „amarnica dreptate” în hotarul „ce-o înconjoară de toate părţile” 
(fr. 8). Ceea ce pare să vină în contrazicere cu însuşi conceptul 
fiinţei. Problema este însă simplă pentru că de-finirea 
(„„strângerea...”) este în ordine logică, pe când atributele definitorii ţin 
de planul ontologic. Dar această aparentă contradicţie atrage 
încă mai mult luarea aminte asupra paradoxului în gândirea 
ontologică, de acuma în altă faţă a sa. Neştiută în sine, de 
neştiut ca atare, fiinţa este, totuşi, definită, numai că, prin 
tautologie, negativ. Astfel că, aceeaşi, mintea noastră poate să 
aducă „muritorilor” „lumina”. De aceea, sau şi de aceea, partea 
din poem aplicată „căii opiniei” este următoare celeilalte. Patru 
căi (a fiinţei, a nefiinţei, a opiniilor muritorilor şi a trecerii 
omului la existenţa autentică, Heidegger), tot patru şi la Ath. 
Joja (calea persuasiunii, calea neadevărului absolut, calea erorii 
heracliteene şi calea părerii), trei, după alţii (Coxon, de pildă, cu 
fiinţa, nefiinţa şi opiniile muritorilor); dacă le punem în legătură 
cu cele două raportări la lume, aceea ontologică şi aceea 
cosmologică (fizică) urmează a fi două, aceea a Convingerii 
pagina 134 (nei0ovc eoTi k£Aev0oq) şi aceea a opiniei muritorilor 
(6685ac Bporeiac). Privitor la aceasta avertismentul este sever: 
„nicicând vreo constrângere nu va putea face să fie lucrurile ce 
nu sunt”. De aceea, „judecă tu cu mintea-ţi respingerea de care 
ţi-am vorbit că naşte atâtea conflicte” (fr. 7). 

S-a discutat mult dacă Parmenides avea în vedere pe cineva 
anume, şi dacă da pe cine dintre predecesori sau dintre 
contemporani? Pythagoricii, Heraclit? Diels încă a pus în circulaţie 


ideea de tot posibilă ca adevăr cum că opiniile respinse (în partea a 
II-a) sunt ale altora. Ar fi multe aluzii la doctrina primilor pythagorici, iar 
cosmologia din fr. 9-12 ar reaminti-o pe acelora (English, Parmenides..., în 
„TAPhA”, 43, p. 85-94). lar cu Heraclit ar fi polemizat chiar (cât 
şi cum era posibil în epocă), ceea ce s-ar vedea foarte bine în 
versul 4 din B 6: „şi apoi (te îndepărtez) de la calea pe care 
orbecăiesc muritorii neştiutori”. Şi mai departe în v. 5: „oameni cu 
două capete - Gikpavoi (Mondolfo, Heraclito y Parmenides, în „C Fil”, 2, 
p. 5-16). Tot ce se poate, mai ales dacă luăm în seamă 
respingerea de mai târziu, platonică, a heraclitismului, mai ales 
aceea din Theaitetos, 179c-180c, în care se simt, parcă, sonuri 
parmenidiene. 

Dar nu cumva prea citită evenimenţialist, această parte este, 
fie şi întrucâtva diminuată? Că Parmenides a avut ştire de 
Heraclit, tot atât de bine putem spune da şi nu. lar dacă da, că 
va fi polemizai, din nou, putem admite şi nu şi de data aceasta 
însă fără vreun câştig prea mare. Era şi firesc, de altminteri, în 
cazul că va fi aflat de Heraclit, Parmenides să trimită la el 
măcar aluziv. Dar făcută să fie această parte, doar o reacţie 
livrescă şi o critică, tot asemenea, este prea puţin, totuşi eleatul 
pare să fi avut un concept mai tare al respingerii pagina 135 
(eAeyXov), decât acesta, dacă în fr. 7 (vd. supra), aceasta era ca o 
krisis, deci alegere) sau judecată asupra unei opinii, în vederea 
opțiunii pentru ea sau pentru aceea contrară. Discuţia nu 
priveşte opiniile ca interpretări culturale ci, decis, ca pe două 
paradigme. Apoi, în Metaph., |, 986 b 30, Aristotel avea să spună 
Că „nevoit să ţină scama de fenomene şi să admită, totodată, 
după rațiune (katá tov A6yov) Unul şi după simţire (kaTtá TNV 
a'io9now) pluralitatea, el vine cu două cauze şi două principii, 
Caldul şi Recele, altfel zis, Focul şi Pământul...” Nu se poate 
presupune nici o simplă modificare (sau completare) a filosofici 
sale, nevoit fiind să ţină seama de ... etc., nici doar ca o 
reproducere a vreunei explicaţii, parcă, pentru a o veşteji prin 
alăturare de viziunea sa asupra fiinţei, de mare elevaţie. 
Oricum, o ipoteză cosmologică, mai curând poetică decât 
filosofică şi ştiinţifică nu avea cum să stea neurmărită de 
ontologia din prima parte. 

Zeița îl îndeamnă repetat să ia seama şi să nu urmeze calea 
opiniei (fr. 2, 6, 7, 8), de fiecare dată însă pentru o distincţie 
epistemologică între cele două îndreptări. „Cealaltă care afirmă 
că nu e şi că trebuie să nu fie, aceasta, ţi-o spun, e o cale ce nu 
poate fi câtuşi de puţin cercetată” (2); „oameni cu două 


capete...” în ochii cărora „a fi şi a nu fi e tot una şi nu-i tot 
una...” (6); „depărtează-ţi cugetul de această cale de cercetare” 
(7); „Aci întrerup vorba-mi vrednică de crezare şi gândul despre 
adevăr. De acum, ascultând potriveala înşelătoare a cuvintelor 
mele, învaţă să cunoşti părerile muritorilor...” (8). După ce 
contemplă adevărul în chiar împărăţia sa, Parmenides deci, 
este îndemnat să ia seamă şi de cealaltă paradigmă, numai 
pentru zeiţă, a muritorilor. El urma să se întoarcă în lumea lui şi 
coborârea nu era ca în infern. În deosebire de Cratylos, care 
acoperind în-sinele, anula şi lumea, Parmenides, revenind, 
caută s-o gândească, dar în limitele logicii ei. 

Procedând ontologic, el trebuia să despartă fiinţa de existenţă. 
Pentru ontologie, doar, lumea nu este obiect de aplicaţie. 
Teorie (reconstrucţie) a fiinţei, ea nu are a se întreba cu privire la 
lume. De aceea, calea ei (a Convingerii) este paralelă celei a Opiniei. 
Raportarea aceasta nu presupune neapărat o ierarhizare. 
Numai atunci când dintr-o situare se caută interpretarea 
celeilalte (iar acum se trece în cultură) încep să se încurce 
lucrurile. Pentru că a prelungi cosmologia asupra fiinţei şi 
ontologia asupra existenţei, este tot una cu a măsura 
inadecvat. Aici, polemica era chiar binevenită, având un rol 
metodic. 

Adevărată în limitele ei, dar falsă prin transpoziţie, 
„cosmologia” (ca filosofie fizică) presupune, deci, două principii- 
cauză, deoparte Caldul (Focul), „în rândul fiinţei” iar de alta 
Recele (Pământul) „în rândul nefiinţei” (Arist, Metaph., |, 5, 986 b 
18). Adăugând la acestea fr. 9 („„...totul e deopotrivă lumină şi... 
nevăzută noapte, amândouă egale, de vreme ce nimic nu ţine 
exclusiv de una sau de alta”), 12 („pretutindeni cârmuieşte 
cumplita naştere şi împreunarea...”), 10 („astfel, dar, potrivit 
părerii au luat fiinţă lucrurile acestea, şi acum sunt şi o dată vor 
pieri, după ce vor fi crescut; iar oamenii le-au dat nume, ca să 
fie semn fiecăruia...”) ca şi ceea ce spune Plutarh (în Adv. Colot., 
1114 b; Diels 18 B 10) „care (Parmenides) elaborând o explicaţie a 
lumii şi amestecând - ca elemente - lumina şi întunericul face 
să derive din acestea şi prin acestea toate cele văzute”, rezultă 
o cosmologie cam în mentalitatea şi la nivelul epocii, pe alocuri 
un amestec mai mult poetic de mituri şi filosofeme infuzate mitic 
ele însele. Pythagorizând, cum se presupune, mai curând ar fi vorbit de 
lumină şi de întuneric decât de Foc şi Pământ, ceea ce de 
altminteri era şi mai pe potriva poeticii parmenidiene. În tradiţie 
aristotelică şi theophrastică, Simplicius (Phys., 25, 15; 18 A 34) 


aminteşte şi el focul şi pământul dar adaugă „mai bine zis 
lumina şi întunericul”, în discuţie şi dacă, un element era fiinţa 
şi celălalt nefiinta, Theophrast încă depărtându-se de 
interpretarea aristotelică: „focul şi pământul, unul cauză 
eficientă iar altul, materie” (Phys. op., fr. 6; 18 A 7). Mai încoace, 
John Burnet, presupunând o sugestie pythagorică, propunea ca 
lumina Să fie asociată limitatului Şi întunericul cu ilimitatul (L'aurore..., 
p. 216-217). Dar, dacă punem alături fragmentele şi mărturiile 
„cosmologice” alături de acelea din prima parte, în deosebi de 
fr. 6 („oameni cu două capete...” în ochii cărora „a fi şi a nu fie 
tot una şi nu-i tot una...”) interpretarea aristotelică pare, totuşi, 
mai îndreptăţită, dacă nu cea mai posibilă ca adevăr. Altfel, ar 
părea cam riscantă (cel puţin) o asemenea interpretare. Or, 
dacă este şi fiinţă şi neființă, dacă, platonizând puţin, într-o 
oarecare măsură fiinţa nu este iar nefiinţa este Focul (Lumina) 
ca fiinţă este, dar în ordinea secundă de situare nu este, după 
cum şi Pământul (întunericul) la rândul său nu este şi este. 
Adăugând şi ce spunea Theophrast, Focul (Lumina) va fi trecut 
drept fiinţă în primul rând întrucât era cauză eficientă (activă), 
pe când pământul, cauză materială (pasivă), în acest mod 
lucrurile, lumea, în ansamblu, erau gândite şi numite; ca în fr. 19, 
primeau deci „un nume” ca „semn” al nostru. Din principii lăsate în 
afara cercului fiinţei, ontologică parmenidiană nu era astfel 
păgubită. Ca metafizica să fie, trebuia ca ontologia mai întâi să 
se delimiteze riguros. Este ceea ce s-a întâmplat cu Parmenides. 

3. Zenon din Elea (7489- 7430) „a fost discipolul permanent al lui Parmenides”, 
„s-a arătat bărbat de seamă şi în filosofic şi în politică” şi „i se 
atribuie cărţi pline de ascuţime. Voind să-l răstoarne pe tiranul 
Nearchos! ..., a fost prins... Cu acea împrejurare, întrebat despre 
complici şi despre armele transportate la Lipari, a pârât pe toţi 
prietenii tiranului, cu gândul să-l lipsească de tovarăşi; apoi 
spunând că are să-i destăinuiască anumite lucruri la ureche şi 
muşcându-i-o, nu i-a dat drumul până ce n-a fost străpuns” 
(Diog. Laert., IX, 26). Cât priveşte scrierile, pierzându-se, despre 
ele nu se ştie ceva prea sigur. Va fi „scris Polemici, o Desluşire a 
învățăturilor lui Empedocles, Către filosofi, Despre natură” (Suda, în 
Filosofia greacă..., Zenon, Viaţa şi învăţătura, A, 2). Desluşirea, însă, 
pare să fi fost mai degrabă „o diatribă” decât „un comentariu” la 
Empedocles. La rândul lor Dispute Şi Despre natură „pot să fie, dar pot 
şi să nu fie cartea descrisă de Platon în dialogul Parmenides (Burnet, 


1 Nearchos, tiran al celăţii Elea, împotriva căruia Zenon ar fi uneltit să-l 
răstoarne (Vezi Diodoros din Sicilia, Biblioteca istorică, X, 18). 


L'aurore..., p. 357). Aceea, alcătuită după Platon „în tinereţe” şi în 
care Zenon îşi va fi propus „să ia apărarea raţionamentului lui 
Parmenides... Scrierea e îndreptată împotriva celor ce susţin 
pluralitatea, plătindu-le cu vârf şi îndesat, prin aceea că-şi 
propune sa arate că, urmărite cum trebuie, consecinţele 
ipotezei după care fiinţele ar fi mai multe, sunt încă şi mai 
ridicole decât în ipoteza unicităţii” (Parmenides, 128, b, d). 

Luând apărarea „raţionamentului” parmenidian, Zenon îşi va fi 
mărturisit şi în acest fel adeziunea la ipoteza unicităţii fiinţei. 
Căci „Palamedul eleat'? o acceptă ca pe un postulat, fără să 
rămână însă la litera ei. Zenon merge, de fapt, mai departe 
decât Parmenides, şi aceasta nu pentru că se desparte de el, ci 
întrucât adaugă eleatismului noi teme. Cum avea să spună 
Platon, el „vorbea cu atâta meşteşug încât - ascultătorilor lui - 
aceleaşi lucruri li se păreau asemenea şi neasemenea, unul şi 
mai multe, nemişcate şi în mişcare” (Phaidros, 261 s). Toate 
acestea nu erau abilităţi verbale şi logice, aşa cum se va zice 
mai târziu, sofistice. Maestru al demonstrațiilor deconcertante 
chiar pentru conştiinţe filosofice, Zenon este un gânditor care 
alegea forma paradoxală numai întrucât „a mers mai departe în 
relevarea opoziţiilor şi a determinaţiilor” (Hegel, Prelegeri..., |. p. 
241). 

Celebrele sale paradoxe (de la pagina 138 napáðočoç, contrar opiniei 
comune, evidenţei), aşadar, exprimă un mod de raţionare 
ontologică, de această dată, cu aplicaţie la câteva motive, de 
altfel dintre cele mai importante, ale filosofiei „fizice” (ca şi ale conştiinţei 
obişnuite); pluralitatea, mişcarea, locul sau spaţiul şi 
„grămada”. 

Cât priveşte pluralitatea: 1. „dacă (fiinţele) sunt multe, acestea 
sunt mari şi mici: mari până a atinge o mărime nesfârşită, mici 
până a nu mai avea mărime”. Mari, la limită, unităţile 
(componente), cum ar compune şi ce ar mai fi compusul? Două, 
cel puţin; nesfârşite fiecare, ar urma să alcătuiască un nesfârşit 
cu asupra de măsură, ceea ce este absurd. Dimpotrivă, mici, 
tot la limită, adăugate „unei alte fiinţe, n-ar face-o cu nimic mai mare; 
căci ceea ce nu are nici o mărime, oricât l-am adăuga «altui 


2 Cât despre Palamedul eleat ştim că vorbea cu atâta meşteşug... (Platon, 
Phaidros. 261 D). Palamedes era numele unui erou grec, participant la războiul troian 
şi, conform tradiţiei mitologice, descoperitor al calendarului, al unităţilor 
de măsură pentru greutate, al monedei, al numerelor, reformator al 
navigaţiei, astronom. Pentru a fi divulgat o viclenie a lui Ulise, este urmărit 
îndeaproape de acesta; în cele din urmă, înscenându-i-se o trădare, avea să fie 
ucis. 


lucru” nu-l poate câtuşi de puţin spori” (Simplicius, Phys., 139, 5; 19 B 
2), 2. „dacă <fiinţele” sunt multe, e necesar să fie atâtea câte 
sunt, şi nu mai multe, nici mai puţine. Dar dacă sunt câte sunt, 
sunt nenumărate. Dacă sunt multe, sunt nenumărate, căci 
printre ele se găsesc mereu alte «fiinţe” şi tot aşa, printre 
acestea altele, în felul acesta fiinţele sunt nenumărate” 
(Simplicius, Phys., 140, 27; 19 B 3). Kirk şi Raven le socotesc antinomii ale 
existentului (The extant antinomies) Şi le schimbă ordinea (P Ph, p. 265 
şi urm.). 

Mişcarea, apoi, este aceea asupra căreia se exercită cel mai viu 
spiritul dialectic al lui Zenon, pentru că din antichitate trecea 
drept „inventatorul dialecticii”, a acesteia în sens antic ca logică 
a controversei şi a probabilului (Diog. Laert. IX, 25). În număr de 
patru: Dihotomia, Achille, Săgeata şi Stadiul ele au şi cea mai mare 
celebritate, înălţându-l sau coborându-l mereu, pe Zenon; poate, 
adevăratul semn al gloriei. Şi încă, ele dau în cea mai mare 
măsură seamă de paradoxalul care întemeia şi mişca ontologia 
în timpul ei de statornicire şi de structurare. După Aristotel, 
sursa primă şi cea mai autorizată (de la Zenon nu s-a păstrat 
nimic) acestea sunt: |. Dihotomia, prin „care se tăgăduieşte 
mişcarea”, presupune că „înainte de a ajunge la capăt, mobilul 
trebuie să ajungă la jumătate”; 2. Achille („al doilea raţionament 
numit Achille” -Arist., Phys., 239 b 14) într-o formă încă mai 
paradoxală vorbeşte de cel care „nu va fi ajuns nici când în 
fugă la altul mai iute, pentru că cel ce urmăreşte trebuie să 
ajungă mai întâi în chip obligatoriu acolo de unde a pornit cel 
ce fuge”, aşa că el „în chip obligatoriu... se va găsi de fiecare 
dată înainte”. 3. Săgeata „zvârlită stă pe loc”. 4. în fine, „a 
maselor ce se mişcă în stadiu! - în şiruri egale şi paralele, în 
sens contrariu, cu viteză egală - unele de la sfârşitul stadiului, 
altele de la jumătatea lui” (Arist., Phys., VI, 9, 239 b 9; b 14; b 30, 239- 
240 a). 

Locul sau spaţiul (topos): „nedumerirea lui Zenon: «dacă spaţiul 
există în ce va fi stând?» (Arist., Phys., IV, 3, 210 b 22). 

„Căci dacă toată fiinţa e cuprinsă într-un spaţiu e evident că va 
trebui să existe un spaţiu al spaţiului” (bid., IV, |, 209 a 23). 
Peste câteva veacuri bune, scepticii aveau să pornească o 
cercetare critică a conceptelor atinse de Zenon: mişcarea, 
spaţiul (întrucâtva şi grămada, pluralitatea, la ei compusul), 
câteodată într-o modalitate aproape identică. Dar nu aceasta 


1 Stadiu (stadion), măsură egală cu 600 de picioare greceşti şi 625 romane 
— | picior ar fi egal cu 27 la 33 cm. 


interesează ci faptul că la început (istoric şi sistematic) ca şi în 
timpul din urmă al filosofici, aceeaşi proiecţie criticistă. Pentru 
că, dincolo de stricta evenimenţialitate, eleaţii, Socrate, 
Protagoras, scepticii vor fi dat consistenţă ideii critice în 
gândirea greacă, de îndată ce aceeaşi întrebare îi stăpânea: 
cum (şi dacă) mintea noastră este în măsură să-şi asume 
lumea? Sextus chiar îi cita pe eleaţi, pentru a fixa mai bine 
scepticismul în sistemul filosofiei greceşti: aceia erau de părere 
că „mişcarea nu există” (pentru noi), pe când scepticii că nu se 
poate spune că este sau nu este (Schițe pyrrhoniene, III 65). 
Tot asemenea şi spaţiul (;bid., 119-135). 

În sfârşit, „grămada”, argument trecut adesea în seria celor 
aplicate pluralităţii (cf. Robin, La pensee..., p. 112). Totuşi, 
apropiat de celelalte, este prea individualizat pentru a nu sta 
separat. Priveşte şi comprehensiunea - incomprehcnsiunea 
pluralităţii (şi compuselor) dar şi, mai ales, inteligibilitatea - 
noninteligibilitatea trecerii de la indeterminat la determinat, cu importanţă 
aparte în stimularea pluralismelor (vd. infra, cap. VI): Lăsate să 
cadă „un grăunte de mei ori a zecea mia parte dintr-un 
grăunte, fac oare zgomot? Şi, cum acela (Simplicius, Phys., 1108, 
18; A 29) pune în dialog pe Zenon cu Protagoras, n.n.) 
răspundea că nu «dar o baniţă de mei, în cădere, face zgomot ori 
ba?” De data aceasta răspunzând afirmativ, din nou l-a întrebat: 
«Cum, adică, să nu existe o proporţie între o baniţă de mei şi un 
singur grăunte ori a zecea mia parte a unui grăunte ?»” Cum e cu 
„corpurile sonore”, la fel „şi cu sunetele” şi tot aşa mereu. 
Extinzând, prin lectură inversă, cum de lucrurile sunt aşa cum 
sunt, iar principiul - principiile (istoric), mai mult sau mai puţin 
nedeterminate („homoiomeriile” sau „atomii”); cum de şi 
cuvintele, cu semnificaţie, în timp ce literele, nu? Dacă principiul, 
sau ce este luat ea atare, este principiu, trebuie să întemeieze 
universal, adică să răspundă până şi de accident, de modificare, de 
pieire. Ideile - configurații (principii, în concept platonic), avea 
să zică Aristotel, trebuie să fie şi pentru relaţii şi pentru negaţii 
şi pentru lucrurile dispărute. Dacă da, cum? Dacă nu, mai sunt 
principii? Revenind, ce mai este „zgomotul” grămezii, dacă acela al 
părţilor nu poate fi gândit? „Dacă cineva ar putea să-mi spună 
ce este unitatea, aş fi în stare să spun şi eu ce sunt lucrurile” ar 
fi zis eleatul (după Eudem, în Simpl., Phys., 138, 32; A 22). Altfel, 
putând şti ce sunt principiile ca temei — întemeiere, ştim ce şi 
întemeiatele. Zenon determină deja o criză (ca despărţire) în 
ontologie. Ce va fi spus el cu privire la unitate şi lucruri (ca şi 


argumentele), toate acestea deschid ontologia către metafizică. 
Se vede, încă o dată, că între una şi alta nu este separație 
istorică (în durată temporată) ci doar de structură şi de sistem. 
De aici, starea de deosebire într-o identitate care devine tot 
mai reală, pe măsura configurării termenilor în relaţie, adică 
ontologia şi metafizica. 

Zenon, aşadar, dacă Parmenides separa (cu aceasta se şi 
cuvenea început), el separa pentru a uni. Aceasta este şi marea 
însemnătate a „raţionamentelor” lui, fie ele „antinomii”, „paradoxe” 
sau „dileme”, cum e cazul celui al „grămezii” (cf. Lee, Zeno of Elea, 
passim). Cu relevanţă în felul ei este şi cercetarea foarte 
aplicată (din perspectiva logicii, din aceea a matematicii); peste 
aceasta stă judecata dinspre ontologie şi metafizică, în limitele 
cărora nu se mai pune nici problema erorilor (până în vremea 
noastră mai vorbindu-se de o sofistică zenoniană), nici aceea a 
slăbiciunilor, în raţiocinare, sau a soluţiilor, chiar. Mai demult. 
Victor Brochard, într-o comunicare la „Academie des Sciences 
morales et politique” susţinuse ideea caracterului ireproşabil al 
demonstrațiilor (cf. Les arguments de Zenon..., în „Compte rendu...”, 1888; 
vd. Şi Etudes de philosophie ancienne..., p. 9 şi urm.). Reacţia n-a 
întârziat (Frontera, Dunan). 

De bună seamă, problema excelenţei nu trebuie pusă în mod 
abstract, dacă lectura unui text este în funcţie de situare (sau şi 
de aceasta, poate, că în primul rând). Aristotel încă afla multe 
erori, chiar, în argumentaţia zenoniană, dar să ţinem seama că 
o făcea în Fizica. Or, lectura dinspre ontologie şi metafizică este alta, 
este altfel, interesând doar punerea în întrebare. Din acest 
punct de vedere raţionamentele lui Zenon şi sunt „aporii”, adică 
formulează o „problemă”. Ele exprimă starea de aporeticitate a 
minţii noastre, de care dă seamă ontologia şi metafizică. Pentru 
acestea, deci, nu se pune „problemă” pentru rezolvare ci 
problema ca problemă (ceea ce este pus înainte, dar şi mijloc 
de apărare, armura de bronz, de pildă; subiect de controversă, 
întrebare, „problemă” de astronomic sau de geometrie - cf. Platon, Rsp.. 
530 b: pagina 142 npoBĂiuaoiv ápa ... vEwuETpiav... KAV 
&oTpovoulav - punând probleme... în geometrie şi în astronomie). 
Aporetica zenoniană, luată în sensul tare, aristotelic, exprimă 
starea paradoxală a minţii, prin urmare este o chestiune de 
fenomenologie a acesteia. 

Aşadar, în „paradoxul” (sau dilema) grămezii, cel puţin, dinspre 
ontologie este de discutat problema şi aceasta este cum trecem 
de la indeterminat la determinat, ceea ce până la Platon şi 


Aristotel, apoi cu revenire în neoplatonismul târziu, avea să fie 
printre cele mai însemnate în gândirea greacă, dacă nu chiar 
prima între ele. La fel, dar în modul lor, şi cele patru 
„raţionamente” relative la mişcare, cele mai discutate şi mai 
probă şi încă din cele mai tari, cel puţin pentru o istorie a 
mentalului filosofic. ”... Când cineva declară că mişcarea nu există 
(Diogenes cinicul) se sculă şi începu să umble” (Diog. Laert., VI, 
39). Ca de altfel şi, aproape, obişnuinţa de a pune, în mod 
deosebit, cel de al doilea paradox într-un fel de naraţiune: stoicii 
ar fi vorbit, citând din /liada (XXIII, 346) de „sprintenul telegar al lui Adrastos” 
care n-ar întrece o ţestoasă (Plutarh, Despre noțiunile comune... 
43), după ce Aristotel (Phys., VI, 9, 239 b 14) vorbise de „argumentul zis 
Achille” - ó kaloumenos 'Ahilleus. 

Ca Parrnenides, cu acele fă dokounta, nici Zenon nu avea în vedere 
mişcarea în determinaţia ei, ci putinţa, doar, de a fi prinsă în 
concept. Altfel, nimeni nu putea să pună la îndoială că Achille 
„cel iute ca şoimul”, cum îi zice Homer, nu numai că nu va întrece, 
dar nici nu va ajunge din urmă pe „zăbavnica” broască ţestoasă. 
Nici că săgeata care porneşte din arc stă pe loc. In ordinea 
evidenţei, şi mai înainte în cea a realităţii de bună seamă că 
mobilul „înainte de a ajunge la capăt”, deşi trebuie „să ajungă 
la jumătate”, va ajunge la jumătate şi prin aceasta şi la capăt. La 
fel că, Achille va întrece broasca ţestoasă iar săgeata îşi va lovi 
ţinta. 

Problema era însă aceea a conceptualizării. 

Cum, deci va ti inteligibilă mişcarea a ceea ce trebuie să 
străbată un spaţiu finit şi infinit în acelaşi timp. Căci pentru ca 
mobilul să ajungă, bunăoară din A în B, un spaţiu limitat va 
trebui să parcurgă jumătatea lui, C. Dar şi fragmentul AC va 
trebui parcurs mai întâi până la jumătate (D), cum, la rândul 
său, şi AD. Şi aşa la nesfârşit, fiindcă mereu va fi o jumătate. 
Deci mobilul nu va părăsi punctul originar. Dacă da, am fi 
nevoiţi să explicăm modul cum un mobil străbate un număr 
nesfârşit de puncte, într-un timp şi el limitat pentru a ajunge la 
capăt, deci pentru a parcurge o distanţă finită. Ceea ce insă ar 
fi de neexplicat. De aici şi paradoxalul ca expresie a 
contrarietăţii dintre cele două planuri, al evidentului 
(determinatului) şi al non evidentului (indeterminatului). 

Aducând fiecare în parte o dovadă pentru dificultate, toate 
„raţionamentele” sunt complementare şi, prin aceasta, 
asemănătoare în structura şi motivul lor. Brochard observa că 
„acestea patru formează un sistem de o curioasă simetrie” din 


varii situări ele putând fi alăturate: | cu IV („continuul şi mişcarea 
între limitele date”) şi II cu III (discontinuul); I cu III (acelaşi mobil 
este în mişcare şi „totuşi la începutul aceleiaşi mişcări”) şi I cu 
IV (mişcarea este continuă şi nu deopotrivă); 1 cu II („imposibilitatea 
mişcării prin natura spaţiului, presupus a fi continuu”) şi III cu IV 
(„natura timpului” serveşte la enunţarea imposibilității mişcării); 
în fine, | se regăseşte în II (deosebirea stând „în aceea că 
mărimea succesiv atinsă nu mai e dată în două”, Arist., Phys., VI, 
9, 239 b 14) şi II în IV (Etudes..., p. 4-6). Ca orice încercare de 
acest fel, cam estetizantă, şi aceasta, pe alocuri, forţează. Dar 
sistematicitatea (prin complementaritate) este bine servită. 
„Ordinea lor logică este chiar ordinea istorică”, adică de 
expunere, în care Aristotel le-a transmis (ibid., p. 6). Mai înainte, 
Charles Renouvier (Essai de critique generale), poate mai exact, 
sau oricum cu mai puţine riscuri de constrângere... procustiană, 
vorbise de aranjamentul dilematic al celor patru raționamente. 
Oricum, după o logică impecabilă care se împărtăşeşte şi din 
inimos, una fiind în toate şi toate în una. Regăsindu-se în cea de 
a Il-a, aceasta o întăreşte la rându-i, căci pentru a ajunge din 
urmă pe cel mai încet, fie şi cel mai iute va trebui să parcurgă 
distanţe pe care cel dintâi le-a călcat deja. Bunăoară, ca să 
ajungă „broasca ţestoasă” aflată, să zicem, în punctul F, Achille 
ar urma să treacă mai întâi prin B, apoi prin C, prin D şi prin E. 
Dar în acest timp, „zăbavnicul” a mai avansat, ajungând în G, în H 
ş.a.m.d. Deci, va fi mereu înainte. Săgeata, apoi, ca să ajungă 
de la arc la ţintă va trebui să parcurgă un drum într-un timp 
absolut divizat. Căci în „zborul” ei, când ocupă un anume loc, 
este în repaos. Deci, acum şi aici, ea ocupă acest loc. Timpul 
următor, care înseamnă şi un alt interval în ordine spaţială va fi 
un alt repaos sau un alt prezent. Aşadar săgeata este acum în 
acest loc şi apoi în locul următor. Dar cum trece de la acest 
prezent la prezentul celălalt? Dacă nu putem justifica trecerea, 
nu avem cum să mai admitem un timp şi un interval care 
urmează. N-o putem însă, deci săgeata stă pe loc. În sfârşit prin 
cel de al patrulea raţionament se socoteşte „că timpul jumătate 
e egal cu timpul îndoit”, ceea ce este de neadmis, fiindcă „o mărime 
are nevoie de acelaşi timp pentru a trece de-a lungul unei 
mărimi egale, fie că aceasta se mişcă, cu o viteză egală, fie că 
stă pe loc” (Aristotel, Physica, VI, 9, 239 b 33). 

Presupunând mai întâi un şir de mărimi egale şi care stau pe 
loc: A, A, A, A, apoi altul, alcătuit din masse indivizibile sau 
puncte (6ykov) B dispuse în aşa fel încât seria lor începe de la 


jumătatea şirului A şi în fine mai admițând mărimile F (gama) 
„egale în număr şi mărime eu celelalte” şi „în viteză cu B”, dar 
care „încep de la sfârşit” (de la sfârşitul seriei B) putem alcătui 
următoarea figură! (diagramă) : 


| 


în care A reprezintă rnassele în nemişcare, B pe cele ce se 
mişcă de la Ala E, T pe cele ce au sens invers, de la E la A, A, începutul 
stadiului şi E, capătul lui. Aşa stând lucrurile, „se va întâmpla că 
primul B şi primul F - mişcându-se paralel - vor ajunge la capăt 
odată; că T va fi trecut înaintea tuturor masselor B, câtă vreme 
massele B numai pe lângă jumătate din massele A: ceea ce 
înseamnă că timpul e jumătate şi că, pentru a trece de-a lungul 
celeilalte, fiecare massă are nevoie de un timp egal. Se va 
întâmpla iarăşi că massele B vor fi trecut pe lângă massele |: 
primul B şi primul F se vor găsi în acelaşi timp la extremităţile 
opuse, având nevoie, pentru a trece pe lângă flecare din massele 
B de un timp egal cu cel întrebuințat (de B) pentru a trece pe lângă 
fiecare din massele A, întrucât, cum susţine (Zenon) şi unele şi 
celelalte au nevoie de un timp egal pentru a trece de-a lungul 
masselor A”. 

Dar este „un paralogism” în toată această demonstraţie, zice 
Aristotel, fiindcă se presupune „că o mărime are nevoie de 
acelaşi timp pentru a trece de-a lungul unei mărimi egale, fie 
că aceasta se mişcă cu viteză egală, fie că stă pe loc” (;bid.). 

În genere, Aristotel era cel puţin rezervat faţă de eleaţi: în Phys., |, 
3, 186 a 6 Parmenides şi Melissos „discută ca eristicii, căci iau 
premise false iar raţionamentele lor sunt lipsite de logică” iar în 
VI, 9, 239 b 33 (şi nu numai) că Zenon face paralogisme. S-a 
observat şi oarecare grabă în relatare, primul raţionament şi cel 
de al doilea nefiind nuanţat individualizate. „Caracteristica 
esenţială a dihotomiei constă în aceea că punctul către care se 
îndreaptă mobilul este dat dinainte, cunoscut şi exprimat în 
discurs...” În deosebire, specificul raţionamentului Achille constă 
în aceea că aici este dată o succesiune fără sfârşit de valori 
monoton crescătoare despre care se presupune doar atâta că, 
este mărginită...” (Toth, Achile..., p. 50, 51). 

Explicaţia, dacă este vreuna folositoare pentru înţelegerea atât 
a eleatismului în durată lungă cât şi a interpretării aristotelice, 
ar putea avea ca punct de plecare situarea în „cercuri” 


1 Ea aparţine lui Alexandru din Aphrodisia; cf. Simplicius, în Phys., 1016, 14. 


distincte. Psihologia, aici, nu are ce căuta, deci nu are niciun 
rost să presupunem cine ştie ce incomprehensiuni din motive, 
aşa-zicând, naturale. 

Aristotel va fi învăţat şi va fi trăit cu Platon însuşi desprinderea 
de ontologicul pur pentru instalarea în metafizic. Aşa-numita 
critică aristotelică a platonismului, ca atare, zicând ca mai târziu, 
flatus vocis, era, în maniera lui Platon, exerciţiu de desprindere de 
ontologic pentru trecere (şi trecerea sa) în metafizic. Aristotel 
pare extrem de sever cu Platon, când, de fapt, nu este decât, 
ca Platon, critic pentru depăşire şi integrare. Personalizată, 
raportarea aduce cu o respingere; or, nu este decât refacere a „jocului”. 
Nu este de loc exclus ca şi faţă de eleaţi - eleatism, simbolizând 
ontologicul pur, Stagiristul să fi procedat la fel. De altminteri, 
întrucâtva ca Platou însuşi: în Sofistul doar, săvârşea „paricidul” 
pagina 146 (narpoAoiac), cât se va fi hotărât să atingă 
raţionamentul părintelui nostru Parmenides -TOV TOU NATPOG 
NapueviSov; ca în Alkibiades 119 a şi în Phaidros 261 c 6-8 să-l 
apropie pe Zenon de sofişti. Nici în acestea din urmă nici chiar în 
Parmenides Platon nu va fi făcut „doxografie” ci îi va fi regândit pe 
cei doi eleaţi pentru sistematica sa (von Fritz, Zeno of Elea..., în 
„Serta Turyniana...”, 1974, p. 329 şi urm.). Cam la fel şi Stagiritul. 
Trebuie, deci, să ţinem seama de faptul că nici Platon, nici 
Aristotel nu refăceau istoria filosofici evenimenţialist, 
factualizând incontinent şi personalizând intens. 

În consecinţă, antieleatismul lui Aristotel este doar de aparenţă. 
Sub coaja facticistă dăm de punerea intre paranteze a „onto- 
logismului” pentru că timpul era altul, anume al construcţiei 
metafizice, nu însă prin dezlegare de acela ci prin aşezarea sa 
în câmpul pentru care era rostuit. 

4. Melissos din Samos (? n. 480) „a fost elevul lui Parmenides” şi intrând „în 
legătură cu Heraclit... l-a făcut cunoscut” chiar efesienilor, ceea ce 
este îndoielnic, însă. Om politic şi „comandant al flotei” „s-a 
învrednicit de prețuirea concetăţenilor săi” (Diog. Laert., IX, 24). În 
fruntea samienilor, în 442/1, ar fi câştigat o bătălie, cu atenienii, în 
timpul celei de a 84 olimpiade, adică 444/41 (Lex. Suda; 30 A 2). 
Ionian, este simbolic, parcă, pentru răspândirea eleatismului, 
care, filosofic de Vest (Kirk şi Raven deschid chiar o secţiune 
numită aşa) difuzează şi în Estul ionian. Dar nu numai, Parmenides 
şi Zenon, dacă nu vor fi ajuns, fizic, la Atena ca nume, renume, 
da. Ceea ce trece azi drept „şcoala din Elea” pare să fi fost o 
realitate istorică bine statornicită, chiar dacă nu în sensul mai 
modern al „şcolii” şi, oricum, nu în acela pedagogic. Dar încă 


pentru antici avea o asemenea reputaţie: neamul eleaţilor - 
cAeaTik6v ÉOVOÇ, zice Platon (Sofistul, 242 d), mişcarea, direcţia 
eleată - cAcaTtıký aywyń (Clement, Stromate, |, 64). Toate acestea 
înseamnă că în antichitate „un număr de gânditori erau deja 
reuniți sub numele de şcoala eleată” (Zafiropulo, L'ecole..., p. 7). 

Ar fi scris o carte Despre natură sau despre fiinţă pagina 147 (nepi 
pvoewc Á nepi TOL ovroţ): „Melissos a dat cărţii sale titlul...”, iar 
dacă el „şi-a ales ca titlu Despre natură sau despre ființă e 
limpede că, în ochii săi, natura era tot una cu fiinţa” - tnv pvow 
évóutev civar TO 6'v (Simplicius, Phys., 70, 16; De caelo, 557, 10; 30 A 
4). S-au păstrat 10 fragmente (Simplicius, Phys., şi De caelo), în 
care spiritul parmenidian se simte chiar şi în abaterile de la acesta 
(fie ca incomprehensiuni, fie ca modificări); „veşnic era ceea ce 
era şi veşnic va fi. Căci, de s-a fi născut, ar trebui ca înainte de 
a se fi născut să nu fi fost nimic; dacă însă n-ar fi fost nimic, în 
nici un chip nu s-ar fi putut naşte ceva din nimic” (fr. I). 
Nenăscut, ceea-ce-este, n-are început, nici sfârşit ci este 
ilimitat - âpeiron (fr. 2). Cum doar ceea ce este „născut” este 
mărginit, ceea ce e veşnic trebuie să fie nemărginit: „După cum 
e veşnică, la fel şi ca mărime trebuie să fie veşnic nesfârşită” 
(fr. 3). Dar mărimea nu c tot una cu întinderea, pentru că fiinţa 
este indivizibilă. „Dacă fiinţa se împarte, înseamnă că se mişcă; 
dar dacă se mişcă, nu mai poate fi” (fr. 10). „Mărimea e pentru 
el, comentează Simplicius (Phys., 109, 32; 30 B 10) însăşi 
sublimitatea substanţei”. Nesfârşită este şi una: „dacă n-ar fi 
una, s-ar mărgini cu alta”; „nesfârşită, trebuie să fie una. 
Altminteri, două de ar fi, ... una alteia şi-ar pune margini” - 
peirata (fr. 5 şi 6). Recapitulând în fr. 7 (acesta, cel puţin ca 
intenţie, asemenea celui parmenidian cu nr. 8), Melissos 
reformulează ceea ce s-ar putea numi canonul parmenidian al 
ontologiei. Recapitulează, zice Simplicius dar şi pregăteşte 
„trecerea la cele ce are de spus despre mişcare” (Phys., 111, 18; 
30 B 7). După presupunerea nemărginirii, a doua deosebire, în 
raport eu Parmenides, ceva mai proeminentă, (limitată şi una 
peste tot aceeaşi, fiinţa nu mai lasă loc nefiinţei. Nici „loc gol 
nu este” - ové kevev eoriv ov6ev; căci „golul este nimic şi 
nimicul n-are cum fi”, în urmare, „de mişcat (fiinţa) nu se mişcă”. 
Doar este plină - nàćéwv eoriv, de ea însăşi; nici măcar nu este 
mai compactă ori cu intervale (fr. 8). Cu toate acestea, văzând, 
auzind, judecând, chiar dacă ar fi mai multe fiinţe, ca să fie 
(gândite) toate la un loc, fiecare în parte ar trebui să fie „ca 
fiinţa unică”. „Dacă exista pământ şi apă şi aer şi foc şi fier şi 


aur şi viu şi mort şi negru şi alb, şi toate acestea există, iar noi 
vedem şi auzim drept, trebuie ca fiecare să fie aşa cum ne-au apărut 
din capul locului, să nu se schimbe, nici să se prefacă, ci veşnic 
să rămână cum e”. Dar toate acestea sunt supuse schimbării, şi 
fierul şi aurul şi piatra sau ne par a fi, de îndată ce „abia 
apucăm să spunem că existenţele sunt de felul lor multe, 
avându-şi înfăţişarea şi tăria lor statornicită o dată pentru 
totdeauna şi ne şi pare că toate se prefac şi se schimbă (din 
starea în care le-am văzut pe fiecare)”. E limpede, de acum, „că 
nu drept vedem cele ce vedem şi că nu pe drept ni se pare că 
existenţele ar fi multe; căci dacă ar fi cu adevărat, nu s-ar 
preface, ci ar fi fiecare aşa cum a apărut. Doar nimic mai tare 
decât fiinţa adevărată 

Pagina 148 - E6vToc aAnNOwov nu este”. Chiar mai multe de-ar fi, ar 
fi „ca fiinţa unică” (fr. 8). 

Pe lângă „nemărginire” şi „mişcare” şi problema „aparenţei” îl 
individualizează (prin despărţire) în raport cu Parmenides, cu 
profit sau nu, interesează mai puţin. De altfel este, mai curând, 
o falsă problemă, pentru că primează încercarea, parcă, 
„experimentarea” unor noi ipoteze. 

„Parmenides, socotea Aristotel, a gândit Unul după formă -kaTă 
Tov A6Yov, în timp ce Melissos, după materie - katá TNV binv. 
De aceea, primul a susţinut că e limitată iar celălalt că 
ilimitată” - nenepaoutvov - âneLpov (Metaph., i, 5, 984 b 15-20). 
Primul „a avut mai multă dreptate” decât Melissos care „spune 
că infinitul este totul, iar celălalt susţine că infinitul este 
întregul egal depărtat de centra” (Phys., III, 7, 207 a 9). în altă 
parte, Stagiritul găsea în raţionamentul lui Melissos grave 
abateri de la logică, samiotul crezând „că totul ar fi născut (sub 
cuvânt că din neființă nu se poate naşte nimic) şi că tot ce e 
născut are început. Dacă nu-i însă născut, Totul n-are început, 
deci e nesfârşit. Dar încheierea nu trebuie să fie numaidecât 
aceasta: din faptul că orice lucru născut are început, nu 
urmează că orice început trebuie să se fi şi născut” (Resp. soph., 
5, 167 b 13). Categorică, respingerea aristotelică nu va fi venit 
din partizana!, căci Stagiritul era puţin favorabil şi lui 
Parmenides. „Amândoi, şi Parmenides şi Melissos, scria el, 
raţionează ca şi cum ar vorbi ca să vorbească, pornesc de la 
premise mincinoase şi se opresc la încheieri neîntemeiate” (Phys., |, 3, 
186 a 6). Critic şi faţă de unul şi faţă de celălalt, în „polemica” 
lui Melissos cu Parmenides, însă fără să treacă de partea acestuia din 
urmă, în problema mărginirii sau nemărginirii Fiinţei, Aristotel îi 


dă lui cele mai mari şanse de adevăr. Ceea ce poate să pară 
ciudat fiindcă la prima vedere cel puţin, dreptatea ar sta de 
partea lui Melissos. în critica modernă de altfel, nu arareori s-a 
şi admis în poziţia lui Melissos „un real progres faţă de cea a lui 
Parmenides” (Burnet, op. cit., p. 374). Dar, Parmenides şi Melissos 
se mişcă în planuri diferite, primul în cel ontologic-critic, al 
doilea în cel fizic. Or, dacă aşa stau lucrurile, faptul odată 
admis, modifică sau trebuie să modifice imaginea asupra 
raportului dintre poziţiile lor. Sunt, oare, acestea exclusive sau 
complementare? Dacă sunt exclusive, câtă valoare mai are 
opţiunea lui Melissos, iar dacă sunt complementare, ce să fi 
determinat forma, totuşi, parcă anti-parmenidiană a ipotezei 
samiotului? S-ar putea spune că Melissos nu avea conştiinţa 
distincţiei dintre ontologic şi „filosofia fizică”, ori, că, văzând aici 
sursa marilor dificultăţi parmenidiene, va fi renunţat la ea 
pentru a le evita pe acestea. Gestul, presupunându-l, nu va fi fost însă 
dintre cele menite să deschidă şi, deci, să ducă mai departe. 
Dacă n-o va fi preluat numai pentru a scăpa de gravele 
dificultăţi parmenidiene, cum acestea erau tot atâtea întrebări 
sau sarcini ale filosofiei, Melissos va fi trecut alături de cursul 
acesteia. Gestul lui, prin urmare, este cel al unui filosof minor. 
Că nu-şi va fi urmat dascălul în teribila sa aventură, anticii încă 
aveau să observe: „Melissos a dat scrierii sale titlul Despre natură sau 
despre fiinţă şi dacă şi-a ales ca titlu Despre natură sau despre 
fiinţă, este limpede că, în ochii lui natura era una cu fiinţa” 
(Simplicius, Phys., 70, 16; 30 A 4). El, s-ar putea zice că va fi revenit 
(sau se va fi limitat) la descrierea fizică a fiinţei, fapt necesar în 
sine, însă discutabil de îndată ce, absolutizat acesta, era trecut 
în singurul posibil ca adevăr. Parmenides însuşi „nevoit să ţină 
seama de fenomene şi să admită, totodată, după rațiune Unul 
şi după simţire Pluralitatea, vine cu două cauze şi două 
principii...” (Aristotel, Metaph., 1, 5, 986 b 18; vd. Supra, par. 2). 
Admiterea „a două cauze” şi „a două principii” ţinea de „fizică” 
şi tot de aceasta şi identificarea caldului cu fiinţa şi a recelui cu 
nefiinţa. Dar cu toate că sunt puşi să semnifice în ordine fizică 
unul (fiinţa) caldul şi altul (nefiinţa) recele, cei doi termeni 
(fiinţa şi nefiinţa) rămân în semantica ontologiei. 

în orizontul acesteia, fiinţa şi nefiinţa se excludeau în mod 
absolut, prima fiind pozitivitatea pură, a doua negativitatea 
pură. Şi nu se putea altfel, de îndată ce admiterea ontologică a 
nefiinţei echivala cu aşezarea ei, alături de fiinţă, ca al doilea 
principiu. Exclusive în ordine ontologică, tocmai pentru că se 


exclud în acesta, se presupun în celălalt. Nici Melissos nu 
procedează altfel; va pare chiar mai rigorist decât Parmenides, 
în măsura în care încheia oarecum sceptic şi agnostic. El 
păstrează şi detaliază canonul parmenidian, în stilul şcolii şi, 
deci, cam didacticist. Grija pentru amănunt şi rotunjire (ca să 
nu scape nimic), pentru demonstrativitate excesivă (să nu fie 
posibilă vreo neînțelegere sau rea înţelegere) îi şi măsoară 
exact statura, totuşi, de filosof de scoală. Doar, că, dă 
nemărginirii o interpretare, cura zice Aristotel, după materie când 
ontologic se cuvenea după formă. Nici Parmenide nu lua fiinţei 
atributul (atributele) nemărginirii, dacă ea era: nenăscută, 
nepieritoare, fără capăt, fără început. Totuşi, „amarnica 
dreptate o ţine în strânsoarea hotarului ce o înconjoară”, 
existând, deci „o limită ultimă/depărtată” - neipac nvuarov. Este ca 
o sferă, bine „cumpănită faţă de mijloc” (fr. 8). Punctul de vedere este 
onto-logic, aceasta însemnând că fiinţa este de-finită, de vreme 
ce este gândită ca fiind (doar este tot una a gândi şi a fi), prin 
atributele ei, infinite, cât sunt coextensive, dar determinate, în 
raportare reciprocă, dacă sunt cel puţin „două cel mult, 
numeric, fără de capăt”. Limitarea (de-finirea) este o 
„necesitate logică” absolută (Calogero, op. cit., p. 24). 
Deosebirea între Parmenides şi Melissos stă în aceea că primul 
se întreabă: cum (de ce nu. şi, dacă) fiinţa poate fi gândită, iar 
de-finiţia este răspunsul în stricta lui paradoxie: „cuprinderea” dc- 
necuprinsului, pe când celălalt: cum este fiinţa. De aici, balansul 
între onto-logic şi ontic. Dar, dacă ontologic, „pluralitatea” şi 
„mişcarea” erau „negate” pentru că nu erau concepte ale 
ontologiei, de fapt nu aveau sens ontologic, ontic, lucrurile se 
complică. Mişcarea şi pluralitatea dacă sunt, nu se ştie cum şi 
de ce sunt. Melissos se întâlneşte cu Cratylos. Fiind cum o 
gândim că este, fiinţa, deci, ne determină să alegem între ea 
(adevărul) şi lume (iluzia). „Părerile muritorilor” nu stăteau sub 
semnul lui eikasia, ele presupunând acele ta dokounta Care, aşa-zicând, 
par pentru că apar, dar ele şi sunt. Parmenides apăsa pe 
identitate (unicitate); de aici şi punerea mişcării în 
asemanticitate ontologică; Melissos, în schimb, pe nesfârşirea 
fiinţei. Ea, deci, nu este limitată nici înlăuntru, nici în afară. 
Parmenides gândea ontologic, punctul de vedere al lui Melissos 
este fizic: mişcarea presupune plinul şi vidul, dar acesta din 
urmă nu este, deci nici ea nu este (Kirk - Stokes, Parmenide's..., în 
„Phronesis”, 5, p. 1-4). În sfârşit, în privinţa ultimei chestiuni, se 
presupune a fi fost îndreptat contra lui Anaxagoras (Burnet, op. 


cit., p. 377). Theophrast (De sens., 27 urm.; 59 A 92) găsea la 
Anaxagoras un (fie şi uşor) relativism în înţelegerea percepţiei: 
după acesta percepțiile „se nasc din contrarii; căci ceea ce e 
similar nu percepe ceea ce e similar”, în urmare, văzul nu este 
sensibil „la ceea ce e de aceeaşi culoare ci la ceea ce este 
diferit”. Apoi, exactitatea în percepţie este în funcţie de mărimea 
organelor de simţ. „Fiinţele, care au ochii mari, limpezi şi 
strălucitori văd lucrurile mari şi departe, cele cu ochii mici, 
dimpotrivă... Tot astfel cu auzul. Animalele mari aud sunetele 
intense şi depărtate şi scapă pe cele slabe”. Asemenea şi cu 
mirosul, ceea ce, încheind, înseamnă că lucrurile sunt pentru 
fiecare, specie, şi individ, după cum sunt percepute. Un 
Berkeley antic, unul dintre primii, s-ar putea zice. Aristotel însă, 
nota, cu precauţie, ce-i drept, „se aminteşte” pagina 151 - 
uvnNuoveverat - o sentenţă a lui Anaxagoras, transmisă de unul 
din apropiații lui, cum că toate cele ce sunt, sunt pentru ei aşa 
cum le par” (Metaph., IV, 5, 1009 b 20). Prezumția poate să nu fie 
anaxagoriană; totuşi era de circulaţie. Astfel încât, dacă e să-l 
explicăm pe Melissos, în acest motiv, prin reacţie culturală, 
putem lărgi cercul. Relativismul era destul de răspândit, în 
medii filosofice diferite, poate nu atât dogmatic, deci, ca un 
punct de vedere, cât critic-metodic. Era ca un semnal şi, dacă 
ne gândim la timpul sofiştilor şi al lui Socrate, şi realitatea lui 
istorică şi, mai cu seamă, utilitatea nu pot fi puse la îndoială. 
Melissos, deci, avea la îndemână multe asemenea fapte menite 
să sprijine prezumția relativităţii cunoaşterii şi cunoştinţelor. 
Antropologie sau cultural, antropologic şi cultural se găseau 
suficiente probe pentru relativitate, iar de aici la relativism, 
acesta ca interpretare, ori ca instituire doctrinaristică nu mai 
era mult. Deci, nu înseamnă prea mult faptul dacă reacţia este 
faţă de Anaxagoras ori nu. Principalul este că din relativitatea 
trasă în relativism, Melissos trăgea concluzia pe care o trăgea: 
„Nici de văzut nu vedem, nici de cunoscut nu cunoaştem” pe 
cele ce prezumăm că există şi „mai tare” decât fiinţa cea 
adevărată, nimic nu este (fr. 8). Lumea însăşi (ceea ce numim 
astfel), ar proba că doar fiinţa este (gândită). 

Fr. 8 este, poate, „cel mai remarcabil” din cele câte au rămas din cartea 
lui Melissos (Burnet, op. cit., p. 377). De tot posibil, fie şi pentru 
aceea că problema aceasta îl individualizează în câmpul eleatic. 
În rest, pune accente, necesare, dar nu mai mult. Dar fr. 8 dă 
seamă de o conştiinţă filosofică, aplecată critic. Oricum, 
Melissos nu era un veleitar. Ştia că face filosofic şi va fi făcut. 


5. „Şcoala eleată” nu este singura, din epoca sa, care nu face 
şcoală, adică nu se prelungeşte într-un învăţământ şi într-o 
doctrinaristică peste ani. Bunăoară, ca „şcoala pythagorică”, 
aceasta de la intrarea în istorie, cu o istorie, mai slabă, mai învolburată, 
care durează cam cât Grecia filosofică, însăşi (aceea veche). 
Evenimenţial, nu există un eleatism de după şcoala eleată sau 
ca şcoală. Istoria este scurtă: se intră exploziv, spectaculos şi 
de durată. Pentru că mai mult decât celelalte „şcoli” dar nu 
diferit de ele, aceea eleată este de întemeiere filosofică. 
Probabil că de aceea nici nu are o istoric; ea este tot una cu ideea. Şi 
se sfârşeşte cu cei doi „parmenidieni”, cu Zenon şi Melissos. Nu 
se poate vorbi de o devenire interioară a şcolii, distanţa în timp 
între Parmenides şi cei doi: de continuare şi de încheiere fiind 
foarte mică; mai curând este vorba de contemporaneitate. De 
altfel, Zenon şi-ar fi scris cartea sa cea mai reprezentativă când 
era tânăr, deci mai în preajma lui Parmenides, poate, mai în 
solidaritate (identitate) intelectuală. Dar nu timpul contează 
mai mult, ci sistematicitatea. „Tinerii eleaţi” nu trec în ordinea 
devenirii dincolo de parmenidism. Acesta era ca un teritoriu; ei 
participă, şi încă decisiv, la organizarea lui ca oikoumene filosofică. 
Mai pun accente unde socoteau că trebuie puse, mai N 
estompează pe altele, în genere şi unul şi altul îngroaşă ceva. In 
acest fel, mai luminează profunzimile parmenidismului, chiar, cu 
demonstraţii într-atâta de paradoxale, încât uneori par a fi prin 
absurd (raţionamentele lui Zenon ca şi acela al lui Melissos din 
fr. 8) parcă verifică şi dau întemeiere prin critică metafilosofică 
ideii parmenidiene (de fapt ontologiei) dar şi participă la 
determinarea cât mai exactă a ceea ce este teoria fiinţei. Amândoi, 
prin intensa paradoxalitate se situează uneori la limitele 
filosofiei sau la limita dintre aceasta şi antifilosofia şi astfel cu 
momentul întemeierii, ontologia este pusă în starea de criză 
care este, pentru ea, aceea de graţie. Cu „tinerii eleaţi” 
ontologia pregăteşte metafizica. 

Aşadar, evenimenţial, istoria şcolii se încheie chiar când se 
deschide. Va fi avut adepţi, ca elevi sau discipoli ai lui 
Parmenides sau ai lui Zenon: se vorbea de Empedocles, de Leucippos, 
chiar de Gorgias, acesta ca „ultimul eleat”, ceea ce este mai mult decât 
discutabil” (Zafiropulo, L'ecole..., p. 13). Se mai admite şi un 
neoeleatism, cu şcoala megarică, dar problema este de 
interpretare. Deşi Eucleides ar fi studiat „scrierile lui 
Parmenides”, iar Diodoros a folosit argumente „sofistice 
împotriva mişcării” (Diog. Laert., II, 106; Sextus Empiricus, Schițe 


pyrrhoniene, Il, 245). 

Dar „influenţa indirectă a eleatismului a fost cu mult mai 
puternică decât aceea directă” (Gomperz, Les penseurs..., l, p. 244). 
Dacă e să ne gândim la ideea de ontologie şi la ideea 
ontologiei, ea ţine până astăzi. Dacă e să urmărim cum din 
îndeaproape în îndeaproape eleatismul se transmite şi incită, 
pozitiv sau negativ, dar oricum în câmpul filosofici, „pluralităţii”, 
„sofiştii” (cu Gorgias, Xeniades), Socrate însuşi, megaricii, Platon, 
Aristotel, scepticii, neoplatonicii, medievalii („a gândi este tot 
una cu a fi” este chiar principiul argumentării ontologice, 
Thoma se aplica raţionamentelor lui Zenon), s-a vorbit de un 
„Eleatism” spinozist, Leibniz îl evoca, alături de Platon, Hegel se 
entuziasma de „gândirea pură a acestei şcoli”, iar în teoria 
fiinţei se simte peste tot duhul lui Parmenides, ca, mai încoace, 
în veacul XX interesul să fie relansat, începând cu 1900 şi până în 
1980, numai fragmentele lui Parmenides au fost editate 
(traduse, comentate) toate, sau, pentru cercetare extrem de 
aplicat, unul (unele) de peste 50 de ori (variante) nemaipunând 
la socoteală prezenţa tutelară a acelei cărţi eterne care este Die 
Fragmente der Vorsokratik-1903. 


VI. PLURALISMELE 

Empedokles ar fi fost discipol al lui Parmenidcs, alături de Zenon, 
şi chiar al lui Pythagoras, lucru imposibil, dar tot ce se poate că 
al vreunui pythagorician; ba, l-ar fi ascultat şi pe Anaxagoras. 
Acesta, la rândul său, i-ar fi fost elev lui Anaximencs şi 
Anaximenes lui Parmenides (Diog. Laert. VIII, 54, 56; II, 6, 3). În fine, 
Leucippos din Elea (poate) ar fi fost discipolul lui Zenon (dacă 
nu chiar lui Parmenides); sigur este că Democrit i-a urmat 
învăţătura. 

Multe din informaţii sunt cel puţin discutabile, cronologia fiind 
nesocotită cu lejeritate. Dar dacă rostul acestei „geografii” 
imaginare a discipolatelor era altul decât să participe la 
confecţionarea de biografii cât mai prestigioase, anacronismele 
nu prea mai culpabilizează. In buna tradiţie alexandrină a 
succesiunilor, Diogenes Laertios alătura date, de care el însuşi 
se îndoia uneori, menite să dea seamă de o reţea de influenţe 
şi interferenţe culturale în marc parte de imagerie, dar cu 
relevanţă în ordinea explicaţiei, în acest caz, a faptului filosofic 
prin el însuşi, adică autonomist. Metoda autorilor de succesiuni 
era simplu filiaţionistă, aceasta însemnând că, de principiu, 
fiecare filosof era prins într-o serie, cu punctul de pornire într- 


unul din cele două „începuturi": acela ionian şi acela italic. 
Clemens din Alexandria avea să distingă trei, pe lângă acestea, 
tăcând din eleaţi o succesiune distinctă. 

În genere, filiaţionismul este o explicaţie slabă, şi încă mai mult 
când procedează evenimenţial iar pentru aceasta potriveşte 
faptele să intre în schemă. Orice s-ar spune, nu se prea află 
ceva esenţial despre viaţa proprie a filosofici urmărind, 
bunăoară, succesiunile sotioniene, dintre cele mai celebre: 
Thales — > Anaximandros —> Anaximenes >Anaxagoras —> Archelaos —> 
Socrate —> Platon —> Speusippos -> Xenocrates —> Polemon —> Krantor Şi 
Krates —> Arcesilaos —> Lacydes -> Karneades -> Kleitomachos, de o 
parte, ca de cealaltă: Pherecydes —> Pythagoras —> (Telanges) -> 
Xenophanes —> Parmenides —> Zenon —> Leucippos -> Democrit... 
Nausiphanes şi Naucydes — Epicur. Ceea ce nu părea a se prea 
potrivi, cu o serie sau cu alta era ataşat unor ramificații 
colaterale. Astfel, din Platon era desprins Aristotel şi din acesta 
Theophrast, iar din Socrate, Antisthenes, lui urmându-i cinicii 
ceilalţi şi stoicii. 

În limite strict filiaţionist-evenimenţiale, nimic sau mai nimic de 
interes aparte; poate doar o mărturie despre cum se va fi 
reconstruit istoria filosofică. Dar grecii aveau deja o 
reconstrucție istorică tare, aceea aristotelică, astfel făcută încât 
oricare alta, slabă, era, prin umbrire, şi mai slăbită. Cu toate 
acestea, practica succesionistă nu este doar ceea ce pare. Ea, chiar 
dacă mai potrivind, pe ici, pe colo, faptele ca să intre într-o 
schemă, participa de fapt la o demonstraţie şi, deci, se supunea 
unei idei, ca dominantă şi, prin ea, mai multor subsecvente. 
Dominanta ţinea de o paradigmă anume, fapt care ducea la 
organizarea unor „geografii” filosofice în jurul câtorva, două sau 
trei. La rândul lor acestea subsumau altele, reprezentate de „şcoli”, 
iar şcolile, individualităţile. „Istoriografia” succesionistă, dacă 
nu e prea mult spus, în contra aparenţelor istoriciste, 
historiolizante chiar, fiind paradigmatică sau prin paradigme, 
totuşi, esenţializa. Filosofia, astfel privită, nu mai era ca o 
„colecţie de păreri” sau „de evenimente întâmplătoare, raiduri 
ale unor cavaleri rătăcitori care se bat cu toată lumea din jur, 
se obosesc fără rost... Tot aşa de puţin a născocit ceva unul 
aici, iar dincolo un altul în chip arbitrar, ci în mişcarea spiritului 
care gândeşte există în mod esenţial o legătură coerentă, 
înaintarea se face aici raţional...” (Hegel, Prelegeri..., |, p. 29). O 
istoric paradigmatică era una menită şi aptă să depăşească 
facticitatea fără a transgresa însă evenimenţialitatea, pentru că 


întregul este reconstruit cu faptele istorice trecute în 
reprezentări şi argumente complementare. 

Aşa cum surprinde încă, cel puţin pe necfiţi, dar inocenţa poate 
să fie o probă de autenticitate, cum mai miră, deci, imaginea 
filosofiei greceşti ca un întreg la care participă toate părţile ei, 
într-o distribuţie a „rolurilor” atât de exactă şi de estetică, chiar, 
încât pare predeterminată. Tipologic distincte cele două 
„începuturi”, de un fel, din perspectivă sistematică, „filosofia naturii” 
cu intenţionalitate ontică, de altfel, cu eleatismul, filosofia 
italică aceasta, ontologică, adică interesată de legitimitatea şi 
modalitatea gândirii fiinţei în sine. „Filosofia naturii”, în schimb, 
luându-i în seamă numai pe aceia care dădeau identitate 
paradigmei (Thales, Anaximandros şi Anaximenes) 
„experimentau”, adică, mai în sensul originar al empirici 
(eunetpia), lumi reprezentate, lumi reconstruite mereu altfel, cu 
alt termen de organizare. Apoi, fiecare şcoală şi fiecare filosof 
în parte, chiar şi cei minori pe cât se disting şi, deci, se 
individualizează pe atât sunt mai necesare acestui întreg 
mozaicat. Mai nimic, esenţial cel puţin, nu este de prisos, 
pentru că nu există repetări-reluări epigonice, adesea aceeaşi 
temă care uneşte pe mai mulţi este pusă în altă „încercare”. Se 
„experimentează” parcă frenetic, imaginându-se câteodată chiar 
şi situaţii negative, de verificare sau de cercetare în logica 
ficţionalistă a antifilosofici, pusă sub semnul lui „ca şi cum”. 
Poate, tot ce se poate, ca această stare de lucruri să fi 
determinat insistența pusă, în medii alexandrine cu deosebire, 
în întocmirea de succesiuni. Nu este de loc imposibil, de vreme 
ce, în epocă, scepticii luau seamă de diversitatea 
deconcertantă, la prima evaluare, a filosofiei: „Pherecydes din 
Syros a spus că pământul este principiul tututor lucrurilor, iar 
Thales din Milet că este apa; Anaximandros elevul său, că este 
infinitul, iar Anaximenes şi Diogenes din Apollonia că aerul; 
Hippassos din Metapont, focul, Hippon din Rhegion, focul Şi apa; Oinopides 
din Chios, focul şi aerul; Onamacritos... focul, apa şi pământul: 
Empedokles şi discipolii săi, ca, de asemenea, şi stoicii, focul, 
aerul, apa şi pământul...” (în Sextus Empiricus, Schițe pyrrhoniene, 
III, 30, 31). Ca odinioară, în Atena, când Socrate pornind de la 
aceeaşi observaţie îndrepta filosofia către cercetarea 
fundamentelor conştiinţei, „succesioniştii”, parcă în reacţie la o 
percepţie care, poate, devenise comună întreprindeau o 
modificare a imaginii printr-o altă „lectură”, cu trecerea de la primul 
nivel al „textului” (aici ca această realitate istorică, aşa cum 


apărea) la cel de al doilea, în care se descoperea că 
diversitatea are intenţionalitatea în unitatea sistematică a 
filosofici. Acesta fiind scopul, toate punerile în succesiune, toate 
raportările, până şi cele nepotrivite, fiind cel mai adesea 
anacronice, duceau către el. 

Revenind, poate că Empedokles nu va fi fost discipol al lui 
Parmenides, dar sigur că nu al lui Pythagoras; nici Anaxagoras, 
auditor al lui Anaximenes, nici Anaximcnes al lui Parmenides. 
Totuşi, nu se poate contesta nici „eleatismul” nici „pythagorismul” filosofii-lor 
„pluraliste” primare: empedocleană, anaxagoriană, „atomistă”. 
Faptul, observat, era pus într-o reţea de explicaţie 
evcnimenţialistă, cu abateri de la starea istorică. Numai că 
toate acestea erau în vederea punerii în lumină a unităţii (prin 
complementaritate, în succesiune) a gândirii care se exercita 
filosofic. Nu este, deci, vorba, la rigoare, de un filiaţionism 
simplu şi inept. De aceea nici nu este nevoie de punerea în 
mişcare a erudiţiei pentru a dovedi realitatea evenimenţială sau 
irealitatea discipolatelor. Nici de desenare a „geografiei” 
transmisiilor culturale, a circulaţiei „cărţilor” şi ideilor, a 
traiectelor. Cu siguranţă că era câte ceva din toate. Atenienii, 
cel puţin, aveau să beneficieze cam de întreaga zestre 
filosofică. „Mărturiile privind elaborarea şi publicarea cărţilor în 
secolul al V-lea sunt sărace. Totuşi, către sfârşitul secolului, 
este clar că în Atena se puteau obţine nu numai ediţii ale lui 
Homer sau ale altor poeţi, ci şi unele lucrări foarte specializate” 
(Lloyd, Metode..., p. 157). Chiar dacă ironic, nu faptul interesează, 
Socrate este pus în Apologia platonică să respingă acuzaţia de 
impietate, amintind că „lucrările” grammata lui Anaxagoras 
„puteau fi cumpărate în Orchestră! cu cel mult o drahmă...” (26 
d). Eutidemos, cât îl priveşte, „adunase o mulţime de scrieri ale 
poeţilor şi înţelepţilor renumiţi” (Xenofon, Mem., IV, 2, 8). Tot 
Platon, apoi, (câtă ficţiune pune, nu interesează mai de loc) 
începea dialogul Parmenides cu relatarea întâlnirii lui Socrate cu 
Parmenides însuşi şi cu Zenon, cu prilejul marilor Panathenee. 
Socrate, şi împreună cu el, mai mulţi atenieni „dornici să asculte 
pe Zenon” (atunci „fuseseră aduse pentru prima oară scrierile 
lui”, pe când Parmenides lipsea), îl aud citind el însuşi din 
cartea de apărare a lui Parmenides şi de respingere a „celor ce 


1 pagina 158 'OpxýńoTtpa, „puţin verosimil să fi numit o parte a teatrului unde 
evolua corul”. Mai curând „cuvântul desemna tot o parte dara pielii 
publice unde erau ridicate statuile lui Harmodios şi Aristogiton”. (Robin, 
Notes, în Plalon, Oeuvres..., 1, p. 1259). 


susţin pluralitatea” (poate Dispute, poate nu) care fusese scrisă mai 
demult, în tinereţe, dar „cineva mi-a furat o copie, astfel că nu 
m-am hotărât dacă trebuie sau nu s-o aduc la lumină” (127 d, 128 
d). 

La Atena, cu Socrate, cu Anaxagoras, cu Democrit, cu sofiştii (cu aceştia 
în mod deosebit, ei fiind purtători şi difuzori de cultură 
filosofică, mai în toată Grecia) se întâmpla prima marc punere 
într-o „universalitate” fie şi limitată a filosofici. Platon, apoi, are 
cunoştinţă temeinică de întreaga tradiţie, Aristotel, cel puţin în 
Metafizica I o reface ca pentru un sistem al filosofici, iar de la Theophrast 
porneşte doxografia. Citiţi, folosiţi în dezvoltări ulterioare sau 
respinşi, filosofii tradiţionali erau citați şi astfel cuvintele lor, 
cele memorabile, s-au transmis, scripturar deci, şi nu din 
generaţie în generaţie, oral. 

Aşadar, exista o circulaţie a ideilor, mai tare chiar decât esoterismul 
de şcoală, când şi cum şi din varii motive era instituit. Autorii de 
succesiuni, ca şi aceia de biografii, doxografii o presupun, 
câteodată o supralicitează, dar, în genere, nu pentru faptul în 
sine ci în vederea explicaţiei unui motiv mai persistent, a unei 
paradigme, a întregului ca întreg, la urma urmelor. 

Cât filiaţionismul presupune o idee, este de luat aminte. Ba 
trebuie, dacă se poate spune aşa, provocat ca să-şi deschidă 
toate tainiţele. O temă, dintre cele mai seducătoare, chiar 
pentru că ţine „scena” o bună bucată de vreme, sub semnul ei 
stând, propedeutic, şi Platon, este aceea a „pluralismului”, 
întrucâtva, situat în intervalul dintre „filosofia naturii” Şi ontologismul 
parmenideian. 

În dialogul platonic, Zenon spune că în cartea sa a urmărit să-i 
respingă „pe cei ce afirmă pluralitatea” (128 d). „Fără îndoială 
aceştia erau pythagoricii” (Robin, op. cit., p. 1439). Mai înainte, în 
acelaşi sens opinaseră Tannery şi Băumker (Science hellene, p. 
249 şi urm.; Das Problem der Materie, p. 60 şi urm.). Lucrurile însă. 
nu este exclus, să stea puţin altfel sau să fie ceva mai 
complicate. Că pythagoricii erau, poate chiar în primul rând 
vizati, este de admis. Nu este exclus ca Zenon să-l fi avut în 
vedere şi pe Anaxagoras. „Sunt raţiuni bune de a crede că 
Anaxagoras a citit cartea lui Zenon”, aceea de care vorbea 
Platon, şi că „adeziunea sa la doctrina infinitei divizibilităţi va fi 
fost determinată de criticismul mai tânărului său contemporan” 
(Burnet, op. cit., p. 361). Influenţa este admisă şi de Kirk şi Raven 
(P. Ph., p. 279). În acest caz, nu este deloc exclus ca reacţia sa fi 
fost, cu trecerea timpului, mai apăsat anti-anaxagoriană, 


eleatul putând vedea în filosofia „homoiomeriilor” o întoarcere pe dos 
a intenţiei sale, totuşi sugestivă, cel puţin, pentru aceasta. 
Oarecum psihanalizând, respingerea urma faptului că, în contra 
aşteptărilor, filosofia anaxagoriană era inspirată de „critismul” 
zenonian. Dar nu este ceva de neînțeles aici, situaţia paradoxală 
venind din chiar paradoxalul ca logică a filosofiei lui Zenon (în 
prelungirea ideii parmenidiene). 

„Criticismul” zenonian, de care vorbea Burnet, este în decurgere 
firească din „paradoxal!”. Ontologic, unitatea nu putea fi gândită 
decât în sine; în consecinţă, pluralitatea nu avea, nu putea să 
aibă legitimitate, se înţelege că, din această perspectivă. Totuşi 
Zenon pune problema pluralităţii, dar ficţionalist; ce ar fi dacă 
am putea-o gândi şi deci legitima ontologic? În acest caz am 
renunţa la unitate; dar dacă eliminată aceasta, ipoteza 
pluralităţii face imposibilă înţelegerea ca existentă, la urma 
urmelor, a lumii înseşi. Pentru că la aceasta s-ar induce, dacă 
zăbavnicul nu va fi ajuns de unul mai iute la fugă, dacă săgeata 
zvârlită ar sta pe loc, dacă, în fine, grămada n-ar putea fi 
gândită şi, în urmare, zgomotul făcut de „o baniţă de mei”, în 
cădere. Existând pluralitate, de îndată ce fiecare interval se 
poate înjumătăţi, ce mai este intervalul ca întreg? Şi, întrucât 
un bob, în cădere, nu face zgomot, ce ar mai fi zgomotul produs 
de o grămadă? (vd. supra, Zenon). Prin urmare, gândind unitatea 
nu mai înţelegem pluralitatea, iar dacă dimpotrivă, o admitem 
cu sens pe aceasta, celei dintâi nu i se mai lasă vreun înţeles. 
Aşa punându-se problema era firesc, într-un univers aporetic, 
să se încerce ipoteza cealaltă. Lucrând eleaţii cu aceea a 
unităţii, în replică, dar oricum în funcţie de ei, pluraliştii se vor fi 
angajat în justificarea la limită a lumii şi lucrurilor ei. Altfel spus, 
cum poate fi gândită mişcarea şi tot asemenea grămada cu 
zgomotul corespunzător. Cum, toate acestea când, dacă punem 
în concept unitatea (fiinţa ca fiinţă însăşi), nu ne mai este la 
îndemână trecerea la multiple ? 

Replica era firească, venind din însăşi aporeticitatca 
paradoxelor zenoniene. Astfel încât, în logica şi în stilul celor 
nouă ipoteze (aporii) din dialogul platonic Parmenides: dacă este 
gândit Unul, ce vor fi celelalte şi contracara, dacă sunt gândite 
celelalte, ce se va întâmpla cu Unul. 


1. Empedokles din Agrigent 


Încă celor mai vechi, Empedokles (484-424) le-a părut un 


personaj straniu şi enigmatic. Cercetător al naturii, „săvârşea şi 
fapte magice”; foarte realist şi lucid în opţiunea lui demofilă, „era 
întotdeauna încruntat şi-şi păstra necontenit aceeaşi gravitate 
a atitudinii, în felul acesta apărea în public, iar când cetăţenii îl 
întâlneau, li se părea că văd, în această atitudine, marca 
gravităţii unui rege”. Sever cu orgoliile nemăsurate ale altora 
(„când medicul Acron ceru consiliului un loc unde să ridice un 
cavou de familie, fiindcă este un medic din cei mai de seamă, 
Empedokles împiedică aprobarea cererii, într-un discurs unde 
insistă asupra egalităţii...”), îşi va fi înscenat o moarte menită 
să-i stupefieze pe semenii săi şi pe el să-l apoteozeze: „s-a 
îndreptat spre Etna şi după ce a ajuns acolo, s-a cufundat în 
craterul de foc şi a dispărut, gândul lui fiind să adeverească 
vorba că se transformase în zeu”, în urmă însă, „adevărul a fost 
cunoscut, din cauză că una din sandale a fost aruncată afară 
din flăcări; căci avea obiceiul să poarte sandale de bronz”. Avea 
„păreri opuse în viaţa publică şi-n poeziile scrise, în unele 
pasaje e cumpătat şi înţelept, în altele se poate vedea că e 
lăudăros şi egoist. Astfel spune el: vă salut ! Căci vin printre voi 
nu om muritor ci Zeu — ce e fără de moarte...” (Diog. Laert., VII, 
59, 73, 65, 69, 66). „Om de stat şi medic, poet şi filosof, magician, 
profet... şi chiar şarlatan, Empedokles din Agrigent, ca şi pentru 
antici, pentru moderni rămâne un personaj de legendă” (J. 
Souilhe, L'enigme d'Empedocle, în Archives..., p. 1). 

Cu deosebire, modernii aveau să perceapă ca pe o nepotrivire 
în faptul de a fi scris un poem Despre natură (Peri physeos) şi altul despre 
Purificări (Kâtharmoi), opus celui dintâi, şi încă într-atâta încât 
Ernest Renan avea să vadă aici un Cagliostro avant la lettre faţă 
cu un Newton, deci un taumaturg împotriva unui savant. 

S-a vorbit mult despre această deosebire, drept este că, 
deconcertantă, fiindcă cele două poeme sunt atât de 
individualizate încât nu par să aparţină aceluiaşi filosof. Sau, cel 
puţin, aşa vor fi fost percepute, „fizica” din primul şi „mistica” 
din cel de al doilea parcă făcând „punte între gândirea 
cosmogonică primară şi gândirea târzie a gnozelor” (Ramnoux, Les 
présocratiques în Histoire..., |, p. 442). Socotindu-se ca un zeu 
coborât printre oameni („Sunt acel ce v-apar ca un zeu fără 
moarte, / Şi printre voi mă plimb, cu nemuritorii asemeni/ Şi 
având parte de-a tuturor cinste...”), venerat „cu evlavie”, urmat de 
oameni „cu miile”, căci unii „doresc să afle” calea spre vreun 
câştig”, iar „alţii vor să profite/ De profeţiile mele; alţii, de multă 
vreme/ Măcinaţi de-adânci suferinţe, doresc să audă/ Un cuvânt 


salvator, ce boli felurite s-aline”, socotindu-se, deci, aidoma 
zeilor, parcă spre a-şi justifica nemurirea pe care credea a o fi 
avut, Empedokles va fi numit sufletele „demoni cu viaţă lungă” 
(fr. 112, 115). Căci vor fi fiind „nemuritoare şi trăiesc lungi 
veacuri”, rătăcind însă, pe „trudite cărări”, acestea, cum avea 
să gloseze un scriitor creştin de mai târziu, Hippolytos, fund 
„după câte se spune... trans-migraţiile sufletului în corpuri şi 
schimbarea rânduielilor lui. Aceasta este ceea ce spune versul 
„truditele... cărări”. Căci sufletele trec dintr-un trup într-altul, 
silite să-şi schimbe locul şi fiind pedepsite de Weikos şi nelăsate 
să poposească Într-unul singur” (fr. 115). Silite să treacă dintr-un 
trup în altul de Neikos (forţa cosmică a Urii sau Dezbinării) 
sufletele ar fi însă adunate de Philia, „care este bună şi miloasă 
faţă de geamătul lor şi de uneltirea dezordonată şi rea” a puterii 
celeilalte „smintite” şi rea. (Ibidem). 

Ca pythagoricii, din care uneori tradiţia îl pune să descindă 
(părăsindu-l pe Parmenides, zice Diogenes Laertios, VIII, 56, după 
Alkimadas „Empedokles ar fi devenit elevul lui Anaxagoras şi 
Pythagoras), filosoful din Agrigent admite metempsihoză (mai 
curând, metensomatoza): 

„Eu am fost, de fapt, odată băiat şi apoi fată, Plantă şi pasăre, 
peşte de mare ce-i mut pe vecie" 

Trecând din ipostază în ipostază, dar mai înainte de orice 
încarnare sălăşluind în „casa lui Zeus”, sufletul are mereu nostalgia 
acestuia : 

„Din o cinstire şi fericire profundă venit-am, Casa lui Zeus 
părăsind, şi-ntorcându-mă-aicea Printre voi muritorii” (fr. 117, 
119). 

Dacă de la Purificări trecem la Peri physeos dăm însă de un cu totul 
alt spectacol, în care lumea şi sufletul joacă, aşa-zicând, roluri 
distincte. „Empedokles, avea să rezume Aristotel, găseşte patru 
elemente, adăugind la cele enunțate Pământul ca al patrulea. 
Etern nepieritoare, şi nenăscute, fie cu mai mult, fie cu mai 
puţin, se unesc într-o unitate şi se împrăştie din aceeaşi”. 
Identificând patru elemente corporale pe care le numeşte 
rădăcini pagina 163 (PLGOuUATA), mai introduce „ca principii... care pun 
în mişcare”, Philia (sau Philotes, Iubirea) şi Neikos (Ura). „Astfel încât, 
potrivit concepţiei lui, principiile sunt de fapt şase” (Metaph., |. 3, 
984 a 8). 

Mereu în identitate cu ele însele, cele patru rădăcini nu au a se 
schimba. Din acest punct de vedere, deci, ele îndeplinesc întrutotul 
condiţia de inteligibilitate ontologică a principiului pusă de 


Parmenides încă, anume identitatea de sine a principiului ca 
principiu. 

Asemenea marelui eleat, în urmare, filosoful din Agrigent putea 
să spună că principiul este, doar, şi deci că nu se naşte, nu 
devine şi nu piere, însă, în deosebire de acela care, după 
tradiţie, i-ar fi fost, dacă nu dascăl, model, printr-un artificiu şi 
într-un context slab, parcă deliberat slab, o țesătură (nu prea de 
„covor”, stromateică, zicând aşa cu gândul la element din Alexandria) 
din „naturalism”, eleatism, puţin pythagorism avea să se dezlege 
de rigorile ontologiste şi să se situeze în intervalul de criză (de 
trecere la metafizică). Aceasta printr-o simplistă în sine punere 
în termeni de inteligibilitate a generării lucrurilor şi a lucrurilor 
înseşi. Astfel „Empedokles spunea că înaintea celor patru 
elemente au existat părticele foarte mici din acestea, ca 
elemente primordiale anterioare elementelor” (Aristotel, Despre 
naştere şi corupţie, II, 7, 334 a 26). 

Un artificiu, „LN analogie cu teoria atomistă”, prin urmare (Burnet, op. cit., 
p. 256). Şi încă o dată, un artificiu util pentru că numai în acest 
fel, pentru moment, era posibilă punerea fiinţei ca prezentă - în 
şi deci, justificarea ontologică a lucrurilor ca existenţă. Căci, 
alcătuită din „părticele foarte mici”, şi în acest sens acestea 
anterioare, elementele pot să genereze lucrurile fără să-şi 
schimbe identitatea, fără să se transforme, şi deci să abdice de 
la condiţia lor de principiu. 

Filosoful salva, deci, condiţia principiului, aceea de a fi intrasformabil 
ca principiu, şi în plus, justifica şi generarea lucrurilor, dar cu 
preţul simplificării lui, prin dezlegarea eficienţei. De aceea şi 
apare perechea Philia-Neikos distinctă de tetrada Aer'-Apă-Foc- 
Pământ. Dar, deocamdată, separarea nu stânjeneşte mai mult 
decât ajută explicaţia, întrucât, ca importanţă, trece într-un plan 
secundar. Ceea ce voia Empedokles reuşeşte să facă, şi încă în 
condiţiile separării dintre principiu ca substrat, ca formă şi ca 
eficienţă, aristotelic vorbind. Aceasta însă nu-l împiedică; 
dimpotrivă, oricât ar părea de straniu, îl ajută. 

Separând principiul ca eficienţă de principiul în funcţionalitate 


1 Empedokles nu folosea de regulă pagina 164 áép ci aÍTÁP, probabil pentru a 
distinge aer-ul corporal (atmosferic) de aér ca rădăcină - pío (cf. Butnet, op. cit., p. 
259-260). Vd. 31 A 49 („mai întâi s-a separat eterul” - TOV EV aL0Epa NPWTOv 
Siaikpienvai; B 9, B 53, 54; se pare, totuşi, că mai recurgea şi la aer, cf. fr. 
38 (după Clemeni, Stomar., V, 48, 3) dar, cel puţin aici într-un sens 
cosmologic, mai curând: „cu origini concomitente toate acelea care sunt, 
pământul şi marea în valuri, aerul umed - vypóç ap şi eterul. Titan ce 
înconjoară cercul în întregime — TtTttV nsaiorp”. 


constitutivă, material şi formal, Empedokles răspunde la una 
din marile probleme ale ontologiei deschisă încă de 
Parmenides: cum se face că principiul este şi rămâne identic cu 
sine, dar generează totuşi lucrurile. Dacă, deocamdată, ar fi 
socotit mişcarea şi schimbarea ca imanente fiecărui element, 
atunci aerul, apa, focul şi pământul puteau să treacă unele în 
altele. Ceea ce lua condiţia sine qua non a înţelegerii lor ca 
principii. 

Exterior însă, principiul ca eficienţă nu putea să acţioneze 
asupra principiului (principiilor) ca substrat. Altfel spus, fiindcă 
stă în afara lor nu are a se aplica naturii lor primordiale, felului 
lor de a fi esenţial. Philia şi Neikos, deci, nu pot să „comunice” 
cu Apa ca Apă, cu Aerul ca Aer, cu Focul ca Foc ori cu Pământul 
ca Pământ, ci doar cu elementele în constituţia lor, ceea ce 
vrea să însemne, cu ele într-un plan secund de existenţă. 

Aşa încât, dacă iniţial, într-o stare originară precosmică, Philia 
domină, făcând ca toate „părticelele foarte mici” ale 
elementelor să stea alături în limitele fiecăruia dintre acestea, 
prin intervenţia Urii sau Discordiei (Neikos) ele se răspândesc ca 
seminţele pe un ogor. Din nou însă intervine Philia care face ca 
părticelele desfăcute unele de altele, dar de aceeaşi natură, să 
se unească: „atomi” de aer, cu „atomi” de pământ, „atomi” de pământ 
cu „atomi” de foc şi aşa mai departe. Lucrurile au devenit 
posibile, ele fiind tocmai o asemenea alcătuire compozită. 
„Empedokles (spune că) nici un lucru nu are o natură (a sa), ci 
constă dintr-un amestec şi o dezbinare de elemente” (fr. 8). 
Născute prin simpla alăturare a „părticelelor” („elementelor”) de 
diferite naturi, lucrurile sunt îndreptăţite metafizic (principiile 
sunt cele ce le alcătuiesc), dar şi fizic (sunt realităţi secunde, 
apar din..., sunt constituite din...). De aceea identitatea lor nu 
are a fi eternă. O identitate au însă, şi aceasta este dată de 
„elementele” de un anume fel, dominante. 

Ca într-o pictură în care se combină culori pentru a se configura 
o imagine, în „tabloul” lumii se alătură „părticele” ce produc 
identitatea lucrurilor, ca atare de negăsit în ordinea ontologică, 
aceea de stil parmenidian. 

„Astfel cum pictorii, mândrii bărbaţi, pricepuţi-n-ale artei, 

Căci o-nţeleg, când statuile lor şi le-mpestriţează 

Şi iau cu mâinile lor substanţe multicolore 

Armonios mestecându-le în diverse proporţii 

Şi făuresc o imagine aşijderea celor reale, 

Chipuri de pomi şi bărbaţi şi femei şi fiare şi păsări, 


Peşti, ce în apă hrana şi-o află, şi zei fără moarte 

Ce excelează-n cinstire, tot astfel să nu se înşele 

Mintea-ţi de amăgirea aceasta că lucruri diverse 

Câte se aud şi pier, din altă parte venite-s” (fr. 23). 

Născute prin acţiunea unificatoare a lubirii, lucrurile vor să şi 
pară însă, pentru că din nou va interveni Ura. Şi, astfel lucrurile 
„unele-ntre-altele pier” şi „dezvoltarea lor e limitată” „între hotarele 
vieţii ce soarta le hărăzeşte” (fr. 26). Dar, una urmându-i 
celeilalte şi limitând-o, limitându-se reciproc, prin aceasta, ele 
se pun în situaţia de a funcţiona dual. Căci „adeseori, Philia 
este cea care desparte şi Neikos cel care uneşte” (Aristotel, 
Metafizica, |, 4, 985 a 21). Când Philia uneşte toate „părticelele” 
în identitatea de sine a fiecărui element, ea le şi desparte pe 
cele de aer de cele de foc, bunăoară. Şi tot aşa, când Neikos le 
„învrăjbeşte”, le separă, împrăştiindu-le, în acest fel, face 
posibilă asocierea lor în formă de existenţă a lucrurilor. De 
aceea, Philia şi Neikos sunt de două ori complementare: o dată că 
una o presupune pe cealaltă (ce ar fi dacă ar exista doar una 
singură? De-ar fi numai iubirea, lucrurile nu s-ar produce, sau, 
dacă s-ar produce, n-ar mai pieri. Existând, apoi, doar ura, nici o 
formă de existenţă n-ar fi posibilă, totul aducând cu un univers 
cratylean în care nu poate să fiinţeze nimic, fie şi pasager). în al 
doilea rând, cele două forţe sunt complementare întrucât Iubirea 
uneşte-şi-dezbină, în timp ce Ura-dezbină-şi-uneşte. 

Introduse ca să explice generarea lucrurilor şi, totodată, să 
poată să păstreze condiţia „parmenidiană” de inteligibilitate a 
principiului (intransformabilitatea), dar să legitimeze metafizic chiar 
formele de existentă fizică, Empedokles compromitea însă, fie 
şi parţial coerenţa instituirii metafizice pentru că, prin punerea 
în regim distinct a „eficienţei” (Iubirea şi Ura) limita principiul. 
Aceasta, o mişcare inabilă, s-ar putea zice, numai că ea era 
săvârşită pentru a se justifica altă condiţie de inteligibilitate, nu 
neapărat mai importantă sau nu în absolut mai importantă, ci, în 
momentul istoric dat, cu un rol mai mare în legitimarea (conceptualizarea) 
generării lucrurilor şi a lucrurilor înseşi. 

Că în absenţa condiţiei ilimitării, inteligibilitatea principiului era 
uşor atinsă sau, oricum, stingherită, nu e nici o îndoială. Dar nu 
trebuie ignorat faptul că într-o epocă de „experimentări”, prin 
„acoperirea” (ca „suspendare” sau „punere între paranteze”) ori numai trecerea 
în plan secund a unei condiţii, Empedokles (şi nu e cazul doar al 
său) căuta să impună alta prin luminare puternică. „Jocul” 
acesta, cu lumini şi umbre, era şi firesc şi folositor. De principiu, 


una, identitatea (intransformabilitatea) nu era mai importantă, 
ontologic şi metafizic, decât alta (ilimitarea). Dar cum 
Anaximandros trecuse (ca şi cum) ilimitarea mai în faţă, 
Empedokles, la fel, poate, ficţionalist apasă pe 
intransformabilitate, condiţia ilimitaţiei fiind promovată numai 
în funcţie de logica instituirii celeilalte. De altminteri, de la 
intransformabilitate, în ordine deductivă, se putea trece lesne 
la justificarea ilimitării. Ceea ce, dintr-un alt punct de vedere, 
Empedokles o şi face. Din altul insă decât cel ontologic, din cel 
fizic, adică, întrucât din acesta ilimitarea este în oarecare 
măsură admisă şi legitimată. Din perspectivă ontologică însă 
nu, fiindcă mai întâi avem de a face cu patru elemente, care 
aşa fiind, se limitează reciproc. lar în al doilea rând, pentru că 
Philia Şi Neikos înmulţind principiile, sporesc dificultatea 
originară. Dar din perspectivă fizică şi, prin aceasta şi 
metafizică, principiile sunt nelimitate fiindcă număra! 
„elementelor” este nesfârşit. în consecinţă asemenea vor fi şi 
posibilităţile de asociere, adică de producere de forme. 
Nesfârşite ca număr, acestea nu sunt însă eterne ca existenţă, 
ele rezultând din compunere. Or, numai ceea ce este simplu şi 
unitar nu se naşte şi nu piere. Lucrurile însă, fiind alcătuiri, se 
nasc şi pier, dar se nasc şi pier ca o combinaţie anume a 
„elementelor”, în sine cu durată nesfârşită. Aşa fiind, ele dau 
consistenţă existenţială lucrurilor, le întemeiază ontologic, dar 
nu se identifică în chip absolut cu ele, astfel că forma apare şi 
dispare. Nici una nu face excepţie, deci nici formele vii. în 
consonantă cu ontologia şi „fizica” sa, Empedokles le explică 
prin aceeaşi mecanică a „părticelelor” şi prin acelaşi joc al celor 
două forţe. Căci şi formele vii, de la cele mai simple până la om 
şi de la oase până la simţire şi gândire presupun Apa, Aerul, 
Focul, Pământul, ca şi Philia şi Neikos în războiul lor fără de 
întrerupere, însă mereu generator. 

După Empedokles, bunăoară, „muşchii corpului se nasc din cele 
patru elemente egal amestecate, nervii din foc şi pământ, 
amestecate cu o porţie dublă de apă, unghiile li se nasc 
animalelor din nervi care se răcesc la extremităţi...; oasele se 
alcătuiesc din două părţi apă şi pământ, din patru de foc, 
părţile aceste combinându-se în interiorul pământului” (Aëtius, V, 
19, 5, Fragmente, A, 72). în plus, la constituirea oaselor şi 
muşchilor va fi participat şi Philia. 

Şi tot aşa „gândirea se iveşte prin elemente asemănătoare, iar 
ignoranţa prin elemente neasemănătoare”. Iar cei „la care 


elementele sunt dese şi fărâmiţate în părticele, asemenea 
oameni se mişcă repede şi, apucându-se de multe, puţin duc la 
capăt din cauza repeziciunii sângelui: cei la care amestecul 
(elementelor) este mijlociu (echilibrat) într-o anume parte a 
corpului, excelează în această direcţie” (Theophrast, De sensu, | şi 
urm., în Fragmente, A 86). 

„Speciile tuturor animalelor”, la rândul lor, „se deosebesc prin 
constituţia lor felurită: unele au înclinaţie specială pentru apă, 
altele să zboare în aer, şi anume cele care posedă elementul 
foc în mai mare cantitate, altele, mai grele, înclină spre 
pământ, iar toate câte sunt formate din părţi egale la 
combinare au graiul sălăşluit în piept” (Aëtius, V, 19, 5, Fragmente, A 
72). 

Că nu în acest fel se vor fi constituit organismele vii, că nu 
aceasta este gândirea şi că speciile nu se diferențiază aşa cum 
îşi închipuia Empedokles, azi nu avem nici o îndoială. Dar, 
ciudat, „erorile” lui la o mai atentă analiză şi la o mai atentă 
scrutare a ceea ce stă mai înapoia lor ascund, totuşi, adevăruri de 
necontestat. în primul rând este vorba de plasarea vieţii şi a 
gândirii în unitatea lumii, dată de principiul comun din care 
toate se trag şi în care toate se întorc, în al doilea rând, 
Empedokles încearcă o specificare a formelor, căutând, deci, să 
le explice identitatea lor, încă o dată, în condiţiile în care toate 
aveau, la rigoare, aceeaşi natură. Aşa se face că, deşi venite 
din aceleaşi elemente, lucrurile şi fiinţele lumii se disting în 
funcţie de părțile componente. Dar încă mai mult, filosoful din 
Agrigent încearcă şi o specificare calitativistă nu doar 
cantitativistă, de vreme ce aduce în discuţie specia. 

Filosoful se va fi întrebat, de bună seamă, despre ceea ce, 
peste felurimea individualelor, asigură, totuşi, identitatea 
relativă a formelor care alcătuiesc speţele de existenţă. Nu este 
nici o îndoială că şi firul de iarbă şi omul, întrucât vin din apa, 
acrul, focul şi pământul primordiului, sunt în unitate. Dar ce anume le 
face să fie firul de iarbă, fir de iarbă şi omul, om? Şi ce anume le 
asigură identitatea în orizontul propriu de existenţă? Ce face, 
prin urmare, ca oamenii diferitelor generaţii să fie oameni, dacă 
totul în lume este o combinatorie mecanică şi neintenţională? 
Căci nici Philia, nici Neikos, nici vreuna dintre rhizomata nu au 
conştiinţă şi nu predetermină, neurmând un plan în vederea unui 
scop anume. Finalismul este exclus? Atunci? Empedokles presupune 
existenţa speciilor, deci a universaliilor care dau identitate 
tuturor formelor pe care le cuprind. Că le explică într-un mod 


corporalist este adevărat (ele, în reprezentare empedocleană, fiind în 
funcţie de „elementele” de un anumit fel, care domină). Dar, 
oricum calitatea fiecărui lucru depinde nu numai de cantitatea 
corpurilor mici ci şi, de fapt, în primul rând, de calitatea acestora. Deci 
ar exista o înclinaţie către o anume formă explicabilă prin 
„€lementele” dominante, care, fiind în condiţia principiului dau 
realitate, câtă poate fi la al doilea nivel şi formelor în 
determinaţie universală. 

Dar dacă totul, în ultimă instanţă, vine de la principii şi revine la 
ele, dacă orice formă de existenţă apare şi dispare, de ce în 
Purificări, sufletul cel puţin, are regim aparte? În Despre natură, 
Empedokles -proceda ca un physik6s, deci ca un filosof naturalist. 
Empedokles, avea să comenteze Aristotel, socotea sufletul „ca 
fiind format din toate elementele” (Despre suflet, 1, 2, 404 b 8). 

În Purificări însă perspectiva se schimbă, Empedokles „numind 
sufletele demoni cu viaţă lungă, pentru că sunt nemuritoare şi 
trăiesc lungi veacuri” (fr. 115). Care să fie explicaţia „dublului” 
Empedokles? Căci s-a vorbit şi se mai vorbeşte încă de un 
„dualism” empedocleean, în filosof stând funcţiile încă 
nediferenţiate de mag şi naturalist, poet şi filosof, predicator, 
tămăduitor şi sfătuitor public” (Dodds, Grecii şi iraţionalul, p. 
172). Dar încă din 1906 W. Nestle ridicându-se împotriva 
dualismului a propus, dimpotrivă, ideea unităţii. Ceea ce, fie şi 
parţial, nu se poate nega, măcar pentru faptul că şi în Despre 
natură, încă tradiţionalist-mitizant Empedokles dă nume de zei 
elementelor : 

„Află deci mai întâi a tuturor patru principii: Zeus cel luminos şi 
Hera, izvod de viaţă, Şi Aidoneus şi Nestias, ce udă cu lacrimi 
izvorul înlăcrimat al bieţilor oameni” (fr. 6). 

Din acest punct de vedere, cel puţin, există o unitate între cele 
două poeme empedocleene. Dar dacă nu se poate nega o 
continuitate anume, indiferent dacă Despre natură va fi fost 
scris mai 

Înainte sau, dimpotrivă Purificările, dacă unitatea gândirii 
filosofului nu poate fi în mod categoric contestată, nici nu trebuie 
absolutizată. Trebuie să ţinem seama de faptul că cele două 
poeme se disting, pe alocuri, radical, dar se cuvine să mai luăm 
în discuţie un fapt care, poate, este în cea mai mare măsură 
răspunzător de naşterea ideii unei enigme empedocleene. Scriitorii vechi 
(doxografii, în mod deosebit), observa J. Souilhe, „n-au fost şocaţi de 
pretinsul dezacord al gândirii” filosofului. „Ei au interpretat Katharmoi 
cu ajutorul poemului Peri physeos, exagerând chiar deschiderea simbolică 


şi alegorică a formelor. Ei n-au separat cele două scrieri, ca şi 
cum una era de tot ştiinţifică şi alta un fel de apocalipsă 
mistică... Şi, apoi, ei au înţeles că agrigentul era mai înainte de 
toate un poet, şi în afară poate de Aristotel care pare puţin 
iritat, ei i-au iertat imprecizia doctrinei pentru magnificienţa 
imaginilor” (op. cit., p. 22). 

Trebuie, aşadar, să ţinem seama de faptul că Empedokles 
folosea intens simbolul şi alegoria şi că acestea nu pot să fie 
interpretate la fel ca un concept filosofic sau ştiinţific. Din cauza 
stării fragmentare a poemului, apoi, nu-i ştim exact nici 
construcţia, nici toate sensurile. Dar, oricum, o anume 
discontinuitate, o opoziţie chiar sunt de necontestat într-o 
operă, cum avea să zică Ernest Renan, de Newton şi de 
Cagliostro, în acelaşi timp. 

Filosof naturalist, „mare lider democratic în Agrigent”, el s-a vrut, totuşi, 
ŞI „apostol al unei noi religii” (Burnet, op. cit., p. 233, 234). Nu este, deci, 
exclus ca Purificările să vină dinspre omul politic foarte 
contradictoriu, în intenţia sa reformatoare, care a fost 
Empedokles, asemenea, de altminteri, mai tuturor liderilor 
democraţiei vechi greceşti. 

Anticipând puţin, să luăm în seamă ceea ce avea să se întâmple 
în Atena democratică, în ultimele decenii ale secolului al V-lea, când 
tribunale ale demos-ului instruiesc numeroase procese de impietate 
(asebeia), când sunt condamnaţi Anaxagoras, Socrate, 
Protagoras, Prodicos. Este posibil, de aceea, ca Empedokles să 
fi gândit oarecum ca liderii democraţiei ateniene şi să se fi vrut 
„apostolul unei noi religii” din motive politice şi morale. Căci nu 
era singurul în epoca lui care, realist, de altfel, socotea religia 
ca pe un factor de întărire a unităţii demos-ului în faţa atacurilor 
aristoi-lor care tradiţionalişti, odinioară, trecuseră după 
pierderea hegemoniei la un antitradiţionalism de circumstanţă. 
Cum ruperea cu tradiţia, în genere, era un mijloc de 
compromitere a unităţii poporului, antitradiţionalismul avea să 
devină aproape loc comun în programul politic al aristoi-lor. 

Poate „un Janus bifrons, deschis cum este deopotrivă către 
trecut şi către viitor”, Empedokles va fi încercat o ieşire dintr-un 
câmp eleatic într-o parte, naturalist în alta, dar, tot ce se poate, 
cu mijloace încă tradiţionale (Schubhl, Essai sur la formation..., p. 
305). Astfel că, adesea, în cel mai bun caz nu reuşeşte să fie 
decât eclectic, ceea ce nu presupune neapărat îmbinarea 
mecanică a unor puncte de vedere mai mult sau mai puţin 
disparate, fiindcă, la rigoare, eclectismul organizează elemente 


diferite „într-un sistem coerent”, totuşi (Foulqui€, Saint-Jean, 
Dictionnaire..., art. Eclectisme). Explicând naturalist fiinţa umană în 
Peri physeos, Empedokles adoptă o altă viziune în Katharmoi. 
Acolo rezultă din simpla combinare a „elementelor”. Aici însă, cel 
puţin ca suflet, este altceva şi altfel. Agrigentinul, zicea 
Hippolytos (Ref, VIL, 16; fr. 115 Diels) va fi numit sufletele „demoni 
cu viaţă lungă” „pentru că sunt nemuritoare şi trăiesc lungi 
veacuri”. 

Ca mai târziu Socrate, Empedokles încearcă, poate, să stabilească 
identitatea ontologică a omului, punând sufletul în condiţia 
entității care nu se naşte şi nu piere. Dar, în timp ce Socrate 
avea să treacă de la ceea ce venea prin tradiţie şi ţinea de o 
tradiţie anume, cu rădăcini mitice, la o reconstrucţie 
antropologică, Empedokles rămânea (sau se întorcea) la 
reprezentările vechi, parafilosofice, de cele mai multe ori. Poate 
şi de aceea Platon îi ironiza, aşezându-l printre „muzele din Sicilia” 
care, asemenea celor ioniene (Heraclit) care mitizează (Sofistul, 242 d), iar 
Aristotel „era iritat” chiar (Souilhe, ibid.). 

O desăvârşită punere a sufletului în termenii antropologiei (ontologiei 
umanului) nu găsim nici la Socrate. Dar acestuia îi reuşeşte 
„reînceperea” filosofici, pentru că sufletul nemuritor (socratic) nu 
mai este ca o entitate substanţială în sine, ci mai mult şi mai 
degrabă ca o conştiinţă generică (aproape în sens modern: 
cartezian, kantian, fenomenologic) şi, mai departe, ca nume, al 
naturii sau condiţiei umane. 

Cu un concept al sufletului cum era cel empedoklean din Karharmoi Nu se 
putea merge prea departe sau nu se putea merge înainte. 
Astfel că, trebuind să fie premisa unei noi deschideri, a unui 
nou „început” în filosofia greacă (după cel ionian şi cel italic), 
ontologia empedokleană a omului (şi metafizica, apoi) nu arc 
suficiente şanse de a se trece pe sine în alt orizont şi, deci, de a 
fi întemeietoare. 

Dar indiferent de ceea ce îl va fi determinat pe Empedoklcs să 
fie cum a fost, în faptul de a se fi contrazis (cel puţin în lectură 
modernă) în cele două poeme, nu se află nici un motiv de 
diminuare. Tradiţionalist dar parcă spre a modifica o 
mentalitate fără a o depăşi, poate să nu fi fost nici „un nou tip 
sintetic de personalitate filosofică” nici însă „un tip foarte vechi de 
personalitate”, şamanică, chiar (Jaeger, Á la naissance..., p. 132; Dodds, 
op. cit., p. 172). 

Într-un interval de criză (aceasta ca timp de alegere, de 
separare, dar mai cu seamă de judecată asupra unei probleme, 


unei îndoieli), Empedokles era, într-un fel, pe măsura vremii sale. 
De aici, nu este exclus, să fi venit şi pendularea sa între opuse, 
fapt care îl va fi făcut pe Sotion să-l izoleze între o succesiune 
(ioniană) şi alta (italică), socotindu-l un singuratic pagina 172 
(onopáðnv). Predilecţia lui Hölderlin şi a lui Nietzsche (a unui 
romantic şi, poate, a unui post-romantic) pentru el nu este fără 
de legătură cu existenţa sa, o bizară dar şi seducătoare, totuşi, 
coincidenţă a opuşilor. 


2. Anaxagoras din Klazomenai 


1. „Mai în vârstă” decât Empedokles (se naşte în jurul anului 500), 
Anaxagoras avea să-i pară însă lui Aristotel ca „mai recent”, 
ceea ce poate să însemne mai modem, „roic 6'epyoic voTEepoc”, 
din Metaph., |, 984 a 12. adică mai încoace prin lucrările sale, cât 
de cât literal, se tot discută cam de la Alexandru încoace şi încă 
în registre foarte diferite, uneori opuse. „Inferior în 
învăţământul (sau în meritul) său” după Alexandru, mai exact, 
în tradiţia acestuia (Comm., 26, 27) în timpurile mai dincoace, 
totuşi, ambigua sintagmă aristotelică, de regulă este făcută să 
semnifice o diferenţiere între Empedokles şi Anaxagoras ca 
între un antic şi un modern, deşi nu neapărat valorică. Cu toate 
că, aşa zicând, în literă, distincţia în cauză ţine de o conştiinţă 
hermeneutică târzie, faţă cu Aristotel, fiind de secole XV-XVII, 
nu este deloc exclus ca ea să fie mai pe gândul său. Presupusă, 
în alernativă, cu cealaltă încă de Zeller (|, p. 1023, 4.2), cu 
prudenţă de Tricot (Metaph., |, p. 15, 4.2), este admisă, între alţii, 
de Schuhl - Aristotel remarca faptul că Anaxagoras, deşi mai în 
vârstă (decât Empedokles), pare mai «modern»” (Essai..., p. 
297) - sau de Dumont în traducerea pasajului în cauză: 
„Anaxagoras... mai în vârstă decât Empedokles, dar mai modern 
decât acesta în lucrările sale” - mais plus modeme que lui dans şes 
travaux (Les écoles présocratiques, p. 615). 

Literal, pare mai îndreptăţită prima, dar contextual, mai multe 
şanse de instituire are cealaltă. Mai întâi, dinspre distincţia 
aristotelică: theologoi - physiologoi, în care primii aduceau cu „anticii” iar 
ceilalţi cu modernii, apropierea dacă nu asimilarea, pare de tot 
posibilă datorită semanticii aristotelice, mai aparte, a celor doi 
termeni. Căci prima lor determinaţie nu este de tip sistematic ci 
istoric, iar poziţia unuia faţă de celălalt este în primul rând 
diacronică şi numai apoi, în plan secund şi slab, sincronică. 
Dacă filosofia primă, nominal mai mult decât real, este şi 


filosofic teologică (teologie), theologoi şi physiologoi nu împart, 
tipologic, câmpul filosofici. Cei dintâi sunt şi cei mai vechi, 
temporal dar şi în oarecare ordine, aşa-zicând, archaio-logică, 
întrucât, cel puţin „unii”, probabil platonieieni, erau încredinţaţi 
că aceia trăitori „eu mult înaintea generaţiei noastre” vor fi 
tăcut şi primele încercări de explicaţie teologică a lumii, găsind 
în Okeanos şi Tethys „părinţii lumii” şi făcând pe zei „să jure pe 
apă, pe care, poeţii o numeau Styx” (Metaph., I, 983 b 25). Erau, deci, 
cei mai vechi şi pentru că se aplicau reconstrucţiilor primare, 
acelea de logică mitică. Valoric, vechimea nu adăuga şi nu lua 
nimic, de principiu, cel puţin. Prin urmare, theologiştii, ca mai 
tradiţionalişti, nu erau, prin aceasta, nici mai îndreptăţiţi nici 
mai dezavantajaţi. Ca, de altminteri, la rândul lor, nici 
physiologiştii, mai aproape de adevăr, numai pentru că erau 
mai „moderni”. Accentuarea axiologică este posibilă şi necesară 
numai în cazuri, bunăoară, ca în acesta: Empedokles şi 
Anaxagoras, dar şi în altele (Pherceydes față cu milesienii), tot ce 
se poate, chiar în aceeaşi „şcoală": pythagoricii („vechii”) şi 
pythagoreii („„noii”) urmând o distincţie târzie, tăcută de 
comentatorul anonim al Bibliotecii lui Photios. În această situaţie, 
contextualitatea este de luat în scamă, metodic, hotărând 
distincţiile şi, încă, până la nuanţă. Problema de principiu este 
doar indicativă şi numai în aceste limite vine în sprijinul celei de 
a doua variante de interpretare. Căci numai contextual se evită 
divizarea întregului şi trecerea unei opţiuni în absolut, de o 
parte şi a celeilalte de alta. Or, nu neapărat theologismul este „antic” şi 
physiologismul „modern”, nici aceeaşi opţiune, în totul, de un 
fel sau de altul. Mai „vechi” şi întrucât erau mai „lipiţi” de 
tradiţie dar şi, poate mai cu seamă, datorită încă situării în 
„preajma” nivelului mitic al conştiinţei, theologiştii, mai înnoitori 
physiologiştii prin depărtare, şi unii şi alţii erau, totuşi, dincoace 
de „tăietură”, deci, oricum, în condiţia iubitorului-de- 
înţelepciune, alta decât aceea a filo-mythiei (dacă se poate 
spune aşa). Prin aceasta în şi mai marc măsură cea de a doua 
variantă este operaţională. 

Originar din Klazomenai, pe coasta Asiei Mici, între Smirna şi 
Efes, Anaxagoras ar fi urmat, mai întâi, învăţământul lui Hcrmo- 
timos de la care a reţinut că nous-ul este „cauză a universului 
şi întregii orânduieli” (Aristotel, Metaph., |, 3, 984 b 15). L-ar fi 
audiat însă şi pe Anaximenes (Diog. Laert., II, 6) dar mai nimic 
nu vine în sprijin, în tradiţie theophrastică, Simplicius (Phys., 21, 
2; A 41 Diels) găsea că, deşi va fi „modificat părerile despre 


principiile (lucrurilor)” Anaxagoras o tăcea, totuşi, în contextul 
filosofici lui Anaximenes la care aderase. Dar în ordinea 
semanticii ontologice, presupusă, toţi physiologiştii ca, de 
altminteri şi theologiştii sunt în convergenţă şi 
complementaritate. Indiferent de simbolică si, totodată, de 
program, termenul şi a quo şi ad quem, dincolo de ceea ce separa, 
era acelaşi, anume fiinţa. Din acest punct de vedere, 
deosebirile nu îndepărtau pe unii de alţii ci îi apropiau, tocmai 
unde fiecare lua în seamă, prin situare, altceva, dar altceva 
pentru întregul ca întregire şi prin întregire, în identitate, prin 
cauzalitatea finală a gestului, pentru a zice astfel după 
Aristotel, physiologiştii se deosebesc mai mult prin simbolică, 
semnificativă în ordinea secundă a instrumentării programului 
de participaţie la reconstrucţia fiinţei ca întreg. Astfel, opţiunea 
pentru o schematică sau alta nu este nici întâmplătoare, nici 
fără de sens, strict textual. Apa, aerai, focul, pământul, fiecare 
în parte, două câte două sau toate la un loc deşi doar termeni 
de suplinire, stau, în proiecţie ontologică, mereu pentru 
altceva. Aşa stând lucrurile, între Anaximenes şi Anaxagoras 
distanţa este prea mare, pentru a da crezare informaţiei lui 
Diogenes Laertios. Oricum, chiar şi admiţând-o, relevanţa este 
minimă. 

Părăsindu-şi cetatea, pe când avea 20 de ani, zice tot Diogenes Laertios, 
„începe să studieze filosofia la Atena” şi de această informaţie, 
cel puţin în această ultimă parte a sa, fiind îndoielnică (II, 7). 
Ceva mai sigur însă este că, dobândind celebritate, este 
ascultat de Pericle care, „întâlnindu-l pe Anaxagoras”, desăvârşit în 
vorbirea „subtilă şi sublimă privind fiinţa naturii”, „s-a hrănit cu 
gândirea cea înaltă, ajungând să pătrundă natura raţiunii, cât şi 
pe aceea a absenței ei” (Platon, Phaidros, 270 a); tot ce se poate, se va fi 
impus unui mare poet, pasionat de filosofie, este vorba de Euripide şi, o 
vreme, până la condamnare, după „unii”, ar fi fost urmat de 
Socrate însuşi. Mai probabil este că acesta i-ar fi fost „elev” lui 
Archelaos, cam singurul anaxagorian (Diog. Laert., II, 19). Cunoaşterea de 
către Socrate a filosofici lui Anaxagoras, îndeaproape chiar, 
poate fi luată ca sigură. Cele relatate în Phaidon 97 b-e (Socr.: „într- 
o bună zi am auzit citindu-se dintr-o carte a lui Anaxagoras... 
gândul că acela care orânduieşte lumea în întregul ei fiind 
totdeodată şi cauza fiecărui lucru în parte, este Spiritul”) nu par 
a ţine de ficţiune decât formal; altminteri, dacă luăm în seamă 
predilecţia filosofului atenian pentru finalitate şi finalism, citirea 
cărţii, cel puţin citirea cărţii, dacă nu prin Archelaos, ceva mai 


mult, este de tot posibil să se fi întâmplat. 

Apoi, punerea caricaturală a lui Socrate şi socratismului în 
termen de filosofic a naturii (Socr. „Noi n-avem zei.../ Să 
vorbeşti cu Norii, că ei ne sunt divinităţi...”) de către Aristofan 
(Norii, v.v. 247-248) atestă o percepţie care putea fi a 
conştiinţei comune, abstractă în incapacitatea sa de a distinge, 
dar nu mai puţin, fie şi într-o modalitate negativă, martor de 
crezut. 

Este posibil ca Aristofan să-i fi apropiat pe cei doi, aşa cum i-a 
apropiat, din motive nu prea morale. Decretul lui Diopheites, 
dat la începutul războiului peloponeziac (432) care cerea „să fie 
denunţaţi toţi cei care nu respectă cele sacre sau care 
răspândesc teorii despre corpurile şi fenomenele cereşti”, 
„formulă îndreptată contra lui Pericle, din pricina lui 
Anaxagoras” (Plutarh, Per., 32), era un bun prilej şi pentru învinuirea 
lui Socrate. Că nu recunoaşte şi nu respectă zeii cetăţii, nu era 
departe de intenţionalitatea decretului şi de punerea sub 
acuzaţie a lui Anaxagoras încă. Motivele sigure care au 
determinat judecarea acestuia sunt greu de stabilit, Diogenes 
Laertios (II, 12-15) vorbind de „mai multe povestiri”. Oricum, acuzaţia 
era de impietate sau aceasta este cea mai sigură, fiindcă alta 
de persanofilie, aduse mai curând, chiar dacă reală, cu o 
înscenare menită să lovească în Pericle. „Satyros, în Vieţile sale, 
spune că acuzatorul a fost Thukydides, adversarul politic al lui 
Pericle şi învinuirea a fost atât de legături cu Persia, cât şi de 
impietate” (Diog. Laert., II, 12). Dacă şi de „legături cu Persia”, nu 
se ştie prea bine, dar că va fi fost învinuit de impietate este mai 
sigur. Mai aproape în timp de el, Platon este mai de crezut: 
Socrate „O, uimitorulc Meletos... deci eu nu cred că Soarele şi 
Luna sunt zei, cum cred ceilalţi oameni !... îţi închipui că-l acuzi 
pe Anaxagoras, dragul meu Meletos, şi astfel iţi arăţi disprețul 
faţă de judecători, socotindu-i atât de puţin învăţaţi încât să nu 
ştie că tocmai lucrările lui Anaxagoras sunt pline de astfel de 
vorbe... ?” (Apologia, 26 d). 

Impietatea sa, dacă e s-o judecăm în afară de context, pare de 
invenţie politică, menită adică să mascheze un delict politic 
(sau ceea ce era luat aşa) prin altul de conştiinţă. Totuşi prea 
multe cazuri de asebeia vor fi fost instruite ca lucrurile să fie 
luate prea uşor. In aparenţă, cât îl priveşte numai pe 
Anaxagoras, cele pentru care ar fi fost adus în faţa tribunalului 
ţineau mai curând de o reprezentare, adevărat că alta decât 
cea comună, dar reprezentare, decât de filosofic, aceasta ca o 


lume posibilă. După mai toate izvoarele, a fost învinuit de 
impietate pentru a fi zis că soarele este „o massă 
incandescentă” şi că o piatră căzută la Aigospotamos nu avea 
nimic miraculos, fiind doar o bucată din soare (cf. Diog. Laert., 
II, 12; Marm. Par., 57/Diels A 11; Ioseph., C. Ap., II, 265; Diels A 19; Scholiile 
la Pindar; Olimpica 1, 91, p. 38, 6/Diels, A 20 a). 

Aici se potrivesc toate mărturiile, ceea ce însă nu este prea 
lămuritor cu privire la învinuirea de impietate, însăşi. La urma urmelor, 
Anaxagoras, în aceste limite, părea a fi perceput în primul rând în 
ceea ce nu-l măsura mai de loc. Dacă e să intrăm în mentalitatea 
epocii, mai curând filosoful se cuvenea judecat pentru filosofia lui, mai impie 
decât spusele sale cu privire la cer Şi astre. 

Totuşi nimic despre filosofie, ba, aceasta trecea chiar apropiată 
de mentalitatea tradiţională, cel puţin prin motivul Spiritului 
(nous). Din acest punct de vedere, mai semnificativă decât 
dezamăgirea lui Socratc-Platon, este înţelegerea nous-ului ca 
mişcarea de rânduire a tuturor lucrurilor. Chiar dacă în alt sens 
(în percepţia lui Socrate-Platon), faptul ca atare al asimilării 
finaliste este cu mult mai important. Poate că va fi fost o 
exagerare, poate că nu, iar din cealaltă situare, poate că se vor 
fi înşelat Socrate şi Platon, poate că nu, mai presus de toate, ca 
indicator pentru mental, stă apropierea de finalism, în care 
filosofia anaxagoriană era făcută să stea alături de cea 
socratică. 

Mai degrabă asimilat, cu filosofia lui, dacă nu în întregime 
măcar în motivul Spiritului, de primă însemnătate, Anaxagoras, 
aşadar, era, în cele din urmă, expulzat din Atena, în urma unui 
proces, parcă, Înscenat, deci pentru un „delict” de conştiinţă minor. 
Totul aduce cu o acţiune de „purificare” ideologică, aceasta cu 
înstrăinarea filosofilor naturii pe care, avea să zică Plutarh 
(Nicias, 23) atenienii „nu-i sufereau”, ei micşorând „prestigiul 
divinității; vorbind de cauze iraționale, neprevăzute şi de 
suferinţe impuse”. 

Plutarh va fi exagerat ceva, dar în perimetrul aceleiaşi 
reprezentări şi, totuşi, cu lăsarea de o parte a filosofiei, în mare 
însă, trimite la starea reală, aceea a unei conştiinţe colective în 
paradigmă tradiționalistă şi, în epocă, instrumentată politic. 
Idiosincrasia faţă de „filosofii naturii” într-un fel, ţinea de 
xenofobia ateniană, în condiţiile în care aceia erau, totuşi, 
străini, adică neatenieni. lar „străinul”, în epocă era miză 
politică, după cum impuneau interesele politice. 

Oricum, judecat, Anaxagoras este condamnat, se pare că mai 


întâi la moarte, apoi, prin comutare, să fie expulzat, ceea ce 
avea să se întâmple. S-ar fi îndreptat către Lampsakos, unde se 
aşează şi, probabil, întemeiază o şcoală, dacă Archelaos i-ar fi 
fost cel de-al doilea scolarh: „1-a urmat în şcoală pe 
Anaxagoras” (Eusebius, Praep. Evang, X, 14, 13). Moare pe la 428/7. 
„intrebat de magistraţii cetăţii dacă ar dori ca ei să facă ceva 
pentru el, răspunse că ar dori ca în luna în care va muri el, săli 
se permită în fiecare an copiilor să se joace şi obiceiul s-a 
păstrat până astăzi”. Poporul din Lampsakos îi făcu o 
înmormântare frumoasă şi-i puse pe mormânt această 
inscripţie: «Doarme aici Anaxagoras, până în culmile înalte/ 
Trudnic cătând a afla adevărul» (Diog. Laert., II, 14-15). 

După Diogenes Laertios, Anaxagoras ar fi scris o carte care 
începea astfel: „Toate lucrurile erau amestecate la un loc; pe urmă a 
venit intelectul şi le-a pus în rânduială” (I, 6). Simplicius însă dă 
o variantă ceva mai cuprinzătoare şi mai nuanţată: „Toate 
lucrurile erau împreună, nelimitate numeric şi ca micime. Căci 
şi micul era nemărginit. Şi toate laolaltă fiind, nimic nu era 
perceptibil din faptul micimii. Căci aerul şi eterul le cuprinde pe 
toate, şi unul şi celălalt fiind fără de limită; şi sunt cele mai 
importante, între toate, atât cantitativ cât şi prin mărime” (Phys., 
155, 23; B | Diels). Diogenes Laertios mai spune, cam ambiguu 
sau textul este deteriorat, că această carte ar fi fost prima 
„Scriere în proză (II, 11). Cuvântul pagina 178 (guyypagń) poate să 
însemne şi descriere, compoziţie dar şi operă de istorie (cf. 
Tucidide |, 197), operă scrisă, în particular în proză. Nu este 
exclus ca, în context, să stea pentru opera scrisă (de 
Anaxagoras) de mână. Diels propunea ueTă 6taypapric, ceea ce 
voia să spună că filosoful îşi va fi prevăzut cartea cu scheme şi 
ilustraţii, de la ypâ&qeiv, şi a desena (cf. Liddel-Scott, Greek- 
English Lexicon, 1161 A; Dumont, Les &coles..., p. 916 în notă). 

Oricum va fi fost, scrierea s-a pierdut, Diels identificând doar 22 
de fragmente (plus încă unul, apocrif). Doxografia, cât o 
priveşte, este şi ea săracă, fiind de tradiţie mai cu seamă 
aristotelică (Theophrast, Simplicius), dar şi platonică, 
epicuriană (Lucrețiu) şi sceptică (Sextus Empiricus). 

După toate probabilitățile numele termenului de organizare, 
homoiomerie, 6uovouepeia (lat. homoeomeria), adică parte 
(părţi) asemănătoare nu este de invenţie anaxagoriană. Tot ce 
se poate, este aristotelic (Anaxagoras „zice că lucrurile care 
sunt formate din părţi asemănătoare intre ele...” - 6uolouepi, 
Metaph., 984 a 10-15), nu faptul ca atare, adică numele în sine, 


interesează mai cu deosebire, ci semnificaţia. Mai degrabă 
seminţe (ontpuara), în această denominaţiune, poate originară, 
„homoiomeriile” dau seamă de prima lor funcţionalitate, aceea 
de întemeiere, şi individualizată, decât în cealaltă, ca părţi 
asemănătoare, oarecum de specificaţie. Prezentă şi a doua 
determinaţie, ea este desluşită şi numită, deci, abia de 
Aristotel, acesta cam aristotelicizând, dar nu deformant ci 
esenţializant şi integrativ. în acest caz, Anaxagoras este citit non- 
istoricist, ca idee iar nu, irelevant, ca fapt sau eveniment. Ceva mai 
tare - punerea ca sămânță, ea nu este însă suficientă, după 
cum nici cealaltă, „aristotelică”, să admitem. Complementare, 
se cer şi se caută, ceea ce este hotărât de dincolo de 
amândouă, de fiinţa în sine, încă nenumită, pentru care şi un 
termen şi altul stau ca supleanţi. Astfel încât, nu se pune 
problema alegerii, şi o opţiune şi alta înjumătăţind întregul. Nu 
este insă nici o transgresare a proiectului anaxagorian, prin 
„modernizare”, de îndată ce Aristotel, fără să nesocotească 
accepţia primară, aceea de sămânță”, o scotea pe cealaltă din 
necesarul „orizont de aşteptare”. Numai cu „spermata” pentru 
„elementele” lucrurilor, lectura lui Anaxagoras ar fi strict 
evenimenţială, pierzându-l pe Anaxagoras de două ori, o dată 
istoric sau ca istorie, apoi ca deschidere. Percepându-i exact 
intenţionalitatea, Aristotel, deci, conferea termenului 
anaxagorian, prin adăugire, sistematicitatea cuvenită, după 
scoaterea sa din simbolica evenimenţială. 

Aşadar, principiu de constituire, ca şi de specificaţie 
„homoiomeria”, desluşită aristotelic, funcţionează atât „material” 
cât şi „formal”, atât cât şi cum într-o „filosofic a naturii”, în 
acelaşi timp, şi pluralistă, distincţia este posibilă. Oricum, 
lucrurile ar veni ca existenţă determinată (de un fel sau de 
altul) din alăturarea, dinspre ele întâmplătoare, dar dinspre 
Inteligență (Nous) ordonatoare, fie şi în parte, orientat: 
„Oasele-s toate făcute din mici, din mărunte oscioare, 

Carne a se naşte la rându-i din mici părticele de carne, 
Sângele-şi ia fiinţa el însuşi din picuri de sânge 

Care în strânsă unire s-adună grămadă, împreună. 

Aurul, el îl socoate făcut din fărâme de aur, 

Mici bulgăraşi de ţărână întregul pământ îl încheagă, 

Focul se face din focuri, iar apa din picuri de apă. 

Şi-n tot asemenea chip el socoate că-s toate-ntrupate'" 
(Lucrețiu, |, 835-842). 

Dar homoiomeriile de aur sau de pământ, de apă sau de foc dau 


numai identitatea aurului, pământului, apei ori focului, fac deci 
ca acestea să fie ceea ce sunt. Altfel : 

„toate ascunse, 

A mestecate-s în toate, dar singur acela din ele 

Este vădit ale cărui părţi sunt mai multe-n amestec 

Şi-s la iveală mai mult, întrucât chiar în faţă aşezate-s" 

(Ibidem, 1, 876-879) 

Homoiomerii-le, deci, ca „părticelele” empedokleene ori ca „atomii” 
democritieni pot să intre în alcătuirea oricărui lucru. Cum însă, 
în deosebire de regimul în care le pune filosoful din Agrigent 
determinările calitative nu se opresc la aer, apă, foc şi pământ, 
cum, pe de altă parte, ele nu sunt nici indeterminate, ca 
„atomii” democritieni, homoiomerii-le poartă în sine, fiecare în parte, 
modul de a fi al unui posibil lucra. Pentru ca lucrul să fie aşa 
sau altfel, pentru ca această posibilitate din perspectiva 
homoiomeriei să treacă într-o realitate anume, trebuia ca 
„particule” asemănătoare numeric, să fie dominante. De aici 
identitatea şi individuală dar şi specifică a lucrului. Diversitatea 
formelor de existenţă, prin urmare este, deopotrivă, în funcţie 
de calitatea Şi de cantitatea elementelor componente. 

De bună seamă că Anaxagoras, identificând principiul cu nişte 
naturi distincte, îi lua totuşi, condiţia indeterminării. Ceea ce 
atrăgea după sine punerea în dificultate, dacă nu chiar 
compromiterea altei condiţii, este vorba de limitare, fiindcă, în 
acest caz, se cade, cum avea să zică Hegel, în „infinitul rău”, în 
alte cuvinte, seria nesfârşită a calităţilor nu avea cum să fie 
conceptualizată decât recurgând la enumerare, fapt care 
complică mult şi inutil lucrurile, iar ceea ce este mai grav, duce 
la întrebarea de tot derutantă câte tipuri de calităţi sunt ? 

S-a vorbit mai demult, cam riscant, de un platonism avant la lettre la 
Anaxagoras, apropierea supralicitând o foarte slabă similitudine 
a homoiomeriilor cu Ideile, într-un fel şi unele şi altele, fiinţa 
parmenidiană, multiplicată, şi homoiomeriile şi Ideile sunt 
determinate, numai că primele fizic-calitativist, pe când celelalte, 
universalist; ele sunt specii, sunt genuri, sunt clase, până la cea 
mai de sus, a Binelui. Homoiomeriile generează prin alcătuire şi, 
deci, „participare” în ordinea constitutivităţii corporale, în timp 
ce Ideile întemeiază întrucât sunt universalii. Lucrurile, în 
consecinţă, sunt prin participare la întreg şi nu la parte, întreguri, 
fiind în regim de kaðóAov (universal), individualele ca individuale, 
adică după parte: ka0'eKaOTOv sau KATÓ uEPOG, în sensul că una 
sau alta; una şi alta nu sunt identitate absolută cu temeiul, sunt 


şi katá GAov, adică după întreg, asemenea lui (Cf. Menon, 77 a, 79 
a-d). 

Mai mult, dacă o homoiomerie de un fel nu este determinaţia 
(calitatea) în cauză însăşi, fiecare Idee platonică este fiinţa ca 
specie, fiinţa ca gen; de aceea, nici nu se pune problema dacă 
numărul lor este limitat sau nelimitat, în platonism, accentul 
este pus pe faptul de a fi ca fiinţă al fiecărei Idei. Dar în filosofia 
anaxagoriană întrebarea nu are cum să fie ocolită şi încă în 
dublu sens: există o infinitate (numerică) de tipuri şi în fiecare 
un număr nesfârşit de „entităţi”? După logica de instituire a 
principiului, trebuie să presupunem că da. însă, în acest caz 
întregul acesta nelimitat, prin cele două ilimitări subadiacente, 
este incoerent, alcătuit cum este, totuşi, din determinate 
(limitate) chiar dacă în scrii nesfârşite. Şi încă, întregul ca 
totalitate a „părţilor”, nu urma a cuprinde în sine şi ce nu sunt 
acestea, fie şi numai, la nivel infinitezimal, şi nu în modalitate 
democritiană, ce nu este nici o homoiomerie nici alta prin delimitare. 
Acest „ce nu este nici una nici alta”, înseamnă că este nefiinţa, ceea 
ce face ca la limită, principiile să fie numeric două. 

Totuşi, dincolo de acest fapt stă altul şi îndeajuns de important 
ca, fie şi temporar, să lăsăm de o parte ceea ce slăbeşte 
legăturile interne ale acestei reconstrucţii. Chiar repetând, 
aceasta, metodic, capătă îndreptăţire din presupunerea faptului 
că atunci când se „experimentează” o ipoteză se apasă (până la 
hipertrofiere, adesea) pe ea, ocultându-se alta sau altele. 
Aşadar, Anaxagoras sacrifică o „piesă” importantă cum este 
aceea a indeterminării, dar ca Empedokles, sau mai degrabă în 
şi mai mare măsură decât el, încearcă să justifice, pornind de la 
principiu chiar, şi prin ci, mai înaintea lucrurilor, speciile, adică, 
altfel spus, universaliile. Căci lucrurile se nasc şi pier prin asocierea 
homoiomerii-lor, se nasc şi pier ca apă sau pământ, ca sânge sau 
oase dar faptul de a fi apă, pământ, sânge etc. rămâne, prin 
condiţie. Apa ca atare nu are existenţă perpetuă, dar calitatea 
originară, da. Işi face loc, astfel, o explicaţie a raportului dintre 
absolut şi relativ în explicaţia producerii şi naturii lucrului, dar 
mai cu seamă în cea a universaliilor (speciilor). 

Alcătuite din naturi intransformabile, lucrurile devin inteligibile, 
ţinând de principiu, chiar. Dar formate prin alăturarea 
homoiomerii-lor, deci distincte de acestea, care în sine sunt simple, deci 
necompuse şi de nedescompus, ele au existenţă pasageră şi, în 
consecinţă, pentru conceptualizarea lor este necesar să se ţină 
seama de relativ. Aşadar, deopotrivă, avem nevoie de absolut şi 


relativ, căci altfel, dacă lucrurile ar fi ca atare din şi pentru 
totdeauna ar însemna că sunt echivalente cu principiul, că sunt 
principiul, chiar, ceea ce nu se poate. lar dacă ar fi de tot 
relative, n-ar mai avea existenţă. Ele însă sunt absolute şi 
relative, venind dintr-o natură primă şi întorcându-se la ea. 
Încă mai sugestivă este explicaţia cât este extinsă asupra 
universaliilor (speciilor). Tot una cu principiul, calităţile 
(universaliile, speciile) în acelaşi timp sunt şi relative, sau 
produc şi relativul fiindcă homoiomeriile de apă, bunăoară, 
generează apa ca realitate în ordine fizică. Aceasta din urmă ia 
Calitatea homoiomerii-lor care-i vor da identitatea, deci se pune sub 
semnul lor, ca formă universală de existenţă, dar totodată, 
alcătuită cum este din mai multe părţi de apă, şi încă, de aer, 
de pământ etc. va fi o calitate totuşi diferită. Universalul 
(specia) prin urmare este o identitate concretă, având în sine 
unitatea principiului dar şi diversitatea şi deosebirea pe care o 
aduce cu sine relativitatea existenţei sale. O relativitate 
distinctă însă de cea a lucrurilor, dar atâta numai cât ţine de o 
„treaptă de existenţă” care urmează existenţei principiului. 
Lucrurile, ontologic vorbind, vin după universalii care sunt 
nemijlocit legate de principiu. Deci într-o „scară” a existentului, 
a existentului conceptualizat, se înţelege, avem de a face mai 
întâi cu principiul, apoi cu universaliile şi în fine cu 
individualele. 

Prin justificarea ontologică a universaliilor (speciilor), Anaxagoras 
poate să dea generării lucrurilor o explicaţie mai posibilă ca 
adevăr decât cea a lui Anaximenes ori decât cea a lui Heraclit. Ce-i 
drept şi acesta din urmă prin aer, apă şi pământ urmărea 
aceeaşi legitimare ontologică a individualelor. Dar faptul că 
avem de-a face cu doar trei asemenea universalii şi mai cu 
seamă acela că focul trece parţial în ele, aveau să creeze 
oarecari dificultăţi, arătate deja la vremea cuvenită. 

Nesfârşite ca număr şi venind din identitatea de sine a 
principiului, ele transmit lucrurilor regimul realităţii ontologice. 
Aşa încât lucrurile se pot descrie şi din perspectiva şi cu 
mijloacele ontologiei. Cum însă lucrurile sunt altceva şi altfel 
decât principiul (principiile) ele aparţin şi planului de descriere 
fizică. Dar între cele două nivele, între cel ontologic şi cel fizic, 
nu există decât discontinuitatea firească dintre două logici şi 
limbaje distincte. lar nu o ruptură şi deci o imposibilitate pentru 
mintea noastră, totuşi una de a trece, de la unul la celălalt, 
pentru că homoiomerii-le, compunând lucrurile, le sunt imanente. 


Fiinţa în sine, prin urmare, stă în fiinţa determinată, în plus, 
deşi în sine intransformabile, calităţile originare (calităţile ca 
principii), fără să se trans-forme, fără să treacă unele în altele, 
produc calităţile, aşa zicându-le secunde, universaliile, speciile 
printr-o mişcare anume. Deci universaliile, heraclitic vorbind, 
sunt născute şi nenăscute, totodată, în deosebire de Homoiomerii, 
doar nenăscute şi de lucruri, doar născute. 

Cum însă homoiomerii-le sunt intransformabile, ele nu se pot 
mişca pentru a alcătui lucrurile prin ele însele. Aşa se face că 
Ana-xagoras mai introduce un alt principiu, un principiu distinct de cel 
substanţial şi formal; este vorba de Nous - pagina 183 Nouc. Generic, 
termenul are multe sensuri: inteligenţă, spirit, gândire, înţelepciune, 
cu bun simţ, intenţie (scop), fiinţă inteligentă care dă mişcarea 
iniţială universului, sensul unui cuvânt, al unui discurs, suflet, 
voinţă, dorinţă şi încă mai multe. 

Cuvântul, aşadar, numeşte, de regulă, o facultate omenească, 
un act sau acte omeneşti raţionale. Novc repetă, în acest fel, 
„Istoria” logos-ului heraclitic, îndeplinid, de altminteri, acelaşi rol, 
sau aceleaşi roluri. Ca şi Heraclit, Anaxagoras ia un termen din 
limajul nespecializat şi-l trece în cel specializat, ori în curs de 
specializare, al filosofiei. De aceea nu trebuie să vedem o 
procedare antropomorfă decât poate vag formală şi de tot 
inteligibilă, fiind întru totul firească. 

Ca Empedokles, în mare, Anaxagoras se va fi lovit de aceeaşi 
mare problemă, la urma urmelor încă eleată: fiinţa este una, 
necompusă, mereu în identitate cu sine şi, totuşi, întemeiază 
(produce) lucrurile: multiple, compuse, coruptibile. Ce anume 
„mişca” fiinţa, aşa cum era gândită în ipoteza pluralistă, de 
îndată ce ea nu avea cum să conţină „mişcarea”, fiind simplă, în 
limite strict ontologice, principiul neputând să fie, prin sine, în 
acelaşi timp, „materia!” şi „forma!”, dar şi „eficienţă”, îl separă 
pe acesta, şi-l descrie cam după modul de a fi al omului: trup şi 
suflet. Astfel încât, aşa cum mintea determină actul, tot 
asemenea în constituirea lucrurilor trebuia să fie un principiu 
ordonator, o „inteligenţă” cosmică, dar nu înzestrată, prea 
asemenea cu conştiinţă şi intenţionalitate. „ pagina 184 Novc, va 
fi spus Anaxagoras, este infinit, suveran şi nu este amestecat 
cu nici un alt lucru, ci este, numai el izolat în sine... El este cel 
mai subtil şi mai pur dintre toate lucrurile, are cunoştinţă 
despre toate şi e plin de forţă. Novc domină toate câte au 
suflet... Novgc dirijează şi toată rotația cosmică, astfel că el este 
factorul iniţial al acestei rotiri... De toate a avut cunoştinţă 


Novc: de lucruile amestecate, de cele despărțite şi divizate. 
Toate le-a orânduit Novc: cele ce erau să fie şi cele ce au fost, 
cele ce nu există acum şi cele ce sunt acum şi vor fi... Nici un 
lucru nu se desparte şi nu se separă în mod total de alt lucru, cu 
excepţia doar a lui Novc. Numai Novc este în întregime omogen, 
atât cel mai mare cât şi cel mai mic” (fr. 12). 

Dacă totuşi despre Novc se spune că are cunoştinţă despre 
toate, că le dirijează pe toate, că orânduieşte întreaga lume, nu 
înseamnă că este şi altceva decât principiu cosmic. Anaxagoras 
îi aplică mereu determinaţii umane, numai analogic, unde Novc 
era Şi suflet omenesc, individualizat, dar şi „principiul comun, 
substanţa unică a sufletelor” (Schuhl, Essai..., p. 328). Procedând 
analogic în timpul statornicirii unui limbaj filosofic specializat nu se 
putea altfel, procedând, deci, analogic Anaxagoras nu trecea 
semnificaţii posibile numai în limite umane în alt orizont, 
impropriu. Antropomorfizarea putând fi doar formală nu era, la 
Anaxagoras cel puţin, şi materială. De altfel, în dialogul Phaidon, 
97 b-98 d prin Socrate (ca personaj dacă nu reproduce cumva o 
mărturie socratică, posibilă ori prin Archelaos, ori prin lectură, 
ori şi prin una şi prin alta), Platon spune că, mai la început şi din 
auzite, a crezut că de îndată ce înțeleptul din Klazomenai va fi 
admis că Novq „este cel care a rânduit totul şi cauza tuturor”, 
că „le rânduieşte pe toate”, că „aşază fiecare lucru în aşa chip 
încât să fie cât mai bine”, atunci filosoful din Klazomenai putea 
să-i fie dascăl. „Eu gândeam, bucuros, că mi-am descoperit 
dascălul în stare să explice, ca pentru posibilităţile melc de 
înţelegere, cauza celor existente, şi că Anaxagoras îmi va 
spune, mai întâi dacă pământul e plat sau rotund, iar după ce îl 
va fi descris, ziceam că îmi va arăta cum este bine şi pentru ce 
c mai bine să fie astfel, explicându-mi amănunţit cauza şi 
necesitatea”. 

„Însă, prietene, m-am despărţit repede de minunata mea 
speranţă pentru că... am văzut că el (Anaxagoras) nu se 
foloseşte câtuşi de puţin de pagina 185 Novç ca de un principiu pe 
care nici măcar nu-l face părtaş la anume pricini ale orânduirii 
primare a lucrurilor, ci (îl înlocuieşte cu) aerul, eterul, apa şi 
multe alte ciudăţenii” (Vd. şi Legile, XII, 967 b-d). 

Aristotel se depărtează de interpretarea platonică şi totdeodată o 
păstrează, având cam acelaşi scepticism numai că altfel 
motivat: Anaxagoras „recurge la Inteligență ca la o maşinărie 
ingenioasă” menită ieşirii dintr-o dificultate majoră. Totuşi, el, 
pentru că a fost primul care a spus „că la vieţuitoare, ca şi în 


natură, o Inteligență este cauza ordinii şi rânduielii, acela a 
apărut ca singurul vigil faţă cu vorba la întâmplare a celor de 
dinainte” (Metaph., 1, 4, 985 a 20; 984 b 15-20). i 
Făcând ca homoiomerii-le să se adune şi să se separe, NOuc-ul 
îndeplineşte, cum avea să zică Aristotel, rolul cauzei eficiente şi 
prin aceasta şi ordonatoare. Ordonatoare, şi nu în-formatoare, 
pentru că forma vine de la homoiomerii, Novc participă la 
naşterea lucrurilor, fără să intre în compunerea lor numai 
întrucât „mişcă totul” (Aristotel, Despre suflet, |, 2, 45 a 15). 

Admiţând că „originalitatea lui Anaxagoras stă mai mult în 
teoria sa, a materiei, decât cea a NOuc-ului”, trebuie 
recunoscută, în acelaşi timp, importanţa pe care „Inteligenţa” o 
are în generarea lucrurilor, cam asemenea celei a Iubirii ŞI Urii 
empedocleene. Cu deosebirea, poate, că Novug este, la un nivel mai 
elevat decât Iubirea Şi Ura lui Empedokles” (Burnet, op. cit, p. 309, 308). 
Având rolul de a pune în mişcare, dar mai cu scamă de a ordona 
(este „factor ordonator”, „este fundamentul regularităţii existente în 
natură” (Banu, Studiu istoric, p. CXLVI)), prin toate acestea, 
probabil, că Novç va fi fost socotit şi cunoaştere a tuturor 
lucrurilor („Acestui principiu îi conferă două însuşiri: cunoaştere 
şi mişcare...”, Aristotel, ibid.). Cunoaştere, întrucât este ordinea şi 
principiul ordinii, cam cum mintea omenească în virtutea 
rostului ci şi în vederea îndeplinirii lui este şi luare de 
cunoştinţă. Avem de-a face cu aceeaşi procedare analogică, 
dacă nu în oarecare măsură, şi cu o prelungire a mai vechiului 
hylozoism, căci va fi putut porni de la faptul că „sufletul se 
caracterizează prin aceste două însuşiri: mişcare şi cunoaştere” 
(Psellos, în Anaxagoras, Fragmente, A 101 a). Cum Noug era, ca un suflet 
al lumii, asemenea celui omenesc trebuia să aibă, dar de la altă 
scară şi în altă modalitate, aceleaşi funcţii. 

Nu prea bine primită de contemporani şi mai ales de cei din 
succesiunea imediată (Platon, Aristotel), nici de Plotin („el 
distruge inteligenţa pe care singur o introdusese în lume, 
deoarece nu imprimă forma şi nu e anterioară materiei”; 
Enneade, II, 4, 7), nici de primii scriitori creştini („Anaxagoras este 
cel dintâi care a pus mintea mai presus de lucruri, dar nici el n- 
a sesizat cauza creatoare”; element, Stromate, II, 14, 2), dar cu încântare, 
peste veacuri, de Hegel („a continuat să rămână în filosofie ideea 
dominantă”; Prelegeri de filosofie a istoriei, p. 15), ipoteza 
anaxagoriană, fie şi prin adversităţile produse, oricum a 
provocat dezamăgirea mărturisită de Platon, pe de o parte, şi 
preluarea motivului, se pare că fără modificări, de un elev al lui 


Anaxagoras, de Archelaos, pot servi drept probe istorice. 

Despre Archelaos (akme, aprox. 440) nu se ştiu prea multe: „era de 
origine din Atena sau din Milet”. Discipol al lui Anaxagoras, îl va fi 
însoţit pe acesta, şi stabilit în Atena, la rândul său, „a fost 
dascălul lui Socrate”. Ocupându-se mult cu „filosofia naturii”, i se va fi zis 
„Archelaos fizicianul”. Dar s-a ocupat şi „de etică, deoarece a 
discutat legile, binele şi dreptatea”, ceea ce ar fi fost preluat de 
Socrate şi dus „la desăvârşire” (Diog. Laert., II, 16). Ca Anaxagoras va 
fi socotit „homoiomerii-le ca principii” şi, totodată că „totul este pus în 
mişcare de Novgc”, începutul mişcării, constând „în separarea... 
caldului şi a recelui”, şi urmarea, sau urmările ci, în faptul că 
„apa încălzindu-se la mijloc, curge”, că „aerul încălzit se înalţă 
în sus pământul cade şi se aşază în jos” şi „se întăreşte 
devenind rigid”, toate acestea atestă punerea pagina 187 NOvc-ului 
în termenii „filosofiei naturale”. Şi tot aşa un alt fapt: Archelaos 
„spune că animalele, deopotrivă, toate au din naştere spirit 
(Novq) în trupurile lor; căci fiecare dintre animale se foloseşte 
de Inteligență (Novuc) unul mai greoi, altul mai repede” (Simpl., Philop., 
Hippol. în F.G.P. |, 2, A 5, 18, 4). Diogenes Laertios socotea chiar 
că, Archelaos ar fi afirmat „că două sunt cauzele producerii 
lucrurilor: caldul şi recele” (I, 16). Două linii de interpretare, 
după toate aparențele exclusive, când, de fapt, sunt, mai 
curând complementare, situate cum sunt în referenţiale 
distincte. Una (cu Diogenes Laertios, cu Hermias, în parte şi Sextus 
Empiricus care consemna ca principiu doar acrul, 
neconcordanţă, totuşi, minoră) îl evaluează cosmologist, nu 
fără o posibilă îndreptăţire, Archelaos trecând mai în faţă 
interesul pentru o filosofic a naturii ca explicaţie a naşterii 
lumii/lumilor. Cum însă descindea din şcoala lui Anaxagoras, la 
conducerea căreia, în Lampsakos, i-ar fi şi urmat, mai păstra 
ceva dintr-o ontologic cosmologizantă ea însăşi, dar, oricum, cu 
altă dominantă. De aici şi menţinerea motivului anaxagorian, 
dar în plan secund. Astfel încât, nu numai faţă cu Empedokles, 
Anaxagoras putea trece ca mai modern, ci şi în raport cu 
Archelaos, acesta, parcă, revenind la cosmologismul tradiţional. 
Dacă o vreme Socrate l-a ascultat şi apoi l-a părăsit, o explicaţie 
ar sta şi în învăţământul lui Archelaos, de „filosofie a naturii” şi 
în prea mică măsură de ontologie şi mai ales de ontologie 
critică la care deja, primul filosof atenian născut în Atena 
probabil că visa. 


3. Atomiştii 


Prin tradiţie, întemeietorul scolii şi, deci, acela care punea în 
circulaţie ideea „atomistă”, va fi fost Leucippos din Elea, din Abdera sau 
din Milet (? 550 -? 440). Elev, al lui Zenon eleatul (ori, poate, al lui 
Parmenides) va fi avut, la rândul său, ca discipol pe Democrit din 
Abdera (? 460 -? 370). Acestea, bineînţeles, numai dacă Leucippos 
a existat, căci încă din antichitate i s-a pus la îndoială „biografia” 
reală. „Epicur, transmite Diogenes Laertios (X, 13) nu crede că 
a existat filosoful Leucippos; la fel gândeşte şi Hermarchos”. 
Controversa, în critica modernă (Rohde, Nestle, mai rezervat Tannery, 
pentru a nu fi fost, Diels, Burnet, Guthrie, Alfieri, Kirk şi Raven, pentru 
existenţa istorică) vine din lectura diferită a unui text epicurian: 
„Epicur în scrisoarea către Eurylochos... afirmă că nu a existat 
niciun filosof cu numele Leucippos - GAA'0v6E AcvKinn6v Tiva 
yevevnoat pnoi plA6OOoqpov... dar, încă Burnet, apoi Kirk şi Ravcn au 
înclinat către o altă înţelegere a textului din care ar reieşi că 
Epicur nu nega existenţa istorică a lui Leucippos ci doar 
valoarea sau „originalitatea”, deci că acesta „n-a fost filosof, ca 
accentuare axiologică (Kirk-Raven, op. cit., p. 403). Interpretarea 
concordă, de altfel, cu cealaltă mare negare epicuriană, de 
data aceasta a lui Democrit însuşi pe care l-ar fi numit Lerocrit, 
adică Flecarul (Diog. Laert., X, 8). Lectura din urmă a 
fragmentului din scrisoarea lui Epicur (pierdută, altfel) este 
ceva mai probabilă, fiind susţinută de informaţii încă antice: 
„unii (şi printre ei Apollodoras epicureul) susţin că a fost 
profesorul lui Democrit” şi chiar Epicur într-o epistolă („Către 
prietenii din Mytilene” ?) ar fi vorbit de principiile învăţăturii „lui 
Democrit şi Leucippos” (Diog. Laert., X, 13; Diels 62 A 7; cf. şi C. 
Georgescu, note, în F.G.P., II 1, p. 397-398). De altfel, cei mai dinainte 
par să se fi îndoit, Aristotel, bunăoară: „Leucippos şi discipolul 
acestuia Democritos...”, „unii filosofi consideră actul ca veşnic, 
cum fac Leucippos şi Platon...” (Metaph., 1, 4, 985 b 4; XII, 6, 1071 b 
32); „Leucippos şi Democrit au emis judecăţi cel mai adesea 
sistematic...” (De gen. et com., A 8, 352 a 23 passim). La fel Theophrast 
(Phys. Op., I), iar ulterior, Cicero, Alexandru din Aphrodisias, element din 
Alexandria, Hippolytos, Actius, Simplicius. Cu toate acestea, dar mai 
ales cu datele aristotelice „controversa pare fără obiect” (Rivaud, 
Histoi-re de la philosophie, I, p. 91). 

Oricum, nu aceasta este cea mai importantă problemă ci aceea a 
identităţii filosofice a lui Leucippos. 

Dacă nu se ştie nimic exact despre Marea Cosmologie MEyac 
OLOKOOUOG, el o va fi scris ?, Democrit? („Marea cosmologie, pe care 


şcoala lui Theophrast i-o atribuie lui Leucippos” - Diog. Laert., IX, 46) 
ca şi Despre intelect pagina 188 - [lepi vovv („Leucippos... spune în 
Despre intelect...” Şi A&tios, I, 25, 4, Doxogr., 321 b 10; cf. F.G.P,îiiB2 
reproduce fragmentul: „Nici un lucru nu se petrece la întâmplare, ci toate se 
nasc ca efect al unei cauze raţionale şi sub imperiul unei 
necesităţi”), este de tot posibil ca Leucippos să fi „schiţat 
contururile sistemului construit” apoi de Democrit. Prima scriere 
ar fi conţinut „nucleul fizicii atomiste” pe când cealaltă „ar fi 
dezvoltat... psihologia particulară a acestei şcoli” (Gomperz, op. 
cit., p. 356). Lui Zeller, acestea şi în genere, toate celelalte date 
nu-i păreau suficiente pentru individualizarea lui; de aceea 
trebuie „să-l confundăm cu discipolul său” (La philosophie..., II, p. 
280). 

Incercările contrare (vd. Burnet) sunt utile, poate, numai atâta 
cât, prin Leucippos, „atomismul” este pus în legătură cu eleatismul. 
Fiindcă, în şcoala lui Parmcnides sau elev al lui Zenon, oricum, 
Leucippos fixa paradigma „atomismului” în „plaja” aceasta atât de 
întinsă, a post-eleatismului, dacă nu, mai potrivit, a 
neoeleatismuiui. Chiar dacă auditor al lui Zenon şi nu al lui 
Parmenides, este parmenidian, ca logică, dar în modalitate 
zenoniană. De aceea, mai curând trebuie admisă cea de a doua 
ipoteză (elev al lui Zenon), informaţia lui Theophrast (Phys. op., 8, 
în Simpl. Phys, 28, 4): pagina 189 KOivuvioac IlapueviSn TNG 
ọàogoọíaç - s-a ataşat (asociat) lui Parmenides în filosofic 
neputând fi luată neapărat ca probă pentru discipolatul direct 
(cf. Gomperz, op. cit., p. 355, în notă; părerea este împărtăşită 
şi de Burnet, p. 381 şi de Kirk-Raven, p. 402-403). Este mai 
plauzibilă şi mai utilă hermeneutic cea de a doua ipoteză 
pentru că de la „discontinuismul” zenonian, ca şi de la 
problema trecerii minţii de la indeterminat la determinat 
(paradoxul grămezii) la „atomism” calea era şi cea mai dreaptă 
şi cea mai scurtă. 

Fixând matricea, faptul este suficient pentru individualizarea lui 
Leucippos, dacă şi cât este nevoie. Un „atomism” în proiect, doar, 
acesta al lui Leucippos, un „atomism” construit, acela democritian, oricum, 
în durată lungă, a trecut mai în faţă unitatea doctrinară. 

Despre Democrit informaţiile sunt şi mai bogate şi mai sigure. 
Născut la Abdera, în nordul Greciei, va fi devenit discipol al lui 
Leucippos şi, probabil, pentru scurtă vreme îl va fi ascultat şi pe 
Anaxagoras. Apoi însă l-ar fi „combătut în chip necruţător 
pentru concepţiile sale despre ordinea lumii şi despre Nouvc”. Ar 
fi călătorit mult, mergând în Egipt „ca să înveţe geometria de la 


preoţi şi a fost şi-n Persia, ca să viziteze pe caldccni, şi a ajuns 
până la Marea Roşie. Unii spun că a intrat în legătură cu 
gymnosofiştii din India şi c-a fost şi-n Etiopia"! (Diog. Laert., VII, 
35). Stabilindu-se apoi în Atena, va fi dus aici o viaţă modestă, cu 
multe privaţiuni, chiar, însă de meditaţie profundă asupra lumii 
şi omului. Orbind, la bătrâneţe, n-a renunţat la filosofic, căci 
nemaifiind „î stare să deosebească albul de negru”, „putea face 
distincţia între bine şi rău, dreptate şi nedreptate, cinste şi 
necinste”. Ba, începuse să creadă chiar „că vederea împiedică 
agerimea minţii” (Cicero, Tusculane, V, 39, 114). 

Stăruitor, va fi scris multe, foarte multe cărţi: de etică (Despre 
dispoziția sufletească a înţeleptului, Despre virtute. Comentarii 
de morală), de fizică (Marea cosmologie sau Marea ordine a Universului, 
atribuită şi lui Leucippos, Mica cosmologie, Cosmografia, Despre 
planete, Despre natura omului, Despre simţuri, Despre rațiune, 
Despre culori, Despre imagini sau Despre providență, Reguli 
privitoare la logică. Despre magnet, Cauzele sunetelor, Cauzele 
fenomenelor cereşti. Cauzele fenomenelor aeriene, Cauzele 
fenomenelor de pe pământ), de matematică (Despre 
geometrie, Numere, Despre liniile şi solidele iraționale, 
Descrierea cercului), opere literare şi muzicale (Despre ritmuri şi 
armonie, Despre poezie, Despre frumuseţea versurilor, Despre 
Homer, Despre cuvinte), de medicină (Prognosticul, Despre 
dietă sau dietetică, Cunoaşterea medicală), Despre agricultură, 
Despre pictură, Despre lupta în armură, un Tratat despre 
tactică etc. 

Ascultat între alţii, după tradiţie, şi de către Protagoras, marele 
sofist, Democrit are câţiva discipoli, nu prea individualizaţi, dar 
cu importanţă în ducerea mai departe a ideii atomiste până la 
întâlnirea cu Epicur. Astfel, ar fi fost urmat de un Nessos şi de 
Metrodoros din Chios „care declară că nu ştie nimic, nici chiar 
faptul că nu ştie nimic”, de un Naucides Şi de Nausiphanes din insula 
Teos care ar fi luat conducerea şcolii, după moartea lui 
Democrit şi i-ar fi fost dascăl lui Epicur. Deşi acesta din urmă va 
contesta orice legătură cu primul atomism, o continuitate 
există totuşi, şi de această parte, cum există şi de cealaltă care 
ni-i descoperă pe Leucippos şi Democrit în urmarea firească a 


1 „Călătoriile lui Democrit, mai ales în Orient, joacă un mare rol în viaţa sa. 
Sunt menţionate aici călătoriile în Persia, Babilonia, India, Marea Roşie 
(dacă în Etipia, deci şi în Egypt). Ce e adevărat din toate acestea? Dar 
iarăşi, nu vedem de ce n-ar fi adevărate aceste călătorii, Persia, Babilonia, 
Hgiptul erau uşor accesibile grecilor” (Aram M. Frenkian, Note şi comentarii la 
Diog. Laert., p. 739). 


filosofici greceşti anterioare. Numai că ei, ca şi Epicur, de altfel, 
nu continuă pur şi simplu tradiţia ci, determinând mutații 
esenţiale, în acelaşi timp în legăturile pe care le păstrează, se 
individualizează profund memorabil. 

Discipol, aşadar, al lui Parmenides ori al lui Zenon sau, altfel 
spus, prin Zenon al lui Parmenides, Leucippos, şi al acestuia 
Democrit, oricum, amândoi continuă eleatismul, fiind cei dintâi care 
verificau capacitatea acestuia de proiecţie şi creaţie, în ordine 
secundă, fie şi prin respingere, nu este exclusă, apoi, nici 
influenţa lui Anaxgoras, atâta cât filosofia acestuia se plasează 
„la jumătatea drumului dintre teoria celor patru elemente şi Cea a 
atomilor identici” (Mabilleau, Histoire de la philosophie atomistique, p. 147). 
Ca Parmenides din Elea, Leucippos şi Democrit socotesc fiinţa 
nenăscută, nepieritoare şi intransformabilă căci „amarnica 
Nevoie, o ţine în strânsoarea hotarului ce-o înconjoară din toate 
părţile” (Parmenides, B, 8). „Atomiştii”, deci, ca de altminteri 
Empedokles şi, fie şi indirect, şi Anaxagoras (Zenon era 
cunoscut în Atena) păstrează şi folosesc ca pe o axiomă teza 
parmenidiană a identităţii fiinţei şi astfel, a intransformabilităţii 
ei. Dar în deosebire de eleaţi şi, în parte, asemenea celor doi 
contemporani ai lor, fac trecerea de la ontologie la metafizică, 
deşi ontologicul în metafizic continuă să fie abstract-distinct. 
Logicile, cele două logici, ale unei exercitări şi ale celeilalte, nu 
se articulează pentru a fi una; impresia este de includere 
incomunicantă a ontologicului în metafizic. Aceasta, prin chiar 
ceea ce dă şansă metafizică „atomismului” adică prin 
„multiplicarea” la nesfârşit a fiinţei parmenidiene. Ca 
Empedokles şi Anaxagoras, prin urmare, şi „atomiştii” adoptă 
ipoteza pluralistă menită să păstreze neatins canonul 
parmenidian (ontologic) dar, în acelaşi timp, să asigure 
funcţionalitatea metafizică a fiinţei în sine, prin punerea sa în 
termenul aristotelic al prezenței-în. Rolul acesta dublu, de a fi 
totodată fiinţă în înţeles ontologic şi fiinţă în accepţie metafizică 
revine atomului/atomilor, în principiu în corespundere 
„homoiomeriilor” anaxagoriene sau „elementelor” empedocleene. 

Atom pagina 191 (Sirouoc — insecabil, indivizibil), termen central 
în filosofia lui Leucippos şi Democrit nu pare să vină de la ei. 
Resemnificarea cuvântului şi trecerea lui în limbajul „şcolii” par 
ulterioare, fiind de interpretare aristotelică şi ca determinativ: 
TA &TOUA OWUATA - corpurile insecabile (Despre cer, III, 4, 303 a 5). Poate 
nu foloseau nici „element” (0oToiyxeiov), deşi analogia „atomi"-litere (ca 
„elemente” ale cuvintelor), semnalată de Aristotel în Metaph., I, 4, 985 b 


pare să-i aparţină (Diels, Elementum, p. 13, n. 1). 

Oricum, cuvântul avea să fie impus de Platon (Cra., 422 a 3, Tht., 
201 e 1,206 a 5b5 şi 10 e 7, Po., 277 e 6 dar cu deosebire în Tim., 48 b 8; cf. 
Des Places, Lexique..., S.v.) şi de Aristotel (Metaph., V, 3). Mai curând 
vor fi numit acele realităţi prime (rerum primordia, primordia, cum le 
va zice Lucrețiu) pagina 192 (6éa - (Scot, formă, figură, 
configuraţie, poate, în sugestie pythagorică (Burnet. op. cit., p. 
387; Guthrie, A History..., |, p. 395). Democrit chiar ar fi scris o 
carte (pierdută) [lepi t5ewv (Sextus Empiricus, Adv. math., VII, 137) 
identificată, în catalogul lui Thrasyllos (Diog. Laert., IX, 46 şi urm.) cu 
Despre diferitele forme - NE Pi TWV SLApEPOVTUV pvouwv, din cea de a 
patra tetralogie. Theophrast încă amintea de „acele” (scrieri) Despre 
configurații — ev roic nepi Tu ELÕWV (De Sensibus, 51; 68 A 135 Diels). 
În acelaşi sens, şi mărturia lui Aristotcl: Democrit vorbea de „o 
panspermie a figurilor” - TWV OXNÁTWV (Phys., III, 4, 203 a 21) ca şi 
aceea, târzie, a lui Plutarh: „toate lucrurile sunt alcătuite din 
forme indivizibile” - arouoi (Scot (Adv. Color., 8, p. 1110 F; 68 A 57 
Diels). 

Mai sigur este că Democrit, cel puţin, numea „atomul” 6ev 
(poate) - ceva, „solid” - TO VQOTÓV, „fiind"-ul - TO ov, iar contrariul său, 
unðév, „non-ceva” (traduce Adelina Piatkowski, vd. Democrit, în F.G.P., II, 1, 
sect. 4) sau „nimicul”, la rigoare „nefiinţa”, în limbaj ontologic. 
Oricum nu „spaţiu” dintre „atomi” sau „ocupat” de aceştia, ca stând 
în el. Meden sau vidul (TO Kev6v), prin opoziţie cu atomul ca plin-ul 
(TO TAĂPEG), nu este ca altceva ci numai Că non-ceva pentru că 
ontologic ţine de faptul de a fi al realităţilor primare, 
configurații multiple, deci, limitate şi, reciproc, delimitate. Meden 
(sau vidul) nu este ca spaţiu (astfel discursul ar fi fost de 
filosofic secundă); ca şi „plinul” numeşte „în ordinea 
inteligibilului”, ţinând de „o experienţă logică a gândirii” (Alfieri, 
Atomos..., p. 126). De aceea, şi din această perspectivă 
„atomiştii” socoteau „plinul” şi „vidul”, „pe care le numeau fiindul 
şi nefiindul”, „sunt în mod egal cauză a naşterii lucrurilor” 
(Simplicius, Phys., 28, 15; 28, 4; 67 A 8, 68 A 38, Diels). 

Ontologic (parmenidian) principiul este, totuşi, unul, adică acel 
„Ceva”, idea sau plinul, oricum va fi fost numit, în raport cu care meden Nu 
are a fi decât secund, dacă inteligibilitatea este în temeiul 
termenului prim. Nominal, chiar, meden, ca termen negativ, este în 
funcţie de celălalt, ca den. Deschiderea metafizică impunea însă 
negativul şi deci diada, totuşi ca diferenţiere în funcţie de unul, 
nu departe de logica platonică a identicului şi diferitului din 
Sofistul. Altminteri, unul, el însuşi, nu avea cum să fie cauză a 


tuturor celor ce sunt şi se întâmplă în lume. Dar este şi pentru 
aceasta trebuia justificat logic diferitul. Altminteri, aplicându-le 
interpretarea aristotelică la Parmenide, nici ei n-ar fi fost în 
măsură să dea scamă de generare şi pierire, de multiplicitate în 
termen de unitate, însă. Toate acestea erau, prin urmare se 
punea problema justificării lor ontologice. 
Dacă, totuşi, este democritiană analogia dintre atomi şi litere, 
Aristotel, oricum, avea să perceapă aici, în semnificaţia 
faptului, originalitatea ipotezei „atomiste” printre celelalte: 
anaxagoriană şi empedocleană şi ele pluraliste. Dacă în 
acestea din urmă întrebarea de organizare era: cum poate fi 
conceptualizată trecerea de la în sine, nenăscut, nepieritor, 
intransformabil la multiplele compuse, deci născute şi 
pieritoare, în atomism punctul de plecare era: cum gândim 
indeterminarul ca temei al determinatelor, nu ruptă de aceea, 
dar oricum distinctă şi de importanţă fundamentală ea însăşi. 
Ca literele, acestea fără semnificaţie reală, atomii mai mult se 
aseamănă decât se deosebesc, ceea ce îi distinge ţinând mai 
ales de faptul de a fi al fiecăruia idea, o configuraţie. După 
formă sau figură, ordinea şi poziţia, de heteroraportare, deci 
exterioare, au relevanţă secundă, ele ţinând de mecanica 
aceasta a combinatoriei „atomilor”. Leucippos şi Democrit 
„admit în diferenţă cauzele tuturor celorlalte existente. lar 
acestea zic ei că sunt cu adevărat trei: figura, ordinea şi poziţia. 
Căci diferenţele în existenţă ţin de proporţie, de alăturare şi de 
modalitate. Proporția este figura, alăturarea ordinea, iar 
modalitatea poziţia. Astfel A se deosebeşte de N prin figură, AN 
de NA prin ordine şi Z de N prin poziţie!” (Metaph., 1, 5, 985 b 15-20). 
Explicaţia nu va fi la fel de tare ca problema; nici nu se 
putea, tocmai datorită stării de interogaţie continuă a acesteia. 
La urma urmelor, în bună parte filosofia (ca ontologie şi 
metafizică) este întrebarea aceasta, mereu reluată şi altfel, în 
alte contexte şi ansamblul răspunsurilor, cu atât mai autentice, 
deci mai posibile ca adevăr, cu cât şansa de convertibilitate în 
interogaţie era mai mare. Comparaţia cu literele făcea cât un 
răspuns, sau era răspunsul cu şansă aparte. Fonologia şi 
întrebuinţarea ei pentru întemeiere în antropologie de către 
Claude Levi-Strauss aveau să dea mai multă actualitate 
motivului. Există, asa-zicând, o „fonologie” extrem de subtilă în 
„atomismul” antic, altfel, ipoteză filosofică” mai puţin sugestivă. 


IZ ca un N răsturnat. 
2 Doar filosofică iar nu ştiinţifică, prin chiar punctul de plecare şi prin 


Neliniştindu-i încă pe antici (să se vadă şi Aristotel, Poetica, 20: 
„litera e un sunet invizibil”, „silaba e un sunet lipsit de înţeles”, dar 
„numele e un sunet compus, înzestrat cu înţeles...”), problema 
fonologiei era (extinsă ?) şi aceea a metafizicii: principiul (fiinţa 
în sine) este într-un regim (unul, simplu, nenăscut şi nepieritor, 
fără început şi fără de sfârşit) iar lucrurile în altul, contrar 
(multiple, compuse, coruptibile şi limitate). Acest interval, 
dintre fiinţa ontologiei (ontologie) şi fiinţa metafizicii 
(metafizică), în care Platon însuşi avea să statuie, era, astfel, de 
însemnătate crucială. Din acest punct de vedere, Democrit, stă 
în acelaşi mare univers, ca Platon. Mai curând el se desparte de 
ceilalţi pluralişti, decât înaintează într-o direcţie care nu va 
întâlni platonismul. Căci, în deosebire de principiile 
empedocleene şi anaxagoriene, „atomii” pun problema raportului 
dintre indeterminat şi determinat, de îndată ce ei nu sunt nici 
aer, nici apă, nici foc, nici pământ, în sine, ei au doar formă — 
pagina 194 OXÁŅHQ sau PVOUGG. Democrit va fi preferat rysmos, şi nu fără 
anume temei. Căci, numind proporţia, măsura şi, în consecinţă, 
felul de a fi, spre deosebire de shema, mai aplicat determinărilor 
calitativem rysmos, pare mai potrivit pentru o formă care, deşi 
tot fizică, este inteligibilă şi din perspectiva metafizicii. Având în 
sine numai formă! şi prin raportare reciprocă poziţie pagina 195 - 


intenţionalitate. „Atomiştii” se situau în câmpul ontologiei altul ca logică, 
altul ca tip de explicaţie decât acela al „ştiinţificului”. 

1 S-a discutat mult dacă „atomul” democritian are şi greutate, ca acela, de 
mai târziu, epicurian. Nu este exclus ca Democrit s-o fi admis, fără să-i 
dea însă prea mare importanţă, în limitele „programului” său, al întrebării, 
nici nu venea cu ceva în plus. Aristotel încă semnala că „Democrit zice 
cum că fiecare din «atomi» este cu atât mai greu — pagina 195 BapvTEepov cu 
cât este mai mare” (De Gen. et Corr., 326 a 9; 55 A 60 Diels). Dar greutatea poate 
să fi fost doar relativă: „Termenii greu şi uşor au un sens absolut şi nu 
sens relativ. Despre două lucruri noi zicem că unul este mai uşor iar 
celălalt mai greu... Privitor la sensul absolut, predecesorii noştri n-au dat 
nici o indicație, vorbind numai în sens relativ...” (Despre cer, IV, |, 308 a 9). 
Mai degrabă decât greutatea se cuvine luată în seamă plenitudinea 
(VAaTOTNG) „atomului”, soliditatea (OTEPP6TNG) sa, „pe scurt impenetrabilitatea 
şi impasibilitatea sa fundate pe caracterul pozitiv care exclude în mod 
total vidul. Această proprietate este independentă de extrema mărime a 
atomului” (Robin, La pensee..., p. 139). Rezervat este şi Burnet (p. 393-399); 
de asemenea O'Brien, Theories of Weight..., I; L'atomisme ancien..., în „Revue 
philosophique...”, pp. 401-426 (chiar dacă admitem greutatea, nu se poate 
vorbi în „atomismul” primar de o mişcare necesară de sus în jos a 
„atomilor”); D.J. Furley, Cosmic Problems, p.p. 91-102 (vârtejul şi nu greutatea 
ar fi răspunzătoare de mişcarea de sus în jos). Cf. şi Democrite..., p. 67-68; 
Kirk-Raven, P.Ph., p. 422, greutatea, cel mult, „ca o tendinţă a mişcării în jos”. 


tponń - 0£oic şi ordine - Giaiyn - tá&tç atomii pot intra în orice 
alcătuire, ca literele alfabetului în orice cuvânt, în deosebire, 
aşadar, de homoiomeriile anaxagoriene sau de „elementele” empedocleene, 
„atomii” nu au propriu-zis decât formă (configuraţie), sunt de 
fapt aceasta (ca, în felul lor şi Ideile platonice care sunt cât se 
conţin pe ele însele), formă care nu este nu determinativ ci, prin 
analogie cu sfericitatea fiinţei parmenidiene, ceea ce îi dă identitate 
fiind realitatea ei). În plus, forma (morphs) sau configuraţia (shema), la 
rigoare delimitează „atomul” ca „plin”, de „vid” ca neființă. 
Delimitarea nu are sens fizic, acesta presupunând alternanţa: 
naştere-pieire; or, forma este mereu în identitate cu sine prin 
unicitatea ei. Nefiinţa, încă o dată, lipsită de statut ontologic, 
are motivaţie doar metafizică (singura posibilă şi singura 
îndreptăţită). 

Dar, revenind, cum datorită nefiinţei, atomii se pot raporta unii 
la alţii (se pot mişca fără a se schimba), ei, în alcătuiri, deci 
relativ, se mai deosebesc în funcţie de ordine, de poziţie, de 
conexiune. Deosebirile acestea, exterioare, aparţin nivelului 
secund (fizic) de descriere, ele neavând etee pagina 196 - Erei, adică 
realitate de sine (vd. Sextus Empiricus, Adv. math., VII, 137). 
Anaxagoras socotea că sângele, bunăoară, depinde de „atomii” 
de sânge, aflaţi în număr mai mare decât alţii. Deci de la 
calitatea cantităţii dominante se trece la calitatea lucrului. La 
„atomişti” însă mecanismul generării se modifică esenţial, 
câştigând prin aceasta în inteligibilitate, şi deci, în adevăr. 
Indeterminaţi calitativ, atomii, aceaişi atomi, pot să alcătuiască 
orice lucru. Deci funcţionează universal, ceea ce este o condiţie 
fără de care nu se poate a principiului. Ce-i drept şi homoiomeriile 
intră în orice alcătuire, dar ele realizează condiţia universalităţii 
ca entităţi determinate, ceea ce face greu, dacă nu imposibil, 
de înţeles afirmaţia lui Anaxagoras cum că „toate sunt amestecate în 
toate”. În plus Anaxagoras, ca şi Empedokles, de altfel, admițând 
principiul în determinare calitativă îl pun în termeni fizici şi din 
această perspectivă explică lucrurile. Or, problema era aceea a 
legitimării metafizice a acestora şi nu a explicării naturii lor. 
Indeterminate, ilimitate, numeric fără de sfârşit ca şi, prin 
atemporalitate, fără de început şi intransformabile, principiile 
democritiene (atomii şi vidul) alcătuiesc lucrurile, păstrându-şi 
identitatea ontologică. Anaxagoras şi Empedokles, pentru a da 
seamă de ceea ce sunt, modelau principiile după ele. Atomiştii 
însă, ca eleaţii, procedează riguros ontologic, în plus, prin 
multiplicare îşi asigurau şansa instrumentării metafizice, deci a 


finalizării actului ontologic. 

Fiecare atom şi vidul, dinspre metafizic, stând ca principii, prin 
aceasta sunt, şi astfel, sunt cu necesitate. Numai că de aici, 
deopotrivă, contingentismul şi fatalismul, ambele abstracte. Mereu în 
identitate cu sine, intransformabil, indeterminat, „atomul” poate să intre în 
orice alcătuire. Din acest punct de vedere, el nu predetermină 
nimic. Prin urmare, în descriere ontologică, pentru că este 
mereu în identitate, ca fiinţa parmenidiană, „atomul” este ţinut 
de „amarnica nevoie” „în strânsoarea hotarului” ce-l înconjoară; 
aceasta şi făcându-l să fie întreg şi, în sine, intransformabil (B 8, 
Diels). Fiind principiu, cu necesitate, „atomul” întemeiază. Ce 
altceva ar putea-o face, când dincolo de „atomi” ca „atomi” nu mai 
este nimic? Problema se pune însă altfel dinspre metafizic. Situarea 
presupune prezenţa-în a „atomilor”, şi aceasta cu necesitate, 
întrebarea este dacă principiul trece în principiu - cauză tot cu 
necesitate (sau cu aceeaşi necesitate), în accepţie metafizică, 
pentru că principiul este principiu-cauză, necesitatea însăşi are 
a fi necesitate-cauză. Cum însă în condiţiile în care „atomul”, o 
configuraţie, în care „limita” este tot una cu propria realitate, 
ontologic nu are cum să aibă, ca monada de mai târziu, 
leibniziană, şi apetiţie? Nici n-ar putea să aibe; ar fi un compus ceea 
ce ar contraveni „canonului” ontologic. Prin urmare, nici din sine, nici 
din afară, „atomul” nu are cum să se pună în termen de cauză. 
Totuşi, lumea, ca efect, este. Greutatea, în „atomismul” primar nu 
are rol esenţial. Altfel, starea primară de „echilibru” pagina 197 
(Loopponia) nu mai avea cum să fie presupusă. Cât poate fi 
admisă, ca nu este cu necesitate răspunzătoare de mişcarea de 
sus în jos (vd. supra, în notă). 

„Atomii”, primar (ceea ce nu trebuie luat ca mai înainte în timp, istoric), 
deci, ontologic în separație sunt prinşi „într-un vârtej” (5ivov) 
„din cauza căruia ciocnindu-se unii de alţii şi rotindu-se în fel şi 
chip se aleg, cei de acelaşi fel unindu-se între ei” (Diog. Laert, IX, 
31). „Vârtejul” nu se porneşte în urma unei acţiuni cauzale, atomii 
neavând cum s-o facă, iar din afara acestui, aşa-zicându-i, 
spaţiu ontologic, pentru că nu este un „din afară” (doar este 
„nelimitat” şi „lumile se nasc prin rupere din infinit” - rară 
&nrouriv ek TNG aneipov - Diog. Laert., IX, 31), iarăşi nu este 
posibil. Vârtejul este necesitatea însăşi căci „toate au loc prin 
necesitate, vârtejul fiind cauza creării lucrurilor şi pe acesta el îl 
numeşte necesitate” (Diog. Laert., IX, 41). Aristotel însă atrăgea 
atenţia asupra faptului că „sunt unii („atomiştii”) care socotesc 
că întâmplarea este cauza cerului nostru şi toate lumile au 


hazardul drept cauză; căci din hazard vine vârtejul ca şi 
mişcarea ce separă elementele şi constituie universul în felul în 
care îl vedem”, afirmaţie, adnotează Stagiritul, „în general 
ciudată...” (Phys., II, 5, 196 a, 196 b). Aşadar, pe de o parte 
„vârtejul” este necesitate iar pe de alta, o întâmplare va fi făcut 
să strice echilibrul primar, precosmic. Controversată, încă din 
antichitate, întâmplarea în „atomism” pare tot mai puţin între da şi 
nu, adică între acceptarea ca atare şi contestarea tot necritică. 
De fiecare dată, „atomismul” în prima sa construcţie istorică a 
fost citit prin acela epicureic, mai cu seamă 

pentru o reevaluare a problemei libertăţii umane. Dar ceea ce la 
Epicur este în afară de oriee îndoială, dacă întâmplarea este 
legată de abaterea atomilor de la linia dreaptă, în cădere, la 
Leucippos şi Democrit nu este posibil, întâmplarea are rol 
cosmic (în cosmogonie) şi, cât „atomii”, inclusiv aceia ai sufletului au 
traiectorii imprevizibile, deci nepredeterminate, şi funcţionalitate 
antropologică. Totuşi, ea mai curând decât în opoziţie, fată cu 
necesitate este cel puţin în alăturare: este „o necesitate mai 
slabă”, deci „necesitatea o integrează...” (Gabaude, Le jeune..., p. 98). 
Apoi, ea fie şi astfel, sau tocmai de aceea, întâmplarea nu are 
demnitatea ontologică a necesităţii. Aceasta ţine de „atomul” 
însuşi, stând în seria atributelor, întâmplarea, în schimb, este 
pusă în semnificaţie doar în „cosmologie”, trebuind să explice 
trecerea de la în sine la determinate. Cât privim dinspre 
„univers”, cu situare în el, aşadar, se impune un model de 
explicaţie cosmogonică. De aici şi aparenţa pe care o ia motivul 
metafizic al întemeierii - generării, altminteri total repugnant în 
raport cu devenirea a ceva din altceva prim. Anume, este vorba 
de punerea într-un scenariu cosmogonic, cu „mai înainte” şi 
„după”, cu „atomii” ca o masă amorfă „în marele vid” şi, prin 
vârtej, cu separarea şi alăturarea lor după asemănare, în acest 
moment, de trecere de la o secvenţă la alta, intervenea 
întâmplarea: „lar Democrit, în rândurile în care spune: s-a 
desprins din întreg un vârtej de forme de toate genurile, cum 
de nu pomeneşte de o anumită cauză, ci lasă să se înţeleagă că 
desprinderea s-a făcut de la sine şi din întâmplare?” (Simpl., 
Phys., 327, 24; 68 A 67 Diels); atomii se întâlnesc în mod întâmplător - 
sed concursu quodam fortuita (Cicero, De natura deorum, 1, 24). Cosmologic 
(cosmogonic) este firesc să se pună problema începutului. Numai că 
începutul în sens cosmologic nu este tot una cu începutul în 
accepţie metafizică. Primul vrea să însemne momentul din care 
se desprinde din altceva, pe când metafizic începutul este tot 


una cu faptul propriu fiinţei de a întemeia, făcând temeiul 
însuşi, în cosmogonia greacă, poate, cea mai coerentă, aceea 
anaximandriană, cum „âpeironul este cauza oricărei naşteri şi 
pieiri, el este şi începutul, dar metafizic, în timp ce acela, 
cosmologic, „naşterea” însăşi, vine din (şi coincide cu) 
diferenţierea focului şi pământului, pe seama caldului şi recelui: 
„spune că forţa care generează dintotdeauna căldura şi frigul s- 
a diferențiat în procesul de naştere al acestei lumi şi alcătuieşte 
la periferia ei o sferă de foc, care înconjură atmosfera din jurul 
pământului” (Ps. Plutarh, Stromat., 2; 12 A 10 Diels). Metafizic, 
momentul (potrivit) este lipsit de sens. De aceea nici nu se 
pune problema unei stări „precosmice”, cu fiinţa în sine, temei 
neîntemeindă. Glumind, dar serios la întrebarea „celui care zice: «Ce 
făcea Dumnezeu înainte de a face cerul şi pământul ?” Augustin 
răspundea: „Pregătea gheena cea adâncă pentru aceia care 
cercetează”. Mai exact s-ar putea însă spune: „nu ştiu” 
răspunsul la acea „întrebare teribilă”, pentru că nu se poate şti, 
nu se poate răspunde la o pseudo-întrebare: „zic, cu îndrăzneală: 
înainte ca Dumnezeu să creeze cerul şi pământul nu făcea 
altceva. Căci dacă făcea ceva, ce altceva făcea, dacă nu 
creatura?” (Confesiuni, XI, 12). Metafizic (sau mai generic, teo- 
metafizic) fiinţa în sine este începutul în sens absolut, adică 
totdeauna începutul, fiind heraclitic vorbind, aei zoon, veşnic viu, 
veşnic generator-întemeietor. Astfel încât, metafizic, nu se 
pune problema existenţei întâmplării, cu atât mai puţin a 
acesteia, democritian, ca o cauză necauzată ea însăşi. Pentru 
că, în context, întâmplarea aduce cu o cauză dar, într-un fel, 
negativă, cam ca lipsa lui Heraclit. Metafizic, universul sau mai 
degrabă, fiind posibile mai multe lumi, în sugestia lui Gabaude, 
multivers-ul are cauza primă în „atomi” (şi „vid”), dar 
cosmologic mai este nevoie de o alta, cum avea să zică 
Aristotel, ajutătoare, aceasta însemnând că aceeaşi, dar într-o 
funcţionalitate secundă, în sine nemişcat (mişcarea nu ţine de 
ontologie) „atomul” nici nu poate, din sine să dea mişcare. 
„Mişcătorul nemişcat” aristotelic cât are, dacă are sens, acesta 
este numai în plan secund. Democritian, planul secund ţine de 
diadă, când, deci, după afirmarea unului, mereu în identitate cu 
sine, etc. (adică a „atomului”) se trece la punerea sa în raport cu altul 
(„vidul”), în consecinţă, pentru că avem de a face cu distincţia: 
„atom” - „vid”, şi întâmplarea, necauzată de unul sau de celălalt, 
ci de faptul că există unul şi există celălalt. Cosmologic, 
„atomul” putea să se „mişte”, având unde să se „mişte”. De 


aceea, întâmplarea democritiană este totuşi o necesitate, 
ţinând de ea; dar slabă. De aceea s-a şi spus când s-a spus încă 
din vechime că Democrit nega întâmplarea. De altfel, filosoful 
însuşi o socotea o simplă ficţiune. 

Dar mişcaţi de o întâmplare, de fapt de un alt fel de necesitate, 
de una care nu intra în canoanele acesteia, mişcaţi deci de 
acea „lipsă” (de mişcare), atomii sunt prinşi într-un vârtej, se 
ciocnesc şi temporar se prind într-un conglomerat în virtutea 
necesităţii, însă a unei necesităţi care, totdeauna, ţine atomii 
înşişi în „strânsoarea” sa, fâcându-i să rămână mereu în 
identitate şi să genereze iară a trece în altă formă, decât aceea 
proprie. Dacă sunt idea - ideai, realitatea lor este configuraţia lor; 
transformarea însemna, deci, nu trecerea în altă formă ci 
aneantizarea prin pierderea realităţii însăşi. 

Atomii generează prin alăturare, deci lucrul este o mecanică 
oarecare. De aceea, Democrit nici nu poate să dea calităţii o 
explicaţie posibilă ca adevăr, încă din antichitate, de altfel, s-a 
remarcat faptul că filosoful din Abdera se îndoia de realitatea 
calităţilor numite mai târziu, în epoca modernă (Locke, 
Berkeley), secundare: culoare, miros, gust. în schimb va fi admis „numai 
pe aceea „a calităţilor primare”, a celor care ţin de forma, de 
ordinea şi de poziţia atomilor. Bunăoară, aciditatea, în sine 
lipsită de regim propriu de existenţă, depinde de atomii mai 
ascuţiţi şi mai mici, în timp ce astringenţa vine de la atomii care 
astupă porii organului de simţ. „Pornindu-se de aici, s-a atribuit 
lui Democrit distincţia între calităţile primare şi secundare. 
Adevărul e că, după el, ceea ce este prim nu este propriu-zis 
calitate” (Robin, La pensee..., p. 144). 

Ce-i drept, aşa-numitele calităţi primare nu sunt, totuşi, calităţi, 
sau nu ale lucrurilor, ele aparţinând „atomilor”, ori ţinând de ei. 
Cu toate acestea distincţia, chiar dacă nu în forma în care avea 
să se facă în epoca modernă, există şi trebuie să ţinem seama 
de ea. Hegel bănuia că prin modul în care Democrit descrie 
calităţile „se deschid... larg porţile... idealismului său, idealism 
care îşi închipuie apoi că a terminat cu ceea ce este obiectiv, 
raportându-l la conştiinţă şi spunând despre el: este senzaţia 
mea, e al meu” (Prelegeri..., 1, p. 301). 

Tot ce se poate de îndată ce, „calităţile secundare” depind mai 
mult de simţuri decât de lucruri, sau par să depindă mai mult 
de primele, ca atare neexistând nici culoarea, nici mirosul, nici 
gustul, nici sunetul. Toate acestea sunt într-o dependenţă 
oarecare de „atomi”, dar ele nu există ca atare. Lucrurile roşii, 


de pildă, nu sunt roşii, cele albastre nu sunt albastre, dulcele nu 
este dulce, amarul nu e amar ş.a.m.d. Un „idealism rău”, adică 
un „idealism subiectiv” este o prezumție fără de acoperire însă, 
tocmai fiindcă mirosul, gustul, culoarea, sunetul au o 
incontestabilă dimensiune obiectivă, în ordine metafizică, chiar. 
Făcută separaţia în cauză, decât raportată la un idealism 
subiectiv posibil, ne spune, poate, mai mult dacă este legată de 
mai vechea distincţie parmenidiană dintre calea opiniei Şi calea 
convingerii. Căci, într-un fel, nu este exclus ca aşa-numitele 
calităţi primare să ţină de calea convingerii, în timp ce, celelalte 
de calea opiniei. Sau altfel spus, unele de planul de descriere 
ontologic, altele de cel fizic, după cum lucrurile însele mai 
înainte ţin de amândouă. Dar dacă lucrurile sunt fiinţă-în-sine 
dar şi fiinţă-determinată, nu va fi de tot natural ca şi calităţile 
să aparţină, diferențiat, ambelor planuri? în consecinţă, calităţile 
„secundare”, sunt secundare numai întrucât nu aparţin fiinţei în 
sine şi nu pentru a fi în exclusivitate, sau aproape, subiective, 
deşi nici intercondiţionarea nu trebuie exclusă. 

Că distincţia dintre „primar” şi „secundar”, poate fi pusă în 
legătură cu cea parmenidiană dintre cele două căi, un 
argument în plus este şi prinderea ei în analitica actului 
cunoaşterii căreia îi serveşte ca fundament. Căci lucrurile 
dimpreună cu însuşirile lor sunt perceptibile datorită chiar 
alcătuirii lor. Având o formă, o poziţie, o ordine, atomii dau 
seamă de felul de a fi al lucrurlui: rotund, unghiular, roşu, 
albastru etc. Deci senzațiile noastre urmează o anume 
arhitectură a lucrului, sau, mai degrabă, dispunerea „atomilor” 
în lucruri. 

Astfel, dacă aciditatea este dată de atomii ascuţiţi, de ordinea 
şi poziţia lor, şi dacă, prin toate acestea, este calitate a lucrului, 
fie şi secundară, tot datorită acestora poate fi şi senzaţie sau 
poate să producă senzaţia. Fiindcă atomii ascuţiţi acţionează 
într-un fel, în timp ce alţii, rotunzi, pot să dea ca urmare a 
formei lor, senzațiile de dulce, de moale, de alunecător, de 
neted. Dar, într-o fenomenologie a cunoaşterii senzoriale, 
coerentă şi de tot posibilă ca adevăr, intervine un fapt de-a 
dreptul deconcertant. Este vorba de obscurele simulacre, imagini, mulaje - 
etOwia, un fel de emanaţii ale lucrurilor care aduc cu ele chipul, 
în mic, al acestora în sufletul nostru. „Democrit şi cei mai mulţi 
filosofi ai naturii... săvârşesc un lucru cu totul absurd, căci 
admit că tot ceea ce este perceput (Ta aLOONTĂ) este urmarea unei 
atingeri” (Aristotel, De sens., 4, 442 a 29). Democrit încă mai mult, 


admițând „mulaje” „emanate” care „pătrund adânc prin pori în 
corpurile noastre... Ele provin de pretutindeni, părăsind, de 
pildă, obiectele casnice, hainele, plantele, îndeosebi însă 
fiinţele vii... Mulajele nu posedă numai în forma lor asemănări 
izbitoare cu acel corp din care s-au desprins... ci preiau câte 
ceva şi din mişcările sufletului..., din trăsăturile de caracter şi 
din pasiuni...'” (Plutarh, Quaest. conv., VIII, 10, 2, p. 734 F; 68 A 77 Diels). 
Ce vor fi fiind, cât mai exact, aceste simulacre, este greu de 
ştiut şi de fapt chiar inutil, căci este de tot evidentă eroarea pe 
caro se întemeiază explicaţia cunoaşterii prin ele. în fond, 
imaginea lucrurilor ca atare, corporale sau aproape, nu vine de 
la ele. Imaginea (senzorială, raţională) a lucrului este 
subiectivă, deci este o reconstrucţie a lucrului şi nu copia lui 
până şi în datele sale corporale. Dar dacă ipoteza simulacrelor 
este evident o eroare în litera ei, în spirit, prezintă, totuşi, un 
anume interes. Prin simulacre, Democrit, vroia să explice 
unitatea lucrului în sufletul nostru, imaginea lui cu datele specifice, mai ales 
specifice, pentru ca de aici să se poată trece la alta sub specie 
universală. Apoi, prin aceeaşi prezumție, filosoful reafirma 
conaturalitatea dintre om şi lume, fără de care „comunicarea” 
noastră cu lucrurile nu ar fi devenit posibilă. Sufletul nostru, de 
altfel, socotea Democrit, asemenea tuturor celor ce există în regim 
secund, ar fi alcătuit din atomi, adevărat că de o formă mai 
aparte şi mai omogen decât alte lucruri. Format din „atomi” 
rotunzi, MICI, mai subtili, ceea ce i-ar explica mobilitatea, sufletul s-ar supune 
întocmai legilor lumii, dar ca urmare a particularităţilor 
elementelor care-l alcătuiesc, înzestrat cu simţire şi gândire, 
este altfel şi altcum decât toate lucrurile. Pus, deci, în context prim şi 
secund, explicat prin aceleaşi principii care întemeiază 
universal omul, tot prin mijlocirea acestora din urmă, este şi, 
individualizat ca specie distinctă în univers. Căci cu un suflet 
alcătuit din atomi, de un fel mai aparte, va fi diferit de toate cele ce 
sunt. Numai că deopotrivă principiu al individuaţiei şi principiu 
al specificaţiei sunt „atomii” înşişi, pentru aceasta, cât ne 
priveşte, făcuţi să fie de un fel mai aparte, ceea ce, uşor 
atentează la indeterminarea şi indiferența lor în mecanica 
alăturării lor. De altminteri, în genere, principiile democritiene 
explică lucrurile în individualitatea lor (mai mici, mai Mari, de un fel, 
după forma lor, ca şi în funcţie de ordine şi de poziţie), dar nu şi 
faptul de a fi ca specie, ca gen. Fără de răspuns rămâne în 
„atomism” întrebarea ce face ca specia să fie specie şi genul 
gen? Platonismul era, deci, necesar. Aşadar şi noi, alcătuiți din 


„atomi”, ca toate lucrurile şi faţă cu alte fiinţe vii ca un fel de 
„Şcolari: astfel imităm păianjenul când ţesem, rândunica în 
construcţiile noastre, păsările — lebăda (sic) şi privighetoarea — când 
cântăm” (fr. 68 B 154 Diels). Ne-am deosebi, totuşi, prin aceea 
că raţiunea ne aşază deasupra tuturor lucrurilor şi 
vieţuitoarelor. Şi nu numai ca ci şi arta politică „din care 
oamenii trag mari şi luminoase învățături” (fr. 68 B 157) şi 
experienţa acumulata şi transmisă, poate, din nevoie. O 
mărturie a lui Diodor din Sicilia, deci târzie, în care s-a 
identificat un punct de vedere democritian vorbeşte despre 
faptul că „cei dintâi oameni au dus o existenţă fără de nici o 
rânduială, întocmai ca „animalele”. „Atacaţi de fiare, au început să-şi 
dea seama că binele lor era să se ajute între ei. Şi astfel, fiindcă 
frica îi adunase laolaltă, au început să-şi cunoască firea şi să se 
deprindă unii cu alţii”. La început, sunetele pe care le scoteau vor fi fost 
nedesluşite, dar cu timpul au ajuns „să articuleze cuvinte”. Tot 
aşa, „erau goi, nu ştiau ce este un adăpost, nu se deprinseseră 
cu focul”. Dar cu încetul, îşi caută şi îşi fac adăposturi, 
descoperă focul şi meşteşugurile şi în genere „tot ce ar fi putut 
să ajute vieţii oamenilor trăind laolaltă”. Pe scurt, oamenii ajung 
să acumuleze o experienţă anume, venită din nevoie, 
„învăţătoarea” lor (Biblioteca istorică, |, 8). Nu se ştie însă dacă 
mărturia lui Diodor îl priveşte cu siguranţă pe Democrit. Ce-i 
drept, nu este exclus ca filosoful din Abdera să fi pus omul în 
asemenea termeni, motivul istoricitătii făcând parte din atmosfera 
spirituală a epocii. Dar, pe de altă parte, nu este imposibil ca 
opiniile în cauză să nu-i aparţină. Dacă ar fi al său, gloria i-ar spori, 
dar dacă nu, faima nu-i va scădea. 


VII. SOFIŞTII 


Preliminarii. 

„Sofiştii, ar fi spus Socrate, se folosesc de discursuri pentru a 
înşela şi scriu ca să se îmbogăţească”. La rândul său, Platon 
găsea că sofistul este, mai întâi, „un vânător plătit, de tineri 
înstăriți şi de familie bună”, apoi „un fel de neguţător cu 
învăţăturile necesare sufletului”; chiar „un fel de traficant de 
mărunţişuri”, când nu, ca „un vânzător de marfă proprie”, ori ca 
un „atlet al cuvintelor”, specializat cum este în „arta eristicii” sau, în sfârşit, 
într-un sens mai „supus controversei”, sofist era acela care 
„purifica sufletul de păreri ce stăteau în calea ştiinţelor...” 
(Sofistul, 231 d). Aristotel, după aceea, dă sofisticii lovitura 


decisivă, alăturându-i parcă definitiv sensul peiorativ cu care a 
ajuns în epoca noastră: „înţelepciunea sofistică este numai 
aparentă, nu reală, iar sofistul — omul care câştigă bani de pe 
urma unei înţelepciuni aparente, nu reale” (Respingerile sofistice, I, 
165 a). 

Ce-i drept toate acestea priveau cu deosebire sofistica degradată, iar 
nu pe cea majoră, de ţinută filosofică a lui Protagoras, a lui 
Pradicos, a lui Gorgias, a lui Antiphon şi a mai multora, intraţi 
încă din antichitate în istorie. De altfel, faţă de aceştia şi 
Socrate şi Platon şi Aristotel se vor fi purtat cu deferenţă. 
Bunăoară, întemeietorul Academiei avea să pună câteva din 
dialogurile sale sub numele unor sofişti: Protagoras, Gorgias, 
Hippias, Critias. Cel din urmă îi era şi unchi dinspre mamă. 
îndreptăţiţi în reacţia lor de respingere categorică a abuzurilor 
sofiştilor prea tereştiri, şi a nesocotirii, poate, a moralei, chiar, 
civică şi individuală, interesaţi cum erau de înavuţire prin 
„Vânzarea” ştiinţei, îndreptăţiţi, aşadar, în respingerea unor 
„înţelepţi” care îşi negustoreau înţelepciunea, adversarii lor 
treceau, totuşi, peste un fapt de mare importanţă politică în 
epocă, în urma unei generalizări cam grăbite, inducând 
nepermis de repede de la cazuri şi situaţii la o stare generală. 
Că au fost sofişti care încăpeau exact în descrierile devenite 
deja loc comun, nu este îndoială. Sofiştii, ce-i drept, „cer bani 
mulţi pentru lecţiile lor, dar, în acea vreme, sunt singurii care 
pot asigura o adevărată cultură generală şi pot forma oratori”. 
Pretenţiile lor băneşti erau mari ca şi trufia în ordinea deţinerii 
ştiinţei „universale”, dar „țelul lor, al tuturora, era să formeze 
oameni de prim ordin, învăţaţi şi pricepuţi în acelaşi timp, şi 
mai ales conducători ai mulțimilor, oameni de stat, elita fiecărei 
cetăţi în fond. Căci ei afirmau că arete e un lucru care se poate 
învăţa. Or, arete, la latini virtus, nu este în primul rând virtutea 
morală, ci este ansamblul calităţilor care-l face pe om să fie 
eminent şi-i dau eficacitate şi formă”. Lipsiţi, unii dintre ei, de 
morală, şi nu toţi prea conştienţi de misiunea socială a 
înţeleptului (soph6s), m epocă, prin cei mai mulţi, anonimi sau 
iluştri, ei sunt „promotorii unui anumit umanism” (Robert Flaceliere, 
Viaţa de toate zilele în Grecia secolului lui Pericle, p. 142, 143). 
Ca Socrate şi ca socraticii, sofiştii, mai înainte de toate, sunt 
educatori publici. Cu ei, sau şi cu ei, înţelepciunea (sophia), 
zicând după Cicero, a coborât din cer pe pământ, şi în suflet 
adică a început să fie un bun al tuturor, trecând într-o paideia. 
Până în epoca lor, până la Socrate şi până la sofişti, 


înţelepciunea şi, mai cu seamă, iubirea de înţelepciune (phiJo- 
sophia) aveau încă un caracter oarecum esoteric, deci ţineau 
încă de o şcoală în oarecare măsură închisă. 

Drept este că nu toate şcolile erau asemenea celei pythagorice, intens 
şi, prin program chiar, esoterică. Dar oricum, fie şi lipsite de 
rigori speciale aşa-numitele şcoli: milesiană, eleată, 
heraclitismul nu aveau totuşi un caracter popular. Nu este 
exclus, de altfel, ca ermetismul lui Heraclit să fi fost determinat 
şi de esoterismul programat. Cu Socrate şi cu sofiştii însă 
lucrurile încep să ia altă înfăţişare. 

Cei din urmă, angajaţi mai mult ca oricare alţii, sau oricum mai 
mult decât simpli cetăţeni, în viaţa politică a Atenei „secolului” 
lui Pericle, au vrut să fie şi au fost educatori publici. Educatori, 
deci, ai cetățeanului care, în epocă, în mai mare măsură ca 
oricând, trebuia să-şi exercite rolul politic, care trebuia să 
opteze fără ezitări şi în cunoştinţă de cauză, care, deci, era 
angajat politic. 

Sofiştii aduc înţelepciunea în viaţa publică şi vor să facă din ea 
un habitus politic şi moral pentru un om care, pentru a-şi realiza 
condiţia, nu mai trebuia să se lase manevrat. Lupta pentru 
hegemonie în Atena nu angaja numai pe lideri ci şi masa de 
cetăţeni. De aceea se şi punea atât de acut problema educaţiei 
politice a acestora şi încă, tot de aceea, sofistica nu putea să fie 
o mişcare omogenă. Căci nu numai „partida” demofilă dar şi 
cealaltă, aristofilă, simplificând întrucâtva, avea, în egală 
măsură, nevoie de educatori politici. 

Sofistica, într-un fel, îndeplineşte rolul unei ideologii (sau unor 
ideologii), cu toate cele specifice, când mistificatoare, când 
paideică (paideice) şi ale unei (unor) instituţii (fie şi, cum se 
spune azi, informale) de propagandă şi de educaţie politică, 
morală, juridică şi civică, de regulă prin mijlocirea filosofiei care 
(nici de această dată) nu este scop în sine. Dar al unei ideologii 
heterogene, dacă nu, mai curând, al unor ideologii pe măsura 
proteismului vieţii cetăţii înseşi. Aşa fiind sofistica, sofiştii dintre 
cei mai proeminenţi, mai fiecare, venea cu un anume ideal de 
om şi umanitate menit să fie criteriu de judecată a celor 
petrecute şi de alegere pentru cele ce urmau a fi înfăptuite. 
Alegând să fie învăţători - educatori, chiar dacă numai pentru 
„un auditoriu ales”, nu interesează din ce motive: băneşti sau 
politice (oricum nu fac figură de luminişti, avant la lettre), sofiştii 
particupau însă (ca Socrate, alături de el, oricâte îi despart) la 
instituirea unui sistem cultural şi de viaţă publică. Din acest 


punct de vedere ei şi stau „La originea ideii europene...” (Jaeger, 
Paideia, |, p. 337, 335). Le vor fi fost şi cum vor fi fost ca oameni, 
în limitele strictei lor individualităţi, de mult, nu prea mai 
interesează, în durată lungă, în primul rând, dacă nu în 
exclusivitate, contând gesturile culturale (in genere, civice). 
Aceasta, cel puţin în „lectură” filosofică a filosofului timpului. 

Prea individualizaţi filosofic, nu par a fi fost, impresie produsă şi 
întărită de situarea pe un fel de pământ al nimănui, 
deocamdată. Temele deja devenite tradiţionale sunt părăsite 
iar altele nu sunt puse în loc. Ei se îndreaptă către filosofia 
omului, dar venind dinspre politică, morală şi cam rămânând la 
o filosofic politică a fiinţei noastre sau la o filosofie morală. Mai 
toţi sunt inventivi şi sugestivi; motivele cărora li se aplică aveau 
să rodească în dezvoltări multiple. Aproape că nu este unul 
care să nu stea la capătul unei istorii: Protagoras cu omul- 
măsură, Gorgias cu ideea critică în logica antifilosofiei, Prodicos cu 
alegerea şi libertatea, Anonimul cu tema sociabilităţii şi mai toţi 
cu aceea a antilogiei, într-un fel, hotărâtoare pentru trecerea de 
la instituirea de tip ontologic la aceea metafizică, tocmai unde 
era ca o tăietură între una şi alta, prin punerea minţii să se 
plece asupră-şi ca atare, în stare pură, de îndată ce 
deliberarea, prin raţionamentul contradictoriu antinomic, era 
oprită (suspendată). Poate că nu era timpul construcţiei: 
Socrate nu va fi ales (nu va fi fost ales) să fie construcţia critică 
însăşi ?, poate că ei au trecut mai în faţă lucrarea paideică, deci 
de formare-transformare a sufletului prin cultură, nu este 
exclus ca aceasta în primul rând, dar, oricum, indiferent de 
opţiune, aristofili sau demofili ori mai curând indiferenți, dincolo de 
o îndreptare sau alta, ei se întâlneau în acelaşi rost şi scop. De 
aceea, cu trecerea timpului, mai cu seamă, sofistica avea să 
lase să treacă mai în faţă determinaţiile comune unificatoare. 
Faptul acesta, de altminteri, a şi hotărât legitimarea ideii de sofistică. 
Simplu istoric, sofistica nu va fi fost o şcoală. Era prea 
heterogenă, aproape până la o stare nominalistă. „Sofistica”, 
deci, în „lectură” strict istorică (istoricistă) este mai fiecare sofist 
în parte. Ce-l leagă pe Protagoras de Gorgias, pe Prodicos de 
Critias, pe Anonim de Dissoi logoi ca să putem vorbi de o unitate 
doctrinară, presupusă, oricum, înr-o „şcoală”, într-o „direcţie”, 
într-o „mişcare”? Despărţiţi doctrinaristic, ei, în durată lungă, se 
apropie însă tot mai mult ca programe. Este, de altfel, şi ceea 
ce va fi rămas din „sofistică”. 

Protagoras din Abdera (cu akme în timpul celei de-a 84-a olimpiade, 


adică 444-441, prin urmare, născut între 490 şi 485, iar mort 
între 422 şi 411) va fi fost „nu numai învăţător, ca alţi sofişti..., 
ci şi gânditor profund, temeinic, un filosof care a reflectat 
asupra unor determinaţii fundamentale cu totul generale” 
(Hegel, op. cit., p. 354). Autor, după mărturii antice, a numeroase 
scrieri (pierdute, însă), extrem de controversate, ca titluri, în 
critica modernă. După Diogenes Laertios (IX, 55) ele ar fi fost: Arta 
eristicii, Despre luptă, Despre ştiinţe, Despre stat, Despre 
ambiţie, Despre virtuţi, Despre organizarea (starea) primordială 
(a Oamenilor, în interpretarea lui Dupreel, în Les sophistes, p. 32), Despre 
lucrurile din Hades, Despre faptele incorecte ale oamenilor, Precepte 
(discursuri imperative), Proces pentru onorar, Argumente contrarii. Din 
acest catalog, în care se presupune că apar ca lucrări distincte 
subtitluri ale altora, situaţie ciudată, nenominalizate, lipsesc 
însă altele şi nu dintre cele mai puţin importante: Adevărul (poate 
tot una cu Discursurile distrugătoare sau cu Marele discurs) din care s- 
a păstrat celebrul fragment (nr. 1) privitor la om ca măsură a 
lucrurilor (Platon, Theaitetos, 151 e-152 a; 161 c; Sextus Empiricus, Adv. 
math., VII, 60), Despre existenţă (Porphyrios în Eusebius, Praep. Evang., 
X, 3, 25) şi Despre zei (Diog. Laert., în alt paragraf, 54 şi nu 55 
care conţine catalogul; Eusebius, XIV, 3, 7), cu fragmentul 
păstrat (nr. 4), „despre zei, nu pot şti nici că sunt nici că nu 
sunt...”. Nu este exclus ca începutul listei poate chiar catalogul 
originar al lui Diogenes Laertios să se fi pierdut, iar ceea ce 
apare în textul păstrat să fie o completare târzie cu subtitluri 
sau capitole luate drept titluri (exceptând Argumente contrarii, 
singurul titlu autentic, după Diels). Este posibil, pe de altă 
parte, ca lista transmisă să înregistreze doar textele păstrate o 
vreme (Diogenes Laertios previne: „iată operele care i-au 
supravieţuit”), mai toate secţiuni, însă. Untersteiner presupune 
că o parte a titlurilor din catalogul lui Diog. Laert. sunt subtitluri 
ale Argumentelor..., în două cărţi structurate în patru secţiuni: 1. 
Despre zei, 2. Despre existenţă, 3. Despre legi, 4. Despre meserii (Sofişti, 
I, cap. 2, par. 1-3). Ipoteza, Untersteiner şi-o sprijină pe pasajele 
232 b-c şi d-e din Sofistul platonic: „să vedem în ce domeniu zic ei 
(sofiştii) că formează antilogisti. Cercetarea noastră să se 
desfăşoare, luând-o de la început, astfel: oare îi pregătesc să 
facă acest lucra cu privire la cele divine care rămân ascunse 
celor mulţi ?” (prima diviziune). „Şi cu privire la cele 
perceptibile...”, „când se fac afirmaţii cu caracter universal 
despre devenire şi existenţă... ?” (cea de a doua); „dar în 
privinţa legilor şi a tuturor treburilor politice” (diviziunea a 3-a) 


şi „despre cele ce sunt de spus într-o dispută asupra 
ansamblului îndeletnicirilor” (ultima). În consecinţă, titlurile mari ar fi 
fost doar: Adevărul şi Argumente contrare pagina 210 - AvriAoyial (să 
se vadă şi Frenkian, note la Diog. Laert., p. 747; Ioana Popescu, note 
la Protagoras în Filos. gr., II, 2, p. 313). 

Elev al lui Democrit, după o informaţie a lui Favarinus, preluată 
de Diogenes Laertios (IX, 50), însă necritic, se socotește azi, 
asemenea aceluia ar fi intrat în legătură cu magii persani de la 
care, comentează Philostratos (Vitae Soph., 1, 10, 2; A 2 Diels) „şi-a 
luat afirmaţia nelegiuită că nu ştie dacă zeii există sau nu” 
(ceea ce este greu de admis, Philostratos, probabil extinzând 
asupră-i o informaţie, poate, valabilă pentru filosoful atomist) şi 
tot asemenea s-ar fi aplicat, fără să persevereze însă, filosofiei 
naturii. Poate că relativismul antropologic şi epistemologic venit 
din ideea omului-măsură are vreo legătură cu „fenomenismul” 
de care avea să vorbească Sextus Empiricus (Schițe pyrrhoniene, 
|, 216 şi urm.): „acest filosof afirmă că materia se află într-o 
continuă curgere şi, în timp ce aceasta curge neîncetat, au loc 
adausuri în locul celor ce s-au desprins de ea...” în urmare, senzațiile se 
transformă şi se alterează în funcţie de vârstă şi în funcţie de 
celelalte stări ale corpurilor...”. Dar Sextus îl citeşte pe 
Protagoras prin sceptici: „el pare a avea păreri comune cu 
pyrrhonienii”. Apoi, deşi în legătură, este improbabil ca 
fenomenismul să fi dus la „om-măsură”; mai curând, invers. Aşa 
încât, interesat şi de „filosofia naturii”, aceasta este prea puţin 
relevantă pentru Protagoras. De altminteri, presupunerea 
existenţei acesteia a fost făcută de fiecare dată hermeneutic, 
teleologist: pentru a explica relativismul epistemologic (Sextus 
Empiricus), pentru întărirea prezumţiei de impietate (Eupolis', 
care „îl înfăţişează pe filosoful naturii Protagoras, ridiculinzându-l 
în versuri: «acel nelegiuit care face pe grozavul când este vorba 
de fenomenele cereşti, dar pe cele pământeşti le mănâncă», fr. 
146 b Kock; A 11 Diels). 

Pe această temă, a impietăţii lui Protagoras, de altminteri, s-a 
bătut multă monedă; avea să fie şi condamnat, de tribunalul 
atenian. Pentru că, după multe tribulaţii, sofistul se stabileşte în 
Atena unde dă lecţii publice, cu plată” (Diog. Laert., IX, 50). Timp 
de cam 40 de ani, cât „şi-a exercitat meseria de sofist” s-a 
bucurat neîncetat de cea mai mare preţuire”. Intolerant faţă de 
sofişti şi sofistică, Platon, ca de altminteri şi Socrate, dincolo de 


1 Eupolis, comediograf, contemporanul lui Aristofan; Linguşitorii, Vârsta de aur, Demele, 
Oraşele, pierdute. 


o maliţie care putea să vină din regulile de construcţie ale unei 
demonstraţii în dialog şi nu neapărat din adversitate, pare a-l fi 
prețuit cu deosebire pe Protagoras. Dovada cea mai tare o 
constituie dialogul omonim dar şi, pe de altă parte şi altfel, şi 
contra aparenţelor, marea respingere din Theaitetos 151 e-152 a; 
161 c, care, deşi de „execuţie” nu arată, orice s-ar spune, 
incomprehensiune. Nu răzbate nimic din antisofistica platonică, 
aceasta, adesea ad hominem. Platon, totuşi, se raportează la 
Protagoras ca la un filosof autentic, iar respingerea şi-o 
organizează în vederea unei construcţii, aceea a conceptului 
ştiinţei, în dialogul Protagoras, de altă parte, sofistul este „cel 
mai iscusit bărbat din vremea noastră” (309 d) şi este pus să 
relateze un mit scump grecilor ca şi modernilor, apoi, mitul 
prometeic (320 d-—322 e). Protagorian? Platonic? Dincolo de punerea 
în operă, platonică, nu este exclusă sugestia protagoriană. Se 
bănuieşte că mitul ar fi făcut parte din Despre starea 
primordială (a oamenilor), dar nu se are certitudinea şi 
presupoziţia nu este admisă unanim. Totuşi, în măsura în care 
mitul va fi fost de (sau şi de) relatare protagoriană, prin 
mijlocirea lui, sofistul (ori acesta şi Platon, deopotrivă) 
deschidea cale ideii de istoricitate, fundamentală pentru 
înţelegerea omului ca umanitate, deci, în orizont ontologic 
distinct. Plăsmuind „făpturile muritoare” din „pământ şi foc” şi 
din „toate câte se amestecă cu focul şi pământul”, zeii i-au pus 
pe Prometeu şi pe Epimeteu să le împartă „daruri” după „cum 
se cuvine”. Nechibzuind prea bine, Epimeteu, care ar fi luat 
asupră-şi înfăptuirea, „a cheltuit toate mijloacele cu cele 
necuvântătoare, rămânându-i neamul omenesc neînzestrat”. 
„Gol şi desculţ şi dezvelit şi dezarmat”, cum putea omul „să 
iasă de sub pământ la lumină ?”. Nemairămânând nici un dar 
natural, Prometeu, care intervine civilizator, umanizant, „se 
gândi să fure dibăcia meşteşugărească a lui Hephaistos şi a 
Atenei, dimpreună cu focul”. Înzestraţi astfel „pentru viaţă” şi 
apți să se echilibreze de sub presiunea nevoilor imediate, cum 
aveau ei şi „ceva divin”, oamenii ar fi început să cinstească zeii, 
să articuleze sunete în cuvinte şi cuvintele, să-şi ridice locuinţe, 
să-şi confecţioneze vesminte, să lucreze pământul. Izolaţi 
iniţial, pentru a se apăra mai bine şi a-şi spori puterea, se 
adună laolaltă, în cetăţi. Dar „nu ştiau să facă rânduială în 
cetate”. De aceea, Zeus îl trimite pe Hermes „să aducă între 
oameni ruşinea şi dreptatea” şi să le împartă tuturor, impunând o 
„lege”, ca acela „ce nu poate ţine hotarele ruşinii şi dreptăţii să 


fie nimicit întocmai ca o boală a cetăţii” (Protag., 320 d-322 e). 

Sunt aici, în această țesătură, două motive în care pot fi 
recunoscute constante ale ideologiei sofiste (sau ale epocii, în 
genere): omul ca umanitate, măsură a lucrurilor lumii sale şi 
distincţia convenţie (nomos) — natură (physis), ambele 
hotărâtoare pentru legitimarea ideii de istoricitate. Aşa stând 
lucrurile, mai nimic nu împiedică identificarea unei mărturii 
pentru Protagoras istoric (şi nu de ficţiune) în pasajul în cauză 
din dialogul platonic. 

Aşadar, prețuit de atenieni, totuşi, împotrivă-i se va fi pornit un 
proces de impietate (asebeia) pentru introducerea la Despre zei (fr. 4): 
„Pentru această introducere din cartea sa, atenienii l-au 
expulzat şi i-au ars scrierile în piaţa publică...” (Diog. Laert., IX, 
52); „din această cauză a fost alungat de atenieni... în urma unui 
proces” (Philostr. Vitae soph., 1, 10, 3; A2 Diels); „atenienii l-au condamnat 
la moarte, a fugit, şi, naufragiind, a murit pe mare” (Sextus 
Empiricus, Adv. math., LX, 55-56; A 12 Diels). 

Va fi fost sau nu judecat şi condamnat, nu aceasta este 
problema sau ea, cât este, dacă este, interesează, numai 
reconstituirea mentalităţii religioase şi civice, în epocă. 
Fragmentul însă, indiferent de şocul produs, are o relevanţă 
filosofică, mult peste semnificaţia sa religioasă (dacă chiar are). 
Două sunt variantele transmise, una de Diogenes Laertios (IX, 51) şi alta 
de Eusebius (Praep. Evang., XIV, 3, 7). Platon („O, prea buni copii 
şi bătrâni, v-aţi aşezat împreună şi ţineţi discursuri, aducând 
vorba până şi despre zei, despre care eu unul mă feresc să 
afirm... că există sau că nu există”, Tht., 162 d-e) sau Diogenes din 
Oenoanda (Protagoras „spunea că nu ştie dacă zeii există, ceea 
ce revine la a zice că ştie că nu există”, fr. 12; A23 Diels) mai 
curând comentează, decât reproduc. 

Prima variantă, mai completă şi, poate, mai apropiată de 
originalul pierdut este aceea a lui Diogenes Laertios (IX, 51): 
„despre zei nu poţi şti nici că sunt, nici că nu sunt. Căci multe 
sunt piedicile de a şti, obscuritatea faptului şi scurtimea vieţii 
oamenilor”. Cea de a doua, este mai sumară, dar aduce un element 
în plus: „despre zei nu ştiu nici că sunt, nici că nu sunt, nici ce 
fel sunt ca manifestare” (Eusebius, Praep. Evang., XIV, 3, 7). Diels 
avea să le unifice, punând astfel în circulaţie forma devenită 
canonică: „despre zei nu poţi şti nici că sunt, nici că nu sunt, nici 
ce fel le este forma. Căci multe sunt piedicile de a şti, 


1 pagina 213 000' OTIOÎOÎ rivec (5£av - având în vedere punerile 
preplatonice (Melissos, Archytas, Philolaos, Anaxagoras, Democrit) în 


obscuritatea faptului şi scurtimea vieţii oamenilor” pagina 213 - 
ne pi HEV Bewv ovk éxw ei6£vat 09T'wc cloív, oVO'ÓG ovk Elow, 
oVT'Onotoi rivec i6£av. NOAAÁ yap Ta KwAvVovra eiSevot, Á 
T'&SnA6TnG Kat Bpaxúç wv ó Bioc avOpunwv. Dacă doar de 
început, fragmentul nu dă, totuşi, seamă doctrinaristic de 
poziţia protagoriană faţă de zei, mai degrabă, deşi a servit ca 
pretext pentru acuzaţia de impietate, el putând fi „un simplu 
exerciţiu de controversă pentru şi contra” (Robin, Notes, în Platon, 
Oeuvres..., II, p. 1426). 

Tradițional, din epocă chiar, apoi cu aportul primilor scriitori 
creştini (Eusebius îl socotea programatic pentru „o concepţie 
filosofică ateistă”, în loc. cit.), fragmentul a trecut, aşadar, ca 
exemplar pentru o poziţie dogmatică (de ataşament la o 
părere), aceasta însă mai mult presupusă sau adăugată decât 
indusă din text. Pus în legătură necesară cu fr. 1, 
condiţionându-i-se înţelegerea de acesta, nimic n-a mai părut 
potrivnic asimilării sale unei doctrinaristici ferme. Măsură a 
tuturor lucrurilor chiar şi a celor neştiute (nu zicea Diogenes din 
Oenoanda că Protagoras ştia despre ceea ce nu există, că nu 
există, fiind astfel măsură ?), omul era astfel pus în conceptul 
optimismului epistemologic total. În acest caz, indecizia şi forma sa 
antilogică (antinomică) pierdeau din semnificaţie, dacă nu chiar 
cădeau. 

Cele două fragmente pot fi citite unul prin altul, unul pentru 
altul (chiar se cuvine făcută operaţiunea, pentru 
completitudine), numai că după luarea precauţiunilor necesare. 
Acestea, ca un fel de reguli ale metodei, ar fi: respectarea 
logicii antinomice şi lectura unuia prin celălalt, a unuia pentru 
celălalt. Numai astfel, se evită exagerările de o parte ca şi de alta, 
mai exact, ca fr. 1 să pară abstract optimist sau tot abstract, ateist. 
Citit prin fr. 4, primul nu mai pare atât de radical sau nu în 
sensul unui umanism necritic optimist. Se atenuează deci, dacă 
nu se elimină ideea „umanismului curajos al lui Protagoras”, 
confecţionat în critica modernă, adesea fără nici o legătură cu 
obiectul de aplicaţie, ţinând de programe ideologice menite 
unor demonstraţii pro domo (Ramnoux, Nouvelle rehabilitation..., în 
„Revue...”,p. 11). 

Structura antilogistă (sau antinomică), în ceea ce o priveşte, nu are 


semnificaţie ale lui ca ca şi consacrarea, cu Platon, configuraţie, formă, 
mod de a fi (ontologic), este de preferat: nici ce fel le este forma (sau 
configuraţia), adică, recurgând la etimologie, ceea ce se vede, ceea ce 
poate fi văzut (de la PL5, e'iSw - a vedea. Vd. şi Herodot: iSEnc, forma, modul 
de a fi al arborilor, al cămilei). 


nimic de a face cu perspectiva acognosticistă, pentru că „anu 
şti” nu este determinat în raport cu „a şti”. Problema, deci, nu este de 
a şti sau de a nu şti ci de a putea şti sau de a nu putea şti (de altfel, în 
textul reprodus de Diogenes Laertios este pagina 214 ovK ExXuw eiSEval iar 
nu OVK oi5a, ca la Eusebius), ceea ce este cu totul altceva. 
Protagoras se raportează ontologic la zei (ca la fiinţa în sine, 
adică). Ei sunt în condiţie de agnostos, prin chiar modul de a fi, 
obscuritatea sau incertitudinea (&SNA6TNG) numindu-l exact, stând, ca 
ilimitarea pentru numele anaximandrian al fiinţei. De fapt, ca 
dpeiron-ul (nelimitat şi necuprins în experienţă, de la aneipia) 
divinitatea protagoriană, de-cunoscut, nu este, nu poate fi 
cunoscută în absolut, ci numai gândită, aşa cum era posibil, 
numai antinomic, în mai mică măsură o chestiune de doctrină, 
în fr. 4 avem de a face cu o problemă, aşa-zicându-i, de metodă 
în câmp ontologic. Interpretarea lui Untersteiner, la fr. 4, este 
de tot lămuritoare: „Cât îi priveşte pe zei, eu nu sunt în situaţia 
de a experimenta existenţa lor fenomenală, nici natura lor, nici 
exterioritatea lor; căci dificultăţile care împiedică această 
experiere sunt mari: nu numai imposibilitatea de a avea o 
experienţă sensibilă a existenţei zeilor ci şi scurtimea vieţii 
omeneşti” (Sofisti, I). Neputând fi cuprinși în experienţă, ci nici nu 
ar fi „măsuraţi”; faptul de a fi măsură, în ordine cogniţionistă, 
sau atâta cât suntem fiinţe cunoscătoare nu este deci fără de 
limite. Măsura, în urmare, trebuie pusă în semnificaţie cu 
prudenţă, ca să se evite instituirea, poate, a celui mai 
devastator hybris, acela ontologic („păcat de angelism”, cum 
avea să zică Jacques Maritain). 

Măsura pagina 215 (To uETpPov), a unei suprafeţe, pentru lichide 
(Iliada, XI, 422; VII, 471), întindere a mării, durată, a tinereţii, 
(Hesiod, Munci..., 646, 131), pe lângă acestea, tot mai frecvent 
avea să numească în ordinea morală, încă în epopeile hemorice, 
în varii contexte, stătea pentru comportamentele cumpănite, 
contrare stării de hybris. Apollo „îl ceartă cu vorbe cumplite” pe 
Diomede pentru prea marea şi orgolioasa lui îndrăzneală, 
îndemnându-l să nu meargă „prea departe” şi să se încumete a 
lupta cu zeii” (/., V, 440 şi urm.). Alteori, cei ce nesocoteau 
dreapta măsură erau pedepsiţi amarnic: fiicele Niobei „pentru 
că îndrăzniseră s-o înfrunte pe Leto” (/7., XXIV, 603). Asemenea 
şi tovarăşii lui Ulysse pentru a fi înjunghiat „boii Soarelui” din 
insula Trinacia (Od., XII, 279 şi urm.). Abia Hesiod însă o apropie de 
Kairos, ca dreaptă (măsură) sau ca timp (moment) potrivit: 
„găseşte/observă măsura (metro) şi timpul potrivit” (Munci... 


694). Poeţii lirici, la rândul lor, numesc: Theognis, dreapta 
măsură, în deosebire de lipsa de măsură, ca hybris, ceea ce e 
peste măsură (v.v. 614, 151, 498) sau ca în v. 693: „căci este 
greu să cunoşti măsura, când îţi merge bine” - yap xaAen6v 
uétpov... în sentenţele celor „şapte înţelepţi": „măsura este 
lucrul cel mai bun” uétpov &piorov (Kleobulos), „păstrează măsura” 
- UETPW xpw (Thales). Hotărâtor însă pentru impunerea 
filosofică a termenului este însă Heraclit (vd. supra), într-o 
ordine care este a ontologiei. (Focul care se aprinde şi se stinge 
după măsuri - &nr6uevov uETpPa Kat &nooBevvv uevov uETPA, fr. 
30). Sofiştii (întrucâtva ca ei şi Democrit, fie şi indirect: fr. 2, 70, 
169, 214, 281, 285 Diels) îl aplică antropologicului, într-un fel 
care determină aproape o „sechestrare” a sa. Chiar dacă şi ei 
indirect, Antiphon, Hippias, Critias, Alkidamas, Anonimul iau 
seamă de „măsură” când delimitează nomos de physis sau când 
pun problema alegerii şi a construcţiei de sine a omului ca fiinţă 
istorică. Dintre ei, Protagoras făcea din măsură termenul de 
organizare (tot ce se poate) al filosofiei şi (probabil) al acţiunii 
sale paideice. „La începutul Discursurilor distrugătoare, zice Sextus 
Empiricus, VII, 60, (Protagoras) a proclamat că „Omul este măsura 
tuturor lucrurilor, a celor ce există cum/că există, a celor ce nu 
există cum/că nu există” (B 1 Diels) - n&vTwv XPNUÁTWV UETPOV 
&vOpunoG, TWV UEV ÓVTWV WG EOTIV, TWV 6'0UK ÓVTWV WÇ OUK 
Pagina 216 €OTÍV (Fragmentul, ca citat, în dezbaterea: dacă ştiinţa este 
senzaţie, era reprodus încă de Platon în Theaitetos 151 e: Spune 
cam aşa: omul este «măsura tuturor lucrurilor - xenudTrwv ', a 
celor ce există cum/că există, a non-existentelor - Twv 6e un 
Ovruwv -cum/că nu există»”). 

Lucru, eveniment, bun (ca avuţie), xpiua6/aTOG (TO), în context, 
XPNUG&TUV ar putea fi luat pentru toate cele care (ca lucruri ale naturii, ca 
lucruri ale omului) se află în faţa omului (Unterteiner) sau care sunt 
puse de om în faţa sa (sunt aduse, şi astfel cuprinse în câmpul 
experienţei sale). Dacă procedăm (gândim) antilogist, şi aşa se 
cuvine, luând fr. 4 ca model, xpnu&rwv stă pentru lucruri 
(naturale sau umane) ca existente (existentă) şi nu pentru în- 
sinele lor, privitor la care nu se poate şti nimic. Omul 
(ávðpwnoç), aşadar, ca măsură este numai faţă de lucruri 


1 în Cratylos, 386 a apare pagina 216 npâyuara: „Socr. - Să vedem, Hermogene, 
dacă şi pentru lucrurile care există ai aceeaşi impresie; anume că 
realitatea lor este potrivită cu fiecare om în parte, după cum zicea 
Protagoras: «Omul este măsura tuturor lucrurilor»”. 


cum/că (wç) există, ceea ce mai relativizează din importanţa 
problemei: om individual sau om generic ? 

„Până la Zeller, interpreţii moderni au urmat explicaţia 
subiectiv-individuală a tezei lui Protagoras”, aşa cum o pusese 
în circulaţie Platon, o preluase, dar în parte, Aristotel şi avea s-o 
relanseze Sextus Empiricus (de Vogel, Greek Philosophy, 1, p. 89, în 
notă). Platonic, omul-măsură era în strictă individualitate: „Nu 
spune (Protagoras) ceva de genul: aşa cum mi se arată fiecare 
lucru, aşa este, după mine, iar după tine, aşa cum ţi se arată 
ţie... ?” (Tht., 152 a). Tot asemenea încă Cratylos 386 a, poate doar 
mai atenuat de faptul că, deşi stând pentru „lucru în genere”, 
npáyua -npâyuara semnifică mai tare în ordinea „lucrurilor 
omeneşti": „prin urmare, aşa cum îmi apar lucrurile, aşa există 
pentru mine, aşa cum îţi apar ţie, aşa există pentru tine.... În 
interpretare sceptică, făcut să treacă drept probă istorică 
pentru îndreptăţirea suspendării judecății, „individualismul” 
protagorian era încă mai accentuat: „Protagoras... spune că 
omul este criteriul tuturor realităţilor... şi prin aceasta el 
acceptă ca fiind adevărate numai cele ce apar fiecăruia, şi în 
modul acesta introduce (în cercetare) relativismul” (Sextus 
Empiricus, Schițe pyrrhoniene, 1, 216). Tot asemenea, în Adv. math., VII, 
60: „toate reprezentările şi opiniile sunt adevărate şi adevărul 
este ceva relativ, orice reprezentare sau opinie a cuiva fiind în 
directă legătură cu el”. 

Mult după, Gomperz opune prezumția omului (protagorian) ca 
umanitate. Sugestia, după propria mărturisire, o afla la Goethe 
şi ea îl făcea să opteze pentru „interpretarea generică..., 
preferabilă”. Despărțirea de ipoteza deja tradiţională şi 
instalarea în contrara ei au ca punct de plecare, şi într-un fel, 
temeiul, într-o chestiune de gramatică. Anume în cea dintâi 
„acest mic cuvânt grecesc”, wc, era adus la „cum”; dar „noi 
traducem prin «că”, prin urmare: „Omul este măsura tuturor 
lucrurilor, a celor ce sunt că sunt şi a celor ce sunt că nu sunt”. 
„Cum” n-ar avea „nici un sens rezonabil”. Apoi, fiind vorba de om ca 
„măsură a tuturor lucrurilor” şi încă de la începutul cărţii (ceea 
ce înseamnă că programatic) ce vrea să însemne faptul 
declarării „individului” drept „canonul sau măsura tuturor 

lucrurilor ?” Dacă aceasta avea un sens, atunci el era „completă 
negare a realităţii obiective atâta cât este cognoscibilă de către 
noi”. Prin urmare, „propoziţia are o semnificaţie generică şi nu 
individuală. lar omul este declarat măsură nu a proprietăţilor, ci 
a existenţei lucrurilor” (Les penseurs de la Grèce, 1, p. 495-497). 


Între cele două interpretări, de extremă, aceea aristotelică încă 
pare cea mai posibilă ca adevăr, ea întemeindu-se pe chiar 
ideea antilogistă, adică, în acest caz, omul ca măsură, 
deopotrivă conştiinţă individuală şi conştiinţă generică. 
Antilogia, aşadar, când era bine instrumentată putea să asigure 
completitudinea necesară sau, aşa-zicând după Hegel, 
concretitudinea. Adesea folosită falacios şi cu finalitate pe 
măsură, totuşi, antilogia nu era, de principiu, sofistică 
(înşelătoare) şi în exclusivitate predeterminată eristicii. Replică, 
răspuns în contradictoriu, instituită ca metodă în medii sofiste: 
„privitor la fiecare lucru există două raționamente, opuse unul 
altuia” (Diog. Laert, IX, 51), antilogia urma, ca o desăvârşire, poate, 
diaporeticii zenoniene şi heraclitismului, avea, deci, o istorie şi 
ceea ce este mai important îşi dovedise utilitatea în construcţia 
filosofică (cf. Untersteiner, op. cit., fasc. |, |, 1). Protagoras i-ar fi 
consacrat o scriere specială pagina 217 AvriAoyial (Argumente 
contrarii) iar cele 

două fragmente 1 şi 4 par să ilustreze caracterul metodologic al 
procedeului, dacă fiecare era de introducere. Recognoscibilă şi 
la Gorgias, ca metodă în toată puritatea ei apare în Dissoi logoi 
(vd. infra). Pusă chiar, în critica modernă (câteodată) în 
sinonimie cu eristica, antilogia (ca antinomică, mai târziu, când 
era respinsă de dialecticieni), în intenţionalitatea ei primă şi în 
„semantica” sa tare (ca la Protagoras, la Gorgias, ca în Dissoi logoi) 
funcţiona (sau era în condiţie să funcţioneze) metodic şi critic, 
constructiv. 

Aristotel însuşi rezervat faţă de antilogie („dacă două judecăţi 
contradictorii ar fi adevărate, în acelaşi timp despre acelaşi 
lucru, atunci toate lucrurile s-ar reduce la unul...”, Metaph., IV, 4, 
1007 b 18), totuşi, dă detalii menite să-i schimbe imaginea, ca 
în problema discutată: „noi zicem că ştiinţa este măsura 
lucrurilor, pagina 218 uETPOv Twv npayuátwv — ca şi senzaţia, de 
altfel şi aceasta pentru motivul că tot ceea ce cunoaştem vine 
de aici; de aceea, mai curând, ştiinţa şi percepţia sunt 
măsurate decât măsoară... Dar Protagoras spune că omul este 
măsura tuturor lucrurilor, înțelegând prin aceasta, omul care 
ştie sau omul care simte. Adică omul care are cunoaşterea 
sensibilă şi omul cu ştiinţă, socotite amândouă ca măsură a 
obiectelor...” (Metaph., X, 2, 1053 b 30 şi urm.). Sugestia, de 
fapt, era încă platonică (Tht., 166 d). Ficţionalist, pus să 
rostească un discurs de apărare, ca şi cum ar fi Protagoras, 
Socrate zice: „eu afirm în ce mă priveşte, că... fiecare dintre noi 


este măsura şi a celor ce sunt şi a celor ce nu sunt. Există o 
deosebire nesfârşită între unul şi celălalt, prin aceasta însăşi, că 
pentru unul, alte lucruri există şi apar, iar pentru celălalt, altele. 
Cât despre înţelepciune şi despre înţelept, nu merg nici pe 
departe până acolo încât să afirm că nu există, numai că, 
pentru mine, înțeleptul înseamnă cu totul altceva: acela care, 
preschimbând ceea ce este şi apare vreunuia dintre noi drept 
„rău, îl face să fie şi să apară bun”. 

Măsură, aşadar, omul conştiinţei comune sau, mai exact, omul 
în raportare nemijlocită la lucruri, ca sensibilitate nereflectată, 
dar, tot ce se poate ca acelaşi, ca sophos, deci cu exerciţiul 
reflexivităţii, să măsoare altfel, mai adevărat, în consecinţă, 
problema: om individual sau om generic nu are cine ştie ce 
îndreptăţire, dacă suntem şi într-o condiţie şi în alta sau oricum, 
dacă unii sunt mai mult în una, alţii mai mult în alta. Platon, 
probabil, când apăsa pe individualism o făcea în vederea 
respingerii tezei de principiu a tezei: ştiinţa - senzaţie şi nu 
doxografie. Mai curând deci, o interpretare la Protagoras, în 
strictă literalitate, avem de a face cu o punere a „omului 
măsură” în logica lui „ce ar fi dacă ?”. La ce, unde s-ar ajunge, 
presupunând că omul ca senzaţie este măsură a tuturor 
lucrurilor? (vd. şi Untersteiner, |, p. 138 şi urm.; Dumont, p. 43). 

Ca măsură, deci, oamenii sunt neasemenea şi asemenea, cât, 
în strictă individualitate, sunt sensibilitate, iar cât acced la 
înţelepciune se dezleagă atât de sine cât şi de lucru. Măsura 
astfel este şi semn al depăşirii de către om a maturității, prin 
construcţia de sine. Adusă (nu neapărat redusă, punerea în 
semnificaţie ţinând de o paradigmă de interpretare), adusă deci 
de Platon la identitatea criteriului pagina 219 (KpiTipLtov), 
„măsura” este operantă, şi încă într-un sens modern, atât cât 
presupune apăsarea în relaţia dintre lume şi eu pe acesta, ca 
subiect, în termen de criteriu măsura abilita, deci, eul ca 
subiect, mişcare cu urmări considerabile în viaţa spiritului. Ca 
pentru a pune şi mai mult în lumină semnificaţia, Sextus 
Empiricus avea să ducă ideea până în subiectivism şi relativism: 
„oamenii percep lucrurile de fiecare dată altfel din cauza 
dispoziţiilor lor momentane. Astfel, cel care se află într-o stare 
naturală percepe din proprietăţile existente în materie, pe cele 
ce pot apărea prin senzaţie celor ce se află în stare naturală, iar 
cel ce se află într-o stare contrară naturii, percepe din materie 
cele contrare naturii. Şi cu privire la deosebirile datorate 
vârstei, la starea de somn sau de veghe şi la fiecare fel de a fi 


al condiţiei umane, e valabil acelaşi raţionament. Prin urmare, 
omul devine criteriul de cunoaştere a lucrurilor, „prin măsură 
Protagoras înțelegând criteriu” uétpov Atyuwv O IlpuTay6pac TO 
Kpiriiprov (Schiţe..., 1, 219, 216). 

Dar numai cu acest sens, măsura este slăbită; trebuie de aceea 
să i se adauge celălalt, antropologic, ceva mai tare, dar nu într- 
atâta încât să-l facă inutil pe celălalt. De fapt, numai amândouă 
dau întregul, şi, astfel, zicând după Hegel, adevărul. 

Pe fondul distincţiei devenită aproape loc comun, cu difuziuni în 
mai toate exerciţiile spiritului (de la filosofie şi „teologie” la 
morală şi poezia tragică), este vorba de nâmos-physis, 
antropologic, ideea fiinţei noastre ca măsură aduna în sine 
toate determinaţiile motivului centralităţii noastre în universul 
nostru. Dacă lucrurile omeneşti se supun altor reguli (legi) 
decât cele ale naturii (o spunea apăsat Antiphon), ele sunt în 
funcţie de noi, ca subiect şi pentru noi. Ca la Socrate, 
antropocentrismul este în identitate cu antropofinalismul. 

Antropologic, mai fără de echivoc, omul este măsură ca om. în 
mod diferit de la un individ la altul, dar deosebirile sunt în 
unitatea sa. Astfel încât, teza aristotelică: „Unul este măsura 
tuturor (lucrurilor) pagina 220 - ovTu ÎN MÁVTWV UETPOV TO EV 
(Metaph., X, 1, 1053 a, 18-19) poate aduce lămuriri în plus, dacă nu 
pare a fi nici o piedică, pentru a spune că Omul (ca unul, unul 
ca om) este măsura tuturor lucrurilor. Astfel, deci, omul ca om 
era măsură ca luare în stăpânire prin circumscrierea unui 
orizont şi punerea lui într-o coerenţă analoagă celei a lumii 
însăşi. Untersteiner avea să pună măsura în termen de 
dominatore (L'uomo e îi dominatore delle esperienze, în relazione alia 
fenomenalitâ di quanto e reale, e della messuna fenomenalitâ di quanto e priva 
di realtâ, op. cit., |, p. 136 şi urm.). Ceea ce vrea să însemne că 
omul măsură (ca măsură) este luare-în-stăpânire, stăpânire. 
Trei sunt conceptele concurente, din această perspectivă de 
interpretare: experienţă, fenomenalitate şi realitate/irealitate. 
Determinată în opoziţie faţă cu teoria sau ştiinţa pură („prin 
ştiinţă şi nu prin experienţă - emoTriun Te kai eunetpia, Platon, 
Rep. 409 b 9) şi aceasta, într-un fel încă de la Parmenides, în 
accepţie antropologică (mai cuprinzătoare sau oricum distinctă 
de aceea epistemologică), experienţa era tot una cu totalitatea 
lucrurilor naturii cuprinse, însemnate, devenite omeneşti, prin 
urmare, ca şi a celor mai propriu omeneşti, drept este că în 
aceeaşi ordine, a fenomenalităţii. Doar, despre cele în 
sine/extinzând sensul dominant (în fr. 4) nu se poate şti, nici că sunt, 


nici că nu sunt. O piedică este obscuritatea problemei, iar alta 
scurtimea vieţii omeneşti, ceea ce revine la a zice că, 
imposibilitatea de a cuprinde în sine le, acesta fiind de necuprins. De 
altfel, semnificaţia realităţii înseşi este în termen de 
fenomenalitate. Real, deci, este real-pentru (subiect), în funcţie 
de cu-noaşterea-recunoaşterea de către acesta. „Natura Greciei 
antice... aceasta nu este natura în sens naturalist-ştiinţific, ci 
ceea ce valora pentru vechii greci ca natură, ca realitate 
naturală a lumii înconjurătoare aflată sub privirea lor. În 
termeni mai compleţi: lumea înconjurătoare istorică a grecilor 
nu este lumea obiectivă în sensul nostru, ci reprezentarea lor 
despre lume, adică propria evaluare subiectivă a lumii cu tot ce 
în aceasta valora pentru ei ca realitate, zei, demoni etc.” 
(Husserl, Criza umanității... în Scrieri..., p. 205-206). 
Luare-în-stăpânire, prin cuprindere, ceea ce în limbaj modern ar 
fi umanizare, omul se exercită astfel, întrucât este o structură 
antilogistă (antinomistă). Antilogia, deci, nu este doar, nu în 
primul rând, procedeu în demonstraţie, ci, mai în profunzime, 
structură, dacă nu chiar natură (natura omului). Faptul acesta 
de a fi antinomic creează spaţiul necesar de cuprindere. 
Cunoaştere şi astfel cuprindere omul delimitează (pune limite) 
mereu. Dar, totodată, prin instituirea limitei, omul gândeşte 
acel ceva dincolo-de. Emblematic, Oedip încă se situa pe linia 
mişcătoare ce desparte (pentru noi) limitatul de ilimitat. Apeiron-ul, 
apoi, semantic era identitatea antinomică a limitei şi ilimitaţiei. 
Aşadar, o experienţă întreagă îl sprijină (sau îl pregăteşte) pe 
Protagoras. 

Sofistul, mereu, de-a lungul timpului a excitat tentaţia modernizantă, 
cam comună. De aceea se impun prudenţe. Totuşi, în exces, 
acestea pot duce la lăsarea sa în timpul său, alt exil dacă nu 
mai grav decât acela impus omului, mai sigur oricum. 
Protagoras este, ca opera autentică, deschis, adică în sporire- 
îmbogăţire continuă. Nu-l „măsoară” exact hipertrofierea (între 
ideea protagoriană şi motivul modern al „umanizării” lumii ca 
mutație ontologică fiind cale lungă, dar mai ales deosebire 
paradigmatică), nici însă desluşirea lui doar pentru timpul său, 
cu mijloacele acestuia. 


Gorgias din Leontinoi, în Sicilia (? 484 -? 380) om politic celebru care 
ar fi binemeritat din partea contemporanilor săi, de vreme ce-i 
vor fi ridicat la Delfi o statuie „nu aurită ci din aur masiv” (Cicero, 
Despre orator, III, 32, 129) şi filosof reputat (Philostratos, în Viața 


sofiştilor, |, |, îl socoteşte „fondatorul vechii sofistici”) va fi fost 
elev al lui Empedokles, fără să fi fost străin însă de mediile 
eleatice. 

Glorios ca om politic, el s-a bucurat şi de recunoaşterea ca 
orator şi ca filosof: Platon scrie un dialog cu un titlu ce-i poartă 
numele şi mai întâi îl admiră pentru marea sa uşurinţă de a 
improviza discursuri şi de a le rosti impecabil, cu o artă 
desăvârşită. Mai târziu nu i se vor mai recunoaşte atâtea merite 
şi mai cu seamă atât de mari câte şi cât vedeau contemporanii lui. 
Dionysios din Halicarnas, bunăoară, avea să observe un stil 
„insuportabi!” în discursurile celebrului orator (Lysias, 3) şi tot aşa şi 
Cicero: Gorgias „s-a folosit tară moderație” de unele dintre 
procedeele în care era maestru, în speţă, de o anume ritmare a 
discursului (De orat., 52, 175). 

Ar fi scris un tratat Despre arta oratorică, se pare că mai curând cu 
caracter tehnic decât teoretic: asemenea celorlalţi, Gorgias nu 
trasmitea „o artă” ci oferea doar „mijloacele folositoare”, închipuindu-şi 
„că aceasta este adevărata îndrumare” şi îndemna la căutarea 
„momentului potrivit” pagina 222 (KaLp6q), fără „a fi lăsat ceva 
important în această privire” (Aristotel, Resp. sof, 34, 183 b 36); 
Dionysios din Halicarnas, Despre potrivirea cuvintelor, 12, 84). De asemenea, 
Discursuri (funebru, pythic, olimpic, un „Elogiu Elenei”, o „Apărarea a lui 
Palamedes”, aceasta cu autenticitatea pusă la îndoială), 
păstrate fragmentar. „Elogiul...” trebuia să fie o reabilitare a 
Elenei „al cărei nume devenise evocator de nenorociri. Dar, „fie 
prin voia Soartei, fie prin aceea a Zeilor sau printr-o hotărâre a 
Necesităţii”, „luată cu forţa” ori „convinsă prin discurs”, „atrasă 
de iubire”, oricum, nu poate fi învinuită. Dacă vor fi hotărât zeii, 
Soarta sau Necesitatea, nu se cuvenea „oamenii să se opună 
dorinţei” stăpânitorilor lumii, aducând cu o regulă ca acela „mai 
slab să asculte de acela mai puternic şi să se lase mişcat de 
voinţa lui”. Răpită, adică forţată, „este limpede că răpitorul i-a 
făcut O nedreptate”, supunând-o violenţei şi insultei. Din contră, 
convinsă prin discurs înseamnă că i-a fost „ademenit sufletul” 
Şi, deci, nu este prea greu să fie apărată. Discursul, doar, poate 
fi „un mare tiran” în stare cum este, să pună capăt fricii, să 
îndepărteze durerea, să trezească bucurie, să nască milă. În 
sfârşit, iubirea; dar nu este aceasta ca un zeu de puternică? Și 
nu vine ea în suflet, ca la rândul şi în felul lor şi suferinţa sau 
spaima, dorinţa ori desfătarea, din „modelarea” sufletului de 
către lucruri şi împrejurări, cu precădere prin văz? Chiar dacă 
un „rău” şi „o greşeală a minţii”, nu trebuie condamnată ci socotită 


doar ca o nenorocire... (B. 10: 2, 7, 8, 19, 16, 19). 

Consacrarea ca filosof i-o aduce, însă, Despre neființă sau 
despre natură (nepi Tov un ovroc Á nepi pvoewq) scrisă în timpul 
celei de a 84 olimpiade, deci între 444 şi 441 (Olympiodoros, Comentariu 
la „„Gorgias ” de Platon, p. 112; A 10 şi B 2, Diels). Pierdută, s-au 
păstrat două rezumate, mai curând decât excerpte, unul în 
tratatul pseudo-aristotelic De Melisso Xenophane Gorgia C 5-6, 979 a 
11-980 b 21 (B 3 Diels) iar celălalt de Sextus Empiricus, în Adversus 
mathematicos VII, 65 şi urm. (B 3 Diels). Cea de a doua variantă ca 
întindere comparabilă cu prima, este intens marcată scepticist, 
Sextus Empiricus aducându-l pe Gorgias într-un spaţiu filosofic 
predilect. O critică a raţiunii în aplicaţie ontologică era 
întrucâtva slăbită printr-o interpretare gnoseologistă, posibilă, 
chiar necesară, numai că nu cea dintâi şi, mai ales, nu cea mai 
puternică: „Gorgias a făcut şi el parte dintre aceia care exclud 
existenţa oricărui criteriu de adevăr, însă altfel decât 
Protagoras...” (Adv. Math., VII, 65). 

Rezumatul celălalt, în schimb, în tradiţie aristotelică (deşi 
târzie, poate, de secol | ante) pare mai „alb” şi, deci, tot ce este 
posibil, mai apropiat de spiritul textului originar. Într-o interpretare 
intenţională, unul, mai expozitiv celălalt, cele două rezumate 
concordă însă şi dau, astfel, seamă de proiectul sofistului, 
mărturisind reciproc de autenticitatea, fiecăruia, cel puţin în 
limite strict doxografice. 

„În lucrarea sa”, Gorgias „stabilea succesiv trei capete” pentru 
demostraţie: „primul că nu este nimic” pagina 223 (ov5£v eoTiv), 
„al doilea că dacă ar fi ceva, nu ar fi comprehensibil!” şi, în 
sfârşit, „al treilea, chiar dacă ar fi cuprins, n-ar putea fi nici 
enunțat, nici explicat altuia” (4dv. math., VII, 65). „Jocuri” sofistice, s-ar 
putea zice, ori chiar respingere prin ducere la absurd a faptului de a filosofa, 
neînstare de certitudine, relativizant cum aduce a fi. „Că nu este nimic, el 
argumentează astfel: dacă comparăm doctrinele celorlalţi 
filosofi care, făcând speculaţii despre cele ce sunt, susţin, pe 
cât reiese, unii împotriva celorlalţi, principii care se bat cap în 
cap, unii afirmând că existentul este unu şi nu multiplu, alţii, 
dimpotrivă, că este multiplu şi nu unu; unii, susţinând că toate 
cele ce există sunt născute, alţii că nu sunt născute...” (De 
Melisso..., 5; 2). Asemenea filosofilor, „ca nişte nebuni”, ai lui 
Socrate, aşadar. 

Dacă prin reacţie, nihilismul, aşa-zisul nihilism al sofistului, mai 
curând decât doctrinaristic, este critic-metodic, trecând de partea 
demersului atât de util pornit încă de Cratylos, anume acela al 


antifilosofiei. Pentru că, faţă cu optimismul primar, parcă spre 
a-l determina la reflexivitate, Gorgias adoptă poziţia, aşa- 
zicându-i, ficţionalistă: ce ar fi dacă. Astfel încât, nu se pune de 
loc problema nihilismului (am recurge la o interpretare ca şi 
cum proiectul era de doctrină) ci doar aceea a gândirii aceleiaşi 
chestiuni (dacă şi cum gândim fiinţa) numai că din cealaltă 
situare, opusă acesteia. 

Aşadar, nu este nimic, altminteri, ar fi: ori fiinţa, ori nefiinţa ori 
fiinţa şi nefiinţa la un loc pagina 224 (ro OV eoriviTounoOV,Ă 
Kai ro Óv eori kai ro un OV). Fiinţa, mai întâi, nu are cum să fie 
(gândită), pentru aceasta trebuind s-o admitem fie în condiţia 
unicităţii, fie în aceea a multiplicităţii, născută din ceva sau 
eternă. Dar în niciuna din acestea n-am putea-o gândi, ceea ce 
înseamnă că, oricum nu are a fi pentru gândire (De Melisso..., 5, 
3). Căci, eternă, ar urma să nu aibă început şi, deci, limită. 
Nelimitată însă, nu se află în nici un loc, altminteri putând fi în 
altceva şi deci mărginită de acesta. Dar cum e să fie şi, totuşi, 
nici unde? Originară sau adăugată, argumentaţia are însă 
valabilitate restrânsă, de îndată ce problema relaţiei dintre 
„ceva” şi „altceva”, aşa cum este pusă aici, este de nivel 
secund. Cu a doua, para se limpezi multe, în sensul că, totuşi, 
Sextus, fie şi în mică măsură, va fi trasgresat limita dintre 
lectura intenţională şi lectura asimilistă (teleologizantă). 
Presupunând, aşadar, că fiinţa s-ar conţine (ar putea fi gândită 
astfel), în acest caz „ceea ce conţine ar fi tot una cu conţinutul 
însuşi”, la limită, „o absurditate”, pentru că, ea „ar deveni două, 
totdeodată, loc şi corp” (4dv. math., VII, 70). Chiar gândind astfel 
întru totul (până în detalii), cam împotriva aducerii sale la 
scepticism, Gorgias, fie şi negativ, tot ce se poate, va fi 
prevenit asupra distincţiei dintre prim şi secund în raportarea la 
„ceea ce este”. Perfect posibilă (şi operaţională) în ordine secundă 
(aristotelic), a filosofici naturii (aceasta cu corpul în stare de 
mişcare sau 

de repaus), ea nu lucra în cealaltă, de vreme ce, fiinţa, mai întâi 
este afirmată ca unu şi abia (logic) apoi ca diadă (sau în dublă 
specificaţie). Dar, oricum vor fi stat lucrurile, ca şi în 
presupoziţiile următoare (ca neființă sau ca fiinţă-şi-nefiinţă, 
totdeodată), problema era aceeaşi şi demonstraţia nu trecea 

1 Similară şi respingerea „peripateticilor” care „spun că spaţiul este limita 
a ceea ce cuprinde...” (după, Phys., 212 a 6). Dar, în acest caz, spaţiul va 
exista „înainte ca să se fi ivit în el corpul din spaţiu...” deci, nu este spaţiul 


limita lucrului care cuprinde în măsura în care cuprinde” (Sextus Empiricus, 
Schițe pyrrhoniene, II, 131-132). 


dincolo de limitele lui „a gândi” în raport cu „a fi”. 

Nu este de loc exclus ca rediscutarea punerii parmenidiene în identitate a lui 
noein Şi einai să fi venit în urma „provocării” lui Melissos. S-a şi 
observat, de altminteri (Karl Joel), că titlul scrierii lui Gorgias 
era, faţă cu acela al cărţii eleatului (Despre natură sau despre 
fiinţă) parcă polemic. S-ar putea ca „provocarea” să fi stat în 
„dezmărginirea” de către Melissos a Fiinţei, ceea ce avea să-l 
irite, chiar, pe Aristotel, pentru că, în acest fel, se confundau 
planurile. Una, nenăscută şi nepieritoare, fără început şi fără 
sfârşit, dar „în strânsoarea hotarului ce-o înconjoară din toate 
părţile” (fr. 8), Fiinţa parmenidiană, aceea a lui Melissos, „ca 
mărime”, urma „să fie veşnic nesfârşită” (fr. 3). 

Ca identitatea dintre noein Şi einai să fie legitimă, problema trebuia 
pusă (aşa cum a pus-o Parmenides) în limite riguros logice- 
ontologice. Astfel, Fiinţa nu era descrisă (ar fi fost presupusă 
cogniţia) ci definită. Acea strângere între hotare era tot una cu 
punerea ei ca: una, nenăscută, nepieritoare etc., toate acestea, 
ca atribute definitorii (în proiecţie logică), nu însă şi limitative 
într-un fel sau altul, tocmai unde sunt în modalitate apofatică. 
Faptul acesta al „strânsorii” (deci definirii) era de maximă 
concentraţie în procedarea apofatică, făcând trecerea la 
catafatică, esenţială în ontologie. Dar Melissos avea să pună 
„nemărginirea” în seria predicatelor care toate, de altminteri, o 
presupuneau. Ce însemna, doar, că Fiinţa este nenăscută, 
nepieritoare, fără început, fără sfârşit? Ca mărime însă, cum o 
gândim ca nemărginită? Intervine, deci, o presupoziţie de altă 
natură care iese din limitele lui «a gândi este tot una cu a fi”. 
Părând a ţine de alt plan, acela al cogniţiei, nemărginirea, Fiinţa 
în întregul ei, mai exact Fiinţa gândită îşi pierdea coerenţa care 
îi sprijinea adevărul. De aici (poate) şi replica lui Gorgias: dacă a 
gândi nu este (în totul) tot una cu a fi, ce mai este a gândi ca a 
fi? Deci nu este (ca a gândi) nimic, nici ca fiinţa, nici ca neființă, 
nici ca fiinţă şi neființă. Ca neființă sau ca fiinţă şi neființă, 
totdeodată, ceva, se înţelege că acesta, urma să vină fie din 
ceea ce îi preceda ca fiinţare, fie din neființă, însă în măsura în 
care ceva este, el nu are cum să fie şi, totuşi, prin venire din 
altceva, să nu fie. La fel, întrucât ceva este, nu poate să se 
nască din ceea ce nu e (din neființă) şi să fie el însuşi, adică în 
identitate ontologică. „Dacă ceea ce este, este veşnic, 
înseamnă că nu s-a născut iar dacă s-a născut nu mai este 
veşnic, în concluzie, dacă ceea ce este nu este nici etern, nici 
născut, înseamnă că nu este” (Sext. Empir., Adv. math., VII, 72; 63 


Diels). O şi mai gravă punere în contradictoriu apare cu 
folosirea ambiguă a lui „este": dacă nefiinţa este, nu mai este 
ea însăşi, pentru că, aşa-zicând, analitic ea conţine pe nu este, 
iar dacă nu este, este evident că nu este şi problema se încheie 
(cf. De Melisso..., 6; 1, 2). 

La rândul ei, cea de a doua teză chiar dacă ar exista ceva, 
acesta n-ar putea fi cunoscut, a doua teză presupune la rândul ei, 
ca prima, componente sau trepte, mai degrabă, trepte în 
demonstraţie, adică, dar în număr de două. Cea dintâi este 
ființa care nu poate fi gândită şi cealaltă: ființa gândirii nu este 
ființă. 

Ceea ce este, sau ceea ce presupunem că este, nu ar fi 
cognoscibil întrucât, dacă „gândurile noastre nu există ca fiinţe, 
fiinţa scapă gândirii”. Dacă bunăoară, albul aparţine gândirii 
(este vorba de „culoarea albă a lucrurilor gândite”), iar „faptul de a 
fi gândit lucrurile albe”, atunci pentru că ideile noastre nu închid în 
ele existenţa, nici existenţa nu va aparţine gândirii, „în urmare, 
este pe potriva unei logici sănătoase să zicem că, dacă ceea ce 
gândim nu este, nici ceea ce este nu poate fi obiect al gândirii”. 
Aşadar, ceea ce gândim nu este, cu necesitate, şi existent. „Noi 
ne putem imagina un om care zboară sau care ce merg pe mare, 
dar aceasta nu însemnă că şi există om zburător sau care 
plutitoare”. Dar dacă „lucrurile gândite există”, presupunând că 
există, ar însemna ca cele ce nu există să nu poată fi gândite, 
căci ar trebui să se pună în identitate a fi şi a gândi. Noi însă 
putem gândi şi ceea ce nu este Scylla şi Himera”, de pildă. 
Astfel că, fiinţa gândirii nu este fiinţa. „Deci fiinţa nu poate fi 
gândită” (Ibidem, 77-81). 

În fine, chiar cunoscută, ființa n-ar putea fi exprimată, a treia 
teză, deci, pune problema raportului dintre fiinţă, gândire şi 
limbaj, asupra căreia, începând cu Platon se va tot stărui şi cu 
atâta profit. 

De îndată ce „lucrurile vizibile sunt văzute de ochi şi cele care 
se pot auzi sunt auzite de urechi, iar nu invers, adică nu se 
vede cu simţul auzului şi nu se aude cu acela al văzului, 
înseamnă că văzul nu are cum să comunice în vreun fel cu 
auzul”. Aşa stând lucrurile, de ce ar comunica simţurile cu 
vorbirea, sau cum ar putea să comunice? Nici fiinţă, nici măcar 
având substanţialitate, nici, evident, în stare să vadă ori să 
audă, cuvântul „prin care desemnăm lucrurile” nu are a ne 
spune ceva despre acestea. Căci prin sine nu poate să ajungă 
la ele, iar prin alte mijloace şi mai puţin, pentru că nu comunică 


în nici un fel cu ele. Limbajul este într-o altă serie decât în cea a 
lucrurilor: „Modul propriu de a fi al limbajului diferă de cel 
propriu lucrurilor absolut distincte de cuvinte”. Cum să ne poată 
da seama de ele, atunci? (Ibidem, 83-87). 

Problema nu era dintre cele simple şi ea nu se năştea într-o 
conştiinţă nihilistă, dacă aşa ar fi fost Gorgias. 

Sofistul, ce-i drept, socoteşte că nu există nimic, iar admițând 
că ar exista, n-ar putea fi cunoscut şi dacă am cunoaşte, n-am 
putea exprima dar toate acestea sunt mai înainte de orice 
probleme, probleme şi nu soluţii, deschideri şi nu închideri. 
Nihilismul său, de aceea, este numai aparent şi, în orice caz, nu 
are consecinţe ruinătoare pe cât constructive. Căci sofistul din 
Leontinoi, ca Parmenides şi ca Zenon din Elea, voia să afle 
garanţiile de obiectivitate ale gândirii, deci ale subiectivităţii 
noastre. 

Încheie sceptic, în cazul cel mai bun şi nihilist la limită, dar mai 
înainte de ultimele propoziţii, rezolutive, în demostraţii este 
atâta căutare, sunt atâtea întrebări şi atâtea semne care ne 
arată pe unde să n-o luăm şi pe unde, da, ori, mai degrabă, pe 
unde cu mai multe şanse de adevăr, încât diabolicele, parcă, 
hărţuieli trec într-o dialectică superbă, superioară, poate, celei 
protagoriene. Superioară fie şi pentru faptul că „dialectica lui 
Gorgias operează mai pur cu concepte decât aceea alui 
Protagoras” (G.W.F. Hegel, op. cit., p. 359). 

Problema centrală, marea problemă a filosofiei lui Gorgias, în 
tradiţia ontologică parmenidiană, de altfel, este aceea a 
putinţei de conceptualizare a fiinţei ca fiinţă. Problemă de 
ontologie dar şi de logică şi de lingvistică, în cele din urmă, prin 
toate aceste componente sau deschideri, ea, de la Parmenides, 
era cea mai acut, complex şi complet pusă şi cu cea mai 
riguroasă conştiinţă a conceptului fiinţei ca fiinţă. Dar cu 
încheieri negativiste s-ar putea obiecta şi, deodată, pe bună 
dreptate. Numai că, deasupra acestora stau problemele cu 
întrebările şi răspunsurile pe care le conţin, fie şi în posibilitate. 
Căci Gorgias, un maestru al discursului ontologic, ca eleaţii, de 
altfel, îşi pune o problemă dintre cele mai grave, căreia 
paradoxal, în cursul anulării oricărei şanse de soluţionare, îi 
fixează cadrul optim de enunţare şi de rezolvare. 

Problema în aparenţă simplă, dar în realitate una dintre cele 
mai dificile şi, deci, complexe în latura ei ascunsă: cum de, 
totuşi limitată, mintea noastră este în măsură să „prindă” 
ilimitatul sau, în alte cuvinte, cum este posibilă 


conceptualizarea fiinţei si, poate, mai cu seamă, cum este 
posibilă în limitele ontologiei semnificaţia, era de când filosofia 
şi avea să se pună mereu şi cu profit chiar, când se va fi 
încercat modalitatea negativă, antifilosofică. În fond, două sunt 
marile dificultăţi ale conceptualizării fiinţei: una, cea a putinţei 
de înţelegere, alta, a putinţei de exprimare. Două dificultăţi, 
dacă nu sunt două niveluri, ori două cercuri, ca două bolgii, ale 
aceleiaşi căi, calea minţii noastre către fiinţă, pentru însuşirea 
acesteia. Fiindcă punerea în condiţie de inteligibilitate 
(conceptualizarea) înseamnă tocmai apropierea fiinţei. 

Dar ce ne dă dreptul să socotim posibilă şi mai ales posibilă ca 
adevăr însuşirea fiinţei, dacă aceasta e nelimitată şi mintea 
noastră, cu ideile şi formele (cuvintele) sale, limitată? Ce 
garantează obiectivitatea conceptului fiinţei, valoarea sa de 
semnificaţie? Numim ceva prin „fiinţă”, numim adică Fiinţa sau 
numai o imagine despre ea, de tot aproximativă, dacă nu în 
afara oricărei legături? Este ea, pentru noi, cu sens şi ce ar 
rezulta dacă da, ce dacă nu. Toate acestea pentru noi, întrucât cu 
sens prim, de grad zero, este fiinţa ca fiinţă în concept, fiinţa ca 
fiinţă asumată iar nu ea în sine. 

Aflăm parcă descurajator, că, pentru noi, nimic nu este prin 
sine evident, dar mai aflăm şi că înțelegerea este un exerciţiu 
sau exerciţiul esenţial al minţii mult prea complicat pentru a fi 
expediat prin explicaţii parţiale. Nu este deci de ajuns să ne 
bizuim pe simţuri şi în genere pe cunoaşterea „naturală” căci 
nu putem merge prea departe cu ştiinţa existenţei cutărui lucru 
sau cutărui lucru, în cutare sau cutare fel. 

Că fiecare lucru în parte există, nu avem a ne îndoi, dar 
problema începe de acolo de unde se încheie propoziţia simplă: 
lucrul este. Ce înseamnă acest este, dacă şi acest lucru şi acela 
sunt? Ce este şi cum putem să-l cunoaştem şi să-l exprimăm într- 
un concept pe măsura lui? Dar, cum am introdus termenul 
concept (prin cunoaştere şi cuvânt) am şi făcut loc limitaţiei, 
fiindcă am pus o formă a minţii noastre să cuprindă existentul 
în nesfârşirea lui. 

Şi apoi ce ne garantează că forma conceptuală a fiinţei ca fiinţă 
este a acesteia? Ce ne garantează că numele dat este nume al 
ei, sau măcar că o măsoară exact? Căci numele este în altă 
serie decât lucrul însuşi, pentru a nu mai vorbi de cuvânt faţă 
de fiinţa în sine. Cu „un mod de a fi” complet diferit de cel al lucrurilor, 
limbajul, oricât orgoliu am pune ca să-l „salvăm” de „blestemul” 
inadecvaţiei, rămâne exterior fiinţei. 


Încheierea negativă a lui Gorgias nu ne poate, nu trebuie să ne 
facă să trecem peste gravitatea problemei, în fond ce este 
cuvântul faţă cu lucrul? Întrebarea aveau să şi-o pună şi alţii, în 
mod deosebit Platon într-un dialog întreg: „Natura a atribuit 
numerelor un sens propriu, care este acelaşi la greci şi la barbari” 
sau cuvintele „nu sunt altceva decât o convenţie ori un acord”? 
(Cratylos, 383 a-384 a). 

De la Gorgias nu aflăm nimic pozitiv despre nume, nici că este 
atribuit de natură, nici că este convenţie sau acord. Dar faptul 
că întrebarea cu alternativa implicată era pusă, face el însuşi 
cât o afirmaţie. Astfel că, filosofia lui Gorgias este numai în 
formă, şi încă una de tot înşelătoare, de retragere, în sensul ei 
adânc, care-i este propriu, adică interogativ, este însă profund 
anabasică. 


Xeniades din Corint pare, asemenea lui Gorgias, un nihilist şi el, 
sau cel puţin aşa pare din unica relatare, de altminteri, cea a lui 
Sextus Empiricus: „Xeniades... zice că totul este fals, că orice 
reprezentare (phantasia) şi opinie (dóxa) ar fi înşelătoare, că este 
neființă tot ceea ce s-a născut, pentru că s-a născut şi ceea ce 
s-a schimbat fiind coruptibil” (Contra logicienilor, 1, 53). 

Mai multe nu ştim despre acest sofist obscur şi de aceea este 
greu de stabilit locul său în „geografia” spirituală a mişcării şi a 
epocii. Dar, oricum, poziţia lui prezintă un anume interes pentru 
completarea imaginii privitoare la o anume direcţie în sofistică, 
bine statornicită de Gorgias. Căci Xeniades pare să fi pornit şi el 
de la aceeaşi problemă a punerii în termeni de inteligibilitate a 
fiinţei, dar negăsind o explicaţie multumitoare, avea să încheie 
negativist, cum că totul este fals, poate doar în afara afirmării 
faptului de a nu fi. 

Xeniades, aşadar, în deosebire de Gorgias nu neagă deopotrivă 
fiinţa şi nefiinţa, căci aceasta din urmă îi pare mai inteligibilă 
prin exemplul lucrurilor care, generate fiind, înseamnă că 
provin din altceva şi coruptibile fiind rezultă că pier, fie şi 
relativ. Venind din ceva şi trecând în altceva, lucrurile, deci, 
sunt neființă şi prin punctul de plecare şi prin cel la care ajung. 
Venind din ceva, care faţă cu sine este neființă şi trecând în 
altceva, tot neființă în raport cu fiinţa sa, lucrurile în prezentul 
lor, sunt, dar această fiinţare, în absolut, aduce mai degrabă cu 
nimicul. Căci venind din neființă şi trecând în ea, cum ar putea 
să fie ele însele fiinţă ? 


Lycophron este un sofist minor, sau unul care ne poate părea 
nouă astfel datorită puţinelor mărturii privitoare la el, transmise 
de către cei vechi. Oricum, îl vor fi atras multe, dacă se va fi 
ocupat cu definirea ştiinţei, cu problema logică a judecății şi, 
asemenea mai tuturor sofiştilor democrați, cu natura legii 
omeneşti (nomos). 

Felul în care va fi definit ştiinţa, „comuniunea (synousia) actului 
de a şti şi sufletului” l-a nemulţumit profund pe Aristotel: dacă 
aşa ar sta lucrurile, atunci „sănătatea ar fi coexistenţa, sau 
reunirea, sau contopirea sufletului cu sănătatea, faptul că un 
triunghi este de aramă s-ar reduce la asocierea aramei cu 
triunghiul, iar faptul că un lucru e alb ar consta din asocierea 
suprafeţei şi a albului. Motivul pentru care s-a ajuns la asemnea 
absurdităţi este că unii s-au apucat să caute raţiunea ce 
produce atât unificarea dintre putinţă şi act, cât şi deosebirea 
dintre acestea” (Metafizica, VIII, 6, 1045 b). 

Tot aşa de sever mai este Stagiritul şi faţă cu interpretarea 
dată de Lycophron termenului de legătură într-o judecată. 
Temându-se ca nu cumva prin admiterea lui este ca legătură a 
subiectului şi predicatului — să nu „confunde Unul cu multiplu”, deci 
pe omul Socrate cu fiecare dintre determinaţiile lui, cu filosof, 
cu cetăţean al Atenei, cu fiinţă muritoare ş.a.m.d., Lycophron 
va fi încercat „să potrivească expresia zicând că «omul nu este 
alb” ci «a devenit alb” şi «nu că este în marş» ci că «merge”, pentru 
ca nu cumva, introducând verbul «este” să facă din unul multiplu, 
înțelegând că „Unul şi existenţa sunt luate într-un singur fel”. 
Dar, îl combate Aristotel, Unul este multiplu şi fără să fie în 
legătură cu mai multe predicate prin termenul este, „căci Unul există 
în putinţă şi în act” (Fizica, I, 3, 185 b-186 a). 

Astfel că „teama” lui Lycophron este lipsită de sens, unul fiind, 
trebuind să fie, prin chiar natura lui, multiplu. 

În acelaşi timp cu preocupările de logică şi teoria ştiinţei, 
despre care ştim foarte puţin şi numai din respingerile 
aristotelice, tot de la Stagirit mai avem informaţia că sofistul va 
fi definit legea „ca un contract mutual”, ca o „garanţie a 
caracterului juridic al raporturilor reciproce” (Politica, III, 9, 1280 
b 8) şi, încă, mai ştim că va fi contestat legitimitatea 
aristocrației, veştejindu-i noblețea ca pe ceva „absolut van” 
(Despre noblețe, în W.D. Ross, Aristoteles Fragmenta, Selecta..., p. 57). 


Prodicos din Tulis, în insula Chios (n. între 465-60, m. nu se ştie când, 
oricum după 399), poate, apropiat lui Protagoras, este unul 


dintre sofiştii cei mai reputați în epocă, admis cu deferentă 
chiar, deşi nu fără de oarecare ironie (este un meteorosophistes), până 
şi de intolerantul Aristofan. Corul, din Norii, v.v. 387-392, rosteşte 


„Urechea noastră n-am plecat La vreun sofist din cei de acuma, 
Din cei prea ocupați cu cerul Cel mult doar lui Prodicos numai 
Acestuia pentru ştiinţa-i Şi capul lui atât de bun”. 

Ar fi fost, lucru mai rar printre sofişti, şi un „filosof al naturii” (Suidas, 
Lexicon); Galenus îi atribuie un tratat Despre natură. 

La fel şi Cicero. Dar în ce va fi constat filosofia sa a naturii, 
nimeni nu spune. Probabil, unde nu era prea de interes. 

Cu oarecare certitudine s-a putut reconstitui însă concepţia sa despre 
zei şi moralitate, iar, prin intermediul mărturiilor lui Platon şi 
Aristotel şi cea privitoare la logică şi la sinonimiile şi distincţiile 
care îl preocupau. 

Mulţi scriitori antici: Philodemos (Despre pietate, IX, 7, 75), Cicero 
(Despre natura zeilor, |, XLII, 118), Minucius Felix (Octavius, XXI, 2), Sextus 
Empiricus (Contra fizicienilor, |, 18), Themistius (Discursuri, XXX, 422) 
sunt de acord că Prodicos identifica zeii cu simple nume date 
de oameni lucrurilor utile (sau descoperitorilor acestora). 
Bunăoară, pâinea era numită Demeter, vinul Dionysos, apa 
Poseidon, focul Hefaistos. Pe scurt, opinia lui era că „zeii nu 
există” şi prin aceasta se înscria în linia celor „ce sunt numiţi 
atei, ca Euhemeros..., Diagoras din Melos... şi Theodoras” (Sextus 
Empiricus, Contra fizicienilor, |, 18, 51). Prin urmare, un fel de 
antropologism, oarecum curent, în epocă, printre sofişti mai cu 
seamă, cu valoare numai de documentare în ordinea refacerii 
mentalului şi a difuziunii în câmpul acestuia a celor două teme 
de organizare: aceea a legii omeneşti (proprii naturii omeneşti) 
- nomos şi aceea a măsurii, subadiacentă ei. De Protagoras 
doar, pusă în semantică filosofică (antropologică şi, poate, de 
ontologie a conştiinţei şi de analitică a cunoștinței), „măsura” 
este în genere o stare de spirit, mai mult decât un concept, ca nomos, de 
altminteri. De aici şi impresia de panmetrie, dacă se poate spune 
aşa, de îndată ce toate, de la morală şi politică la filosofia 
omului şi la „teologie”, cel puţin în sensul primar, ca „vorbă 
despre zei” (în Republica, 379 a: nepi BeoAoyiac..., pentru a vorbi 
despre zei), toate proiecţiile omeneşti, deci, erau puse în 
termenul ei, punct de plecare şi de atingere, în acelaşi timp. 
Altceva decât lucrurile lumii, deşi într-o parte a sa şi el lucru, în 
stare (în măsură) de a se construi ca o lume distinctă, omul o 
instituia pe aceasta şi se instituia pe sine ca libertate, 


determinismul său şi şansa sa. O scriere a lui Prodicos, Despre 
Heracles, din care s-au păstrat câteva fragmente (poate numai în 
prelucrare) în Amintirile despre Socrate (Il, |, 21-34) ale lui Xenofon este 
de tot lămuritoare în această privinţă, deşi ideea era slăbită 
prin punerea într-o alegorie cam moralizantă, parcă desuetă şi 
pe acea vreme (ca oricând, moralizările). 

Abia ieşit din copilărie, Heracles este pus în faţa situaţiei de a 
alege o cale în viaţă. Pentru aceasta, s-ar fi retras în 
singurătate, meditând îndelung şi adânc asupra căii de urmat. 
„Cum şedea astfel, două femei de statură înaltă se înfăţişează 
ochilor săi: una era plăcută la vedere, mândră din fire; singura 
ei podoabă trupească era curăţenia, iar ochii ei arătau o ruşine 
binecuvântată, ţinuta-i era modestă şi veşmintele albe; trupul 
gras al celeilalte arăta însă trândăvia şi moleşala”. 

Pe scurt, prima era Virtutea Şi cea de a doua, Depravarea. 

Cea din urmă, „voind să-i ia înainte” Virtuţii „aleargă spre tânăr 
şi-i zise: ”... dacă mă iei de prietenă, te voi duce pe drumul cel 
mai fericit şi mai uşor, vei gusta din toate plăcerile şi vei trăi la 
adăpost de griji»”. Venindu-i rândul, Virtutea, dimpotrivă, nu-i 
făgăduieşte nimic dar, vrea să-i limpezească „lucrurile cu 
adevărat”. Şi anume, în contra celor promise de depravare, 
Virtutea îl îndeamnă să apuce calea muncii, a statorniciei, a 
adevărului, pe scurt, calea binelui, a vieţii autentice: „Fără 
muncă şi statornicie, zeii nu hărăzesc nimic frumos şi cinstit 
oamenilor” ,,... dacă vrei ca toată Grecia să-ţi admire virtutea, 
trebuie să încerci să fii de folos întregii Grecii; dacă vrei ca 
pământul să-ţi dea cu dărnicie roadele sale, trebuie să-l 
munceşti; dacă vrei să te îmbogăţeşti de pe urma turmelor tale, 
îngrijeşte-le..." 

Desigur, un drum lung, dar, se înţelege că, drumul împlinirii 
omeneşti, fiindcă fără virtute „nu se face nimic frumos, nici la zei, 
nici la oameni”. 

De remarcat ideea posibilităţii alegerii, şi prin aceasta, 
presupunerea omului ca fiinţă care se autodetermină, care se 
autocreează, umanitatea sa depinzând numai de felul în care 
se valorifică. Pus să aleagă, având deci posibilitatea libertăţii, 
omul îşi asumă libertatea numai înțelegând şi urmând ceea ce îi 
este pe măsura sa, numai ceea ce îl face posibil ca adevăr, ca 
bine, ca frumos, deci ca sistem al celor trei mari valori. Cine 
alege valorile negative, alegând, pare că a făcut-o prin 
exercitarea sa ca libertate, în fapt însă, a ales doar forma 
sclaviei şi stăpânul. Liber va fi numai acela care se va înţelege 


pe sine ca pe o fiinţă a cărei necesitate este umanitatea sa. 
„Morala” alegoriei lui Prodicos, pentru că aceasta este morala ei, 
este dintre cele mai încurajatoare şi, în consecinţă, o probă că 
omul pentru a fi umanitate, pentru a-şi realiza fiinţa, trebuie să 
aibă conştiinţa că este, că trebuie să fie, ori riscă autoanularea, 
măsură a tuturor lucrurilor. Sau, poate, mai bine spus că 
trebuie să aibă conştiinţa că datoria lui existenţială, datoria lui 
ca fiinţă este, cum avea să spună un umanist italian din secolul al 
XV-lea, Gianozzo Manetti, rațiunea şi acţiunea, dar raţiunea şi 
acţiunea ca măsură a lucrurilor şi condiţie a împlinirii umane şi 
nu împotriva lucrurilor şi împotriva omului. Ca dreaptă rațiune 
şi dreaptă acţiune cum spuneau grecii înşişi, de altfel. 

Ceea ce, poate, îl va fi determinat în plus pe Prodicos să 
zăbovească şi asupra limbajului fără de care nici una, nici alta 
n-ar fi posibilă. 

De altminteri, în epocă, nu era singurul, interesat de limbaj, nici 
printre sofişti (Gorgias), nici dincolo de ei. Căci şi Platon, 
bunăoară, avea să consacre limbajului un dialog (Cratylos) şi 
Aristotel un tratat, Despre categorii, opuscul de lingvistică, mai înainte 
de a fi unul de ontologie şi de logică. 

Interesul era teoretic şi practic totdeodată, dacă nu în primul 
rând practic, dacă ne luăm după discursul pe care Platon îl 
pune pe Prodicos să-l rostească în dialogul Protagoras (337 e-338 
b); „nici tu Socrate să nu ceri cu acribie prea mare scurtimea 
răspunsurilor..., dar nici Protagoras, la rândul său să nu se 
avânte în cuvântări ca pe o mare, cu toate pânzele întinse şi cu 
vânt prielnic din spate, pierzând pământul din ochi, ci amândoi 
să ţineţi calea de mijloc”. 

Prodicos, probabil, avea în vedere adecvarea discursului la 
faptă, deci supunerea cuvântului faţă de aceasta, căci ce 
altceva decât un mijloc al dreptei raţiuni şi al dreptei acţiuni 
este cuvântul ? 

Sofistul, de aceea, pretinde exactitate, dar n-o transformă într- 
un scop în sine şi, totodată, libertate dar nu prin nesocotirea 
lucrului. „Calea de mijloc” exprimă, poate, cel mai exact, 
concepţia lui Prodicos despre cuvânt care, altceva decât fapta 
sau lucrurile numite, nu este absolut altceva. 

În vremea noastră se vorbeşte tot mai mult, şi pe bună 
dreptate, despre cuvânt ca o imagine sui generis a lumii, deci 
nu numai, şi nu în primul rând ca de o convenţie. Dar, încă din 
antichitate, Prodicos şi Platon puneau în discuţie această 
problemă, veche şi mereu nouă: „Există pentru fiecare lucru un 


nume care-i este propriu” sau numele este atribuit „de oameni 
prin convenţie”? se întreba Platon (Cratylos 383 a). 

Prodicos s-ar fi aplecat în mod stăruitor asupra cuvintelor, 
pretinzând oricui o ştiinţă exactă a sensurilor. De aici preferința 
lui pentru distincţii şi sinonimii consemnată de un alt mare 
împătimit al cuvântului bine folosit, de Platon adică, al cărui, 
Cratylos este un superb joc al minţii într-un exerciţiu etimologic, 
dar pentru ontologie. Sofistul, aşadar, va fi pretins o ştiinţă 
exactă, dar, încă o dată, nu rigidă a cuvintelor pentru că, nu 
este acelaşi lucru să spui că, de pildă, într-un dialog, 
interlocutorii sunt, sau trebuie sau pot „să fie imparţiali” iar „nu 
indiferenți” pagina 235 (Kowovc uev eTvai - ioouc 6e un), căci 
imparţial şi indiferent „nu înseamnă acelaşi lucru”. Tot aşa, nu 
avem dreptul să folosim ca sinonime: discuţie şi dispută, căci în 
timp ce primul cuvânt numeşte „o opunere între prieteni”, cel de 
al doilea se aplică dialogului „între adversari şi între duşmani” 
(&uproBnreiv - Epipelv). 

Oricine, apoi, trebuie să mai ţină seama de faptul că nu se pot 
folosi unul pentru altul stimă şi laudă, nici satisfacție pentru 
plăcere, nici a voi şi a dori, nici a deveni şi a fi (yevtoau -eivar), 
pentru că una este „să devii bun” şi alta „să fii bun” (Protagoras, 
337 a—c; 340 a). 

Făcute în limitele propriului proiect nu interesează pentru ce 
(nici nu s-ar prea putea stabili), distincţiile în cauză dau seamă 
de un interes, în epocă, stăruitor, care este pentru o ştiinţă a 
limbajului din perspectivă antropologică dar, poate, în vederea 
actelor politice şi morale, bine gândite, bine îndreptate. Dinspre 
noi, în deosebire de contemporanii lui, un minor, totuşi, 
Prodicos este un punct de vedere, în epocă, şi, astfel, un 
martor, cu mărturie, poate, în primul rând pentru o „sofistică” 
foarte nuanţată şi pentru o stare de filosofic (filosofare) cu 
trăire. 


Trasymachus din Chalcedonia în Bithynia, (7427-7413) sofist sau nu (dar 
este multă convenţie în ideea istorică de sofistică) a fost unul 
dintre cei ce au făcut mult pentru „progresarea retoricii” 
(Aristotel, Respingerile sofistice, 3, 4, 183 b 29). După Suidas (Lexicon), 
el ar fi „introdus stilul modern în oratorie”.! Tot ca retor era prețuit şi de 


1„Stilul modern era un stil mixt aflat între sublim şi intimitate” (Maria 
Timpanaro Cardini, Z Sofisti, p. 88, în notă). Ceea ce, de altfel, încă Dionysos 
din Halicarnas în Demostenes, 3, spunea despre „cel de al treilea stil”, rezultat „din 
amestecul şi din sinteza celor două stiluri (adică solemn şi familiar)”. 


Dionysios din Halicarnas care îl găsea exemplar pentru 
„concizia gândirii şi precizia expresiei” (Lysias, 6). 

Personaj în Republica platoniciană (cât de istoric şi cât de 

fictiv ?) şi prin aceasta pare să se fi bucurat de o anume trecere 
în epocă. Pierderea scrierilor sale (Discursuri deliberative, Arta 
retoricii, Glume, Elemente de retorică) până la câteva fragmente 
citate (poate, liber) de Platon, de Aristotel, de Dionysios din 
Halicarnas, de Athenaios, de element din Alexandria, ne face să 
înţelegem prea puţin din faima sa. Şi nu numai noi dar nici 
scriitorii antici nu prea mai vibrau la numele lui. Bunăocară 
Quintillianus, celebrul autor al Artei oratorice care în aceasta (în cartea a 
IIl-a, |, 10) abia dacă îl consemnează pe Trasymachus. 

Că ar fi avut ca profesiune înţelepciunea, aşa cum se va fi scris 
pe mormântul său', putem admite, chiar dacă rezervat, căci 
prea multe date despre ştiinţa sofistului nu avem. Dar 
admiţând-o, fie şi cu o probabilitate mare, n-o putem 
reconstitui decât foarte aproximativ. 

Mai întâi, după mărturia lui Platon (în Republica, |, 338 c), 
Trasymachus va fi susţinut că „dreptatea nu e altceva decât 
ceea ce este folositor celui mai tare”. lar în al doilea rând, 
nostalgic după vremuri revolute, şi pe jumătate împăcat cu 
soarta („destinul ne-a făcut să trăim într-o epocă în care trebuie 
să ascultăm de cei ce guvernează statul”, chiar când aceştia au 
adus „grave nenorociri”), numai pe jumătate, fiindcă se 
socoteşte dator „să ia cuvântul” şi să spună lucrurilor pe nume, 
Trasymachus pare să gândească o reformă a „constituţiei” 
ateniene în conformitate cu tradiţia. „Dincolo de limitele 
experienţei noastre”, va fi spus el, stau „cuvintele vechi”, cele ale 
„strămoşilor noştri” şi ele se cuvin cunoscute şi urmate. 
Paseismul său pare să fie al unui tradiţonalist, dacă nu al unui 
conservator. Dar mai vine, parcă, şi din sufletul dornic de pace 
al unui om căruia nu-i era indiferentă soarta atenienilor şi a 
Atenei. Căci luptele pentru hegemonie îl făceau să se 
gândească la soarta cetăţii sale, nu dintre cele mai liniştitoare, 
însă, din nou, într-o perspectivă tradiţionalist-paseistă şi din 
această cauză, cu deosebire, foarte abstractă. 

Definind dreptatea ca tot ceea ce este folositor celui mai tare, la replica lui 
Socrate (ca personaj platonician, deci, la replica lui Platon însuşi) 


1 „Neotolemos din Parion în lucrarea sa despre Inscripții zice că la Chalcedonia pe 
mormântul sofistului Trasymachus se afla scris : 

Numele: TH.R.A.S.Y.M.A.C.H.U.S. 

Născut la Chalcedonia. Profesiune: înţelepciunea" 

(Athenaios, Ospăţul înțelepților, X, 454 b). 


că „stăpânitorii”, putând să greşească, încetează, prin aceasta, 
să mai aibă /egea de partea lor, Trasymachus răspunde 
stupefiant de abstract: un artist, un înţelept nu greşesc întrucât 
le lipseşte, unuia arta şi altuia ştiinţa, nu greşesc, deci, unul ca 
artist, altul ca înţelept. Artistul care greşeşte „greşeşte numai 
întrucât îi lipseşte arta sa şi în privinţa aceasta, el nu mai este 
artist”. Tot asemenea cel ce conduce, dacă greşeşte nu mai 
este om de stat. Dar el, întrucât este totuna cu legea, „nu 
poate să greşească” (Republica, 1, 340 c). 

Trasymachus, deci, întrucâtva ca Socrate, lucrează cu un 
concept în condiţie absolută, în cazul lui însă avem de a face cu 
acela al guvernantului care, prin condiţia lui, nu ar putea să 
greşească. Nu ar putea, iar nu, nu ar trebui, fiindcă omul de stat ar fi 
dreptatea însăşi. 

Poziţia este evident abstractă şi, în urmare, imposibilă ca 
adevăr, trecutul şi prezentul Atenei infirmând-o categoric, mai 
întâi pentru că nu exista o lege ca atare, o dreptate în sine 
supraistorică şi apoi, întrucât, deşi generic, în aceeaşi condiţie, 
Şi aristoii Şi demos-ul, ca oameni într-un sistem de relaţii 
economice, politice, morale, se comportau diferit, având locuri 
Şi roluri diferite. 


Hippias din Elis (? 443 -? 343) va fi inclus în Discuţiile sale „geometria, 
astronomia, muzica şi ritmurile”, „pictura şi sculptura”, va fi 
descris „războaiele dintre cetăţi, coloniile şi rolul lor” (Philostratos, 
Vieţile sofiştilor, I, II 1 sq.). Astfel, că, pretenţia lui de a şti cam 
tot ce se putea şti şi pe care i-o ridiculizează Socrate în dialogul 
platonician Hippias minor, 368 b („tu eşti omul cel mai priceput în 
toate deopotrivă, după cum te-am auzit odinioară lăudându-te 
tu însuţi, când îţi etalai lângă mesele zarafilor ştiinţa ta 
vrednică de pizmuit”), pretenţia lui, deci, deşi cam 
megalomană, nu pare să fi fost chiar fără temei. Va fi ştiut deci 
multe şi, ceea ce este mai important, va fi absorbit polymateia în 
cultură, adică se va fi ajutat de ea pentru a gândi singur şi, 
după câte se pare, adesea, nu lipsit de originalitate în 
judecăţile lui. Intr-un Dialog troian (Troikos) ar fi afirmat că „Homer 
a făcut din Achile pe cel mai viteaz dintre luptătorii veniţi la 
Troia, pe Nestor cel mai înţelept, în timp ce în Ulise a văzut pe 
cel mai şiret din toată oastea” (Hippias minor, 364 c), iar în geometrie 
ar fi dat prima expresie cvadratricei.! 


1 „Lui (Hippias) i se atribuie descoperirea unei curbe speciale care ulterior a 
fost denumită cvadratrice”. „Cvadratricea lui Hippias, care putea desigur 


În aparenţă simpliste, opunerea lui Achile şi Ulise şi aşezarea lui 
Nestor, înțeleptul, să medieze între vitejie şi şiretenie, între 
eroismul parcă romantic şi acţiunea mai terestră, dar mai 
eficientă, toate acestea ar proba însă, după opinia lui Mario 
Untersteiner o subtilă preocupare pentru caracterologie. 

De altminteri, se pare că eficienţa pagina 238 (BeATiwv) va fi fost 
socotită de sofist sensul ştiinţei de vreme ce povestea că „toate 
lucrurile pe care le poartă” asupră-şi erau făcute de el însuşi. 
„Spuneai, i se adresează Socrate în Hippias minor, 368 b, că inelul 
pe care-l aveai în deget — căci cu asta ai început - era făcut de tine, 
vrând să arăţi că ştiai să făureşti un inel; şi tot aşa despre 
sigiliul tău, despre pieptene şi despre flaconul tău de parfum. 
Pe urmă ai adăugat că ţi-ai făcut şi încălţămintea, că ţi-ai ţesut 
mantaua şi tunica. Şi încă, ceea ce a uimit pe toţi, dovedind că 
ştiinţa ta este atotcuprinzătoare, ai mai spus că, până şi 
cingătoarea ta, frumoasă ca un brâu persan dintre cele mai 
frumoase, tot tu ţi-ai împletit-o..." 


| 


Socrate (Platon) îl ironiza, totuşi, dar, dincolo de uşoara 
batjocură si, dacă Hippias va fi trecut mai înainte de toate, 
eficienţa dincolo de un anume pragmatism, stă totuşi gândul pe 
care nu avem decât a-l preţui că, ştiinţa noastră înseamnă sau 
că trebuie să fie puterea noastră, că rostul ei este să ne 
sporească umanitatea deopotrivă în ordinea a ceea ce este mai 
eficient (Peltion), dar şi în aceea a mai binelui, ca mai adevărat şi 
mai frumos (âristos). 


Antiphon. „Când se vorbeşte de Antiphon se cuvine să 
începem prin a zice că... există mai mulţi cu acest nume. Doi au 
fost sofişti. Primul a fost oratorul pe care noi îl cunoaştem din 
Pledoarii pentru omorâtor, din Discursurile politice...; al doilea este cel 
despre care se zice că a fost prezicător şi tălmăcitor de vise şi 
căruia i se atribuie Despre adevăr, Despre pace, Şi Discursurile 
politice, Şi Politicul” (Hermogenes din Tars, Despre ideile (sau formele) 
oratorice, II, 399, 18). 

Dacă vor fi fost doi, unul, oratorul, era din Ramnus, iar altul, 


servi şi pentru împărţirea unghiului nu numai în trei părţi ci şi în orice 
număr de părţi egale, a fost folosită de Dinostrates (aprox. 350 î.e.n.) pentru 
rezolvarea problemei cvadraturii cercului” (E. Kolman, Istoria matematicii în antichitate, p. 
104, 105; „prima apariţie a cvadratricei, Hippias din Elis"; Oskar Becker, 
Fundamentele matematicii, p. 114). 


sofistul, din Atena', primul a compus discursuri, în timp ce al doilea, 
judecând după fragmente, se va fi ocupat cu probleme ale filosofiei, 
ale moralei, ale medicinii, ale matematicii şi probabil şi ale 
divinaţiei, interpretând visele cu scop oracular. 

Despărțirea este însă probabilă pentru că sofistul va fi fost 
după Hergemones din Tars (9, p. 401, 12), „orator politic”, dar şi 
oratorul va fi călcat un pământ pe care, mai degrabă, l-am 
vedea mişcându-se pe celălalt, în Vieţile celor zece oratori (|, p. 
833 c), autorul incert (Pseudo-Plutarh) ne furnizează o 
informaţie uluitoare, nu atât pentru biografia unuia sau altuia, 
dacă vor fi fost distincţi, cât pentru modernitatea anticilor, în 
genere. Anume că Antiphon din Ramnus o dată cu tragedii a 
mai compus „o Artă a combaterii neurasteniei, care este 
comparabilă remediilor de care se folosesc medicii în tratarea 
răului fizic”. În Corint, el a deschis o casă de sănătate şi, făcând 
să circule nişte prospecte, aducea la cunoştinţa tuturor că era 
în posesia unor mijloace în stare să vindece pe oameni de 
dureri, recurgând la limbaj pagina 240 (Sa A6ywv), fiind de ajuns 
ca pacienţii să-i spună de unde le vine răul pentru ca el să li-l 
ia”. Psihanaliză? De ce nu, dar”, fireşte, ţinând seama de faptul că 
ne aflăm în secolul al V-lea. 

Dar Hermogenes îl socotea pe celălalt Antiphon „cititor în 
semne şi tălmăcitor de vise” (TepAaTOOKONOG KaL GveipoKkpiTNG) 
ceea ce îl apropia de o medicină în aplicaţie psihiatrică. Apoi, 
Galen găsea în tratatul Despre adevăr atribuit lui Antiphon 
sofistul elemente de medicină (De med. nom., B 39 a, în F.G.P., II, 2). 
Admiţând că sofistul şi retorul nu vor fi fost unul şi acelaşi 
personaj, reconstituirea filosofici enigmaticului, încă, Antiphon 
din Atena, pare mai uşoară (prin liniaritate), dar, de ce nu, mai 
profitabilă (în limitele convenției). 

După fragmentele rămase ştim că se va fi interesat de 
problema principiului şi a adevărului, de natura sufletului şi a 
vieţii, de condiţia, de comportamentul politic şi moral al omului. 
Dincolo de exerciţiul propriu-zis filosofic se va mai fi preocupat 


1 Dacă vor fi fost doi, pentru că sunt îndoieli privitoare atât la unul cât şi la 
altul: „în opera care ne-a parvenit sub numele său unii au pretins a 
deosebi doi autori, Antiphon oratorul şi Antiphon sofistul. Dar este probabil 
ca totul să aparţină aceleiaşi mâini” (Robert Flacelicre, Istoria literară a Greciei 
antice, p. 262). Totuşi, în problema aceasta a „celor doi Antiphoni”, părerile 
sunt împărţite: unul sau distincţi, ipoteza secundă părând a fi mai 
puternică. 

2 Un editor al textelor sofiştilor, Jean-Paul Dumont (Les Sophistes, p. 161) 
vorbeşte despre Antiphon ca „inventator al psihanalizei”. 


şi de geometrie, în orizontul căreia îşi va fi încercat forţele cu 
aşa-numita cuadratură a cercului, adică a înscrierii unui poligon 
într-un cerc, problemă dificilă de matematică superioară. 

Un fragment, care i se atribuie, însă cu oarecare nesiguranţă, 
este, mai cu seamă, într-una din lecţiuni de mare relevanţă, 
prin „sunetul” său protagorian: „Luând cunoştinţă de lucruri, tu 
vei şti că nu există ceva unic pentru el (pentru Gorgias? pentru 
logos?) nici printre cele pe care vederea cea mai acută le 
percepe, nici printre cele ce gândirea cea mai pătrunzătoare le 
gândeşte” (Galenus, Despre îndatoririle medicului, după Hippocrates, 
XVIII, B 656; B | Diels). Dacă îi aparţine şi dacă: „pentru el” 
(urmându-l pe Untersteiner) este „pentru Gorgias”, fragmentul din Despre 
adevăr este de interes ca replică şi, deci, ca intrare în dialog. Dacă 
însă „pentru el” este „pentru logos” fragmentul spune şi mai mult. 
Aşadar, lucrurile, cu existenţă de sine, cât le măsurăm, le 
măsurăm nu sub raportul existenţei lor, în sine, căci ele nu sunt 
pentru noi. Nu sunt pentru noi ca existente, încă o dată, în sine, 
pentru că nimeni şi nimic nu le-a putut prestabili o destinaţie 
anume. Dar noi le putem face pentru noi, măsurându-le, deci, într- 
un fel anume, propriu uman. Cunoaştem lucrurile ca 
manifestări şi, în urmare, le dăm nume în funcţie de acestea, 
întrucât ceea ce este în sine ca atare nu au a fi „nici văzute, 
nici cunoscute”. Avem deci a ne raporta la „formele exterioare”, doar, pe 
care le numim, adică le aplicăm convenţii, lor care „nu sunt 
convenţii ci realităţi naturale” (bid.). Convenții, totuşi, cuvintele 
nu se aplică oricum, deci nu sunt semne fără de legătură cu 
lucrul. Ele sunt, ca nume date de noi, o interpretare a lucrului, 
care porneşte de la însuşirile lor pagina 241 (Să Ta eiSeQ), chiar. 
Noi spunem unui lucru într-un fel anume care diferă de la o limbă la 
alta. Convenţie, s-ar putea zice şi nu fără dreptate, 
deocamdată. Convenţie, dar într-o relaţie de tip cognitiv, Jato 
sensu, numele, cum avea să se spună în vremea noastră, fiind şi 
o interpretare (cunoaştere) a lucrului. Aşadar, cuvântul este 
constitutiv actului de cunoaştere şi, deci, adevărului însuşi. 
Altminteri ce ne-ar mai permite să vorbim de semnificaţia 
semnului (cuvântului) ? 

Antiphon gândea, prin urmare, cuvântul ca pe o parte 
constitutivă a relaţiei dintre logos (ca spirit) şi lume, singura 
modalitate de a-l înţelege exact. Altfel, doar ca nume dat sau, 
dimpotrivă, ca făcând parte din lucruri ca mărimea, culoarea, 
forma, cuvântul este de neînțeles. Cât însuşirile treceau ele 
însele drept un fel de nume neconvenţionale recunoscute şi 


trecute în convenţie, Antiphon naturaliza, fie şi nestingheritor 
cuvântul, dar pe fondul distincţiei, totuşi. Căci, asemenea 
celorlalţi sofişti, Antiphon avea conştiinţa a ceea ce separă 
natura de convenţie. Faptul este observabil în „filosofia limbajului” 
dar apare în deplinătatea lui în cea „politică”, înălţată pe 
distincţia devenită aproape loc comun în epocă, dintre 
convenţie (ca lege omenească) şi natură (lege naturală). 

Cea dintâi, venind dintr-un acord, este admisă „printr-un contract 
mutual”, în urmare cel care o încalcă, nesocoteşte contractul 
chiar, făcându-se vinovat în faţa adevărului. Căci nu simpla 
opinie măsoară consecinţele actului, „ci adevărul”. „Imperativele 
naturale”, în schimb, sunt în sine, ele nu se stabilesc „prin acord”, dar, intră, 
într-un fel sau altul, într-o convenţie. Astfel „se legiferează ceea 
ce trebuie să se vadă şi ceea ce nu; ceea ce se cuvine să se 
vorbească şi ceea ce nu; ceea ce trebuie să se audă şi ce nu; pe 
unde se poate merge şi pe unde nu..." 

Dar prin aceasta „se înlănţuie” natura, şi se intră în conflict cu 
ea, căci „lucrurile declarate prin lege sunt lanţurile care le fac 
prizoniere”. Ceea ce este adevărat, însă tot aşa este şi faptul că 
aceleaşi lucruri care, privite dinspre natură ne par „înlănţuite”, 
din partea umană „sunt libertăţi”. Lucrurile, deci, intră într-un 
sistem al normelor umane, participă la ele, capătă valoare 
omenească. Altfel spus, ele sunt măsurate în existenţa lor cu 
existenţa omenească şi pentru ea. Numai în acest mod se 
poate vorbi de natură că trece în convenţie şi de convenţie că 
include natura. Şi numai din această perspectivă se poate 
distinge în fiinţa noastră natura şi convenţia, fiindcă, deşi 
unitară ea este unitatea a două determinaţii esenţiale. 
Distincția are valoare antropologică, mai întâi, dar pentru că dă 
seamă de alcătuirea fiinţei noastre dă şi de comportamentul 
politic şi moral. Ca natură toţi oamenii sunt la fel întocmiţi: „fie 
că sunt barbari sau greci": „Respirăm la fel aerul şi mâncăm 
folosindu-ne de mâini..." 

Discriminările, fie ele între neamuri, fie în acelaşi neam ţin de o 
convenţie şi, în consecinţă, aşa cum s-au ivit pot să şi piară. 
Distincția dintre convenţie şi natură şi punerea vieţii umane sub 
semnul celei dintâi determină, aşadar, ideea egalei demnități a 
tuturor oamenilor, greci sau „barbari”, stăpâni sau sclavi, prin 
condiţie chiar (Pap. Oxyr., XI, n. 1364; B 44 Diels). 


Critias (450-403). în anul 404, în urma înfrângerii atenienilor de 


către spartani, rânduiala democratică este lichidată, aşezându- 
se dictatura oligarhică a celor „30 de tirani”. Liderul 
uzurpatorilor puterii democratice, susținuți de armata 
lacedemoniană, ocupantă, este Critias, descendent din Solon şi 
unchi al lui Platon, discipol al lui Socrate şi sofist, autor de 
opere istorice şi tragedii dar şi om politic, dar „cel mai lacom, 
cel mai violent şi mai însetat de sânge” dintre oligarhi (Xenophon, 
Amintiri despre Socrate, |, 2, 12). 

Pentru a fi fost, în timpul democraţiei, exilat din Atena, „exilat 
de popor”, Critias „s-a pornit să târască pe mulţi la moarte”. 
Comilitonul său, Theramenes, i se opune însă „motivând că nu 
e îngăduit ca cineva să fie dus la moarte pentru că e cinstit de 
popor şi nu face nici un râu celor buni şi nobili, pentru că şi eu 
şi tu -spunea el - am vorbit şi am săvârşit multe fapte ca să fim 
pe placul poporului, bineînţeles în interesul statului”. 

Dar Critias „i-a răspuns că aceia care năzuiesc să ajungă la 
putere n-au altă posibilitate decât să scape de cei mai capabili 
ca şi ei şi care ar putea să-i împiedice, căci noi suntem 30 şi nu 
unul, iar dacă-ţi închipui că ne vom folosi de această putere mai 
puţin decât ca de o tiranie, eşti naiv”. 

Pentru a fi fost înfruntat, face ca prietenul său, bunul său 
prieten Theramenes, spune Xenofon, să fie ucis. Dar nu multă 
vreme în urma acestuia, Critias însuşi avea să moară în lupta 
de la Pireu, pornită de democrați sub conducerea lui 
Thrasybulos împotriva celor „30 de tirani” şi a ocupaţiei 
lacedemoniene (Xenofon, Helenicele, II, 3; 15, 16 şi urm.). 

„Cel mai criminal dintre toţi oamenii al cărui nume rămâne 
ataşat crimei”, nu „absenţa culturii l-a dus la comiterea de crime”, 
avea să spună Philostrates (Viaţa sofiştilor, |, 16). Am simplifica 
mult, enorm, dacă i-am reduce reacţiile lui Critias la pornirile 
primare ale unui om parcă abia ieşit din grotă. Ar fi o explicaţie 
prea simplistă, repede pusă în dificultate de comportamentul 
cultural al lui Critias, care este acela al unui om de mare 
rafinament, ca un luminist avant la lettre. Căci sofistul, dacă 
Sisyphos, dramă satirică (păstrată în fragmente) o va fi scris el 
(şi nu Euripide), condiţiona înaintarea în umanitate de mişcarea 
civilizatorie: „A fost o vreme când omul trăia fără de 
lege/Asemenea unui animal, plecându-se numai înaintea forţei”. 
Pe atunci, „cei buni” nu erau răsplătiți, iar „cei răi” pedepsiţi, viaţa 
curgând în simplă naturalitate. „Abia mai apoi”, determinaţi de 
violenţă şi precaritate, „vor fi stabilit/Legi de pedepsire, ca 
legea să fie regină/şi aservită ei silnicia”. 


Dar legea pedepsea fapta rea, nu şi gândul ei sau, oricum, nu făcea 
imposibilă fie şi dorinţa sau pornirea către rău. De aceea, „un 
înţelept care avea o ştiinţă adâncă” s-a gândit să născocească 
pentru semenii săi zeii, de care să se teamă oricând, şi când 
făptuiesc dar mai cu seamă în sufletul şi în gândurile lor 
ascunse, care aşa fiind, scapă legii. Nu însă şi fricii de zei pagina 
243(9<6v 6coc)a tot stăpânitoare, ea „văzând” şi „auzind” tot, fie 
şi ceea ce se petrece în tainiţele sufletului. „Aşa a introdus 
divinitatea/Ca daimon înfloritor cu viaţă nemuritoare/Şi, care cu 
mintea-i şi aude şi vede şi, de asemenea, judecă/Toate faptele 
făptuite..." 

Căci, „dacă plănuieşti ceva în tăcere/Nimic nu rămâne ascuns 
zeilor, nemăsurată fiind gândirea lor”. 

Mai puternici decât oamenii, zeii ar locui într-o lume care mai degrabă 
înspăimântă pe oameni, decât îi linişteşte; este lumea de unde 
„coboară fulgerele” şi de unde vine „zgomotul înfricoşător al 
tunetelor”, este „bolta cerului înstelat”, pe care merge „astrul zilei” şi de 
unde „se revarsă ploaia pe pământ”. Cum, deci, să nu te 
înspăimânte, până şi prin splendoare 7/Aşa cred eu că i-a făcut 
cineva, pe oameni,/Să-şi închipuie că există neamul zeilor” 
(Critias, B, 25). 

Nu este de loc exclus ca sofistul să fi căutat să fi pus zeii în 
termen antropologist din aceleaşi motive, care îl făceau pe 
Thrasybulos să îmbărbăteze poporul că „acum zeii luptă alături 
de noi în văzul tuturor” (Xenophon, Helenicele, Il, 4, 14). Or, dacă 
zeii de acuma „luptau” de partea demos-ulm, zeii înşişi trebuiau 
loviți. Şi au fost loviți, mai cu neînduplecare decât o făcuseră 
Protagoras sau Prodicos, Anaxagoras ori Democrit. 

Plecând de la un fapt de sociologie istorică şi politică, în fond, 
chemarea zeilor de către liderii demos-ului să ajute la 
consolidarea puterii, Critias, pentru a răspunde adecvat, explică 
geneza zeilor din aceeaşi perspectivă sociologică. Aduşi deci în 
cetate pentru a se lupta pentru destinul ei, zeii trebuiau loviți 
cu aceleaşi mijloace, trebuiau, deci, reduşi la simpla iluzie 
socială, la un nume dat unor făptuiri înşelătoare născute, la 
urma urmelor, dintr-o înşelăciune, chiar dacă, la început, cel 
puţin, binefăcătoare. Desacralizarea lor numai în aparenţă îi 
privea pe ei. în realitate, Critias făcea din „procesul” lor, un 
proces al democraţiei, care în acest fel putea fi acuzată de a se 
folosi pentru putere de un neadevăr. 

Un om politic atâta de lipsit de morală ca sofistul Critias, un 
asemenea om politic, deci, care la tot pasul sacrificase şi 


sacrifica mereu adevărul pentru putere, un asemenea om acuza 
demos-ul de a pune în stare de excluziune puterea şi adevărul. 
Abstract privind lucrurile, liderii demos-ului, cel puţin în privinţa 
atitudinii faţă de zei, puneau adevărul şi puterea în relaţie de 
excluziune şi nu doar contemplativă ci şi practică. Nu tribunale 
ale puterii demos-ului îi vor fi condamnat pentru impietate 
(asebeia) pe Anaxagoras şi pe Socrate, pe Protagoras şi pe 
Prodicos ? 

Dar, concret judecându-le, lucrurile vor fi stat altfel. Mai întâi, 
pentru că se prea poate ca liderii demos-ului să fi inclus zeii şi 
religia cetăţii în adevărul cetăţii şi al puterii demos-ului. În al 
doilea rând, dacă nu liderii, poporul atunci, fără să fie bigot, 
ţinea la zeii lui şi pe aceştia şi-i vroia asociaţi la putere. 

Să ţinem seama de faptul că liderii aristoi-lor nu lăsau departe 
nici un mijloc pentru recâştigarea hegemoniei în cetate, 
întrucât, cu precădere, urmăreau să dezbine poporul şi aşa 
aflat într-o unitate precară, conducătorii acestuia trebuiau să 
răspundă cu monedă asemenea. Dacă se căuta compromiterea 
unităţii prin atentatul la credinţele tradiţionale, se cuvenea, 
pentru contracarare, întărirea acestora. Lupta, aşadar, era 
politică şi nu religioasă. 


Alkidamas din Elaia (sec. V-IV), retor, în succesiunea lui Gorgias, ar fi scris 
Privitor la cei ce pregătesc texte scrise cizelate ale discursurilor lor 
sau Despre sofişti (păstrată), Museion, întrecerea dintre Homer 
şi Hesiod, Elogiul morții, Elogiul Naisei. Odiseu împotriva 
trădării lui Palamedes, păstrată, este, mai curând, apocrifă. 
Diogenes Laertios (VIII, 56) aminteşte un Alkidamas autor al 
unui tratat Despre fizică. „Nu ştiu dacă e identic cu retorul din 
Elaia, elev al lui Gorgias...” (Frenkian, Note..., în op. cit., p. 713). 

În Despre sofişti elogiază oralitatea, de partea căreia trec toate 
şansele persuasiunii, luându-i-le în schimb discursului scris, deşi 
acesta pregătit mai dinainte sau tocmai de aceea. Oralitatea 
permite adaptarea la situaţii neprevăzute, mobilitatea, 
urmărirea şi identificarea momentului potrivit (Kairos). De 
asemenea, ea mai relevă şi talentul oratorului care nu este dat 
în natura (physis) oricui, „nici nu ţine de învăţătură”. Cei „în 
stare să ia cuvântul” par „însufleţiţi” ca de „o cugetare divină” 
(fr. 16: 2, 3,4,9)!. Ideea că talentul nu e aflat „în natura oricui”, ci 


1 S-a semnalat similitudinea intre poziţia lui Platon (Phaidros, 275 c-277 a) 
şi aceea a lui Alkidamas faţă de scriere şi oralitate, Gomperz incă 
înclinând să facă din primul model, în timp ce, mai încoace, Josef Zycha, G. 


doar în a acelora cărora le-a fost dăruit de soartă ca un har divin, 
poate să semnifice o „nouă ipostază a lui physis” care nu are, 
deci, caracter general şi egal”. Teza, întâlnită şi în Despre legi, 
scrierea unui sofist necunoscut din epocă, nuanţează 
semnificaţia „naturii”, facând-o să numească şi „natura proprie 
constituţiei individuale” (Banu, 4/kidamas, în F.G.P., U2, p. 438). În 
aceeaşi problemă, a „naturii”, în conceptul ei şi raport cu 
„legea”, ar fi definit-o pe prima ca pe „ceva comun şi natural, 
chiar şi atunci când (oamenii) nu aparţin aceleiaşi comunităţi şi 
nici nu-i leagă vreo înţelegere contractuală” (Aristotel, Rhetorica, |, 
13, 1376 b 6-18), evitând s-o opună, în principiu, „convenţiei”. 
Comune, prin aceasta, „legile naturii” se aplică egal: „divinitatea i-a 
făcut pe toţi (oamenii) liberi”; pe nimeni „natura nu a făcut sclav” 
(B 1). Se înţelege, deci, că abaterea de la natură este rezultatul 
unei convenţii, în acest caz, nedreaptă, încălcându-se dreptul 
natural însuşi. Opunând physis şi nomas când acestea păreau a nu 
se acorda, Alkidamas se va fi ferit de generalizare. „Atenienii 
au fost fericiţi urmând legile lui Solon, iar spartanii legile lui 
Lycurg” (63), de bună seamă că, datorită adevărului lor, deci 
potrivirii cu „natura”. Aici stând şansa „legii” (convenției), 
filosofia era chemată s-o apere în conceptul ei autentic, 
respingând (sau prevenind) degradarea: „filosofia este în 
privinţa legilor o redută” (64), iar înţelepţi, la rândul lor, erau 
meniţi să conducă: la Theba, cetatea a cunoscut înflorirea de îndată 
ce, drept conducători au fost (instituiţi) filosofii” (65). Prin 
aceasta, sau şi prin aceasta, se va fi şi individualizat faţă de alţi 
apropiaţi ai lui Gorgias (Kalikles, de pildă), potrivnici filosofici. 
Aceasta, „Socrate, este un lucru plăcut dacă te ţii de ea cu 
măsură în timpul tinereţei însă, dacă stărui dincolo decât 
trebuie, ajunge o nenorocire pentru oameni”; „filosofii, zice, în 
continuare Kalikles, în dialogul platonic, ajung neştiutori de legile care 
cârmuiesc cetatea” (Gorgias, 484 c-e). Ferindu-se să generalizeze, 
Alkidamas opunea unei astfel de filosofii şi unui astfel de filosof, 
filosofia şi filosoful în cetate şi pentru cetate. 


Anonimul lui lamblichos. Atribuit rând pe rând lui Antiphon, lui Artisthenes 
cinicul, lui Protagoras, lui Critias, lui Teramenes, lui Democrit, 
şcolii pythagorice, lui Hippias, un fragment extras din Protrepticul 
(îndemn la filosofie) al neoplatonicianului lamblichos, continuă să 


Avezză, îl pun în rol pe sofist. „Cearta” este aproape superfluă, importantă fiind 
prezenţa motivului, parcă, în starea de spirit a epocii (vd. şi Banu, Notă, în 
F.G.P., II 2, p. 542). 


rămână cu paternitatea nedezvăluită. 

În mod aproape sigur, după câte a stabilit critica filologică şi 
filosofică, fragmentul aparţine unui sofist. Dar căruia? 
Deocamdată, sau poate pentru totdeauna, acela este neştiut. 
Oricum, restrângerea ariei, în care autorul fragmentului inserat de 
Iamblichos în Protrepticul său ar putea fi găsit, este un bun câştigat, 
deşi nu toate îndoielile au fost înlăturate. 

Polivalent, fragmentul nu se lasă apropiat, până la identificare, 
mai de nici unul dintre sofiştii cunoscuţi. Până la un punct, prin 
cel puţin două motive: acela al raportului dintre lege şi drept 
(dreptate) şi acela al similitudinii dintre ceea ce Dumont 
numeşte „calităţile înnăscute şi calităţile dobândite”, pe de o 
parte, iar pe de alta, „adevărurile eterne şi adevărurile de 
experienţă” (Les sophistes, p.p. 224, 147) pare să-l sugereze ca autor 
pe Hippias (Les sophistes, p.p. 224, 147; după Untersteiner, III, Anonymus 
Iamblichi). Dar, în aceeaşi măsură, mai cu seamă prin 
accentuarea caracterului convenţional al legii, dar şi prin ideea 
convertibilităţii/sau interparticipării) virtuţilor poate că „reflectă 
influenţa lui Prodicos” (ibid., p. 224). 

Recognoscibil şi Hippias şi Prodicos, chiar şi Critias, pentru a nu 
mai vorbi de Protagoras sau de Antiphon (în care încă în 1889 
Fr. Blass), sugerată, pe scurt, întreaga sofistică, mai pregnant 
aceea demofilă, fragmentul (deci scrierea din care provine) are 
(va fi avut) ceva de compendiu sau de manual, aşa-zicând, al 
„bunului cetăţean”. Ce-i drept, nu excelează în originalitate 
(Kroll, Guthrie) dar poate ca îndemn şi îndreptar pentru aceia 
ispitiţi de politică, fie şi veleitari, ca şi prin fina cunoaştere a 
„naturii umane” întregeşte imaginea mişcării şi, în genere, a 
istoriei culturale şi publice ateniene de la sfârşitul secolului al 
V-lea şi începutul secolului al IV-lea (Gomperz, Les penseurs..., |, p. 479). 
Deşi evident „imposibilă în afara arbitrajului legilor”, s-ar părea 
că cetatea ascultă mai mult de forţă, deci de o natură care 
scapă, totuşi, controlului moral şi politic al oamenilor uniţi într-o 
comunitate, decât de reglementările în vederea bunei 
convieţuiri. Dar forţa fizică este improprie omului ca fiinţă care 
trăieşte în cetate, şi, de fapt, mai slabă decât cea a dreptului. 
S-ar putea veni cu întâmpinarea că nu este exclus ca să existe 
vreun om cu o forţă aşa de mare („dur ca diamantul, la trup şi 
la suflet”) încât, în virtutea ei, să nu vrea să se supună nici unei 
legi. Adică să existe, un asemenea „supraom”, el n-ar avea, totuşi, 
cum să se exercite, el ridicând împotrivă-i „întreaga lume” 
(Anonimul..., A 6). Dreptatea lui, atingând pe a celorlalţi, stihială, 


natural, trece în nedreptate şi legea lui în ilegalitate. Şi nimic nu 
aduce „mai mari nenorociri” decât încălcarea legii. Nesocotirea, 
de către unul sau mai mulţi a acesteia, ilegalitatea, pagina 248 
avouia pe scurt, ar atrage după sine multe şi grave nenorociri 
în ordine socială şi, prin reflex, şi în ordine individuală: devierea 
preocupărilor oamenilor de la activităţile lucrative „la cele care 
nu aduc nici-o satisfacţie”, stricarea relaţiilor de bună vieţuire, 
ceea ce duce la „tezaurizarea individuală a bunurilor în loc să le 
lase circuitului lor în cetate”. 

Acestea, în planul relaţiilor economice. Dar relele nu se opresc 
aici, atingând şi guvernarea. Astfel, tirania nu rezultă din 
altceva „decât din ilegalitate”. Tiranul, rege sau nu, se ridică şi 
dictează, încălcând legile elementare politice şi juridice ca şi 
normele morale. El face din propria sa voinţă voinţa tuturor, din 
capriciu lege, din lege capriciu şi din toate acestea libertatea 
oamenilor se reduce la o vorbă goală. Căci tirania „privează de 
libertate” pe oameni. 

Dar încă mai grav este că tirania agravează criza morală a 
cetăţii. Făcută posibilă de criză („atunci când indivizii se 
scufundă în viciu”) ea este perpetuată şi adâncită de aceasta. 
Şi, cum se întâmplă în situaţii de acest fel, criza duce la tiranie 
şi tirania, parcă în complicitate cu ea, îi „răsplăteşte” serviciile, 
menţinând-o şi agravând-o. 

În deosebire de această, aşa-zicând, vale a plângerii morală şi 
politică, starea legalităţii (evvouia) aduce mai întâi încrederea între 
oameni profund avantajoasă „pentru societate” făcând parte 
„din marile bunuri” ale ei. O încredere nu numai morală ci şi 
economică, Anonimul făcându-ne, prin intuiţiile lui, „să ne 
gândim la dezvăluirile economiştilor moderni” (Jean-Paul Dumont, 
op. cit., p. 230 în notă). 

Făcând ca oamenii să se raporteze unii la alţii cu deferentă şi 
conştiinţă a reciprocităţii, încrederea întemeiază relaţii 
economice asemenea, pentru că circulaţia bunurilor nu va fi 
îngreuiată sau oprită chiar de tezaurizări individuale, generate 
de lipsa de încredere, în plus, într-o cetate în care toate relaţiile 
stau pe încrederea mutuală dintre indivizi, unii faţă de alţii, 
dintre ei şi guvern, pe de altă parte, într-o asemenea cetate nu 
întâmplarea „va gospodări finanţele” şi nu profitul statului în 
defavoarea cetăţeanului, a unui particular contra altuia va mai 
fi mobilul activităţii sociale şi individuale (4nonimul, A 7). 

Dar, pentru a se ajunge la starea de graţie a legalităţii, trebuie 
ca fiecare om să aibă cultul legii şi deci al libertăţii de vreme 


ce, prima consecinţă a legalităţii este libertatea, după cum 
prima şi tot cea mai gravă atingere a fiinţei umane, prin 
nesocotirea legii, este luarea libertăţii. Fiecare, deci, să-i aibă 
conceptul ca pe o convingere, fiecare să ştie că libertatea este 
mai înainte de orice altceva. Pentru aceasta s-ar cuveni o 
educaţie a libertăţii, îndelungată ce-i drept, dar atâta de utilă, 
încât răsplăteşte, prin rezultate, efortul oricât de mare. Fiindcă, 
în acest fel, oamenii vor învăţa să se respecte unii pe alţii şi nu 
se vor ofensa, vor creşte în cultul binelui public şi nu în acela 
„al gloriei frauduloase”, se vor uni în colectivitate şi nu vor fi 
animați de pornirile individuale centrifuge. 

Acestea şi încă altele fiind condiţiile de existenţă şi de garanţie 
ale libertăţii, tot ele vor face parte din programul de educaţie 
socială, la care sofiştii democrați se socoteau angajaţi cu toată 
fiinţa lor. 

Expresie a conştiinţei misiunii sociale a educatorului, textul 
Anonimului este unul dintre cele mai convingătoare în acest sens, 
căci la forţa argumentelor în ordine formată se adaugă aceea a 
adevărului pe care crezul democratic şi programul democratic îl 
purtau cu ele. 

Dissoi logoi sau, după Stephanus, Dialexeis, („Dublele ziceri” sau 
„Dublele argumente”), asemenea textelor Anonimului lui lamblichos, Ni S-au 
transmis cu enigma nedesfăcută şi, după câte se pare, de 
nedesfăcut. Cui aparţin? Lui Protagoras, lui Gorgias, lui Hippias, vreunui 
sceptic? 

„Este puţin verosimil ca autorul să fi fost un sceptic sau un 
discipol fie şi foarte depărtat al lui Protagoras” (Jean-Paul Dumont, 
op. cit., p. 232). Mai apropiate de Gorgias, iar prin motivul 
universalităţii cunoştinţelor (polymateia) şi prin acela al 
mnemotehnicii de Hippias, Dissoi logoi nu par să fi făcut parte nici 
din vreo scriere a unuia, nici dintr-a celuilalt. 

Ca Anonimul..., Dissoi... formează un capitol distinct în sofistica 
greacă, astfel încât problema paternităţii, importantă şi ea, 
trece, totuşi, într-un plan secund, deci, oricum, înapoia textului, 
care deşi fragmentar, aduce profilului mişcării note esenţiale. 
Procedeul, aşa-zicând, tehnic, acela al punerii în antiteză, nu 
era neobişnuit în mişcarea sofistă, dar autorul Dublelor... îi dă 
strălucire, nu neapărat ca urmare a folosirii predilecte, în Dissoi... 
antiteza sau, folosind termenul protagorian, antilogia aduce cu o metodă, 
aplicată cum este, universal. 

În aparenţă, deşi se aplică fiinţei şi nefiinţei, adevărului şi 
falsului, binelui şi răului, dreptului şi nedreptului, competenţei şi 


incompetenţei, vrednicului de cinste sau celui ce merită dojana, 
deşi, prin urmare circumscrie termeni cu valoare în ordinea 
sistemului, în Dissoi..., antilogia porneşte de fiecare dată de la o 
teză afirmată de un filosof, de regulă de Gorgias. în aparenţă, 
deci o metodă pentru a conduce bine mintea într-o polemică. 
În realitate teza şi antiteza, teza, de obicei în maniera lui 
Gorgias şi antiteza în cea a lui Hippias, nu sunt limitate la o 
descriere anume, luându-se un sens uşor de determinat istoric 
doar ca punct de plecare. 

Bunăoară antilogia fiinţă şi neființă, replică la Gorgias într-o 
primă interpretare, la o a doua este una la relativismul şi 
nihilismul ontologic în conceptul lor generic, chiar, de vreme ce 
în Dissoi... se duc la limită, ca într-o demonstraţie prin absurd, 
consecinţele poziţiei: „Nebunii şi înţelepţi, savanții şi ignoranţii 
zic şi fac acelaşi lucru”, „ceea ce este mare şi ceea ce este mic, 
ceea ce prisoseşte şi ceea ce lipseşte, ceea ce este greu şi ceea 
ce este uşor sunt în identitate”. „Acelaşi om trăieşte şi nu”, „Cine 
este acum aici, nu este în Libia şi cine este în Libia nu este în 
Cipru” - „deci lucrurile sunt şi nu sunt”. 

Dar, urmează replica, „cei care zic că nebunii şi înţelepţi, 
savanții şi ignoranţii fac şi zic că fac acelaşi lucru sunt lipsiţi de 
rațiune”, şi, aşa fiind, ajung să se contrazică total. Căci dacă 
nebunii sunt asemenea înţelepţilor şi înţelepţii asemenea 
nebunilor, în ceea ce vor întreprinde, primii vor lucra ca nebunii 
şi nebunii ca înţelepţii. „Toată lumea va fi pe dos”, nesocotindu-se 
şi deosebirile şi identitatea formelor de existenţă. 

Lucrurile, ce-i drept, se deosebesc şi ele, trec dintr-o stare în 
alta prin „schimbarea accentului”. Ca în exemplele: Glaúkos (zeul 
Glaukos) şi glaukós (culoarea verde-albăstrui), Xânthos (fluviul) şi 
xanthos (culoarea galbenă), Xoûthos (tatăl lui lon) şi xouthós 
(galbenul de aur, dar şi clar). Sau prin pronunţarea unei vocale 
lungi sau alteia scurte: Tyros (Tin) şi tyros (brânză), prin mutarea 
literelor: kártos (cap, faţă) şi Krátos (forţă) ca şi prin modificări în 
alcătuire ca în exemplele următoare luate şi ele tot din limbaj, 
datorită marii puteri probatorii: sákos (pavăză, scut) şi sâkOs — cu 
a lung - (loc împrejmuit), ónos (măgar) şi nóos (intelect). 

Ceea ce vrea să însemne că toate cele ce sunt calificate (au, 
adică, o calitate), deci lucrurile lumii, se deosebesc unele de 
altele şi nu se află într-o indistincţie absolută care le-ar pune 
sub semnul întrebării fiinţa (Dissoi logoi, 5). 

Procedeul este asemenea şi în cazul celorlalte antilogii: cea a 
adevărului şi falsului („unii pretind că un discurs anume este 


adevărat şi altul, fals. Pentru alţii însă acelaşi este adevărat şi 
fals”) a binelui şi răului („Unii afirmă că binele este un lucru şi 
răul altul; alţii, dimpotrivă, că acelaşi lucru este bun pentru unii 
şi rău pentru alţii, relativ la fiecare om în parte”), a dreptului şi 
nedreptului („unii zic că dreptul este ceva şi nedreptul altceva. 
Alţii socotesc că sunt în identitate”) ş.a.m.d. (Ibidem, 4, 1, 3). 
Simple exerciţii verbale, în aparenţă, de fapt, aceste antilogii, ca 
un fel de antinomii de tip kantian, de mai târziu, deşi, ce-i 
drept, imperfecte, neavând aceeaşi generalitate (unele se 
aplică fiinţei şi nefiinţei, adevărului şi falsului, dar altele 
competenţei şi incompetenţei, dreptului şi nedreptului), şi, în 
plus nu au teza şi antiteza la fel de tari, ca în celebrele patru 
construcţii antinomice!, antilogiile din Dissoi..., prin urmare, au o 
anumită tensiune lăuntrică şi o putere de sugestie 
incontestabile. Ele dezvăluie, zicând ca Imm. Kant, „un nou 
fenomen al raţiunii omeneşti, anume: o antitetică foarte 
naturală, pe care nu e nevoie să o născocească cineva şi să 
întindă abil curse spre ea ci, în care raţiunea cade de la sine şi 
inevitabil; prin aceasta e ferită, desigur, de adormirea într-o 
convingere imaginară, pe care o produce o aparenţă numai 
unilaterală, dar totodată este ispitită fie să se lase pradă unei 
disperări sceptice, fie să ia atitudine de suficienţă dogmatică şi 
să stăruie cu încăpățânare în anumite afirmaţii, fără a acorda 
ascultare şi a da dreptate argumentelor contrare” (Critica 
rațiunii pure, cartea a Il-a, cap. II, secţ. 1). Oricum, nu în identitate 
cu eristica, antilogia în genere, în particular aceea din Dissoi 
logoi, mai cu seamă prin relativizarea (ca urmare a punerii în 
corelativitate) termenilor antitetici, participa tare la 
resemnificarea metafizică a lor. Centrată în fiinţă (ca şi, 
specific, în bine, în adevăr) ontologia, construcţie a acesteia în 
pura sa esenţialitate, metafizica, pentru a fi legitimarea ei ca 
prezenţă-în, deci ca temei-întemeiere, presupunea ca 
pregătitoare tocmai gândirea în corelative, ceea ce însemnă şi că, 


1 „Lumea are un început în timp şi este, de asemenea, limitată în spaţiu” - 
„Lumea nu are nici început, nici limite în spaţiu, ci este infinită atât în 
timp, cât şi în spaţiu"; 2. „orice substanţă compusă... constă din părţi 
simple..."; — „Nici un lucru compus ... nu constă din părţi simple...” 3. 
„„Cauzalitatea... nu este singura din care pot fi derivate toate fenomenele lumii...” — „Nu 
există libertate, totul în lume se întâmplă numai după anumite legi ale 
naturii"; 4. Lumea implică ceva care, fie ca parte sau cauză a ei este o 
fiinţă absolut necesară” — „Nu există nicăieri o existenţă absolut necesară 
nici în lume, nici în afara lumii, ca fiind cauza ei” (Imm. Kant, Critica raţiunii 
pure, II, cap. II, Sect. II). 


neabătut, contextuală: „acelaşi lucru este totdeodată mai mare 
şi mai mic, mai mult sau mai puţin, mai greu şi mai uşor”; 
„acelaşi om trăieşte şi nu trăieşte şi aceleaşi lucruri sunt şi nu 
sunt” (5; 4-5). „Unii afirmă că justul este una, injustul alta; alţii 
că sunt în identitate”, ceea ce pare mai posibil ca adevăr. 
Presupunând, bunăoară, că este drept să minţi şi să înşeli 
duşmanul, nu şi pe cei apropiaţi, pot să apară şi situaţii 
contrarii. Bolnavi părinţii, ca să le dai o doctorie amară, menită 
aşadar să le facă bine, recurgi la o înşelătorie, punând-o într-o 
mâncare sau băutură dulce (3; 2-3). Aceeaşi manieră de a 
gândi, contextuală, şi în Republica platonică (327 a - 367 e), deci 
de interes mai general în epocă, dacă nu doar sofiştii exersează 
în logica ei ci şi Socrate, iar pe seama criticismului acestuia (în care 
contextualismul era punct de program) şi Platon, el, deja ca trecere în 
metafizic. 

